
Cuvânt înainte 

În ultimii ani, Dr. Michael Newton a condus formarea profesională a 
hipnoterapeuţilor în domeniul tehnicii de regresie spirituală în viaţa dintre vieţi. 
Am fost foarte norocos să mă număr printre membrii primului său grup de 
studenţi ce au fost atestaţi în metoda detaliată de transpunere a clienţilor în 
existenţa lor nemuritoare ca suflete. Propria mea experienţă profesională 
implica pregătirea în calitate de psihoterapeut tradiţional şi, mai târziu, de 
hipnoterapeut specializat în psihologia sănătăţii. 

În urmă cu zece ani, am citit prima carte a doctorului Newton, Călătoria 
Sufletelor şi, ulterior, şi pe cea de a doua, Destinul Sufletelor, ambele 
volume conţinând rapoarte detaliate despre tărâmurile spirituale cuprinse în 
spaţiul dintre vieţile noastre, rapoarte ce depăşeau cu mult obişnuitele scrieri 
referitoare la regresia în vieţile anterioare. Am încercat sentimentul că aceste 
cărţi se numărau printre cele mai importante lucrări publicate vreodată în 
domeniul profesional al hipnoterapiei regresive şi chiar în întreaga literatură 
circumscrisă problematicii metafizicii. Contribuțiile doctorului Newton nu sunt 
speculative. Concepţiile sale sunt derivate din faptul că a regresionat personal 
peste 7.000 de clienţi, conducându-i în viaţa spirituală dintre încarnările lor 
fizice pe Pământ. În propria mea practică sunt uluit de revelaţiile 
experimentate de clienţii mei, precum şi de efectul pe care aceste observaţii 
spirituale îl are asupra valorilor, alegerilor şi modelelor de viaţă din încarnarea 
lor actuală. 

După ce s-a retras din practica activă, doctorul Newton a scris o cronică 
detaliată a metodelor pe care le-a dezvoltat în cele peste trei decenii de 


practică a regresiei spirituale, pentru a se asigura că următoarea generaţie de 
terapeuţi ai regresiei spirituale în viaţa dintre vieţi este informată în mod 
adecvat şi poate continua şi dezvolta lucrarea sa novatoare. Dacă sunteţi un 
consilier profesionist specializat în regresia hipnoterapeutică sau doar interesat 
în dezvoltarea activităţii dumneavoastră terapeutice cu clienţii, dorind să 
includeți în aceasta cel mai important aspect al fiinţei lor - spiritul - atunci 
această carte va constitui o resursă valoroasă. 

Şi dacă nu sunteţi un terapeut, ci numai o persoană interesată de modul 
în care doctorul Newton a reuşit să atingă remarcabilele rezultate descrise în 
cărţile sale (şi probabil vă bate gândul să experimentați personal o sesiune de 
regresie spirituală în viaţa dintre vieţi), veţi găsi în volumul de faţă o sursă de 
percepții valoroase cu privire la metodele şi procesele gândirii unui pionier în 
descoperirile spirituale. Fiind mult mai mult decât un manual tehnic 
metodologic, această carte va stimula reflexia personală cu privire la 
miracolele unei creaţii multidimensionale, precum şi asupra locului nostru în 
aceasta, deopotrivă în calitate de suflete şi de fiinţe umane încarnate. 

DR. ARTHUR E. ROFFEY, Ph.D.D.D. 

DIRECTOR AL INNERVISION, P.C. 

VICEPREŞEDINTE AL SOCIETY FOR SPIRITUAL REGRESSION 


Introducere 

Viaţa dintre vieţi: hipnoterapie pentru regresie spirituală 
reprezintă rodul a peste trei decenii de cercetări îndreptate în direcţia 
dezvoltării metodei clinice de hipnoză şi menite ajutorării clienţilor să ajungă la 
amintirile din viaţa lor ca suflete. Un element - cheie al cărţii de faţă constă în 
modalitatea de atingere a stării de transă supraconştientă pentru reamintirea 
existenţei nemuritoare a clienţilor. Graţie unei percepții înălțate, oamenii 
obişnuiţi pot găsi propriile răspunsuri la întrebările imemoriale „Cine sunt?", 
„De ce sunt aici?", „De unde vin?" 

Această carte este în primul rând un „ghid practic", în care am reunit şi 
explicat pas cu pas procedurile pe care le-am considerat a fi cele mai eficiente 
pentru accesarea amintirilor clienţilor despre viaţa lor din lumea spiritelor. lar 
dacă prezentul volum se doreşte a fi un text metodologic util ce se adresează 
profesioniştilor cu experienţă în domeniul hipnozei, el conţine şi noi studii de 


caz ce nu au fost cuprinse în precedentele mele lucrări Journey of Souls 


(Călătoria sufletelor) şi Destiny of Souls (Destinul sufletelor). Aceste noi 
studii de caz, precum şi întrebările pe care le-am folosit pentru a impulsiona 
procesul vizualizărilor spirituale, vor fi, poate, pe placul cititorilor care au 
apreciat celelalte două cărţi amintite. Cele trei volume laolaltă reprezintă o 
trilogie dedicată cercetării vieţii dintre vieţi. 

Sper, totodată, că cititorii vor atinge o înţelegere mai profundă a 
procesului pe care l-am numit regresie spirituală şi vor fi încurajați să se 
îmbarce ei înşişi într-o călătorie în viaţa dintre vieţi, prin intermediul unei 
sesiuni de hipnoză alături de un profesionist talentat. 

Mi-am început cariera ca terapeut tradiţional. În cele din urmă, după ce 
am început să practic regresia în vieţile anterioare, am descoperit şi metodele 
necesare pentru efectuarea cu succes a regresiei în viaţa dintre vieţi. Pe 
măsură ce se apropia momentul retragerii, după ce am condus mii de cazuri de 
regresie spirituală, am înţeles că venise timpul să împărtăşesc şi altor 
hipnoterapeuţi arta terapiei regresiei în viaţa dintre vieţi, care-şi dovedise 
aplicabilitatea în toţi aceşti ani. 

În 1999 am început să lucrez cu diferite asociaţii profesionale acreditate 
ale hipnoterapeuţilor, care mi-au dat acceptul de a conduce un atelier de 
câteva ore dedicat regresiei în viaţa dintre vieţi. Am aflat foarte curând că, 
pentru a-i putea iniţia pe cei interesaţi în această lucrare dificilă aveam nevoie 
de cel puţin trei sau patru zile. Apoi, Asociaţia Naţională de Hipnoterapie 
Transpersonală (National Association of Transpersonal Hypnotherapy) s- 
a oferit să găzduiască o conferinţă dedicată în întregime metodei de regresie în 
viaţa dintre vieţi, dacă eu aveam să accept să co-prezidez evenimentul. 

În septembrie 2001, la numai o săptămână de la atacurile teroriste din 
America, s-a ţinut în Virginia Beach prima conferinţă pe tema regresiei în viaţa 
dintre vieţi. S-a dovedit a fi o perioadă de bun augur pentru un nou program de 
hipnoză menit explorării spirituale. Acest curs intensiv a constat din 
aproximativ 40 de ore de seminar, demonstraţii şi sesiuni practice, care au 
aprofundat multe aspecte importante ale studierii regresiei în viaţa dintre vieţi. 
Datorez recunoştinţă Asociaţiei Naţionale de Hipnoterapie Transpersonală 
pentru previziunea şi ajutorul pe care mi l-a oferit atât în organizarea acestei 
prime conferinţe pe tema regresiei în viaţa dintre vieţi, cât şi celor care au 


urmat. 


În timp, am înţeles că exista nevoia unei organizaţii al cărei unic scop să 
fie dezvoltarea metodei regresiei hipnotice în viaţa dintre vieţi, în anul 2002 am 
fondat Societatea de Regresie Spirituală (Society for Spiritual Regression), 
având sprijinul unui grup de hipnoterapeuţi dedicați. Această asociaţie este 
compusă din terapeuţi atestaţi, dedicați perfecţionării studiilor şi practicii de 
regresionare a clienţilor în perioada petrecută în lumea spiritelor, între vieţile 
lor pământeşti. Unul dintre obiectivele principale ale organizaţiei este acela de 
a servi drept bază de referinţă pentru comunitatea naţională şi internaţională. 
Site-ul nostru pe internet este www.spiritualregression.org 

Dacă sunteţi interesat de anumite informaţii legate de propria 
dumneavoastră istorie spirituală, vă sugerez să cereţi recomandări, în sensul 
de a identifica un hipnotizator autorizat în tehnica regresiei spirituale în viaţa 
dintre vieţi. Dacă o astfel de persoană nu există în zona în care locuiţi, va fi 
probabil necesar să parcurgeţi o anumită distanţă. Credeţi-mă! Merită efortul. 
Este important să găsiţi un hipnotizator calificat şi experimentat în regresia în 
viaţa dintre vieţi, care să aibă o pasiune în a-i ajuta pe oameni să-şi dezvăluie 
amintirile din viaţa lor ca suflete - şi care, nu în ultimul rând, să fie sensibil la 
nevoile dumneavoastră specifice. 

Regresia spirituală reuneşte deopotrivă terapiile vieţii anterioare şi a 
vieţii dintre vieţi. Astfel, hipnotizatorul ar trebui să fie foarte versat în domeniul 
metafizicii, pentru a putea analiza influenţele karmice din existenţa clientului 
atât din perspectivă psihologică, cât şi istorică. Vă sugerez, de asemenea, să 
stabiliţi un interviu preliminar înainte de a vă decide pentru un anumit 
hipnotizator. 

Deşi textul de faţă este destinat prezentării sistematice a fundamentelor 
cercetării mele în domeniul vieţii dintre vieţi, intenţia mea nu este ca 
practicanţii regresiei spirituale să se conformeze unei proceduri rigide. De fapt, 
consider că materialul de faţă se poate dovedi util şi acelora care doresc să 
aplice metode alternative pentru atingerea lumii spiritelor. Ştiu că fiecare 
facilitator aduce terapiei de regresie în viaţa dintre vieţi propriile sale idei, 
talente şi experienţe. Aplicarea diferitelor abordări nu poate decât să 
îmbunătăţească cunoştinţele şi perspectiva asupra vieţii noastre spirituale. 

Voi oferi recomandări cu privire la anumite probleme în care cred cu tărie 
dar, departe de a fi prea teoretic, am făcut tot ce mi-a stat în putinţă pentru a 


susţine respectivele informaţii la un nivel practic, şi pentru a simplifica, pe cât 


posibil, cadrul conceptual al metodelor de hipnoză pe care le folosesc cu clienţii 
mei. Speranţa mea este că ne aflăm la începutul unei mişcări care va deveni 
mondială în secolul 21, oferind o metodă ce ne va permite o nouă înţelegere 
spirituală asupra propriei noastre fiinţe. Multiplele aplicaţii ale regresiei 
spirituale ne pot ajuta să înţelegem scopul existenţei noastre şi, atingând 
această cunoaştere, vom deveni mai buni. 

Tot ceea ce ne înconjoară 

Tot ceea ştergem cu buretele fără să cunoaştem 

Tot ceea ce atingem fără să simţim, Tot ceea ce întâlnim fără să 
băgăm de seamă 

Are un inexplicabil şi surprinzător efect de schimbare asupra 
noastră. 


- De Maupassant 


PARTEA ÎNTÂI 
INTERVIUL PRELIMINAR 


Examinarea sistemului de credinţă al clientului 


Înainte de a intra în detaliile metodei de hipnoză potrivite pentru 
practicarea regresiei spirituale, cred că ar fi bine să reflectăm puţin la modul în 
care abordaţi dumneavoastră chestiunea vieţii dintre vieţi. În calitate de 
regresionist spiritual, veţi avea de-a face cu numeroşi clienţi aflaţi într-un 
impas personal cu privire la credinţele lor, încă din clipa primului lor contact cu 
dumneavoastră. Modul în care veţi răspunde respectivelor îngrijorări ar putea 
să fie un factor determinant pentru client în decizia sa de a vă alege sau nu pe 
dumneavoastră. 

În vreme ce marea majoritate a oamenilor ce doresc să fie ajutaţi de 
dumneavoastră să acceseze amintirile sufletelor se simt bine cu credinţele lor, 
alţii sunt în conflict cu propriile credinţe religioase, manifestă îngrijorări cu 
privire la procedeele de hipnoză şi la momentul în care ating viaţa dintre vieţi 
sau se pot arăta sceptici în a vă acorda încredere pentru a le facilita accesul 
mental în lumea spiritelor. 

Îmi încep sesiunile explicând clienţilor potenţial neliniştiţi că este benefic 
pentru ei să intre în regresia hipnotică cu o minte deschisă. Le pot spune chiar 


că, indiferent de sistemul lor de credinţă, amintirile inconştiente ale oamenilor 


revelează acelaşi cămin în lumea spiritelor. Scepticii ar putea argumenta că 
acest tip de reasigurare este de fapt o precondiţionare a subiectului. Chiar şi 
aşa, după ce am condus mii de sesiuni de regresie hipnotică în viaţa dintre 
vieţi, consider potrivit să fac această afirmaţie dacă am de-a face cu un client 
cuprins de anxietate. 

Discutând despre prejudecăţi, trebuie amintit şi faptul că au ajuns deja la 
cunoştinţa publicului cărţile mele referitoare la viaţa dintre vieţi. Dacă un 
potenţial client ridică posibilitatea de a fi influenţat în vreun fel prin citirea 
acestor cărţi, îi explic că, în timpul lungii perioade de practică scurse înaintea 
publicării cărţilor, nu obişnuiam să le spun prea multe clienţilor mei înaintea 
sesiunii propriu-zise. În orice caz, veţi observa că acest lucru nu implică nici o 
diferenţă. De îndată ce un subiect intră, din punct de vedere mental, în lumea 
spiritelor prin hipnoză profundă, indiferent de ideologia sa sau de ceea ce i-aş fi 
spus eu în prealabil, relatările sale vor fi similare cu cele ale tuturor celorlalţi 
oameni care au fost acolo (în lumea spiritelor) înaintea lui. 

Unii dintre hipnoterapeuţii pe care i-am pregătit mi-au spus că au avut 
clienţi care, deşi nu auziseră niciodată de mine sau de cărţile mele, au relatat 
exact aceleaşi lucruri despre lumea spiritelor. Diferenţele apar în ceea ce 
priveşte anumite activităţi ale sufletelor, pe care unii clienţi le văd clar, iar 
altora le rămân nedesluşite. Niciodată două sesiuni nu vor fi perfect identice, 
deoarece fiecare suflet are un anumit model energetic menit recuperării 
amintirilor sale nemuritoare, precum şi propria sa istorie unică a existenţei. 

Dacă un potenţial client manifestă rezerve faţă de filosofia metafizică din 
cauza unui sistem de credinţă rigid, acest fapt îi poate crea nelinişte interioară. 
Respectiva persoană v-a contactat tocmai pentru că doreşte să primească 
informaţii spirituale referitoare la şinele ei superior şi, totuşi, este trasă înapoi 
de rezervele pe care le are în plan ideologic. Adesea, când am avut de-a face 
cu asemenea cazuri, am descoperit că în spatele acestui conflict mental se 
găseau insatisfacţia şi nefericirea generate de felul în care respectivii indivizi 
priveau lumea şi propria lor viaţă la nivel conştient. Acest tip de persoane v-au 
contactat pentru că au atins în cele din urmă un punct în care au devenit 
doritori să găsească răspunsuri prin intermediul unei noi abordări. În aceste 
circumstanţe, un terapeut eclectic poate fi un bun partener de discuţii filosofice 
deschise, reflexive, interpretative şi încurajatoare pentru potenţialul client. 


Spre exemplu, în America, dată fiind societatea preponderent puritană, 
este foarte posibil să auziţi: „Aş vrea să văd cum este Paradisul, dar mi-e 
teamă să nu fac cumva vreun păcat prin faptul că am venit la dumneavoastră". 
O altă reacţie de acelaşi tip poate suna astfel: "Cred în existenţa vieţii de după, 
dar oare trebuie să fiu şi un adept al reîncarnării pentru a putea fi un candidat 
optim pentru regresia spirituală?" Am avut o serie de clienţi ce proveneau din 
anumite culturi în cadrul cărora există puternice convingeri că viaţa este 
deterministă şi lasă oamenilor o mică posibilitate de control asupra propriului 
destin. Alte societăţi manifestă o atitudine deschisă faţă de reîncarnare şi 
destin, dar ritualurile lor implică existenţa unor zei mânioşi, spirite rele şi 
tărâmuri astrale indezirabile după moarte. Unele sisteme de credinţă nu 
acceptă ideea conform căreia sufletul există într-o lume a spiritelor în perioada 
dintre vieţile fizice. Desigur, ateii şi agnosticii pot accepta anevoie existenţa 
unei puteri superioare şi a unui model mai înalt al universului. După cum am 
menţionat deja, indiferent de prejudecățile ideologice din minţile lor conştiente, 
odată ce aceşti oameni se află în stare de transă supraconştientă, ei vor avea 
aceleaşi amintiri despre viaţa lor sufletească dintre vieţi ca toţi ceilalţi clienţi ai 


dumneavoastră. 


Oameni serioşi, cu sisteme de credinţă diferite, vă vor contacta pentru că 
se află în căutarea sensului propriei lor vieţi. Ei caută un tip diferit de 
spiritualitate, semnificativ şi consecvent. Lăsând la o parte extremiştii şi 
doctrinele lor radicale, toate religiile conţin minunate mărturisiri ale 
compasiunii, carităţii şi iubirii. Totuşi, ele sunt ancorate de secole într-o serie 
de dogme instituţionale ce nu se mai potrivesc gândirii modeme. După părerea 
mea, marile religii ale lumii sunt prea impersonale pentru mulţi oameni. Într-un 
sens, aceste religii puternice au pierdut mult din esenţa contactului spiritual 
individual cu divinul care le-a motivat originile şi ascensiunea. Oamenii sunt 
tulburaţi de această „evoluţie". 

Istoricul Arnold Toynbee a afirmat că, de-a lungul istoriei umanităţii, 
atunci când un sistem de credinţă depăşeşte faza în care constituie un model 
spiritual pentru oameni, este fie modificat, fie înlăturat. Trăim într-o lume 
percepută ca fiind haotică. Unii oameni consideră că haosul lumii 
contemporane constituie rezultatul propriilor noastre acţiuni, în vreme ce alţii 


dau vina pe Sursa care ne-a creat şi întorc spatele oricărei credinţe. De-a 


lungul numeroşilor mei ani de practică privată am văzut că un număr tot mai 
mare de oameni se află în căutarea unei noi conştiinţe spirituale care să fie 
individuală şi unică pentru ei, fără intermediari care vor să-şi impună voinţa 
asupra a ceea ce tot ei pretind a fi spiritual. 

Cu toţii avem tendinţa de a fi intoleranţi cu oamenii care cred în altceva 
decât noi. Astfel, este normal să aveţi unele înclinații personale spre 
adevărurile pe care le îmbrăţişaţi, dar - ca regresionişti spirituali - acest lucru 
nu trebuie să vă afecteze receptivitatea spre ideile exprimate de clienţi. În 
calitate de terapeut al regresiei în viaţa dintre vieţi, menirea dumneavoastră 
este să ajutaţi clientul să atingă deopotrivă înţelegerea şi echilibrul sufletesc cu 
privire la propria-i existenţă, însă fără a vă impune valorile. Tot ceea ce clientul 
trebuie să ştie se află, de fapt, în propria sa minte. Pe cât posibil, trebuie să le 
permiteţi să-şi recunoască şi să-şi interpreteze singuri propriile amintiri. 
Înțelegerea şi energia dumneavoastră pozitivă tămăduitoare sunt vitale atunci 
când lucraţi asupra viziunii interioare a clientului cu privire la propria sa viaţă 
de suflet. În acest fel, facilitaţi, de asemenea, alinierea energiei vibraţionale a 
sufletului clientului cu ritmul creierului său uman. 

Încerc să le explic clienţilor mei (proveniţi din numeroase sisteme de 
credinţă filosofice) că trăim într-o lume imperfectă, pentru ca ei să aprecieze 
perfecțiunea. Ne străduim din greu să ne îmbunătăţim prin intermediul liberului 
arbitru şi al schimbării. Căutarea înţelepciunii şi înţelegerii interioare este 
esenţială, deoarece până nu vom găsi o cunoaştere personală interioară în 
spatele doctrinelor instituţionale dezvoltate de către alţii cu multă vreme în 
urmă, nu vom putea fi cu adevărat înţelepţi în ceea ce priveşte modul în care 


să ne trăim astăzi vieţile pe Pământ. 


Adevărurile actuale sunt urmate, odată cu fiecare generaţie, de o serie 
de adevăruri mai înalte. Tocmai această progresie a cunoaşterii, laolaltă cu o 
conştienţi acută a propriei noastre fiinţe constituie esenţa exprimării identităţii 
noastre personale. În calitate de regresionişti spirituali care utilizează puterea 
hipnozei, suntem binecuvântaţi astăzi cu un nou mediu al intervenţiei 
terapeutice. Dacă puteţi ajuta oamenii să vadă lumina divinității din propria lor 
fiinţă, impulsionându-le astfel descoperirea de sine, atunci veţi aduce o 


contribuţie reală pe drumul iluminării supreme a rasei noastre. 


PARTEA A DOUA 

PREGĂTIREA REGRESIEI SPIRITUALE 

Cerinţele necesare regresioniştilor spirituali 

Discutam la unul din seminariile mele despre efortul pe care îl presupune 
transpunerea oamenilor în viaţa lor dintre vieţi. La prima pauză, un 
hipnoterapeut s-a îndreptat spre mine spunând: "Vă mulţumesc foarte mult 
pentru timpul acordat, dar eu plec. Acum înţeleg faptul că această muncă e 
mult prea dificilă. Am o practică normală şi frumoasă. Nu cred că sunt echipat 
adecvat pentru cerinţele presupuse de domeniul regresiei spirituale". l-am spus 
acestei persoane sincere că este un fapt pozitiv că a recunoscut aceste realităţi 
acum şi nu mai târziu. 

Fără îndoială, trei sau patru ore de muncă intensă şi deosebit de 
complexă, fără nici o pauză pentru odihnă, pot fi extrem de solicitante. În 
esenţă, trebuie să vă ocupați de interacţiunile simultane ale sufletului 
nemuritor al clientului cu procesele mentale ale minţii umane. Aceste două euri 
pot fi puse în conflict de o integrare defectuoasă. Facilitatorul regresiei 
spirituale în viaţa dintre vieţi trebuie să ţină seama de această dualitate a 
minţii clientului său, reformulând şi ajustând fazele lungi ale imagisticii 
spirituale, în scopul de a facilita o trecere confortabilă. Pentru a reuşi să faceţi 
aceste lucruri, trebuie să urmăriţi constant călătoria mentală a clientului prin 
geografia lumii spiritelor. Aceasta se numeşte cartografiere. 

Motivaţiile, temerile, imaginea de sine, precum şi aşteptările clientului 
dumneavoastră vor fi determinate de modelul fizic, emoţional şi mental al 
corpului său gazdă. Aceste trăsături temperamentale sunt influențate de ceea 
ce eu numesc "amprenta sufletului", care implică înţelegerea, intuiţia şi 
imaginaţia. Atunci când subiectul hipnozei vă vorbeşte despre viaţa sa 
spirituală, el comunică aceste informaţii prin intermediul corpului său muritor. 
Acest lucru poate genera o anumită stare de confuzie subiecţilor. Pe măsură ce 
povestea unei vieţi anterioare se desfăşoară în mintea clientului, perspectiva 
transpersonală a acestuia asupra celeilalte lumi este influenţată de cât de bine 
poate el să facă faţă adevărurilor referitoare la şinele său real. 

Pe lângă toate celelalte, va trebui să vă concentrați, de asemenea, pe 
multitudinea de experienţe karmice anterioare, pe care clientul dumneavoastră 
le-a trăit în alte corpuri, astfel încât acesta să înţeleagă modelele de cauză şi 
efect care îi afectează viaţa curentă. Practicarea terapiei de regresie spirituală 


în viaţa dintre vieţi va îmbunătăţi substanţial aptitudinile voastre în ceea ce 
priveşte regresia în vieţile anterioare, pe măsură ce veţi tranzita de la o viaţă la 
alta folosind lumea spiritelor drept punte. Este posibil să fiţi puşi în situaţia de a 
alterna tehnici de hipnoză deopotrivă permisive şi autoritare, în timp ce 
"navigaţi" prin vieţile trecute ale clientului, experienţele acestuia ca suflet şi 
viaţa actuală. Multe lucruri depind de receptivitatea clientului, care poate varia 
între o viaţă anterioară şi condiţiile lumii spiritelor. 

Obiectivul dumneavoastră în calitate de regresionişti spirituali este acela 
de a ajuta clientul să-şi gestioneze vizualizările, permițându-i să se concentreze 
asupra tuturor acestor informaţii, astfel încât să-şi înţeleagă relaţiile 
înţelegându-şi propriul suflet şi scopul în viaţă şi să iasă întărit după respectiva 
sesiune. Din partea regresionistului spiritual, acest efort poate fi intens, 
necesitând deopotrivă talent si tenacitate. Desigur, nu ne vom angaja în 
ataşamente personale, dar un terapeut rece nu va dovedi empatie şi 
compasiune pentru un client care, în timp ce relatează toate motivele pentru 
care se găseşte în actualul său corp, precum şi tot ceea ce i-au spus ghizii şi 
maeştrii săi, poate traversa o perioadă dificilă. Nici un hipnoterapeut motivat şi 
grijuliu nu poate rămâne detaşat faţă de problemele clienţilor săi. După o 
sesiune solicitantă de regresie spirituală, mă simt de obicei epuizat. Pentru a- 
mi reveni şi a-mi clarifica gândurile, obişnuiesc să fac îndelungi exerciţii fizice 
în munţi. 

Importanţa pregătirii şi a experienţei 

La cursurile mele de pregătire în domeniul regresiei spirituale în viaţa 
dintre vieţi, asistenţa este compusă din terapeuţi licenţiaţi şi hipnotizatori 
profesionişti. Pentru a practica regresia spirituală în viaţa dintre vieţi este 
necesar un număr substanţial de ore de pregătire în hipnoterapie, pe lângă cel 
puţin câţiva ani de practică privată. A avea o oarecare experienţă în cercetarea 
vieților anterioare este de mare ajutor pentru munca solicitantă de regresionist 
spiritual. Nu este neapărat necesar să fiţi licenţiat ca psiholog, psihoterapeut 
sau consilier pentru a fi un facilitator talentat al hipnozei. Cu toate acestea, 
atunci când aveţi de-a face cu clienţi tulburaţi, experienţa în consiliere se 
dovedeşte inestimabilă. 

Din punct de vedere etic este de aşteptat ca terapeuţii să-şi recunoască 
propriul nivel de competenţă şi calificare personală şi să nu utilizeze proceduri 


terapeutice situate în afara pregătirii lor. Tuturor practicienilor regresiei 
spirituale, care îşi ajută clienţii în căutarea adevărului despre ei înşişi, le pot 
transmite următoarele: cu cât sunteţi mai pregătiţi - atât din punct de vedere 
academic, cât şi al experienţei profesionale - cu atât mai bine. 

Problema conştienţei de sine este una importantă pentru terapeutul vieţii 
dintre vieţi, de vreme ce se leagă direct de influenţa acestuia asupra clientului. 
Energia dumneavoastră este influenţată de propria intuiţie, motivaţie şi 
integritate. Personal, am un mare respect pentru filosofia Taoistă. Adepții 
acesteia cred că inspiraţia survine atunci când mintea conştientă se dă lao 
parte din calea energiei inconştiente naturale. Într-un fel, Chi (energia noastră 
cosmică) este acel ceva care aduce armonie şi claritate corpului. Un alt aspect 
care vă poate ajuta să deveniți un terapeut mai bun este acela de a poseda o 
capacitate intensă de concentrare interioară. 

Cei mai buni regresionişti au o percepţie care le permite să cunoască 
ceva fără a-şi folosi în acest scop gândirea conştientă. Aceşti terapeuţi simt 
lucrurile la momentul potrivit atunci când lucrează cu oamenii. În timpul 
terapiei vieţii dintre vieţi este posibil ca atât facilitatorul, cât şi subiectul să fie 
ajutaţi de ghizii lor. Aceste momente ar trebui să fie recunoscute, mai ales 
atunci când implică domeniile comportamentale ale alegerii, luării deciziilor şi 
rezolvării problemelor. 

Cred că este posibil să vă antrenați pentru a cunoaşte şi a analiza 
simbolurile ce ilustrează acele experienţe din lumea spiritelor ce nu pot fi 
definite într-un fel material. Aceste metafore pot fi simboluri ale unor lucruri 
pământeşti ce se pot aplica unui anumit eveniment vizualizat din lumea 
spiritelor. Sincer vorbind, există momente în timpul unei sesiuni când mă simt 
oarecum telepatic. Însă, acest lucru poate fi şi un neajuns în unele momente 
critice când, nereuşind să-mi blochez gândurile la nivel conştient, anumiţi 
clienţi mi le pot intercepta. 

Consider că meditaţia zilnică, precum şi controlul respirației, îmi sunt de 
mare ajutor în practica regresiei spirituale. În cadrul filosofiei yoga, prana se 
referă la forţa sau energia vieţii ce se manifestă în fiecare dintre noi prin 
intermediul respirației. În calitate de regresionist spiritual, îmi manipulez 
respiraţia la anumite intervale în timpul unei sesiuni, în încercarea de a-mi 


extinde mintea spre o stare mai înaltă a conştiinţei. Pot chiar să intru într-o 


uşoară stare de transă autoindusă, pentru a fi mai deschis la forţele spirituale 
pe care le simt prezente în jurul meu. 

Vă rog să înţelegeţi faptul că prana nu este respiraţia în sine şi nici 
oxigenul implicat în acest proces, ci energia legată de respiraţie. Este vorba de 
o conexiune cu energia tuturor lucrurilor însufleţite, în forma unei forţe 
universale a vieţii. Am lucrat intens pentru a mă antrena să caut căile 
energetice necesare pentru a ajunge la mintea unui anumit client, cerând 
ajutor deopotrivă de la propriul meu ghid, precum şi de la cel al subiectului, 
încep întotdeauna deschizându-mi mintea şi cerând îndrumare. În acest fel, 
încerc să primesc şi nu să transmit informaţii. Ceea ce transmit clienţilor mei 
sunt mesaje de încredere şi încurajare. 

Cheia faptului de a fi un bun terapeut rezidă în a asculta. O alta constă în 
a-i permite clientului să-şi interpreteze la început singur propriile simboluri 
metaforice, pe baza experienţei sale personale, înainte de a Vă angaja în 
propriile dumneavoastră interpretări. Există un echilibru extrem de delicat între 
ascultarea spuselor clientului şi interogarea acestuia. A şti când anume să 
vorbeşti, respectiv când să păstrezi tăcerea, nu este deloc un lucru uşor de 
transmis studenţilor. În lucrarea regresiei spirituale în viaţa dintre vieţi trebuie 
învăţat când anume să ajutăm clientul să înţeleagă o vizualizare (după ce el 
însuşi a petrecut un timp analizându-şi propriile viziuni). Această înţelegere 
vine cu timpul şi presupune antrenament şi practică. Totodată, practicarea 
acestui exerciţiu, ajutată de propria dumneavoastră creativitate, vă pot face 


mai intuitivi. 


Practicarea regresiei spirituale în viaţa dintre vieţi 

De la publicarea cărţilor mele, mulţi practicieni ai hipnozei m-au 
contactat în legătură cu regresia spirituală. Există în rândul acestora impresia 
că, de vreme ce sunt deja oarecum familiarizați cu regresia în viaţa anterioară, 
este doar un pas simplu să se angajeze în cercetarea vieţii dintre vieţi. Acest 
lucru nu este adevărat. 

Fapt este că majoritatea regresioniştilor în viaţa anterioară nu fac decât 
să-şi transpună subiecţii dintr-o viaţă anterioară în următoarea. Unii încă mai 
cred că perioada dintre vieţi constituie o zonă gri, lipsită de consecinţe majore. 
M-am întrebat adesea dacă nu cumva această perspectivă a provenit din 


cartea tibetană a morţilor, unde se poate citi că "perioada între reîncarnări este 
de maximum şapte săptămâni". 

În partea introductivă a cărţilor mele am explicat faptul că mi-a luat mult 
timp să învăţ căile de accedere în lumea spiritelor, căi care păreau fireşti 
majorităţii clienţilor mei. După ce primul meu client al regresiei în viaţa dintre 
vieţi mi-a intrat pe uşă, am avut nevoie de multe cazuri pentru a trasa o hartă 
a lumii spiritelor, precum şi de multe încercări până când am ajuns să 
stăpânesc procedeul pe care îl folosesc astăzi. Şi, încă şi acum, după ce am 
avut de-a face cu mii de cazuri, înţeleg că nu am făcut decât să scrijelesc la 
suprafaţa lumii noastre spirituale. 

Fiecare nou terapeut în domeniul vieţii dintre vieţi îşi descoperă propriul 
stil. Dumneavoastră înşivă veţi afla ce modalitate vă este optimă pentru a 
efectua o tranziţie lină de la mintea subconştientă în căminul spiritual al 
supraconştienţei, pentru a accesa amintirile nemuritoare ale fiecărui suflet. 
Cum anume veţi încorpora noile aptitudini de regresionişti în viaţa dintre vieţi 
în propria practică este un aspect pe care fiecare dintre dumneavoastră trebuie 
să îl experimenteze singur. 

Am primit telefoane din toate colţurile ţării de la o serie de regresionişti 
spirituali care m-au întrebat "Unde anume greşesc? De ce nu-mi pot aduce 
clienţii în starea vieţii dintre vieţi?" Le răspund şi eu, tot printr-o serie de 
întrebări. Prima mea întrebare este "Cât de lungi sunt sesiunile tale cu 
clientul?" "Oh, ca de obicei, între patruzeci şi cinci de minute şi o oră" răspund 
ei. Fără să detaliez prea mult, le spun ca aceasta constituie o parte a 
problemei. Regresia în viaţa dintre vieţi presupune o şedinţă de trei până la 
patru ore. Auzind acestea, mulţi adaugă "Cum aş putea să-mi reduc într-atât 
numărul de clienţi pe zi, chiar până la a programa numai una sau două 
şedinţe?" 

Încerc să fiu politicos, explicându-le că, probabil, nu ar trebui să-şi pună 
problema abordării regresiei spirituale până ce nu sunt dispuși să rezerve 
exclusiv în acest scop una sau două zile pe săptămână. Acest sfat este util 
oricui doreşte să evite un eşec în acest domeniu. Cu toate acestea, după cum 
le spun şi studenţilor mei, trebuie să recunosc că nici eu însumi nu am urmat 
această recomandare cu ani în urmă, până când nu am devenit obsedat de 
puterea acestei lucrări şi am decis să iau numai cazuri de regresie spirituală în 


viaţa dintre vieţi. Unii oameni pe care i-am pregătit îmi urmează exemplul ca 


specialişti în viaţa dintre vieţi şi sper că nivelele lor energetice se menţin încă 
la cote înalte. Sincer vorbind, această muncă este atât de obositoare, încât ar fi 
de-a dreptul o prostie să programez mai mult de un client pe zi. 

Ce se poate spune despre numărul de şedinţe cu fiecare client? înainte 
de a-mi începe cursurile de pregătire, clienţii veneau din toate colţurile lumii 
pentru a fi regresionaţi, iar eu puteam să aloc o singură zi fiecăruia. Există şi o 
modalitate mult mai bună. În anii dinainte de a fi realmente asaltat de clienţi, 
obişnuiam să acord fiecărui client câte trei şedinţe de regresie în viaţa dintre 
vieţi, după cum urmează: 

A. Începeam cu un interviu preliminar şi cu o şedinţă uşoară de 
hipnoză (nu mai mult de o jumătate de oră), pentru a determina gradul de 
receptivitate al clientului. Dacă eram nemulţumit de nivelul de transă atins, 
clientul urma să revină ulterior pentru a insista mai mult asupra acestui aspect. 

B. În mod tipic, cea de-a doua sesiune era dedicată transpunerii 
clientului înapoi în propria sa copilărie, în pântecele mamei, precum şi în 
proxima viaţă anterioară, dar fără a experimenta scena morţii sau intrarea în 
lumea spiritelor. 

C. Ultima sesiune, şi cea mai lungă, era cea în care îl regresionat 
propriu-zis pe clientul meu în viaţa dintre vieţi. Astfel, îl duceam rapid la finalul 
vieţii pe care o rememorasem în şedinţa precedentă. După scena morţii, intram 
în lumea spiritelor, pentru a păstra continuitatea viziunilor clientului ca suflet. 
Încerc să nu fragmentez niciodată această porţiune spirituală a amintirilor 
subiectului în mai mult de un segment. 

Dacă vă angajaţi în practica regresiei spirituale, clienţii dumneavoastră 
vor dori casete cu înregistrarea şedinţelor lor. Vă recomand să folosiţi două 
reportofoane pentru situaţia în care unul dintre ele se defectează în timpul 
şedinţei. De asemenea, să păstraţi o copie pentru cazul în care caseta 
clientului se deteriorează. Mai mult, este esenţial să folosiţi microfoane de 
mare fidelitate, deoarece oamenii supuşi hipnozei vorbesc de cele mai multe 
ori încet. 

Puteţi decide să începeţi înregistrarea fie imediat după inducţie, fie în 
punctul în care clientul dumneavoastră începe să-şi rememoreze viaţa trecută, 
fie imediat după scena morţii. Personal, prefer să încep înregistrarea după 
scena morţii, deoarece apoi pot rezuma aceste vieţi trecute în aşa fel încât 


întreaga casetă va fi dedicată vieţii clientului meu în calitate de suflet. 


Interviul preliminar 

La prima dumneavoastră întâlnire cu clientul este necesar să stabiliţi atât 
scopurile lui, cât şi obiectivele dumneavoastră în vederea obţinerii unei 
experienţe substanţiale. Cele mai eficiente şedinţe sunt acelea în care clientul 
dumneavoastră cunoaşte dinainte procedura pe care o veţi folosi pas cu pas. 
Acest lucru nu ştirbeşte cu nimic misterul şi venerarea experienţei de regresie 
spirituală în viaţa dintre vieţi. În ceea ce mă priveşte, le explic clienţilor că 
asocierea noastră va fi un parteneriat, în care amândoi vom face o călătorie 
împreună în lumea spiritelor. 

Desigur, veţi dori să revedeţi trecutul clienţilor dumneavoastră, mai cu 
seamă orice altă experienţă hipnotică anterioară. În calitate de specialişti ai 
regresiei în viaţa dintre vieţi, majoritatea regresiilor spirituale pe care le veţi 
conduce vor fi cu oameni din afara oraşului dumneavoastră. Dacă subiectul 
afirmă că experienţele sale anterioare de hipnoză au fost mai puţin decât se 
aştepta sau nesatisfăcătoare în orice alt fel, vă recomand să-i cereţi să vă 
explice circumstanţele acestora. Dacă ei au vreo inhibiţie cu privire la hipnoză, 
va trebui s-o clarificaţi imediat, pentru că altminteri riscaţi să vă confruntaţi cu 
aşa-numita auto-sabotare din partea clientului însuşi. Sugerez de obicei noilor 
clienţi ce locuiesc departe de mine şi care nu au fost niciodată supuşi regresiei 
hipnotice să viziteze în prealabil un hipnotizator! din apropierea zonei în care 
locuiesc pentru o scurtă şedinţă, doar pentru a vedea dacă sunt capabili să 
atingă starea de transă. Acest lucru economiseşte atât timpul, cât şi banii 
tuturor celor implicaţi. Unii vor dori să vină oricum, ceea ce este bine. 

Unii dintre clienţii care au deja experienţe hipnotice anterioare şi vin la 
mine, îmi spun: "Când am fost hipnotizat anterior, nu cred că am fost adormit 
cu adevărat". Nimeni nu s-a obosit să le explice acestor oameni că nici nu 
trebuia să fie adormiţi de fapt, pentru că altminteri nu ar fi fost în stare să 
răspundă la întrebări. Pare atât de simplu dar, cu toate acestea, nimeni nu le-a 
spus că există o diferenţă între o stare modificată a conştiinţei în transă, pe de 
o parte, şi somnul delta, pe de alta. Îi explic clientului fiecare stadiu al hipnozei, 
precum şi cât de adânc îl voi cufunda. Acest aspect este cu deosebire relevant 
în domeniul regresiei hipnotice în viaţa dintre vieţi, care va constitui o nouă 
experienţă în ceea ce priveşte adâncimea transei chiar şi pentru aceia care au 
fost hipnotizaţi anterior. 


Vreau de la clienţi să înţeleagă câte ceva din procesul mecanic al 
hipnozei, fără a-i încărca însă cu detalii clinice. Prea multe informaţii tehnice 
despre adâncimea transei înclină să creeze o preocupare anumitor clienţi cu 
privire la unde anume ar trebui să fie în timpul stadiilor timpurii ale şedinţei. Pe 
de altă parte, vreau ca subiectul să fie conştient, încă înainte de a începe, de 
ce vom petrece o bucată bună de timp făcând exerciţii de relaxare psihică şi 
vizualizare, menite pregătirii adâncimii adecvate a transei regresiei spirituale. 
În esenţă, îmi rezum discuţiile referitoare la stările modificate ale conştiinţei la 


următoarele: 


T: Starea Beta este o stare de conştienţă completă. 

2. Starea Alpha implică nivele de transă uşoare, medii şi adânci. 

a. Stadiile mai uşoare sunt acelea pe care le folosim pentru meditaţie. 
b. Stadiile medii sunt în general asociate cu retrăirea amintirilor din 


copilărie, precum şi a celor post-traumatice. Acest stadiu este util pentru 
modificările comportamentale precum renunţarea la fumat sau creşterea şi 
scăderea din greutate. 

C. Stadiile Alpha mai adânci implică retrăirea vieților anterioare. 

3. Starea Theta este la fel de adâncă ca aceea care survine înaintea 
pierderii cunoștinței. Ea dezvăluie zona minţii supraconştiente, care revelează 
activitatea noastră spirituală din viața dintre vieți. 

4. Starea Delta este aceea a somnului adânc. 

Rezum aceste informații spunându-i clientului că toate aceste stadii 
implică un proces natural al somnului, prin care trecem în fiecare noapte şi 
care este parcurs în sens invers în dimineaţa următoare. Evit să complic 
lucrurile, aşa că nu le mai explic faptul că aceste stadii pot, de fapt, să 
acţioneze simultan una cu cealaltă în diferitele părţi ale creierului pentru a 
facilita răspunsurile verbale. Prin urmare, vă recomand să evitaţi explicaţiile 
referitoare la fluctuațiile undelor cerebrale, deşi este interesant de menţionat 
că în mintea inconştientă, undele mai adânci Alpha şi Theta implică fluctuatii 
energetice mai mari şi mai deschise, care ne dezvăluie amintirile noastre ca 
suflete. 

Încerc să prezint o versiune simplificată a stadiilor de transă modificată, 
sub forma unei conversații uşoare menite a îndepărta orice sentiment de 
anxietate pe care îl poate încerca clientul din cauza faptului că ar considera 


hipnoza drept ceva "nenatural sau misterios". Sugestiile indirecte sub forma 


unor scurte istorisiri sunt de mare folos. Ştiu că există hipnoterapeuţi care 
doresc să păstreze misterul asupra procesului transei pentru asigurarea 
efectului. Cu toate acestea, după cum am spus deja, doresc ca subiectul 
regresiei spirituale în viaţa dintre vieţi să simtă că acesta este un efort al 
amândurora. Dacă ei devin implicaţi în mod activ şi acceptă faptul că au un 
control asupra adâncimii necesare a transei, veţi genera mai mult angajament 
din partea lor în lungile faze ale cufundării. 

În cazul regresiei spirituale este foarte important ca în timpul interviului 
preliminar să stabiliţi un grad înalt de încredere împreună cu subiectul vostru, 
în timp ce acesta află cum anume conceptualizaţi călătoria sufletului său. În 
timp ce dumneavoastră observați locul lor pe drumul vieţii, ei vă analizează 
cunoştinţele, încrederea în sine, sensibilitatea şi perceptivitatea. Chiar dacă au 
mai trecut anterior printr-o regresie în viaţa anterioară, ceea ce vor 
experimenta în cadrul şedinţelor de hipnoză în viaţa dintre vieţi va fi mult mai 
intens, deoarece implică propria lor nemurire. 

În timpul interviului preliminar vreau să calmez orice sentimente de 
anxietate pe care le-ar încerca clientul cu privire la ce va descoperi despre el 
însuşi. Le explic aşadar că înaintea lor mulţi alţii au trecut prin această 
experienţă şi au ieşit din ea întăriţi. Nu vreau ca subiectul să se gândească 
prea mult la posibilitatea de a experimenta scene cu încărcătură emoţională 
prea mare. În fiecare şedinţă vor exista momente când clientul vostru se va 
lovi de unele blocaje emoţionale. 

Unele dintre acestea se vor petrece în stadiile în care clienţii descoperă 
cine sunt ei cu adevărat, greşelile pe care le-au făcut şi nivelul lor de 
dezvoltare. În vreme ce oamenii pot fi descurajaţi în aceste momente, de-a 
lungul întregii şedinţe experienţa devine din ce în ce mai mult o iluminare 
pentru ei. Ei înţeleg faptul că failibilitatea este parte a dezvoltării. 

Clienţii dumneavoastră vor înţelege seninătatea existenţei lor în lumea 
spiritelor când vor deveni conştienţi de compasiunea, iertarea şi iubirea care îi 
înconjoară acolo. Această experienţă este atât de mângâietoare şi înălţătoare, 
încât atunci când veţi da subiectului sugestii post-hipnotice, ei îşi vor aminti 
frumoasele viziuni din lumea spiritelor şi vor părăsi cabinetul dumneavoastră 
cu speranţe reînnoite cu privire la viaţa lor. 

În timpul interviului preliminar îi spun clientului că îl voi duce înapoi 


acasă într-un mod foarte relaxant. În timp ce sunt conectaţi din punct de 


vedere mental la viaţa dintre vieţi, ei sunt eliberaţi temporar de marasmul 
lumii noastre materiale. Acesta este motivul pentru care subiecţii chiar opun 
rezistenţă ieşirii din starea hipnotică la sfârşitul regresiei spirituale. Îi spun 
clientului că intrarea şi periplul său în lumea spiritelor vor fi asemănătoare cu 
vizionarea unui film despre ei înşişi. Atunci când intrăm într-o sală de 
cinematograf şi nu cunoaştem acţiunea filmului, este ca şi cum cadrele fiecărei 
scene se succed mai încet. Mai târziu, în acelaşi film, când suntem mai 
familiarizați cu ceea ce se întâmplă, totul va părea că se mişcă mai repede, ca 
şi cum proiecţionistul accelerează filmul. Acest lucru se petrece deoarece 
subiecţii devin curând parte a scenelor şi sunt prinşi de acţiune. 

Discuţiile pe care le aveţi cu clientul dumneavoastră înaintea sesiunii 
propriu-zise de regresie în viaţa dintre vieţi sunt importante deoarece doriţi ca 
subiecţii să se simtă cât se poate de confortabil în acest proces. Reţineţi că 
succesul mecanic al hipnozei însăşi nu depinde de intensitatea motivaţiei sau 
dorinţei subiectului. Astfel, în ciuda intensității dorinţei sale, o persoană mai 
puţin predispusă la hipnoză nu va atinge transa profundă la fel ca un subiect 
foarte receptiv. 


Preconcepţiile clienţilor 


Am discutat despre preconcepţiile clienţilor privitoare la ideologie în 
Partea întâi, la secţiunea dedicată sistemelor de credinţă ale acestora. Cu toate 
acestea, există şi alte influenţe ce pot împiedica intrarea clientului 
dumneavoastră în sesiunea de regresie spirituală cu o minte deschisă. 
Momentul optim pentru a vă ocupa de aceste influenţe este în timpul interviului 
preliminar. Adesea, noii dumneavoastră clienţi vă vor spune că au fost deja la o 
serie de psihologi, astrologi, vindecători, mediumi şi alţi practicieni metafizici, 
care le-au vorbit despre nivelul lor de avansare, despre locul lor în lumea 
spiritelor, despre suflete pereche, ghizi şi multe alte lucruri legate de 
problemele spirituale. 

Nu încerc niciodată să denigrez sursele de cunoaştere situate în afara 
specialităţii mele, deşi adesea clienţii pot căpăta unele prejudecăţi despre ei 
înşişi în urma acestor informaţii. Nu de puţine ori, odată intraţi în stare 
supraconştientă, clienţii înşişi vor descoperi că multe dintre aceste date sunt 


incorecte. Aşa cum se întâmplă şi în domeniul hipnozei, unii practicieni 


spirituali sunt foarte bine pregătiţi, iar alţii mai puţin. Clientul va afla singur 
diferenţa atunci când va înţelege lumea spiritelor cu propria sa minte. Am 
menţionat deja că noii clienţi pot avea, de asemenea, anumite preconcepţii 
spirituale în urma citirii propriilor mele cărţi. lată un exemplu tipic în acest 
sens: 

Domnule Newton, veţi afla că sunt un suflet de nivel 6, care răspândeşte 
o lumină albastră. Ştiu (sau mi s-a spus) că sunt foarte aproape de a deveni un 
maestru superior, deoarece aceasta este ultima mea viaţă pe Pământ. 

Desigur, fiecare dintre aceste declaraţii ale clienţilor trebuie tratate 
ţinând seama de contextul lor. Sincer vorbind, consider că asemenea afirmaţii 
pot fi foarte bine doar expresii ale unui mod de gândire îmbibat de speranţă, 
mai cu seamă în ceea ce îi priveşte pe clienţii care nu excelează prin smerenie. 
Pe de altă parte, am avut, de asemenea, o serie de clienţi care mi-au spus că, 
în urma citirii cărţilor mele, se consideră a fi suflete începătoare. Şi această 
modestie cu privire la propria persoană se poate dovedi la fel de neadevărată. 
Trebuie, în acelaşi timp, să-mi păzesc atent propriile mele preconcepţii. Îmi 
amintesc de Harriet, o chelneriţă ce lucra într-un orăşel din deşert, în apropiere 
de Death Valley, California. Ea a ajuns la biroul meu într-o maşină veche, 
purtând o rochie ecosez foarte demodată. Am fost indus în eroare de 
comportamentul ei modest şi nepretenţios, până în momentul în care m-a 
îmbrăţişat. Energia ei interioară practic m-a ridicat de la pământ. Mai târziu, 
am aflat că era unul dintre cele mai avansate suflete cu care am avut de-a face 
vreodată. 

Harriet era un suflet hibrid, ale cărui prime încarnări fizice avuseseră loc 
într-un deşert, cu foarte mult timp în urmă. Fiinţele de acolo practicau o formă 
de schimbare a personalităţilor, printr-un fel de transfer mental între minţile 
lor. La restaurantul din parcarea pentru tiruri unde lucra, ea oferea cafea, 
conversaţie şi alinare şoferilor osteniţi şi descurajaţi, care traversau deşertul în 
timpul nopţii. Am descoperit chiar că Harriet a venit la mine pentru a mă ajuta 
în căutarea spirituală, după ce m-a ascultat la o emisiune radiofonică de la un 
post naţional. 

Îmi amintesc şi despre un caz opus celui de mai sus. Este vorba de cel al 
lui Andy, băiatul cu aşteptări prea mari. Unii dintre criticii regresiei hipnotice îşi 
argumentează poziţia prin faptul că oamenii vin la şedinţele lor cu o serie de 
idei preconcepute şi, odată ajunşi în stare de transă, construiesc scenarii 


imaginare foarte elaborate pentru susţinerea propriului sistem de credinţă. 
Cazul lui Andy constituie un exemplu care respinge acest argument. 

Andy a fost trimis la mine de mama sa (o persoană foarte perceptivă), ca 
un cadou la împlinirea vârstei de 21 de ani, în zilele dinaintea deciziei mele de 
a înceta să primesc clienţi sub vârsta de 30 de ani. Un băiat înalt şi bine făcut, 
purtând bermude şi sandale, Andy a intrat în cabinetul meu plin de încredere, 
spunând cu glas puternic: „Salut omule, sunt gata, hai să începem!" Pe când 
discutam despre procedurile hipnotice pe care urma să le folosim, incluzând 
viaţa sa imediat anterioară, nerăbdarea lui Andy creştea. Mi-a spus că era 
foarte popular la şcoală şi că se aştepta ca viaţa lui imediat anterioară să fi fost 
una în care a exercitat o influenţă profundă şi puternică asupra unor mase mari 
de oameni. 

Pe parcursul sesiunii noastre, în momentul în care i-am cerut lui Andy să 
intre în cea mai semnificativă scenă a vieţii sale anterioare, faţa lui s-a 
întunecat. Agitându-se în scaunul său, mi-a vorbit pe un ton scăzut, aproape 
ameninţător. 

Andy: Oh! Nu! 

Dr. N: Explică-mi, te rog, ce anume vezi. 

Andy: Oh, Doamne-nu! Nu! Nu! Nu! - acesta nu sunt eu - nu este 
adevărat...în nici un caz nu sunt eu acesta! Nu voi accepta deloc asta... 

Dr. N: Încearcă să te relaxezi şi urmăreşte desfăşurarea scenei fără a 
analiza prea multe în acest moment. Putem să ne deplasăm oricât de repede 
sau încet îţi doreşti. 

Andy: (resemnat): Eu sunt... 

Dr. N: Cine anume eşti? Să începem prin a-mi spune cum arăţi, pentru ca 
apoi să-mi spui şi unde te afli. 

Andy: (mâhnit): Sunt...un vagabond negru ce umblă de-a lungul unei 
şosele...uh! Sunt atât de murdar...flămând...numele meu este Otis...port o 
cămaşă din flanelă veche, pantofi scâlciaţi, o haină şi pantaloni maro soioşi...şi 
tuşesc foarte mult. 

În urma continuării investigaţiilor, s-a dovedit că Otis era un dijmaş sărac 
dintr-o zonă rurală a Georgiei, în 1934, care a murit în acea noapte, la vârsta 
de 45 de ani. Odată ajunşi în lumea spiritelor, am aflat că Andy a experimentat 
multe vieţi în care fusese arogant şi abuziv cu oamenii din jurul său. | se oferise 
aşadar o viaţă extrem de modestă (cea în care fusese Otis). La sfârşitul 


şedinţei sale am discutat împreună cu Andy foarte serios despre atitudinile sale 
actuale, precum şi despre lipsa de toleranţă faţă de ceilalţi, amândouă legate 
de vechile sale modele comportamentale. 

Sunt foarte atent la sensibilităţile clienţilor mei. Nu am deloc intenţia de a 
contrazice credințele clienților mei înaintea sesiunii; prefer să las 
autodescoperirea să-şi urmeze propriul curs. Clienţii vor experimenta anumite 
scene în minţile lor la care vor opune rezistenţă, cel puţin la început. Dincolo de 
avantajele oferite de desfăşurarea naturală a vizualizărilor, vreau ca subiecţii 
să ştie că ghidul lor personal îi ajută să afle ceea ce au nevoie. Acest lucru 
poate fi dureros, după cum am văzut mai sus în încercările lui Andy de a se 
disocia de viaţa sa anterioară ca Otis. 

Periodic, un client va întreba în timpul interviului preliminar: „Ce-ar fi 
dacă aş începe să fabulez în timpul sesiunii?". Încep prin a explica subiecţilor 
că faptul de a construi fantezii cu privire la lumea spiritelor pe când se află în 
stare de hipnoză profundă este foarte improbabil, de vreme ce subiecţii aflaţi în 
transă hipnotică profundă sunt foarte sinceri şi relatează exact ceea ce văd şi 
simt. Fac apoi apel la partea practică a clienţilor, întrebând: "Ce motiv ai avea 
şi la ce ţi-ar servi să fabulezi, ţinând seama de faptul că ai parcurs o distanţă 
lungă pentru a mă vedea şi, nu în ultimul rând, că plăteşti o taxă pentru 
sesiune? Nu ai face decât să te înşeli pe tine însuţi”. În cele din urmă, voi 
sublinia ideea că adevărul emanat din amintirile minţii inconştiente este 
susţinut de abilitatea de raţionament şi gândire a minţii conştiente, care este 
încă activă. Întrebările puse de facilitator stimulează capacitatea de a raţiona a 
clienţilor, de vreme ce angajează deopotrivă mintea lor conştientă şi cea 
inconştientă. 

În timpul sesiunii propriu-zise, clienţii pot fi copleșiți de informaţiile 
referitoare la viaţa lor spirituală care le parvin din starea supraconştientă. Unii 
clienţi vor spune:"Credeţi cumva că fabulez?" Există mai multe moduri de a 
răspunde la această întrebare. În ceea ce mă priveşte, întreb la început:"Tu ce 
crezi?" Apoi continuu cu următoarea interogaţie: "Ai încredere în capacitatea ta 
de a fi total deschis cu mine în ceea ce priveşte scenele pe care le vezi şi le 
simţi, ştiind faptul că acest lucru este în propriul tău beneficiu?" în cazul în care 


"^ 


un client are dubii cu privire la o anumită scenă, aş putea spune: "întreabă-ti, 
te rog, ghidul (respectiv consiliul sau sufletele din grupul tău) cu privire la 


dreptul tău de a accepta ceea ce ți s-a spus". La sfârşitul unei şedinţe de 


regresie spirituală în viaţa dintre vieţi, majoritatea clienţilor vor remarca faptul 
că simt că vizualizările lor sunt reale. 

Când pregătiţi un client pentru regresia spirituală este imperativ să nu 
faceţi nici un fel de promisiuni specifice asupra a ceea ce va vedea în timpul 
şedinţei. Nu aveţi de unde să ştiţi ce este în mintea clienţilor şi nici cum îşi vor 
accepta amintirile. Explic dinainte acest lucru fiecărui client. Majoritatea 
oamenilor îmi spun că şedinţa lor de regresie spirituală în viaţa dintre vieţi a 
fost una dintre cele mai profunde experienţe mentale din întreaga lor viaţă. 
Chiar şi aşa, uneori veţi putea avea de-a face cu unii clienţi care să-şi exprime 
insatisfacţia cu privire la faptul că nu au descoperit ceea ce doreau sau că viaţa 
lor nu s-a schimbat în bine după ce au părăsit cabinetul dumneavoastră. Există 
în lume unii oameni nefericiţi, care aşteaptă de la facilitatorii hipnozei să le 
ofere unele informaţii care fie nu se află în mintea lor, fie au fost blocate. În 
esenţă, aceste persoane doresc ca dumneavoastră să îndreptaţi ceea ce este 
greşit în vieţile lor, pe care le trăiesc fără prea multă responsabilitate 


personală. 


Persoanele importante din viaţa clientului 


În timpul interviului preliminar, recitesc scrisorile pe care mi le-a trimis 
clientul şi în care mi-a vorbit despre viaţa şi obiectivele sale, cerându-i totodată 
acestuia să mă pună la curent cu posibila apariţie a unor aspecte noi. Vreau să 
ştiu în mod special de ce îşi doresc să fie duşi în viaţa dintre vieţi. Cu mulţi ani 
în urmă, când mi-am început cercetările în acest domeniu, presupuneam că 
principala motivaţie a majorităţii oamenilor era aceea de a afla unele lucruri 
despre ghizii lor, despre grupurile lor de suflete, precum şi despre ce anume 
fac ei ca suflete între vieţi. Toate aceste informaţii sunt semnificative, dar 
majoritatea oamenilor îşi doresc o şedinţă de regresie spirituală cu un scop 
precis. Ei vor să ştie de ce sunt aici şi care sunt realizările pe care trebuie să le 
împlinească. 

În această privinţă, o posibilă cale de investigare este aceea de a trece în 
revistă oamenii cei mai importanţi din viaţa clientului. Aceşti indivizi au de 
jucat cu toţii un anumit rol în viaţa clientului, rol care se poate întâmpla să nu 
fie revelat pe deplin până în momentul în care îi identificăm în lumea spiritelor. 


Le cer noilor clienţi să-mi aducă o listă care conţine numele şi o descriere 


sumară a fiecărei persoane. Apoi înregistrez toate rudele şi prietenii acestuia în 
ordinea cronologică în care au apărut în viaţa clientului. Folosesc aceste 
însemnări în scopul de a-mi forma un sistem de referinţă ce se poate dovedi 
extrem de util ulterior, pe parcursul sesiunii. O mare parte a solicitărilor mele în 
acest sens au forma de mai jos. 

Pentru a mă ajuta în lucrarea de a identifica membrii grupului 
dumneavoastră de suflete pe parcursul şedinţei, ar fi bine să-mi aduceţi o listă 
cu numele şi relaţiile pe care le-aţi avut cu oamenii cu un impact semnificativ 
în viaţa dumneavoastră. Această listă ar putea include părinţii, bunicii, 
mătuşile, unchii, fraţii, surorile, partenerul/ partenera de viaţă, copiii, 
iubiţii/iubitele, precum şi prietenii cei mai apropiaţi. Lista ar trebui să fie cât 
mai condensată cu putinţă, incluzând numai oamenii cei mai importanţi. De 
asemenea, notaţi câteva cuvinte cu privire la personalitatea acestora. De 
exemplu: Bill - cel mai bun prieten, plin de umor, spiritual, tolerant, aventuros. 

Înainte de a începe propriu-zis şedinţa, atunci când revăd această listă a 
persoanelor apropriate clientului, folosesc adesea o metaforă spunându-le 
subiecţilor că se află pe scena unui teatru. Le explic totodată că persoanelor 
apropriate le-au fost încredințate roluri pe scena marii piese a vieţii şi că aceşti 
actori şi actriţe îi ajută să-şi joace propriul rol principal în piesa vieţii lor. Lista 
de persoane apropiate pe care le-am cerut-o constituie programul piesei pe 
care o urmăresc aşezat în primul rând al sălii. 

Îi spun clientului că, deşi el nu are nevoie de această listă a actorilor, mie 
îmi face trebuinţă. În situaţia în care, în timpul şedinţei, subiecţii mei văd pe 
cineva important, dar care nu se află pe listă, acest lucru nu va conta, 
deoarece oamenii cu adevărat importanţi vor apărea indiferent de opiniile 
clientului cu privire la cine ar trebui să fie sau nu pe listă. De exemplu, dacă 
subiecta mea, Jane, se aproprie din punct de vedere mental de grupul ei de 
suflete şi exclamă pe neaşteptate: "Oh, îl văd pe Jim cum se apropie", nu 
trebuie decât să arunc o privire asupra listei pentru a şti că acest suflet era 
prima iubire a lui Jane din liceu. În acelaşi fel, nu trebuie să aflu nimic despre 
mătuşa Millie din viaţa actuală a lui Jane, dacă această persoană nu are un 
impact semnificativ asupra clientei mele. 

Discutând despre acest subiect al oamenilor importanţi din vieţile 
clienţilor dumneavoastră, mai trebuie amintit un aspect legat de modul în care 


vă abordaţi noii clienţi. Uneori veţi fi întrebat: "Soţul meu (respectiv soţia, 


iubita sau prietenul) doreşte să asiste la şedinţa mea de regresie spirituală în 
viaţa dintre vieţi. Este în regulă acest lucru?" Vă recomand să nu permiteţi 
niciodată asistenţa unei terţe părţi, din mai multe motive. În primul rând, aşa 
cum am descoperit chiar de la începuturile practicii mele, acest lucru inhibă 
sesiunea. În timpul regresiei spirituale, mintea conştientă are cunoştinţă 
despre prezenţa unei a treia părţi în cabinetul dumneavoastră. 

Intimitatea constă în dreptul clientului de a dezvălui sau ascunde 
anumite aspecte pe care le-a aflat pe parcursul sesiunii. Subiectul hipnozei nu 
trebuie grevat cu povara suplimentară de a fi asistat şi verificat de o a treia 
parte pe parcursul regresiei spirituale, deoarece poate încerca sentimente 
conflictuale atunci când unele persoane cunoscute îi ascultă cele mai intime 
gânduri. Acest lucru este mai cu seamă adevărat atunci când este prezent 
partenerul de viaţă. Confidenţialitatea trebuie asigurată. După o şedinţă, mulţi 
clienţi (chiar şi aceia care iniţial doriseră să vină împreună cu cineva) vă vor 
spune: "Sunt atât de fericit(ă) că am fost singur(ă) astăzi. Voi împărtăşi unele 


informaţii, dar nu voi încredința nimănui caseta cu înregistrarea şedinţei mele." 
Instrucţiuni finale adresate clientului 


După ce am aflat câteva ceva despre trecutul clientului meu, precum 
motivaţia venirii sale şi oamenii care l-au influenţat de-a lungul vieţii, a venit 
momentul de a-i da acestuia o idee generală asupra modului în care vom 
călători până la poarta de intrare în lumea spiritelor. Întâi de toate, îi explic că, 
deşi va intra relativ repede în procesul hipnozei, secretul succesului stă în 
adâncimea adecvată a transei. De asemenea, îi explic dinainte că vom face 
unele exerciţii de încălzire împreună, care vor implica tehnici de respiraţie, 
relaxare a corpului şi vizualizare. 

Dat fiind că vizualizările îndelungate sunt extrem de benefice în lucrarea 
de regresie spirituală în viaţa dintre vieţi, mă voi ocupa mai pe larg de acest 
aspect în partea a treia, în secţiunea dedicată cufundării şi vizualizării. Cu toate 
acestea, înainte de a începe propriu-zis procesul hipnozei, vreau ca subiecţii la 
care predomină emisfera cerebrală stângă să înţeleagă de la început că pe 
toată durata angajării în această activitate nu vor fi necesare nici un fel de 
interpretări analitice din partea lor. Cu toţi subiecţii mei stabilesc dinainte 


preferinţele lor cu privire la anumite scene pe care ar dori să le vizualizeze. 


Intenţia mea este aceea de a stabili o relaţie de încredere şi de a le consolida 
impresia că deţin controlul. Subiectul va fi mai receptiv dacă nu va exista nimic 
neprevăzut înainte de a-l cufunda în stadiul adecvat al hipnozei. 

Deşi mă zbat pentru spontaneitate, nedezvăluindu-i clientului prea multe 
dintre procedurile mele de regresie spirituală în viaţa dintre vieţi, vreau totuşi 
ca subiectul să nu fie tulburat de apariţia unor surprize. Prin urmare, le spun 
dinainte oamenilor că regresia spirituală implică o călătorie înapoi în timp şi că 
ne vom angaja într-o serie de exerciţii mentale de încălzire, ca şi cum ne-am 
pregăti să luăm parte la un maraton împreună. Explic apoi subiecţilor că, după 


aceste exerciţii de visare şi imagistică, îi voi cobori în propria lor copilărie. 


Este vital ca ei să înţeleagă faptul că această tranziţie nu va implica nici 
o ameninţare. În timp ce clientul se găseşte într-o stare pe deplin conştientă, 
vreau ca el să ştie că nu vom merge acolo pentru a dezgropa o serie de traume 
din copilărie, adăugând şi faptul că acest tip de terapie îmi este familiar şi îl 
stăpânesc foarte bine. Pentru a îndepărta orice posibile temeri referitoare la 
dezgroparea vreunor abuzuri psihice sau emoţionale suferite în copilărie, îi voi 
explica mai departe clientului că nu vom face decât să discutăm despre 
amintirile sale simple şi frumoase care implică, de exemplu, jucăriile, animalele 
şi anumite aspecte legate de casa lui. Metodele pe care le folosesc în acest 
punct vor fi explicate pe larg mai târziu, în partea a treia, la secţiunea dedicată 
călătoriei înapoi în timp. 

Îmi închei recapitularea procesului iniţial al regresiei spirituale spunându- 
i clientului că, după o serie de opriri în copilăria sa, vom merge împreună în 
pântecul mamei sale (vezi partea a treia, secţiunea dedicată regresionării 
clientului în pântecul mamei sale). Subliniez faptul că, deşi acesta pare a fi un 
salt major, constituie în realitate o tranziţie foarte uşoară, deoarece în 
momentul în care executăm această regresie, clientul este deja un copil foarte 
mic. Apoi îi explic faptul că vom petrece câteva minute acolo, timp în care îi voi 
pune câteva întrebări foarte simple, iar după aceea îl voi transporta rapid într-o 
viaţă anterioară. 

În realitate, întrebările prilejuite de regresia în pântecul mamei pot 
evolua în adevărate revelații cu privire la modul în care sufletul s-a alăturat 
creierului, dar aceste detalii nu constituie un aspect pe care să-l discut cu 


clienţii mei în această fază incipientă. Le spun tuturor clienţilor mei că sunt pe 


deplin conştient de faptul că ei nu au venit să vadă un specialist în regresie 
spirituală în viaţa dintre vieţi numai pentru a fi regresionaţi într-o viaţă 
anterioară. Doresc ca ei să înţeleagă faptul că revederea vieților trecute 
constituie o etapă necesară, da” pe care o vom prescurta, de vreme ce scopul 
nostru principal este acela de a ne îndrepta cu repeziciune spre o experienţă a 
morţii, pentru' a intra în lumea spiritelor în mod natural. Atunci când toate 
procedurile interviului preliminar sunt încheiate, dorinţa mea este de a 
consolida atitudinea cooperantă a clientului meu cu privire la ceea ce va urma 
să experimentăm împreună. 


PARTEA A TREIA 
ÎNCEPEREA SESIUNII DE REGRESIE SPIRITUALA ÎN VIAŢA DINTRE 
VIEŢI 


Inducţia cu subiectul regresiei spirituale în viaţa dintre vieţi 

Nu voi pierde prea mult timp cu recapitularea tehnicilor de inducţie, de 
vreme ce practicienii hipnozei, chiar necunoscători ai regresiei spirituale în 
viaţa dintre vieţi, au o experienţă considerabilă în acest domeniu. Cu toate 
acestea, voi face o serie de observaţii referitoare la modul în care se 
raportează inducția la regresia spirituală. 

În mod normal, decizia dumneavoastră de a opta pentru o inducţie lentă 
ori rapidă, precum şi în ceea ce priveşte folosirea unei abordări mai autoritare 
sau mai permisive, depinde de evaluarea  receptivităţii clientului 
dumneavoastră. În general, inducţiile rapide sunt potrivite în cazul subiecţilor 
care colaborează bine şi care pot fi sugestionaţi uşor, clienţilor care, fiind 
hiperactivi, nu se pot relaxa şi necesită astfel o abordare mai rapidă, precum şi 
persoanelor care înainte de şedinţa cu dumneavoastră au mai fost hipnotizate. 
Metoda mai lentă şi mai permisivă de inducţie se potriveşte mai bine 
persoanelor mai inflexibile şi mai analitice, care nu doresc să fie controlate, 
precum şi subiecţilor care reacţionează mai bine la o abordare mai blândă. 

Menţionez aceste principii generale ale inducției şi aplicabilitatea 
acestora asupra clienţilor regresiei hipnotice deoarece doresc să subliniez 
faptul că, personal, recomand în cazul tuturor tipurilor de regresie spirituală o 
inducţie lentă şi regulată. O asemenea abordare se potriveşte bine şi cu 
tehnicile de cufundare prelungită. În vreme ce stadiile superioare Alpha se 


potrivesc foarte bine în cazul regresiei în vieţile anterioare, în mod tipic starea 
mai profundă Theta este necesară în lucrarea de regresie spirituală în viaţa 
dintre vieţi. Desigur, ritmul inducției şi al cufundării constituie o decizie 
personală, dar motivul pentru care fac totuşi aceste recomandări este acela că, 
în regresia spirituală în viaţa dintre vieţi, fiecare stadiu al hipnozei trebuie 
monitorizat cu atenţie. 

Pe lângă acestea, mai există un motiv pentru care consider potrivit să mă 
mişc mai lent. Astfel, doresc să creez o scenă eterică în biroul meu, pentru a 
impulsiona ocurenţa unei dispoziţii transcendentale în mintea conştientă a 
clientului meu. De regulă, realizez acest lucru asigurând un fundal sonor 
adecvat (o muzică celestă) şi utilizând flacăra unei lumânări pentru a capta 
privirea subiectului. Am avut subiecţi care miau spus ulterior că flacăra aurie 
din camera întunecată a reprezentat pentru ei un fel de 'far al lumii spiritelori. 
Încurajez aceste percepții şi în timp ce îi dau clientului meu instrucţiunile 
necesare hipnozei, şi atunci când piramidez efectele unor exerciţii progresive, 
menite relaxării corpului acestuia. Acesta este momentul în care subiectul se 
va obişnui, de asemenea, cu tonalitatea şi cadenţa vocii dumneavoastră, dar 


despre acest aspect vom avea ocazia să discutăm mai târziu. 


Stadii ale hipnozei 

În timpul interviului preliminar, i-am oferit deja noului meu client o scurtă 
prezentare a nivelelor de conştiinţă Beta, Alpha, Theta şi Delta. Pentru 
terapeuţii regresiei în viaţa dintre vieţi, aş dori să întăresc opinia devenită 
tradiţională în profesia noastră, conform căreia, în starea Beta micile fluctuații 
ale energiei undelor emise de creier sunt strânse şi compacte, deoarece ele 
sunt suprimate de către mintea conştientă. În stările Alpha şi Theta, aceste 
unde implică fluctuații energetice mai mari şi mai deschise. Consider că undele 
mai largi expun amintirile adânc înrădăcinate, care nu prezintă nici o 
interferenţă cu conştiinţa. În acelaşi timp, noile informaţii scoase la iveală de 
aceste unde mai mari sunt integrate în mintea conştientă, probabil datorită 
faptului că o parte a creierului rămâne în starea Beta pe parcursul hipnozei. 

Atunci când mi se cere să fac o descriere mai plastică a zonelor de 
stocare pentru amintirile sufletului, folosesc o diagramă simplă menită a ilustra 
stadiile trecerii prin mintea conştientă, subconştientă şi supraconştientă. 


Imaginaţi-vă mintea ca şi cum ar avea trei cercuri concentrice, aflate unul în 


interiorul celuilalt, de la mare la mic. Cele trei inele nu constituie nişte diviziuni 
rigide sau separate unele de altele, cu toate că pe hârtie ele aşa arată. Eu le 
văd mai degrabă ca pe nişte straturi poroase aflate într-un sistem de filtrare al 
gândirii umane. Încercaţi să vizualizaţi o piatră aruncată în apă, cu undele care 
pornesc dinspre centru spre margine. 

Primul strat, cel din exterior, reprezintă mintea conştientă, centrul nostru 
critic, analitic şi pe care îl folosim în raţionamentul cotidian. Al doilea, stratul de 
mijloc, este mintea subconştientă, unde sunt stocate toate amintirile noastre 
fizice, inclusiv cele din vieţile anterioare. Acesta este totodată şi centrul 
emoţiei şi imaginaţiei. Persoanele creative, la care primează emisfera cerebrală 
dreaptă, par a fi capabile să pătrundă cu mai multă uşurinţă în această zonă 
decât cele care au emisfera cerebrală stângă dominantă. Adânc în interiorul 
nucleului central al acestor inele concentrice este situată mintea 


supraconştientă, care adăposteşte amintirile divine ale sufletului. 


Utilizarea diferitelor stadii ale hipnozei ne oferă capacitatea de a 
pătrunde în interiorul, în afara, precum şi între aceste nivele mentale, care 
leagă amintirile noastre conştiente, nemuritoare şi divine. Mintea eternă a 
sufletului nostru a evoluat de la o sursă de energie aflată la un nivel superior al 
gândirii conceptuale, mult dincolo de ceea ce noi neam putea imagina. Mintea 
supraconştientă revelează caracterul nostru nemuritor precum şi lunga istorie a 
acestuia. Astfel, în starea Theta, obţinem o perspectivă asupra originilor 
noastre, asupra tuturor vieților noastre anterioare, asupra vieţii dintre vieţi, 
precum şi asupra fiinţelor care ne-au ajutat să evoluăm. Experienţa este 
sublimă. 

Hipnoterapeutul regresiei spirituale în viaţa dintre vieţi, conducând cu 
grijă subiecţii în stadii tot mai adânci de hipnoză, va descoperi că, la anumite 
nivele, unele persoane necesită o cufundare mai adâncă decât altele. Nu este 
deloc recomandabil să o luaţi înaintea subiectului dumneavoastră, dar nici să 
rămâneţi în urma lui. Nu există nici o formulă universal valabilă în ceea ce 
priveşte receptivitatea clientului. Unele persoane vor avea nevoie să ajungă 
mult mai adânc decât altele pentru a dobândi informaţii despre vieţile lor 
anterioare şi despre lumea spiritelor. Efectele subtile ale diferitelor stadii de 


hipnoză variază în funcţie de subiect. 


Aspectul extraordinar al acestui domeniu este acela că, graţie ajutorului 
dumneavoastră, majoritatea subiecţilor vor fi capabili să-şi găsească propriul 
nivel de transă, necesar pentru a accesa amintirile din viaţa anterioară, precum 
şi pe cele din viaţa dintre vieţi. Este ca şi cum aceşti oameni ar fi dotați cu un 
fel de telemetru interior. Fiecare subiect posedă un mod propriu de a se acorda 
pe diferite nivele de hipnoză, de a se „pune" pe frecvenţa acestora. Deţinem o 
serie de date statistice care indică în linii mari nivelul de receptivitate la 
hipnoză. Astfel, numeroase sondaje de opinie realizate la nivel naţional ne 
arată faptul că aproximativ 10 până la 15 procente din totalul populaţiei sunt 
puternic receptive la regresia hipnotică, în timp ce 70 până la 80 de procente 
se găsesc la un nivel de receptivitate moderat. Rezultă de aici că 10 până la 15 
procente dintre respondenţi sunt nereceptivi sau receptivi într-un grad minimal 
la hipnoză. În ceea ce-i priveşte pe clienţii care provin din acest ultim grup (dar 
care, cu toate acestea, pot fi hipnotizaţi în cele din urmă), trebuie spus că 
majoritatea va necesita o anumită formă de adâncire continuă până în 
momentul în care veţi ajunge împreună la poarta de intrare în lumea spiritelor. 

Oricum, odată aflat în stare de hipnoză adâncă, succesul unui subiect de 
a-şi accesa amintirile spirituale nu pare să depindă de gradul său iniţial de 
receptivitate la hipnoză sau de viteza cu care atinge anumite nivele de 
profunzime în cadrul diferitelor stadii ale hipnozei. Există indicatori mai 
importanţi ai unei şedinţe reuşite. Dacă putem să presupunem că adâncimea 
transei este corelată în mod direct cu gradul de detaşare faţă de mediul 
exterior pe care-l arată subiectul, atunci clienţii aflaţi la un nivel care li se 
potriveşte vor fi mai implicaţi în vizualizările lor interioare. Aceştia vor avea o 
focalizare mai directă atunci când vor răspunde la întrebări. Lucrul acesta este 
foarte dezirabil pentru concentrare. 

De regulă, atunci când subiectul se dovedeşte a fi unul care face asocieri 
libere sau oferă răspunsuri vagi, indicând o prea mare conexiune conştientă, 
cauza trebuie căutată în adâncimea transei. Studenţii mei de la cursurile de 
regresie în viaţa dintre vieţi (dar care sunt hipnoterapeuţi profesionişti încă 
dinaintea frecventării acestui curs), îmi pun următoarea întrebare: „Din 
moment ce în cazul regresiei în vieţile anterioare retrăirea anumitor 
evenimente generează o angajare mai mare a subiecţilor, este oare acest lucru 
valabil şi în cazul regresiei în viaţa dintre vieţi?" Le răspund că nu întotdeauna 


şi le explic şi de ce. Mai degrabă decât simpla observare, reînvierea înseamnă 


retrăirea efectivă a unui eveniment trecut. Atunci când un subiect este absorbit 
în participarea activă la evenimentele unui corp anterior, toate cele cinci 
simţuri ale acestuia sunt implicate total în respectivul proces de reamintire. 
Consider că reexperimentarea unei existenţe în lumea spiritelor nu 
necesită (şi, de altfel, nici nu garantează prin aceasta obţinerea unor rezultate 
mai bune) retrăirea efectivă a evenimentelor, deoarece ne aflăm într-o stare 
non-fizică, a sufletului. Cu siguranţă, simplul fapt de a te afla în starea 
somnabulistică adâncă de tip Theta poate spori revelaţia. Chiar şi aşa, nu cred 
că o minte care poate observa ceea ce se petrece (fapt caracteristic unor stadii 
mai uşoare ale hipnozei), ar fi restrictivă în ceea ce priveşte receptarea 
informaţilor referitoare la lumea spiritelor. În opinia mea, subiecţii aflaţi în 
starea supraconştientă, starea de suflet, observă şi participă mental în acelaşi 
timp. Cu toate acestea, repet încă o dată faptul că regresionistul spiritual 


trebuie să acorde mare atenţie profunzimii transei. 


Adâncire şi vizualizare 

În ceea ce priveşte inducția, există numeroase texte despre hipnoză care 
acoperă foarte bine diferitele metode de cufundare, motiv pentru care nu le voi 
mai detalia aici, cu excepţia situaţiilor în care aceste metode au aplicabilitate 
pentru regresia spirituală. În cazul subiecţilor regresiei spirituale în viaţa dintre 
vieţi, de regulă fac apel la imagistica ghidată. Prin urmare, nu recurg la 
cufundarea clientului în transă prin metoda fracţionării (care presupune 
trezirea şi reinducţia), nici la piramidarea sugestiilor, pentru a nu crea 
dezorientare şi supraîncărcare senzorială prin instrucţiuni greşite. Decât să mă 
implic în tehnici creatoare de confuzie orientate împotriva reacţiilor defensive, 
voi lansa câteva provocări prin intermediul unor exerciţii de motricitate, 
lucrând prin relaxarea progresivă a clientului. 

Pe parcursul acestor stadii de adâncire, voi încerca să stimulez 
experienţa de decorporalizare a clientului, pregătindu-l astfel pentru ceea ce va 
găsi în starea lui de suflet Din moment ce în psihicul clientului dumneavoastră 
există deja o parte care aparţine caracterului său nemuritor (ca suflet), 
indiferent de profunzimea hipnozei, voi utiliza o afirmaţie de genul: „Ca fiinţă 
nemuritoare a unei inteligenţe de lumină pură, lasă-ţi conştiinţa umană să 


plutească spre această lumină, care constituie de fapt adevăratul tău sine." 


Pot să petrec până la patruzeci şi cinci de minute în exerciţii de 
cufundare, ce implică îndelungi şi ample vizualizări de munţi superbi sau de 
scene cu plaje. Astfel, recurg adesea la utilizarea într-o manieră progresivă a 
unei imagistici vizuale cât mai detaliate, cu scopul de a modifica dimensiunile 
cognitive ale experienţei şi de a intensifica ataşamentul emoţional. Ceea ce 
caut eu este absorbţia totală a subiectului în aceste scene fermecătoare, unde 
poate să se vadă pe sine înaintând către un ţel, în acelaşi mod în care, mai 
târziu, va experimenta călătoria sa spirituală spre casă. Utilizez cărări, scări, 
scări rulante, scufundări în nisipul cald, în iarba fină sau în lacuri, aducând 
întotdeauna subiectul într-o stare de plutire, cu scopul de a-l pregăti pentru 
intrarea în starea de suflet. Aceste vizualizări progresive sunt în acelaşi timp 
auditive şi chinestezice, iar rolul lor este atât de aprofundare a transei, cât şi 
de pregătire a subiectului pentru ceea ce urmează. 

Astfel, dincolo de aprofundare, vizualizările mele se doresc a fi simbolice 
în sensul Ericksonian al termenului, deoarece sunt concepute pentru a facilita 
trecerea înspre domeniul etern al lumii spiritelor, întrucât am fost expus 
pregătirii Ericksoniene, consider că tehnicile de hipnoză mai formale (şi chiar 
mai autoritare), sunt eficiente în regresia spirituală în viaţa dintre vieţi. Cu 
toate acestea, folosesc adesea o abordare metaforică şi permisivă pentru 
vizualizare. Încerc să-mi integrez povestirile cu personalitatea, interesele, 
atitudinile şi nivelele emoţionale ale subiecţilor mei, pentru a le transmite 
mesaje de maximă semnificaţie. Întrucât nu întotdeauna reuşesc acest lucru pe 
deplin, dezideratul meu este ca descrierile să se potrivească cu obiectivele de 
securitate, pace şi vindecare ale vieţii dintre vieţi, utilizând în acest scop 
ghidarea imagisticii lor atât prin sugestii directe, cât şi indirecte. lată două 
exemple sugestive în acest sens: 

Acum, aş vrea să simţiţi că ieşiţi din această încăpere, că vă îndepărtați 
de ea din ce în ce mai mult şi vă îndreptaţi spre un lanţ muntos. Simţiţi curenţii 
calzi de aer care vă înconjoară în timp ce plutiţi peste norii albi şi pufoşi, într-o 
zi liniştită şi calmă. Vă simţiţi imponderabil, în timp ce plutiţi şi sunteţi dus de 
vânt din ce în ce mai aproape de munţi, purtat mai departe fără nici un efort. În 
curând, treceţi de primul lanţ muntos şi coborâţi din ce în ce mai jos, unde 
puteţi să vedeţi o pajişte frumoasă, într-o vale ce se află chiar sub 
dumneavoastră, (pauză). Mai jos, mai jos, iar acum vedeţi cum pajiştea este 


complet înconjurată de copaci foarte înalţi, maiestuoşi. Pajiştea constituie un 


sanctuar complet protejat. Când atingeţi nivelul solului şi vă apropiaţi de 
pajişte, începeţi să plutiţi în jurul acestui cerc de copaci căutând o cărare 
pentru a putea pătrunde în interiorul cercului şi a ajunge în centrul acestui loc 
senin şi magic. 

Voi continua această relatare, lucrând în sensul descoperirii cărării care 
duce în interiorul cercului, ca şi când o putere nevăzută l-ar direcţiona pe 
clientul meu. După această pătrundere în interiorul pajiştii (reprezentând 
intrarea în lumea spiritelor), voi introduce şi alte simboluri, cum ar fi razele 
aurii ale soarelui, care formează un scut protector de lumină caldă, din înaltul 
cerului (siguranţă), neuitând să menţionez culorile şi miresmele puternice ale 
florilor, precum şi păsările care cântă (farmec, vrajă). 

Pot decide să îl poziţionez pe clientul meu într-o scenă pe malul 
oceanului, cu nesfârşiţii kilometri de nisip cald (linişte netulburată de nimic), 
pescăruşii ce se rotesc deasupra (libertate) şi spuma albă (puritate) a valurilor 
ce se rostogolesc (sunete reconfortante). În cazul în care clientul meu se simte 
confortabil în preajma apei, îl pot introduce într-o scenă în care se găseşte un 
lac cu apă proaspătă (purificare). Utilizarea timpului într-o scenă denotă 
infinitul. Ceea ce urmează este un scurt fragment dintr-o asemenea metodă de 
vizualizare: 

Simţiţi-vă din ce în ce mai detaşat pe măsură ce plutiţi în jos, fiind 
capabil să respiraţi cu uşurinţă, deoarece este ca şi cum aţi pluti prin timp şi 
spaţiu fără nici un efort. Simţiţi curenţi blânzi, calzi în jurul dumneavoastră, 
îngrijindu-vă cu blândeţe corpul, în timp ce sunteţi purtat în jos, tot mai jos, şi 
vedeţi balonaşe de o rotunjime albă şi translucidă care plutesc peste 
dumneavoastră, înălțându-se din ce în ce mai sus şi mai departe, pe măsură ce 
dumneavoastră coborâţi din ce în ce mai jos. În curând, sunteţi complet 
cufundat, din creştetul capului până la picioare, în propria dumneavoastră 
lumină interioară, în timp ce vă mişcaţi prin apă şi în vidul spaţiului şi timpului. 
Timpul trece ca un râu care se scurge pe lângă noi în timp ce înaintăm prin el... 
uneori în direcţia cursului... alteori în direcţia opusă lui...nu rezişti curgerii 
sale... ci mai degrabă te laşi dus de ape fără nici un ţel, fără grijă sau 
preocupare, mergând către acel loc special unde trebuie să fii... ca într-un vis. 

În timp ce tehnicile de adâncire extensivă constituie un factor important 
în terapia regresiei spirituale în viaţa dintre vieţi, vreau să subliniez faptul că o 


sesiune care durează trei până la patru ore creează un grad ridicat de detaşare 


şi neimplicare. Mintea subiectului devine tot mai disociată de corp, 
manifestându-se o creştere a distorsiunii timpului liniar. Dacă înainte de 
regresia spirituală efectivă aţi realizat împreună cu subiectul dumneavoastră o 
sesiune mai scurtă (sau chiar două), este cu atât mai bine, dar aceasta nu 
înseamnă că trebuie să grăbiţi secvențele de vizualizare din sesiunea de 
regresie în viaţa dintre vieţi (care este prin definiţie mai lungă) doar pentru a 
economisi timp. 

În timpul fazei de regresie spirituală este preferabil să treceţi încet de la 
o scenă la alta, înainte de a ajunge la momentul morţii subiectului dintr-o viaţă 
anterioară. În tot acest interval de timp, veţi simţi nevoia de a continua să 
cufundaţi tot mai adânc subiectul. De asemenea, o modalitate foarte eficientă 
este aceea de a combina tehnicile numărării şi respirației. Un exemplu în acest 
sens poate fi oferit de pregătirea pentru trecerea într-o viaţă anterioară: 

Deveniţi din ce în ce mai conştient de respiraţia dumneavoastră lentă. 
Fiecare respiraţie vă poartă mai adânc. În timp ce număr de la zece până la 
unu, inspirați la fiecare număr şi simţiţi cum înaintați tot mai mult, cu fiecare 
număr, din ce în ce mai aproape de tunelul timpului care vă aşteaptă. 

Am menţionat anterior cum propria busolă mentală a unui subiect, aflată 
în şinele spiritual mai înalt al acestuia, îl poate ajuta la atingerea profunzimii 
necesare pentru accesarea anumitor amintiri ale sufletului. De asemenea, am 
menţionat că întotdeauna trebuie să se ţină cont de cele două câmpuri 
magnetice de energie care se activează între mintea clientului şi cea a 
facilitatorului regresiei hipnotice, în timpul când aceştia lucrează împreună. 
Readuc în discuţie acest concept, cu scopul de a reaminti practicienilor 
regresiei spirituale că vocea constituie un alt mijloc de a pătrunde în câmpul 
energetic al subiectului, fiind utilă atât pentru înlăturarea blocajelor 


emoţionale, cât şi pentru aprofundarea transei acestuia. 


Menţinerea ritmului adecvat şi utilizarea vocii 


Încerc întotdeauna să potrivesc rezonanţa vibraţională a vocii mele cu 
tonalitatea vocii subiectului, pentru a reflecta starea lui de spirit, pentru a mă 
conecta cu acesta şi a-l asista în procesul de intrare în starea adecvată de 
transă. Intensitatea şi cadenţa vocii dumneavoastră încep să-şi joace rolul 


A 


esenţial încă din momentul inducției şi îl continuă (ca puternic instrument 


sonor) pe parcursul întregii sesiuni de regresie spirituală în viaţa dintre vieţi, 
oferind clientului atât ritm, cât şi impuls. Menţinerea unui ritm corespunzător al 
sesiunii şi utilizarea diferitelor inflexiuni ale vocii (implicând aplicarea unor 
accente pătrunzătoare, moi, de încurajare şi de calmare) capătă o şi mai mare 
importanţă hipnotică pe parcursul unei lungi călătorii mentale. 

Cu toate că s-ar putea să nu fiţi pe deplin conştienţi de ceea ce 
experimentează subiectul la un anumit moment pe parcursul regresiei 
spirituale, veţi dori cu siguranţă să-i transmiteţi faptul că sunteţi întotdeauna 
implicaţi şi interesaţi de ceea ce se întâmplă în acest proces. Eu încerc să fac în 
aşa fel încât să-mi intensific tonurile vibraţionale ale vocii pentru a se potrivi 
atât cu sunetul, cât şi cu tipul de răspunsuri pe care le primesc de la subiectul 
meu. Acest lucru începe de la primele instrucţiuni adresate clientului şi este 
accelerat pe parcursul aprofundării. Unele rafinări ale tonului pot fi necesare pe 
măsură ce sesiunea progresează şi reacţiile subiectului se modifică. Înainte de 
sosirea clienţilor mei, îmi rezerv câteva minute pentru a-mi exersa registrul 
vocal şi a menţine anumite note, în special în registrele mai joase. Calibrându- 
mi din când în când vocea cu cea a clientului, întăresc îmbinarea energiei 
noastre vibraţionale. 

Manipularea sunetelor în vederea sincronizării cu ideile pe care le 
transmiteţi se dovedeşte de un real folos mai cu seamă în ceea ce priveşte 
imaginarul vizual. Eu cred că acest procedeu ajută prin faptul că face ca 
imaginile să fie mai uşor de identificat, devenind astfel mai semnificative 
pentru client. În timp ce scenele se desfăşoară în mintea subiectului, 
facilitatorul regresiei hipnotice trebuie să încerce să ţină pasul cu tranziţiile 
vizuale şi emoţionale ale acestuia de la scenă la scenă. Deoarece subiectul 
dumneavoastră face conexiuni cu scenele spirituale şi în acelaşi timp se 
integrează în acestea, el se poate mişca fie foarte rapid, fie moderat, fie foarte 
încet. Eu consider că este de dorit potrivirea tempo-ului şi volumului vocii 
subiectului cu ale dumneavoastră. Cel mai bine este să fiţi răbdători şi să 
aşteptaţi până ce subiectul a răspuns în mod complet la o întrebare, înainte de 
a trece mai departe la următoarea. 


Instrucţiuni finale înaintea regresiei 


După o cufundare considerabilă, realizată prin intermediul unei vizualizări 
îndelungate, îi dau clientului regresiei spirituale în viaţa dintre vieţi 
următoarele serii de instrucţiuni: 

Vreau să aveţi încredere în capacitatea dumneavoastră de a privi 
imaginile despre propria persoană, pe care le veţi vedea în timpuri şi locuri 
diferite. Vreau, de asemenea, să simţiţi emoţiile asociate acestor scene şi să 
îmi comunicaţi tot ceea ce doresc să aflu, fără nici o cenzură. Eu voi fi ghidul 
dumneavoastră în călătoriile pe care le vom face împreună, iar alţii pe care i-aţi 
cunoscut şi iubit ne vor însoţi, inclusiv propriul dumneavoastră ghid spiritual, 
care va veni să mă ajute, pentru a vă putea ajuta la rândul meu, oferindu-vă 
linişte şi putere. 

Pentru început, doar priviţi scenele şi spuneţi-mi ceea ce puteţi cu 
încredere deplină. Pe măsură ce progresăm, memoria dumneavoastră va 
deveni din ce în ce mai bună. Veţi vedea mai mult, veţi accepta mai mult şi veţi 
avea o mai bună înţelegere a ceea ce vedeţi şi simţiţi, astfel încât în curând mă 
veţi putea ajuta să evaluez ceea ce vedeţi şi simţiţi. 

Pe măsură ce retrăiţi sentimentele şi emoţiile legate de istoria 
dumneavoastră anterioară, de celelalte corpuri şi de tot ceea ce aţi mai fost 
înainte, veţi începe să simţiţi o eliberare pozitivă de toate poverile mentale din 
trecut. Toate amintirile dumneavoastră vor fi poziţionate într-o perspectivă 
adecvată şi integrate în viaţa dumneavoastră de astăzi, pentru a vă aduce într- 


o stare de perfectă armonie cu dumneavoastră înşivă. 


Acum, înainte de a trece mai departe, aş vrea să vizualizaţi faptul că 
poziţionez în jurul dumneavoastră un scut de aur, puternic şi translucid, care vă 
înconjoară din cap până-n picioare, protejându-vă de toate forţele externe şi 
dându-vă căldură, strălucire, lumină şi putere. Dacă vreo amintire negativă din 
trecut se apropie de dumneavoastră, aceasta va fi respinsă de către scutul 
dumneavoastră de lumină protectoare. 

Bineînţeles, există numeroase variaţii posibile ale acestor instrucţiuni şi 
sunt convins că şi dumneavoastră înşivă veţi dezvolta pentru clienţii regresiei 
în viaţa dintre vieţi unele mecanisme protective, potrivite propriului 
dumneavoastră stil. De exemplu, există, în acest punct, o altă instrucţiune care 
poate fi luată în considerare. O sesiune de regresie în viaţa dintre vieţi care 


durează circa trei sau patru ore implică o serie de conversații îndelungate între 


dumneavoastră şi subiect. A vorbi nu este întotdeauna un lucru uşor pentru 
unii clienţi, mai cu seamă atunci când starea lor de transă este profundă. Există 
clienţi care întâmpină dificultăţi în menţinerea profunzimii stării de hipnoză 
atunci când sunt puşi să vorbească în mod extensiv. Sugestia mea ar fi să 
precizaţi tuturor clienţilor următoarele: 

Veţi fi capabil să vorbiţi cu mine în mod liber despre orice fără să vă 
treziţi. De fapt, conversațiile îndelungate pe care le vom purta împreună vor 
servi doar la menţinerea şi sporirea profunzimii transei dumneavoastră. Pe 
toată durata sesiunii, îmi veţi auzi foarte clar vocea şi veţi fi capabil să-mi 
vorbiţi clar. Discuţia noastră privată vă va reconforta şi vă va ajuta să vă 


detaşaţi de lumea exterioară. 


Întoarcerea în timp 


Unul dintre motivele pentru care este bine să începem cu copilăria 
clientului este acela de a 'încălzi' memoria acestuia, în aşa fel încât aceasta să 
fie pregătită în mod adecvat pentru aduceri le-aminte mai dificile din etapele 
următoare. Fiecare terapeut îşi dezvoltă propria metodă. Eu încep prin a-l face 
pe subiect să vizualizeze o scară aurită, lungă şi curbată, care urcă spre cer, 
unde fiecare treaptă reprezintă un an din viaţa subiectului. Trebuie să verificaţi 
în prealabil care este vârsta subiectului dumneavoastră. Instrucţiunile mele 
sunt următoarele: 

Vom începe să ne întoarcem în timp, an cu an, până la copilăria 
dumneavoastră, ca să vedem doar amintirile fericite. Mintea dumneavoastră 
păstrează toate amintirile a tot ceea ce aţi experimentat la vârsta la care 
acestea au fost înregistrate. Purtaţi cu dumneavoastră toate aceste amintiri, în 
mintea de adult (mai cunoscătoare şi mai comprehensivă) pe care o aveţi 
astăzi, în timp ce coborâm aceste trepte, mergând înapoi în timp către copilăria 
dumneavoastră, veţi simţi cum ajungeţi tot mai adânc şi tot mai departe înapoi 
în timp, cu fiecare an pe care-l numărăm. Va fi ca şi cum eu aş întoarce 
paginile unui album de fotografii, în care vă vedeţi devenind din ce în ce mai 
tânăr, iar apoi din ce în ce mai mic, pe măsură ce înaintați. Ori de câte ori mă 


voi opri, la oricare dintre trepte, veţi avea exact vârsta pe care o aveaţi atunci. 


Dacă simt că subiectul nu este atât de profund implicat cum ar trebui să 
fie în acel moment, pot să îi dau o serie de exerciţii suplimentare care implică 
numărarea: 

În timp ce număr de la cinci la unu, ne vom apropia de treapta de susa 
acestei scări lungi, timp în care dumneavoastră veţi continua să vă detaşaţi din 
ce în ce mai mult de propriul corp. Cinci.. .acum vă detaşaţi din ce în ce mai 
mult de corpul dumneavoastră fizic, într-o manieră sigură şi relaxantă. Din ce 
în ce mai adânc. Patru . . . transcendeţi în sferele mentale adânci ale minţii 
dumneavoastră .. „trei. „îi daţi drumul... plutiţi.. .plutiţi .. .înspre treapta din 
vârf... doi... simţiţi luminozitatea . . . în timp ce vă lăsaţi purtaţi şi plutiţi. . . 
plutiţi liber . .. acum foarte aproape de treapta din vârf... unu. 

Înainte de a începe numărătoarea descrescătoare de la vârsta curentă a 
clientului, în jos pe scara vieţii sale, obişnuiesc să-i cer un semnal ideomotor de 
genul: 

Ridicaţi degetele de la mâna dreaptă atunci când sunteţi gata să părăsiţi 
treapta cea mai de sus a scării şi să începeţi (împreună cu mine) coborârea şi 
întoarcerea în timp. 

Dacă subiectul manifestă vreo ezitare, pot să transform scara amintită 
mai sus într-o scară rulantă, care se mişcă mai rapid, subiectul văzându-se 
purtat în jos fără efortul presupus de coborârea unor trepte. 

În timp ce număr în sens descrescător, deseori sar peste anumite numere 
şi ajung rapid la vârsta de douăzeci de ani, unde încep să încetinesc 
considerabil. Pot apoi să mă opresc la vârsta de doisprezece ani şi să îi sugerez 
subiectului că pluteşte dinspre scară înspre curtea din faţa casei (sau 
apartamentului) unde a locuit la acea vârstă. Le cer clienţilor să descrie 
dimensiunea şi culoarea casei lor şi îi întreb dacă văd copaci înalţi la stânga, la 
dreapta sau în spatele lor. Intrând în casă, aleg o cameră familiară, cum ar fi 
dormitorul lor şi îi întreb despre poziţia pieselor de mobilier, cum ar fi patul, 
şifonierul, în raport cu uşa. Privim apoi în interiorul dulapului lor cu haine şi îi 
întreb despre articolul de îmbrăcăminte preferat pentru şcoală sau joacă. Îi 
transport după aceea înapoi la scară, pentru a ajunge la vârsta de şapte ani, 
plutind apoi din nou către casa lor (deseori o altă casă) unde îi voi întreba doar 
despre animalele şi jucăriile lor favorite. 

Acest prim exerciţiu de aducere aminte este focalizat pe dezvoltarea 
capacităţii clientului de a identifica obiectele şi poziţia sa fizică în raport cu 


aceste obiecte, precum şi de a se vedea pe sine schimbându-se în funcţie de 
vârstă. În timp ce îl pregătesc pe subiect pentru tipul de vizualizare spaţială din 
vieţile anterioare şi din amintirile spirituale, pe care le vom întâlni în curând, 
verific în acelaşi timp şi profunzimea transei. Spre exemplu, dacă îi cer unei 
cliente, la vârsta de doisprezece ani, să identifice bijuteria sa favorită şi ea 
spune: „lăsaţi-mă să mă gândesc - nu-mi pot aminti dacă am avut ceva ce îmi 
făcea plăcere să port", atunci ştiu că îşi foloseşte mintea conştientă pentru a 
încerca să-şi amintească aceste informaţii din trecut (şi nu memoria 
inconştientă, de unde mi-ar raporta direct de la faţa locului, oferindu-mi 
răspunsuri rapide şi precise). 

Voi vorbi despre interferența conştiinţei şi lipsa de reacţie a clientului în 
alte secţiuni, pe măsură ce mergem mai departe. În acest moment, trebuie să 
fiţi conştienţi de faptul că incapacitatea de a răspunde în mod adecvat la 
întrebări în stadiul aducerii-aminte al unor evenimente din copilărie poate fi un 
prim semn clar al lipsei de profunzime adecvată a transei, indiferent de 
testarea anterioară a hipnozei şi de performanţele atinse până în acest 
moment. 

Dacă totul merge bine, îl întorc pe client în timp până la primele sale 
amintiri de copil şi, în cele din urmă, până în pântecul mamei sale, în perioada 
chiar de dinaintea naşterii lui. Îl asigur pe subiect că aceasta este o tranziţie 
uşoară, deoarece în momentul în care facem această transcendere în pântec, 


el este deja foarte mic (având numai doi sau trei ani). 


În interiorul pântecelui mamei 


Există clienţi care au doar amintiri vagi despre existenţa lor ca bebeluşi 
în pântecul mamei. Această lipsă de conştientizare are puţin de-a face cu 
profunzimea transei. Cu aceste persoane petrec doar câteva minute, 
întrebându-i dacă mâinile, picioarele şi capul le sunt aşezate suficient de 
confortabil, precum şi ce anume aud şi simt. „Puteţi să auziţi bătăile inimii 
mamei dumneavoastră?" este un posibil exemplu. Dacă subiectul nu este 
capabil să răspundă pe larg din starea de fetus, nu îl presez, pentru că s-ar 
putea să fie un suflet fie prea tânăr, fie insuficient dezvoltat. 

Feedback-ul pe care-l primesc din interiorul pântecelui mamei constituie 


contactul meu iniţial cu sufletul clientului şi primul semn pe care îl am despre 


stadiul de dezvoltare al respectivului suflet. Există o mare diferenţă între o 
persoană care îmi explică cum încearcă să calmeze o mamă îngrijorată şi ceea 
ce gândeşte referitor la provocările din viaţa care urmează şi o altă persoană, 
al cărei unic răspuns este că se află într-un purgatoriu întunecat, în care nu 
face nimic şi nu se gândeşte la nimic înaintea naşterii sale. 

Dacă am de-a face cu un suflet experimentat, îmi orientez atenţia către o 
serie de întrebări detaliate ce implică integrarea sufletului cu creierul. lau 
notițe cu mare grijă, notite pe care mă aştept să le utilizez mai târziu, în părţile 
mai terapeutice ale sesiunii. În cele ce urmează, redau succint întrebările pe 
care le-am creat special pentru aceste cazuri care vizează direct relaţia minte - 
suflet a subiectului: 

1. În a câta lună v-aţi unit pentru prima oară cu fetusul? 

2. Care a fost impresia iniţială pe care aţi avut-o despre creierul pe 
care acum îl ocupați? 

3, A fost dificil sau uşor pentru dumneavoastră să urmaţi circuitele 
electrice ale acestui creier? 

4. Ce anume este specific acestui creier? 

5, Ce anume aţi învăţat despre felul în care sistemul emoţional al 
acestui corp influenţează creierul? 

6. În ansamblu, cum a acceptat acest corp integrarea sufletului 
dumneavoastră; a fost greu sau uşor? 

7. Cum este acest corp comparativ cu celelalte pe care le-aţi ocupat? 

8. Mintea sufletului dumneavoastră simte că acest corp i se potriveşte 
sau nu şi de ce? 

9. De ce aţi ales acest corp? 

Ultima întrebare o adresez doar dacă primesc anumite răspunsuri 
specifice la celelalte interogaţii, altminteri discut chestiunea aşteptărilor 
referitoare la alegerea corpului mai târziu în cadrul sesiunii. Spre sfârşitul 
sesiunii de regresie în viaţa dintre vieţi, atunci când clientul priveşte către 
corpul său de adult pentru prima oară în camera de selecţie a vieţii, este bine 
să faceţi referire la răspunsurile lui anterioare, din momentul când se afla în 
pântecul matern, pentru a dobândi o înţelegere mai profundă. 

Veţi descoperi deseori că există o serie de factori inhibitori pentru 
integrarea sufletului în pântecul mamei. În afara unei minţi rigide a corpului 


sau - după cum spun unii clienţi - o minte grea, densă, există şi un al doilea 


factor care acţionează restrictiv asupra sufletului în stadiul de fetus. Mintea 
mamei poate fi opacă faţă de copilul ei, fie din cauza unei traume emoţionale 
sau psihice (care implică anxietatea, teama, depresia ori furia), fie pur şi simplu 
din lipsa dorinţei de a avea copilul. Aceşti factori negativi pot fi prezenţi mai cu 
seamă în cazul primului copil al unei mame foarte tinere, în special în situaţia 
când aceasta nu este căsătorită. Sau ar putea fi vorba de unele sentimente de 
nemulţumire legate de faptul de a fi însărcinată cu un copil nedorit la o vârstă 
mai înaintată. De asemenea, dacă mama are o căsnicie lipsită de iubire, acest 
lucru îi poate provoca o anumită închidere sau decuplare mentală. 

Bineînţeles, sufletele mai experimentate pot trece peste mare parte din 
negativitatea emoţională a mamei (şi mai târziu a lumii, tocmai din acest 
motiv) prin utilizarea câmpurilor lor energetice. În calitate de regresionist 
spiritual, este indicată investigarea din timp a dinamicii familiale incipiente a 
clienţilor. Aceste date pot să vă ajute în căutarea aspectelor (fie ele pozitive ori 
negative) legate de integrarea energetică dintre suflet şi creier, care începe 


încă din pântece. 


În Destinul sufletelor am trecut în revistă câteva exemple de informaţii 
pe care mi le-au furnizat clienţii aflaţi în pântecele matern. Pentru îndeplinirea 
obiectivelor acestei cărţi, ofer în continuare o altă selecţie de cazuri, pentru a 
demonstra calitatea informaţiilor pe care un facilitator o poate obţine de la 
anumiţi clienţi. Notele de mai jos reprezintă un extras din cazul lui Nancy, pe 
care o consider a fi o adevărată artistă a integrării sufletului: 

Înainte de a intra în fetus, obişnuiesc să observ corpul mamei din luna a 
treia până în luna a şasea. Îmi las energia să se infiltreze în interior în etape, 
pentru a atinge mai întâi mintea ei şi de-abia apoi mintea bebeluşului. Fac 
acest lucru pentru a armoniza vibraţiile mele cu ambele minţi. Acesta este 
modul meu de a mă pregăti pentru o integrare lină. În viaţa mea actuală, 
mama mea s-a aflat într-o teribilă stare de anxietate, fiind înnebunită 
emoţional în legătură cu naşterea mea, deoarece eram primul său copil, aşa că 
am trimis energie către stomacul şi pieptul ei, pentru a relaxa modelele 
energetice împietrite pe care le-am perceput în aceste zone. Se pare că a 
ajutat. Când mă conectez la orice copil, încep prin a mă concentra pe 


impulsurile electrice şi chimice din creierul acestuia. 


Nancy mi-a spus că potrivirea cu corpul său actual este bună, iar mintea 
nu este deloc una leneşă, aşa că am întrebat-o dacă s-a conectat vreodată la 
minţi leneşe în vieţile ei anterioare şi ce părere are despre acele corpuri. lată 
răspunsul ei: 

Bineînţeles, am avut creiere leneşe în trecut. În aceste vieţi, sufletul meu 
a trebuit să fie mai dominant, eu putându-mă impresiona mult mai uşor în 
cazul unui asemenea tip de minte. În asemenea cazuri, tot jocul constă în a 
construi putere, aptitudini şi influenţă într-un copil leneş. Pe de altă parte, 
provocarea pentru un suflet care are un copil cu o minte rapidă constă în a sta 
focalizat pe toate impulsurile şi gândurile acestui copil şi de a rămâne în acelaşi 
timp flexibil. 


Tranziţia către o viaţă anterioară 

Există motive semnificative pentru a transpune un client al regresiei 
spirituale în viaţa dintre vieţi din interiorul pântecelui matern într-o viaţă 
anterioară, înainte de a intra pe poarta lumii spiritelor. Cea mai profundă 
justificare pentru aceasta este necesitatea ca o persoană să experimenteze în 
prealabil o scenă a morţii, pentru a putea trece dincolo în mod natural. 
Studenţii mă întreabă: „Trebuie ca viaţa aceasta să fie neapărat viaţa 
imediat anterioară a clientului?" Răspunsul meu este că nu, dar aş prefera să 
folosesc viaţa imediat anterioară acolo unde este posibil, în principal deoarece 
sfârşitul acelei vieţi reprezintă ultima dată când clientul a intrat în lumea 
spiritelor. Astfel, amintirile sale înclină să fie mai proaspete. 

Un alt motiv pentru care îmi place să folosesc viaţa imediat anterioară se 
datorează relevanţei pe care aceasta o are pentru viaţa actuală a clientului. Ar 
putea exista astfel unele aspecte karmice care să-l afecteze în mod direct pe 
clientul dumneavoastră în ziua de azi, cum ar fi, de exemplu, o amprentă 
negativă a corpului său anterior. A merge la sursa amprentei supărătoare v-ar 
permite să neutralizaţi reziduurile fizice şi emoţionale ale acesteia. Cu toate că 
este adevărat că acest lucru îl puteţi face şi mai târziu, după intrarea în lumea 
spiritelor, o intervenţie directă survenită pe parcursul retrăirii efective a acestei 
vieţi imediat anterioare ar putea face ca reîncadrarea să fie mai eficientă. 

În ciuda intenţiilor dumneavoastră de a intra în lumea spiritelor prin 
intermediul vieţii imediat anterioare, clientul dumneavoastră ar putea să nu 


ţină cont de această sugestie şi să vă ducă într-o viaţă anterioară mai timpurie, 


dar care are o mai mare semnificaţie pentru el. Cu toate că nu este un lucru 
obişnuit, aceasta se poate totuşi întâmpla. l-am spus deja clientului, înainte de 
a începe să-l hipnotizez, că deplasarea într-o viaţă anterioară face parte din 
planul meu secvențial pentru regresia sa spirituală. În mod obişnuit, nu insist 
prea mult pe motivarea acestei opţiuni, cu excepţia situaţiilor în care clientul 
are de făcut vreo obiecţie. Din când în când, un client ar putea spune: „Uitaţi, 
pot să am parte de şedinţă de regresie într-o viaţă anterioară şi în zona în care 
locuiesc (sau, „Am mai făcut obiectul unei şedinţe de regresie în viaţa 
anterioară"). Am venit la dumneavoastră pentru că sunteţi un specialist al 
regresiei în viaţa dintre vieţi, de ce nu puteţi să mă duceţi din pântecele mamei 
mele direct în lumea spiritelor, pentru a economisi timp?" 

Ştiu că unii hipnoterapeuţi vor fi tentaţi să încerce să-i ducă pe oameni 
direct în lumea spiritelor, fără să mai treacă printr-o viaţă anterioară, în special 
dacă subiectul le-a cerut să facă acest lucru. Eu am experimentat această 
abordare şi vă îndemn să nu faceţi astfel, cel puţin din cauza următoarelor 
obstacole: 

A. Trecerea clientului direct din viaţa sa actuală în lumea spiritelor 
poate crea confuzie şi dezorientare în mintea unui subiect obişnuit. Acest lucru 
se întâmplă deoarece el a ajuns în interiorul casei sale spirituale pe uşa din 
dos, ca să spunem aşa, mai degrabă decât să intre pe uşa din faţă. Sufletele 
noastre intră în lumea spiritelor prin intermediul experienţei morţii şi orice 
altceva este nenatural. Cu toate că este adevărat că eu pot să îl reîntorc 
mental pe client la poarta principală, această procedură bizară presupune, de 
asemenea, ceva timp. Până la urmă, în cadrul procedurii de regresie hipnotică 
în viaţa dintre vieţi experienţa vieţii anterioare este una prescurtată. 

B. Grăbindu-l pe client direct spre lumea spiritelor, acesta va rata 
toată frumuseţea pe care o presupune ieşirea dintr-un corp şi trecerea dincolo 
(înspre sfera celestă) în mod natural. El ar putea să se simtă destul de pierdut, 
neavând pe cineva care să-l aştepte. El nu va descoperi nici care sunt staţiile 
ce reprezintă opririle sale obişnuite, nici modul în care se realătură în mod 
normal grupurilor sale spirituale. Din scenele anterioare de moarte, vedem cum 
sufletul individual intră în mod normal în lumea spiritelor. Oare acest proces 
este rapid sau lent? Se învârte oare clientul de obicei în jurul scenei propriei 
sale morţi pentru o vreme, cu scopul de a ajunge la cei dragi? Există vreun 
prim contact cu un ghid sau cu sufletele-pereche? 


C. Nu în ultimul rând, revederea unei vieţi anterioare permite o 
încălzire mai bună a memoriei, înainte de a face marele pas al imersiunii totale 
în mintea supraconştientă. Un client care nu a mai făcut niciodată obiectul 
regresiei în vieţile sale anterioare poate fi destul de lent în privinţa 
răspunsurilor la întrebările referitoare la ceea ce vede şi simte. Expunerea sa la 
o experienţă a unei vieţi anterioare pe parcursul şedinţei de regresie hipnotică 
în viaţa dintre vieţi îi va permite să se familiarizeze cu procesul. Astfel, clientul 
respectiv va deveni mai receptiv la întrebările care i se pun cu privire la 
intrarea în lumea spiritelor. 

Desigur, poate fi pusă întrebarea: „Nu este la fel de brusc pentru client 
să fie dus din starea de fetus direct într-o viaţă anterioară ca şi să meargă 
direct din pântece în lumea spiritelor?". Răspunsul meu este că există o 
diferenţă aici, deoarece printr-un transfer din fetus într-o viaţă anterioară 
ducem o fiinţă dintr-o încarnare fizică într-o altă încarnare fizică, cei mai mulţi 
dintre clienţi nefiind încă într-o stare supraconştientă a sufletului. Luaţi, de 
asemenea, în considerare faptul că implicarea într-o scenă de moarte fizică 
oferă subiecţilor mai mult timp pentru a se adapta la stadiul de suflet, în timp 
ce plutesc în afară şi planează deasupra corpurilor lor, spre deosebire de 
intrarea imediată din pântece în lumea spiritelor. În timp ce o alegere între 
aceste două tehnici poate să nu fie o problemă chiar atât de mare în cazul 
sufletelor cu adevărat avansate, nu se poate spune acelaşi lucru şi despre 
majoritatea clientelei dumneavoastră. 

Din momentul în care încep să-l duc pe client din pântecele mamei înspre 
o viaţă anterioară, îl pun să vizualizeze un tunel lung, care îl va transporta în 
viaţa lui imediat anterioară (sau într-o altă viaţă mai semnificativă, dacă 
preferă acest lucru). Clientul va fi transportat din întunericul pântecelui mamei 
sale într-un tunel temporal al întunericului. Instrucţiunile mele sunt 
următoarele: 

Vă rog să vă imaginaţi că intrăm acum într-un tunel lung, care vă va duce 
în viaţa dumneavoastră imediat anterioară. Acest tunel al timpului arată ca un 
tunel de cale ferată, dar este mult mai neted şi mai curat. Încercaţi să 
vizualizaţi un cilindru perfect, prevăzut cu o intrare şi o ieşire. În timp ce intrăm 
acum prin această intrare largă şi rotundă, veţi observa că tot ceea ce ne 
înconjoară este negru. În timp ce număr rapid de la zece la unu, 


dumneavoastră veţi vedea cum pereţii curbați devin gri iar apoi, când ajung la 


cinci, cum devin albi. Apoi veţi vedea o deschizătură luminoasă, rotundă, 
uriaşă, la celălalt capăt, prin care vom trece când ajung la numărul unu şi vom 
pătrunde într-o scenă semnificativă din viaţa dumneavoastră anterioară. Nu 
ştiţi care este aceasta în momentul de faţă, dar în clipa în care voi rosti cifra 
unu veţi fi într-un alt timp şi spaţiu, într-un alt corp - dar veţi şti că sunteţi 
aceeaşi persoană. 

Dacă am de-a face cu un subiect sensibil, dar care nu produce un 
imaginar vizual prea bun, mă concentrez pe atingerea, simţirea şi emoția 
legată de trecerea printr-un tunel întunecat. Dacă există totuşi dificultăţi cu un 
client ezitant, pot să-i solicit acestuia (ca şi în cazul scării, copilăriei şi scenelor 
din pântecele mamei) anumite semnale tactile ideomotorii, cum ar fi: 

Ridicaţi degetele mâinii drepte dacă sunteţi gata să treceţi împreună cu 
mine, în acest moment, prin tunelul timpului. Ridicaţi degetele mâinii stângi 
dacă doriţi să aşteptaţi până ce încep să număr ca să începeţi această 
fascinantă experienţă. 

Deoarece voi începe numărătoarea aproape imediat, aceste două 
oportunităţi înguste permit clientului meu un timp foarte scurt pentru a opune 
rezistenţă. 

Ultimele mele instrucţiuni legate de tunel sunt următoarele: 

Zece...în afara pântecelui, în tunelul întunecat...şi... acum prindem 
viteză...nouă...din ce în ce mai repede...opt...observaţi pereţii cum devin 
gri...şapte...şase...cinci...pereţii sunt acum  albi...jşi puteţi vedea o 
deschizătură uriaşă, albă şi rotundă, aflată în faţa noastră, care vă va duce într- 
o scenă importantă din viaţa anterioară...patru...trei...doi...unu! Suntem 
acum în afara tunelului! 

Pentru îndeplinirea obiectivelor acestui manual, doresc să mă concentrez 
pe metodologia regresiei în viaţa dintre vieţi mai degrabă decât pe cea care 
implică exclusiv vieţile anterioare. Prin urmare, voi descrie doar sumar setul de 
întrebări pe care le pun în continuare subiectului, odată ce acesta a ajuns deja, 
din punct de vedere mental, în viaţa sa anterioară. 

1. Spuneţi-mi mai întâi dacă este zi sau noapte? 

2. Este cald sau frig? 

3. Sunteţi afară sau înăuntru? 

4. Sunteţi într-un oraş, orăşel sau undeva la ţară? 


5. Sunteţi singur sau împreună cu cineva? 


Cum sunteţi îmbrăcat? 
Sunteţi bărbat sau femeie? 


Sunteţi o persoană de statură mică, medie sau înaltă? 

Ce anume faceţi în acest moment? 

Datorită instrucţiunilor dumneavoastră, majoritatea clienţilor vă vor duce 
spre o scenă semnificativă din viaţa pe care dumneavoastră (sau ei) aţi ales-o 
şi care, de obicei, este viaţa imediat anterioară. Trebuie să fiţi pregătiţi pentru 
dezvăluirea unor evenimente emoţionale în această scenă. Deseori este vorba 
despre o scenă a morţii. Veţi dori să cunoaşteţi numele lor, vârsta şi 
circumstanţele familiale, precum şi data şi poziţionarea geografică din acea 
viaţă şi dacă este posibil, evenimentele care au condus la această scenă a 
morţii. 

Îi întreb apoi pe clienţi despre persoanele importante din această viaţă. 
Dacă subiectul răspunde bine, dovedind un imaginar vizual lărgit şi un grad 
înalt de implicare, pot de asemenea să îl întreb care sunt personajele majore 
din această viaţă anterioară care îi sunt alături şi în viaţa de acum. 
Răspunsurile adecvate în acest punct nu depind de nivelul de dezvoltare a 
sufletului ci, mai degrabă, de gradul de implicare în hipnoză. Astfel, în cazul 
unora dintre clienţi, această întrebare trebuie să aştepte până când aceştia 
ajung în lumea spiritelor. Încerc să nu petrec mai mult de cincisprezece până la 
treizeci de minute în această viaţă anterioară, deoarece doresc să-l duc pe 
subiect la experienţa morţii sale cât de repede posibil. 

De la scena de început (exceptând situaţia când aceasta este o scenă a 
morţii), pot să-l mut pe subiect înainte, cu creşteri de cinci sau zece ani, pentru 
consolidarea amintirilor sale. 

La momentul oportun, îi voi spune: 

În ordine, acum aş vrea ca până număr la trei să vă mutaţi la ultima zi 


din viaţa dumneavoastră - unu, doi, trei! Descrieţi ce anume se întâmplă. 


Dacă moartea subiectului survine la o vârstă înaintată, îl întreb despre 
ceea ce se petrece în jurul său, dacă îl îngrijeşte cineva şi cum anume se simte. 
În cazul unor scene de deces mai traumatice, îmi voi trece clientul foarte 


repede prin această scenă. 


Verificarea interferenţei conştiente 


Mai devreme, atunci când am discutat despre transportarea clientului în 
copilăria sa, am afirmat că trebuie verificat dacă subiectul simte realmente şi 
gândeşte că este persoana tânără care a fost altădată sau se chinuieşte să-şi 
amintească în mod conştient acele vremuri şi locuri trecute. În acel stadiu 
problema este una legată de profunzimea transei. Cu toate acestea, când 
ajungeţi într-o viaţă anterioară poate să apară şi o altă problemă legată de 
reamintire. Aceasta are de-a face cu acei câţiva clienţi care produc amintiri 
defectuoase, din cauza interferenţei făţişe a conştiinţei. Această problemă a 
raportărilor contaminate trebuie clarificată înainte de a începe propriu-zis 
regresia spirituală. 

După ce îl aduceţi pe subiect într-o viaţă anterioară, prin intermediul 
regresiei hipnotice, trebuie să fiţi precaut şi să verificaţi dacă nu cumva clientul 
îşi aminteşte această viaţă numai prin prisma detaliilor istorice înmagazinate 
pe parcursul vieţii sale actuale. S-ar putea ca acesta să-şi folosească 
imaginaţia din cauza unei atracţii conştiente faţă de anumite evenimente şi 
mituri familiare. Aici intervin tendinţele şi prejudecățile. Eu denumesc acest 
fenomen Atracția Atlantidei, deoarece foarte mulţi oameni sunt atraşi de 
această legendă. Puteţi să întâlniți acest gen de situaţii încă din momentul 
admisiei, când clientul spune: „ştiu că vom descoperi faptul că am trăit cândva 
în Atlantida." Această convingere a lor se centrează în jurul dorinţei de a fi 
făcut cândva parte dintr-o civilizaţie legendară şi străveche de pe Pământ. 

Nu este nimic în neregulă ca subiectul dumneavoastră să aibă unele 
cunoştinţe conştiente cu privire la istoria lumii, deoarece acest lucru ajută în 
identificarea unor scene din trecut. Cu toate acestea, trebuie să fiţi conştienţi 
de faptul că anumite aspecte ale trecutului, chiar şi cele care sunt mitologice, 
pot fi atât de atractive, încât pot dirija memoria subiectului, distorsionându-i 
prin aceasta aducerile aminte. Utilizarea semnalelor ideomotorii ale clientului, 
pentru a întrerupe discursul acestuia (şi, pentru a decupla astfel interferența cu 
gândirea sa conştientă) este extrem de productivă. Voi ilustra în cele ce 
urmează un caz al Atracţiei Atlantidei: 

Facilitator: Unde sunteţi acum? 

Subiect: Sunt în Atlantida. 

Facilitator: În regulă - haideţi să ne oprim pentru un moment. V-aş ruga 


să faceţi o pauză acum şi să vă gândiţi cu mare atenţie la ceea ce tocmai mi-aţi 


spus. Nu ne vom mai vorbi unul altuia decât după ce vă veţi recapitula toate 
amintirile, pentru a verifica dacă sunteţi realmente în Atlantida. După ce 
terminaţi cu examinarea legată de locul unde vă aflaţi, v-aş ruga să mă 
anunţaţi ridicând degetele de la mâna dreaptă. Nu voi mai vorbi decât după ce 
voi vedea degetele. 

Subiect: (după o lungă pauză, urmată de ridicarea degetelor) Oh...cred 
că am greşit în ceea ce priveşte Atlantida, dar sunt totuşi de părere că sunt un 
nativ al unei insule superbe, aflată în mijlocul oceanului. 

Voi spune mai multe despre Atlantida în secţiunea intitulată 
Recapitularea încarnărilor din Vieţile Anterioare, referindu-mă în mod special la 
sufletele hibride. 

Un alt termen pe care îl folosesc pentru a defini acest gen de raportări 
defectuoase este Sindromul Persoanei Celebre. Clienţii din această 
categorie îşi doresc să fie oameni celebri. Majoritatea practicienilor regresiei în 
vieţile anterioare au avut un număr de clienţi care au susţinut că au fost 
persoane celebre înainte ca examinarea ulterioară să scoată la lumină faptul că 
acest lucru nu era adevărat. Într-unui dintre cele trei cazuri Marilyn Monroe pe 
care le-am avut, clienta mea a descoperit ulterior că fusese menajera actriţei. 
Prejudecăţile acestei cliente au fost deconspirate atunci când i-am cerut să se 
întoarcă la o scenă în care erau şi alţi oameni în jurul lui Marilyn Monroe, 
cerându-i să identifice fiecare persoană în parte. Spre surprinderea sa, clienta 
mea a descoperit că luase şi ea parte la respectiva scenă, în calitate de 
menajeră a actriţei. 

În cazul regresiei spirituale în viaţa dintre vieţi, vestea bună este că, 
odată ajunşi în lumea spiritelor, mintea conştientă nu pare a mai interfera într- 
o măsură semnificativă cu supraconştientul, excepţie făcând momentul în care 
are loc recapitularea încarnărilor din vieţile anterioare. Un exemplu 
fundamental de interferenţă a minţii conştiente (cu care mă confrunt în 
regresia spirituală în viaţa dintre vieţi la un procent redus de clienţi) sunt 
raportările din apropierea primei opriri din lumea spiritelor, unde clientul 
susţine în mod spontan că radiază o lumină albastră, fiind astfel un suflet 
foarte avansat. Nu am avut niciodată această problemă înainte să mi se 
publice cărţile. 

Adevărurile pot fi umbrite iniţial de fantezii şi dorinţe, de sisteme de 


credinţă foarte puternice sau, pur şi simplu, de nefericirea dintr-o viaţă curentă 


pe care clientul o consideră plictisitoare. Amintirile pe care le suspectaţi a fi 
defectuoase (sau cauzate de unele neînţelegeri conştiente) pot fi gestionate 
printr-o provocare uşoară sau interogaţie critică. Atât în ceea ce priveşte 
regresia în vieţile anterioare, cât şi în cazul regresiei spirituale în viaţa dintre 
vieţi, trebuie să evitaţi să adresaţi subiectului întrebări prea lungi şi complexe. 
Cu toate că veţi dori să vă încurajați subiecţii să dezvolte afirmaţiile referitoare 
la ceea ce văd şi simt, în calitate de facilitator, întrebările dumneavoastră 
trebuie să fie scurte, simple şi la obiect. 

Secretul obţinerii unor informaţii coerente constă în stăruinţă şi 
verificare. Mişcarea clienţilor înainte şi înapoi, în cadre temporale variate, dar 
mergând deasupra aceluiaşi teren, se poate dovedi extrem de eficientă. Apoi, 
verificarea şi recapitularea raportărilor subiectului este folositoare şi acestuia. 
Dacă vă conduceţi subiectul cu grijă prin stările modificate ale conştiinţei sale 
şi lucraţi cu percepțiile şi interpretările survenite pe parcursul reamintirii 
evenimentelor din viaţa sa anterioară, în momentul în care subiectul va ajunge 
la poarta lumii spiritelor, va fi mult mai bine pregătit pentru o raportare plină 
de acuratețe. 

Comentariile mele referitoare la raportările defectuoase ale subiecţilor i- 
ar putea face pe unii dintre dumneavoastră să pună chiar sub semnul întrebării 
validitatea întregului proces al hipnoterapiei. Aceasta ar fi o prezumție greşită, 
deoarece în cadrul întregii mele experienţe doar o parte foarte redusă dintre 
clienţi au manifestat o interferenţă conştientă reală. Oamenii nu mint în mod 
deliberat atunci când se află sub hipnoză. Unii, totuşi, pot să interpreteze greşit 
ceea ce cred ei că este adevărat. 

În cele mai multe cazuri, gândirea conştientă lucrează în favoarea 
noastră. Luaţi cazul reamintirii locaţiilor geografice şi a datelor. Criticii regresiei 
în vieţi anterioare se întreabă cum poate cineva, retrăind o viaţă din vremuri 
străvechi, să ne ofere informaţii exacte legate locul unde se află, pe o hartă 
actuală a lumii. Răspunsul rezidă în faptul că mintea conştientă reţine o 
cunoaştere modernă, atât a cadrelor geografice, cât şi a celor istorice. Prin 
aceasta, nu spun însă că amintirea acestor informaţii este facilitată de mintea 
conştientă. În ceea ce priveşte datele, le cer deseori clienţilor mei să 
vizualizeze numerele şi apoi să mi 


le citească unul câte unul. 


Cazul următor demonstrează un exemplu de confuzie a datelor, care s-a 
centrat pe o interferenţă mentală ce implica sentimente de ruşine şi vinovăţie 
dintr-o viaţă anterioară. Am avut o clientă de treizeci şi doi de ani, evreică, 
născută în 1964. În viaţa sa imediat anterioară, ea fusese un soldat austriac 
care persecuta evreii într-un lagăr de concentrare din timpul celui de-al Doilea 
Război Mondial. În acea viaţă, ea a fost născută în anul 1920. Când am 
întrebat: „Câţi ani aţi avut când aţi murit?" ea a răspuns (mult prea repede), 
„optzeci şi şase". Am realizat atunci că, în conformitate cu acest răspuns, ea ar 
fi trebuit să fie în viaţă şi în 2006, an aflat mult după momentul în care avea loc 
şedinţa noastră. După ce am insistat şi am provocat-o, am aflat că după război 
acest fost soldat nazist s-a sinucis la vârsta de patruzeci şi doi de ani (in 1962), 
din cauza remuşcărilor resimţite faţă de actele sale sălbatice orientate 
împotriva evreilor. Doi ani mai târziu, sufletul său s-a reîncarnat în persoana 
care, în cele din urmă, a devenit clienta mea. 

Reversul medaliei este că există unele semne pozitive care pot da 
credibilitate amintirilor clienţilor dumneavoastră şi pe care vă recomand să le 
căutaţi în timp ce vă desfăşuraţi investigaţiile. lată trei exemple în acest sens: 

A. Are oare subiectul dumneavoastră vreo experienţă neobişnuită şi 
tulburătoare legată de sexul său? Un subiect bărbat poate să retrăiască o viaţă 
anterioară în care era femeie şi viceversa. Lupta interioară a clientului 
dumneavoastră conferă validitate întregii experienţe. 

B. Manifestă subiectul vreo incertitudine la începutul reamintirii unei 
vieţi anterioare şi care apoi se transformă într-o convingere fermă? Dacă da, 
acesta este un indicator al faptului că subiectul deliberează foarte atent în timp 
ce îşi procesează propria incertitudine (aşa cum au stat lucrurile în cazul lui 
Andy şi Otis, citat mai devreme). 

C. Există cumva vreo schimbare emoţională, de la o raportare de 
suprafaţă spre sentimente mai intense sau implicare personală? Acest transfer 
înseamnă că subiectul dumneavoastră se deplasează de la detaşare înspre o 


stare de participare efectivă. 


PARTEA A PATRA 
POARTA MENTALĂ SPRE LUMEA SPIRITELOR 


Scene ale morții din vieţi anterioare 


În momentul în care se produce moartea, fiind deja în stadiul unei vieţi 
anterioare, îmi aşez mâna pe fruntea clientului meu şi spun: 

Tocmai aţi murit şi, deoarece aţi mai trecut prin această experienţă de 
foarte multe ori înainte, aş vrea să vă îndepărtați de corpul dumneavoastră, să 
vă simţiţi liber, fără a încerca nici o durere sau disconfort fizic. 

Contactul stabilit prin mâna mea se doreşte a fi un transfer rapid de 
energie, cu scopul de a genera acceptare şi încredere. 

Fac apel la observatorul calm, la aspectul mai detaşat al minţii sale, 
amintindu-i subiectului că această moarte a trecut, iar viaţa s-a încheiat, în 
acelaşi timp, nu intenţionez să liniştesc prea mult subiectul în privinţa 
sentimentelor încercate de el prin faptul de a fi într-un corp la un moment dat 
şi apoi în afara acestuia în momentul imediat următor, deoarece doresc ca 
subiectul meu să experimenteze sentimente cât mai intense în prima scenă în 
care se vede pe sine plutind, în starea de suflet liber. Nu numai că fiecare 
client este diferit în ceea ce priveşte felul în care îşi exprimă vizualizările, 
sentimentele şi emoţiile din scenele morţii, dar chiar şi aceiaşi oameni pot avea 
senzaţii diferite cu privire la aceste scene, în funcţie de viaţa pe care tocmai au 
încheiat-o. 

Înainte de a trece dincolo de scena morţii, consider că este adecvat să 
luăm în discuţie problema posibilei necesităţi de a desensibiliza (sau de a 
decupla) subiectul care participă emoţional şi care simte efectiv o moarte 
dureroasă şi violentă într-un asemenea grad, încât aceasta ar putea inhiba 


dorinţa sa de a merge mai departe. 


Desensibilizarea traumei 

Din moment ce desensibilizarea este predată în cele mai multe dintre 
cursurile de hipnoterapie a traumelor din vieţile actuale sau anterioare, mă voi 
concentra mai mult pe aplicaţiile acesteia pentru terapia vieţii dintre vieţi. 
Traumele emoţionale dintr-o scenă a morţii, cum ar fi situaţia de a fi ucis brusc, 
pot determina refuzul subiectului de a se îndepărta de corpul său. În mod 
surprinzător, majoritatea clienţilor dumneavoastră nu vor fi inhibaţi în acest fel. 
Graţie ajutorului dumneavoastră, clientul obişnuit realizează că se află în stadiu 
de suflet şi că nu mai poate fi rănit. Astfel, el va dori să meargă mai departe. 
Acest lucru se întâmplă deoarece majoritatea clienţilor îşi doresc o eliberare 


cât mai rapidă dintr-o scenă a morţii, aşteptând din partea dumneavoastră să 
fiţi capabil să îi mutaţi rapid cât mai departe de corpul lor. Dar dacă acest lucru 
nu se întâmplă totuşi? 

Scopul desensibilizării este acela de a izola un eveniment traumatic sau 
un incident reprimat şi a permite minţii să îl digere încet, pentru ca persoana în 
cauză să poată trăi ulterior fără panică, teamă, anxietate sau disconfort. În 
hipnoterapia tradiţională, evenimentul din viaţa curentă care produce aceste 
probleme psihologice este abordat în etape, pornindu-se de la versiuni mai 
blânde. Clientul este deplasat apoi, în mod progresiv, către versiuni mai 
puternice şi, în final, chiar la sursa anxietăţii. Conceptul implică retrăirea 
evenimentului, pentru a inhiba reflexul emoţional de tipul „luptă sau fugi", 
generându-se astfel o reîncadrare emoţională care-i permite clientului să 
dobândească un sentiment de securitate personală în prezent. 

Cu siguranţă, în calitate de terapeut al regresiei spirituale în viaţa dintre 
vieţi, veţi întâlni situaţii în care deprogramarea unei amprente corporale 
negative dintr-o viaţă anterioară va constitui o parte importantă a serviciului pe 
care îl puteţi oferi clientului. De exemplu, am avut o clientă care era incapabilă 
să poarte un ceas sau o brățară pe încheietura mâinii, deoarece în ultima ei 
viaţă a fost legată cu nişte curele de piele de un stâlp aflat în mijlocul 
deşertului şi lăsată apoi să moară acolo. Înainte de a muri, fiind în agonie, s-a 
luptat atât de tare pentru a se elibera, încât oasele de la încheieturile mâinilor 
sale au ieşit literalmente prin piele, sfâşiindu-i carnea. Am desensibilizat 
această scenă teribilă. Acest lucru nu era necesar pentru a o convinge să îşi 
părăsească trupul în favoarea lumii spiritelor ci, mai degrabă, pentru a alina 
sursa disconfortului ei fizic din viaţa actuală. 

Nu sunt unul dintre acei terapeuţi care cred că este obligatoriu ca 
subiectul să fie reîntors la o scenă de groază, fiind făcut să sufere prin retrăirea 
acelui eveniment. Abordarea mea este aceea de a permite clientului să 
vizualizeze aspectele negative generale ale evenimentului în calitate de 
observator detaşat, recunoscându-şi totodată şi sentimentele. Am descoperit 
că acest lucru este suficient, deoarece detaliile incidentului au fost aduse la un 
nivel la care pot fi analizate raţional pentru a înlătura trauma. Cred că această 
metodă este în mod special potrivită pentru terapia vieţii dintre vieţi. Deseori, 
trec repede printr-o scenă a morţii dintr-o viaţă anterioară şi îl fac pe client să 
plutească deasupra corpului său în stare de suflet. Clientul este capabil apoi să 


integreze mult mai eficient elementele dureroase legate de respectiva scenă 
traumatică, deoarece în stadiul de suflet are conştiinţa sinelui său nemuritor. 
De asemenea, din lumea spiritelor este mai uşor şi mai eficient să priveşti 
celelalte vieţi. Dacă este necesar, putem să ne întoarcem la o viaţă mai 
timpurie care este mai semnificativă pentru client, pentru a localiza originile 
unui model karmic generator de frică. 

Voi relua subiectul aspectelor terapeutice ale vindecării sufletului mai 
târziu, în secţiunea dedicată Oportunităţilor Terapeutice din cadrul Vizitelor la 
Consiliu, în partea a cincea a acestei cărţi. Este suficient să spunem că 
aducerea aminte a unor evenimente fizice şi emoţionale din vieţile anterioare 
(atunci când subiectul este, din punct de vedere mental, în afara corpului), îi 
permite acestuia să atingă chestiuni de esenţă în legătură cu karma, să le 
disece şi să le expună pentru examinarea înţelesului şi scopului lor. Regresia 
spirituală este un foarte puternic mecanism de eliberare a traumelor latente, 
deoarece o parte semnificativă a existenţei noastre implică alegerile personale 
pe care le facem în calitate de suflete şi raţiunile ce se ascund în spatele 
acestor alegeri. 


Vizualizările iniţiale ale stării de suflet 

Pe parcursul unei scene dificile a morţii sau în momentul când un subiect 
îmi spune că tocmai a murit într-o viaţă anterioară, deseori plasez mental în 
jurul lui un câmp energetic de o lumină aurie protectoare. În acelaşi timp, îl 
anunţ pe client că propriul său ghid spiritual este perfect conştient de moartea 
sa şi că se află prin apropiere. Apoi îi spun: 

Tocmai aţi murit din punct de vedere fizic şi, pe măsură ce vă deplasaţi 
în afara corpului dumneavoastră, veţi fi capabil să continuaţi să vorbiţi cu mine 
şi să răspundeţi întrebărilor mele, deoarece acum sunteţi în contact cu 
adevăratul dumneavoastră sine interior. Simţiţi cum mintea dumneavoastră se 
extinde spre cele mai înalte nivele ale fiinţei dumneavoastră. Uitându-vă în jos 
la trupul dumneavoastră, veţi putea percepe o scurtă tristeţe în acest moment, 
dar spiritul dumneavoastră a mai trecut prin această experienţă şi înainte - iar 
acum sunteţi capabil să vă întoarceţi acasă. Puteţi, pur şi simplu, să plutiţi mai 
departe când sunteţi pregătit, lăsând în urmă orice durere fizică sau disconfort. 

În acest punct, schimb ritmul întrebărilor mele şi îmi reduc tonul vocii. Mă 


mişc acum mult mai încet, în special în cazul în care am de-a face cu un suflet 


mai tânăr, iar întrebările mele sunt foarte precaute. La urma urmei, subiectul 
tocmai a ajuns faţă în faţă cu eul său nemuritor şi are nevoie de ceva timp 
pentru a se adapta la stadiul de fiinţă descarnată. Ţineţi minte faptul că în 
regresia într-o viaţă anterioară este mai uşor pentru subiect să fie deplasat 
dintr-un corp în altul, dintr-o viaţă în altă viaţă, spre deosebire de situaţia 
actuală, în care nu are parte de nici un corp în viaţa sa dintre vieţi. Aceasta 
este din cauză că subiectul dumneavoastră este încă, până la urmă, o fiinţă 
fizică. 

Dacă un client vă va spune: „les din corpul meu, dar nu ştiu unde sunt!" 
asiguraţi-l că totul este normal. Aş adăuga apoi următoarele: „Cât timp rămân 
tăcut, priviţi doar în jur şi comunicaţi-mi care este primul lucru pe care îl 
vedeți". 

Veţi descoperi că majoritatea sufletelor se află de obicei pe tavanul 
camerei în care au murit sau plutesc deasupra corpului, dacă moartea a 
survenit undeva afară. 

Următorul set de întrebări reprezintă un exemplu de interogare a 
clientului într-o scenă a morţii: 

1. Unde sunteţi acum în raport cu corpul dumneavoastră? 

2. Mai este cineva în cameră (sau lângă corpul dumneavoastră, dacă 
momentul morţii survine afară)? 

3: (dacă răspunsul este da) Spuneţi-mi câte ceva despre această 
persoană (sau persoane) de lângă dumneavoastră. Cine este (sunt) ea (ele)? 

4. Ce vedeţi în jurul dumneavoastră? (sau de ce anume sunteţi 
conştient?) 

5. Ce anume simţiţi? 

6. Ce se întâmplă acum? Apoi ce se întâmplă? Se petrece oare ceva 
despre care nu mi-aţi spus încă? 

7. Ce simţiţi în legătură cu moartea dumneavoastră? 

După cum am mai spus, dacă subiectul nu se aşteaptă să moară în acel 
moment, s-ar putea să se opună ieşirii din corpul său din cauza tristeţii sau a 
unor chestiuni lăsate neterminate. Poate că a murit prea tânăr, sau a fost luat 
prin surprindere de un accident brusc, sau a fost omorât. Cu toate acestea, 
deseori desensibilizarea nu este necesară. În aceste cazuri, îi reamintesc 
subiectului că, probabil, a ştiut dinainte că această viaţă va fi scurtă, iar când 
va ajunge acasă va putea vorbi cu ghidul său despre aceste circumstanţe. 


Exceptând sufletele neexperimentate, clienţii obişnuiţi se adaptează relativ 
rapid la orice tip de moarte fizică. 

În cazul majorităţii clienţilor, consider că este cel mai bine să îi ţin 
suspendaţi în apropierea corpului lor şi să le ofer timpul necesar pentru a-şi 
aduna gândurile. Acesta este momentul potrivit pentru a oferi asigurări 
clientului dacă pare confuz sau dezorientat. O dată ce un suflet este orientat 
către întreaga scenă a morţii sale, fac rapid un rezumat a ceea ce am aflat 
despre viaţa sa imediat anterioară. Clientul s-ar putea să dorească să 
corecteze ceva din ceea ce mi-a spus despre viaţa sa şi despre persoanele 
implicate în aceasta. Tot acum avem şansa de a discuta despre scopul ultim al 
acestei vieţi. Sigur că aţi putea aştepta până mai târziu pentru a recapitula 
viaţa tocmai trăită, dar consider că acesta este un moment adecvat pentru a 
discuta dacă el simte că viaţa a fost un succes sau nu, în termenii respectării 
obiectivelor prestabilite. Din moment ce tocmai a încetat să se mai afle mental 
într-o viaţă anterioară, scenele sunt încă vii şi pot avea ramificații în viaţa sa 
actuală. 

Va exista mai mult timp disponibil pe parcursul orientării şi interogării 
clientului pentru a surprinde în detaliu viaţa care tocmai a fost trăită, în caz că 
se doreşte acest lucru. Eu îmi propun să revăd progresul general pe care l-a 
făcut clientul meu în toate vieţile sale anterioare, precum şi în alte locuri din 
lumea spiritelor, în special pe parcursul apariţiei sale în faţa consiliului. Nu 
doresc să prelungesc şedinţa foarte mult cu această scenă a morţii, cu toate că 
acest moment de reflecţie oferă subiectului posibilitatea de a se adapta şi a se 
vizualiza pe sine în calitate de suflet, în timp ce se află încă lângă corpul său. 
Consider că acesta este un beneficiu suplimentar al procedeului de a revedea o 
viaţă imediat anterioară. 

După ce un client vizualizează cum propriul său suflet părăseşte corpul, 
dar pe când se află încă în planul astral al Pământului, poate apărea un 
fenomen extrem de rar în regresia spirituală, cunoscut sub numele de 
ataşament spiritual. Sunt întrebat deseori de către practicienii regresiei 
spirituale în viaţa dintre vieţi cu privire la acest fenomen al „ataşamentului 
sufletului şi eliberării", deoarece s-au scris foarte multe lucruri despre acest 
subiect în lucrările de metafizică, iar unele chestiuni au fost făcute să pară 


senzaţionale în mod inutil. 


În situaţii foarte rare, primele vizualizări ale sferei spiritului pe care le are 
clientul dumneavoastră vor implica observarea unui suflet tulburat, aflat în 
apropierea lui. Clientul dumneavoastră l-ar putea denumi „suflet întunecat". În 
general, acest spirit nefericit este legat de clientul dumneavoastră prin legături 
de sânge, sau poate să fie o nevastă sau un prieten apropiat. S-ar putea ca 
acesta să nu aibă de-a face cu viaţa anterioară a clientului, din moment ce am 
trecut deja în timpul de etern acum al lumii spiritelor. Majoritatea clienţilor 
care au această experienţă neobişnuită sunt, mai degrabă, doar curioşi cu 
privire la ce se întâmplă. 


Cu toate acestea, alţi oameni, care sunt foarte suspicioşi - majoritatea 
dintre ei având prejudecăţi (deseori din cauza îndoctrinării religioase din 
copilărie) legate de existenţa „forţelor demonice şi malefice" în jurul nostru - 
pot să reacționeze în mod negativ la această experienţă. 

În acele situaţii rare în care devine necesar să acţionaţi pentru a gestiona 
o situaţie care implică un „suflet pierdut" ce interferează cu deplasarea 
clientului dumneavoastră către lumea spiritelor, trebuie să începeţi cu unele 
tehnici de calmare. Voi explica în primul rând faptul că acest spirit nu îl va 
„poseda" pe subiectul dumneavoastră şi că nici nu este vreo forţă demonică 
sau diabolică. Acest suflet este nefericit şi are nevoie de ajutor, deoarece nu 
este încă pregătit să părăsească Pământul. Veţi descoperi că acesta este 
obsedat de un anumit eveniment legat de moartea sa şi de care nu s-a eliberat 
încă, cum ar fi faptul că a fost omorât, că s-a sinucis sau că a fost profund 
tulburat din cauza unei persoane iubite aflate în pericol. Părerile mele despre 
această chestiune sunt exprimate în Destinul Sufletelor, în secţiunea 
dedicată demonilor. 

Într-un asemenea caz, i-aş da clientului meu o serie de sugestii blânde, 
dar potrivite cu situaţia, precum următoarele: 

Haideţi să ne punem în legătură cu acest spirit tulburat, conectându-ne la 
câmpul său energetic, astfel încât să putem afla cine este, ce vrea, de ce Îl 
vedeţi în acest moment şi ce puteţi face pentru a-l ajuta să se deplaseze spre 
lumină. 

Unul dintre colegii mei hipnoterapeuţi a afirmat într-o manieră foarte 
înţeleaptă că „în timp ce aceste entităţi privesc, simt şi acţionează ca entităţi 


empirice, în majoritatea cazurilor ele reprezintă personificări sau arhetipuri din 


propria istorie personală a clientului ca suflet." 


Instrucţiuni înaintea părăsirii corpului de către suflet 


În pregătirea clientului pentru îndepărtarea sa de Pământ, fiecare 
terapeut va dori să stabilească nişte instrucţiuni care să se potrivească 
propriilor sale gusturi şi metode. Poate că veţi constata că se impun unele 
variaţii faţă de procedura dumneavoastră standard, menite a fi mai utile unor 
clienţi aparte. Mai jos sunt redate o parte dintre propriile mele instrucţiuni în 
acest sens. De asemenea, subliniez faptul că şi momentul în care alegeţi să le 
folosiţi în această fază a sesiunii are o mare importanţă. De obicei, eu le 
comunic subiectului în preajma porţii de intrare în lumea spiritelor. Dar cu 
anumiţi clienţi veţi descoperi că instrucţiunile care se adresează stării lor de 
suflet sunt mai eficiente dacă le veţi comunica puţin mai târziu în timpul fazei 
de traversare. Depinde cât de mult este implicat subiectul în respectivul 
moment. Instrucţiunile sunt structurate în trei părţi: 

Vă aflaţi acum pe deplin în starea de suflet, conectat direct la cea mai 
înaltă conştiinţă a minţii dumneavoastră, care este precum un computer foarte 
vast, ce conţine toate cunoştinţele despre întreaga dumneavoastră existenţă. 
În calitate de fiinţă eternă şi atemporală, vă veţi aminti detalii incredibile 
despre viaţa dumneavoastră nemuritoare dintre vieţi şi astfel veţi putea 
răspunde destul de uşor întrebărilor mele despre viaţa dumneavoastră ca 
suflet. Vom merge acum într-un loc al conştientizării crescute, deplasându-ne 
în sus, către domeniul plin de iubire al unei puteri spirituale atotcunoscătoare. 
Cu toate că nu sunteţi decât la poarta acestui domeniu sublim, sufletul 
dumneavoastră poate simţi bucuria de a fi eliberat. Totul vă va deveni foarte 
familiar pe măsură ce mergem mai departe, deoarece această sferă plină de 
pace întrupează o acceptare atotştiutoare. 


Vă veţi îndepărta acum de corpul dumneavoastră într-o stare de perfectă 
relaxare. În curând veţi primi ajutor să vă eliberaţi de orice energie negativă 
din viaţa dumneavoastră fizică. Veţi intra în casa dumneavoastră eternă, unde 


vom putea discuta cu înţelegere şi obiectivitate atât despre viaţa 


dumneavoastră nemuritoare, cât şi despre toate vieţile pe care le-aţi trăit 


anterior, deoarece aceasta este o sferă spirituală a planificării şi armoniei. 


Formularea întrebărilor la poarta de intrare în lumea spiritelor 


Subiectul dumneavoastră a avut timp să proceseze într-o oarecare 
măsură viaţa sa anterioară, condiţiile morţii sale şi a ascultat instrucţiunile 
dumneavoastră pentru desprinderea de corp. Dar dacă este posibil ca subiectul 
să realizeze rapid că este mort din punct de vedere fizic, adaptarea la starea 
de suflet, precum şi trecerea sa prin poarta lumii spiritelor constituie un proces 
care presupune un timp mai îndelungat. O parte din această incertitudine 
rezidă în faptul că, în timp ce subiectul este din punct de vedere mental un 
spirit, el vă comunică informaţiile solicitate prin corpul său fizic actual. 

Pentru clientul obişnuit, raportarea pentru prima dată a informaţiilor din 
mintea sufletului său necesită o anumită perioadă de timp, menită unei 
clarificări a lucrurilor. Am amintit mai devreme că subiecţii mai sensibili 
(reprezentând probabil cam 15 procente dintre clienţii dumneavoastră) au 
anumite dificultăţi în ceea ce priveşte vizualizarea, deoarece ei percep cu 
preponderență prin simţuri. Se poate să aveţi rezultate mai bune cu tipul de 
persoană chinestezică sau auditivă, formulând întrebările dumneavoastră în 
felul următor: „Ce anume simţiţi, auziţi sau experimentaţi?". Oricum, odată ce 
se află total în starea de suflet, comunicând din afara corpului lor, veţi 
descoperi că multora dintre aceste persoane le este mai uşor să răspundă la 
întrebările ce gravitează în jurul mult mai obişnuitei interogaţii: „Ce anume 
vedeţi?". 

Regresia spirituală presupune utilizarea unor aptitudini creative adecvate 
momentului. În ciuda indicaţiilor pe care le adresaţi clientului, acesta s-ar putea 
să nu fie pregătit să se deplaseze până la un anumit punct sau, dimpotrivă, 
poate că a mers deja mai departe, luând-o înaintea dumneavoastră. După 
momentul morţii fizice şi după o recapitulare rapidă a vieților anterioare, 


adresez clienţilor următorul set de întrebări referitor la opţiuni: 


1. În timp ce ne pregătim să părăsim corpul dumneavoastră şi să 


pornim în călătoria de reîntoarcere acasă, doriţi să pornim chiar în acest 


moment sau să mai stăm o vreme, pentru a vă lua rămas bun de la cineva şi a 
vă soluţiona problemele râmase nerezolvate pe Pământ? 

Această primă întrebare este semnificativă, deoarece subiectul 
dumneavoastră s-ar putea să nu fie pregătit să părăsească Pământul. Alegerea 
între a merge mai departe sau a mai rămâne o vreme îl face pe subiect să se 
focalizeze imediat asupra unei acţiuni căreia trebuie să-i dea curs. În timp ce 
unele suflete s-ar putea să vrea să-şi ia mental rămas bun de la o persoană 
iubită pe care au lăsat-o în urmă, majoritatea aleg să plece imediat, spunând: 
„nu vreau decât să plec". Un suflet mai bătrân şi mai experimentat ar putea 
remarca: „Oh, sunt liber din nou! Grozav - sunt în drum spre casă " 

Chiar şi în acest stadiu timpuriu de decorporalizare, sufletele sunt 
conştiente că au capacitatea de a-i contacta oricând pe cei dragi. Dacă 
subiectul dumneavoastră va alege să mai rămână puţin pentru a-şi lua rămas 
bun de la cineva, veţi dori probabil să călătoriţi împreună cu el, pentru a afla 
cum intră în contact cu această persoană. Există multe tehnici disponibile 
sufletelor şi am detaliat câteva dintre ele în capitolul doi al cărţii Destinul 
sufletelor. În esenţă, motivul acestui contact este acela de a încerca să îi 
asigure pe cei dragi că eul sufletesc al persoanei care tocmai a plecat este încă 
viu. Sufletele nu simt aceeaşi durere copleşitoare legată de moartea fizică cum 
o fac cei rămaşi în urmă, dar multe dintre ele simt că au datoria de a-i linişti pe 
cei rămaşi. 

De îndată ce subiectul îmi spune că este pregătit să plece, îi adresez 
următoarele întrebări: 

2. În timp ce vă îndepărtați de corpul dumneavoastră (prin acoperiş - 
dacă moartea survine în interiorul unei clădiri - sau direct spre cer, dacă 
survine afară), vă rog să-mi descrieţi tot ceea ce vi se întâmplă, pentru ca eu 
să pot rămâne alături de dumneavoastră (pauză). Aţi început să vă deplasaţi? 

Există clienţi care s-ar putea să nu răspundă la această întrebare sau să 
răspundă mai degrabă vag şi superficial. Din nou, pentru a încuraja 
răspunsurile, întrebările dumneavoastră trebuie să ofere alternative: 

3. Spuneti-mi, în timp ce vă îndepărtați de Pământ, puteţi vedea 
întinderi mari de pământ, oraşe (sau marea) sub dumneavoastră - sau totul 
este înceţoşat? 

4. Puteţi vedea cu claritate pământul curbat de sub dumneavoastră 


sau totul în jurul dumneavoastră este confuz? 


5. Aveţi senzaţia, în timp ce va îndepărtați, că sunteţi atraşi spre 
ceva? Dacă da, este o senzaţie blândă sau puternică? 

6. Vă deplasaţi şi priviţi în sus sau vă simţiţi ca şi cum aţi cobori, 
uitându-vă în jos? (Dacă este vorba de a doua variantă, subiectul se va răsuci 
în cele din urmă şi va experimenta deplasarea normală, în care privirea îi este 
orientată în sus.) 

Am descoperit că, în timp ce oamenii călătoresc la nivel mental departe 
de planul astral al Pământului, este necesar să îi ţinem angrenaţi şi în 
permanentă mişcare, pentru că, altminteri, fluxul de informaţii tinde deseori să 
se reducă considerabil. Criticii oricărei forme de ghidare şi direcţionare 
atenționează asupra pericolului de a-l ghida pe client. Acestea sunt temeri 
justificate dar, cu toate acestea, sunt de părere că în această perioadă a 
sesiunii unii subiecţi au tendinţa să piardă vremea la nivel mental. Există 
numeroase motive pentru care nu vor să vorbească cu dumneavoastră. Uneori 
este vorba despre o anumită lipsă de încredere în a vă raporta din starea de 
suflet. Probabil că, în calitate de suflete, sunt uimiţi şi un pic dezorientaţi de 
această experienţă. Este foarte posibil şi faptul ca ei să nu fie capabili să vă 
răspundă aşa cum trebuie, deoarece ceea ce văd ei reprezintă de fapt 
nemurirea divină, iar aceasta este atât de minunată, încât au dificultăţi în a o 
comunica într-o manieră coerentă. Există, de asemenea, o serie de persoane 
care nu vor să îşi întrerupă senzațiile spirituale şi emoţionale cu o conversaţie. 
Cel mai bun mod în care pot explica eu aceste sentimente de uimire este că 
subiectul dumneavoastră se află în plin proces de trezire la un nou nivel de 
cunoaştere. 

Mulţi clienţi par pasivi în acest stadiu dar, în realitate, ei sunt puternic 
prinşi în acţiunea traversării în spaţiul de dincolo. Oricum ar fi, trebuie să ştiţi 
exact ce anume se întâmplă. Mai mult chiar, clientul va fi dezamăgit dacă 
experienţa sa nu este înregistrată pe casete audio. Un alt avantaj pe care-l 
prezintă menţinerea dialogului în momentul scenelor de la poarta de intrare în 
lumea spiritelor rezidă în încrederea pe care clienţii o dobândesc ascultându- 
vă. Ei capătă senzaţia că dumneavoastră ştiţi ce li se întâmplă şi că totul este 
foarte normal. Este imperativ ca dumneavoastră să le transmiteţi cât mai din 
timp ideea că dumneavoastră cunoaşteţi drumul în lumea spiritelor şi că 


sunteţi familiarizat cu ceea ce i se întâmplă subiectului. 


În vederea stabilirii unei relaţii spirituale cu subiectul dumneavoastră, îi 
veţi cere să explice ceea ce experimentează cât mai pe larg posibil, evitând, în 
acelaşi timp, să puneţi vreo barieră în calea intimităţii. Ocazional, în stadiile 
incipiente, clientul va simţi că prin revelarea informaţiilor s-ar putea să violeze 
vreun cod divin şi secret. Acesta este încă un motiv pentru care este liniştitor 
pentru sufletul călător să creadă că aţi mai fost pe acest drum şi mai înainte, 
cu mulţi alţii. Întrebările dumneavoastră trebuie adresate cu încredere dar, în 
acelaşi timp, ele trebuie formulate respectuos şi cu deferenţă faţă de 
caracterul sacru al lumii spiritelor. 

Ca să fim sinceri, în cazul unor subiecţi există tendinţa de nu se strădui 
prea mult la reamintirea aspectelor spirituale în stadiul traversării în lumea de 
dincolo, deoarece ei se aşteaptă ca acest fapt să se petreacă uşor şi de la sine. 
Dacă lucrurile nu stau astfel, va trebui ca dumneavoastră să materializaţi 
scenele pentru ei. Dacă un client susţine: „Nu văd nimic în acest moment", 
trebuie să stabiliţi dacă el este în ceaţă din cauza lipsei de efort sau din cauza 
unor probleme legate de vizualizare. Acest tip de răspuns trebuie evaluat prin 
utilizarea unor interogaţii blânde, dar stăruitoare. 

Am afirmat deja că, limitele între a fi un participant mai degrabă decât un 
observator sunt uneori mai puţin evidente, spre deosebire de modul în care se 
întâmplă lucrurile în cazul rememorării unei vieţi anterioare. În starea de suflet 
există un amestec al timpurilor eterne, iar întrebările dumneavoastră ar trebui 
să-l elibereze pe subiect în aşa fel încât să îşi poată proiecta în mod clar 
propriile asociaţii. Există trei tipuri de întrebări ce se pot dovedi utile în acest 
punct: 

A. Întrebarea deschisă: „Spuneţi-mi care este prima dumneavoastră 
impresie despre locul unde vă aflaţi, în raport cu împrejurimile"? 

B. Întrebarea elaborată: „Ce simţiţi în legătură cu toate acestea? 
Sunteţi fericit sau trist? Sunteţi extaziat sau nesigur de ceea ce simţiţi? Ce 
înseamnă aceasta pentru dumneavoastră? Ce încercaţi să îmi spuneţi? Ajutaţi- 
mă să înţeleg ceea ce vedeţi şi simţiţi " 

C. Întrebări recapitulative şi centralizatoare: „Acum că mi-aţi spus 
toate aceste lucruri, permiteţi-mi să  recapitulez cele relatate de 
dumneavoastră. Am înţeles corect? Ar mai fi ceva ce aţi dori să adăugaţi?" 

În încheiere, trebuie să subliniez încă o dată faptul că este necesar să îi 


acordăm subiectului suficient timp pentru a răspunde complet la întrebări dar, 


în acelaşi timp, să-l menţinem activ şi să-l încurajăm. Aceasta este o acţiune 
care presupune un echilibru delicat, care se îmbunătăţeşte odată cu 
experienţa. Totodată, le spun studenţilor mei să nu cadă în capcana de a se 
blaza după ce dobândesc experienţă, întotdeauna să manifeste entuziasm şi să 
trateze fiecare persoană ca şi cum ar fi captivaţi de povestea acesteia. Clienţii 
trebuie să simtă că sunteţi complet absorbiți de vizualizările lor, prin faptul că 
vă aud spunând lucruri cum ar fi: „Oh, într-adevăr, sună extraordinar. Vă rog, 
spuneţi-mi mai multe." Personal, sunt fascinat de raportările din lumea 
spiritelor, indiferent de câte ori aud aceleaşi descrieri. Mă interesează 
experienţa fiecărui client şi aşa ar trebui să fie pentru toţi profesioniştii 


implicaţi în regresia spirituală. 


Clientul apatic 

Există subiecţi care, deşi pot fi purtaţi pe toată durata unei vieţi 
anterioare, se închid exact când se ajunge la poarta de intrare în lumea 
spiritelor. Totuşi, dacă urmează să apară un asemenea blocaj, el se va petrece 
cel mai probabil atunci când clientul încearcă să ajungă la unele amintiri din 
copilărie sau pe parcursul încercării dumneavoastră de a-l muta într-o viaţă 
anterioară - şi nu la poarta de intrare în lumea spiritelor. Subiecţii care 
blochează continuarea hipnozei în oricare dintre aceste momente ale şedinţei 
s-ar putea să aibă nevoie să fie aduşi într-o stare de trezire completă. Trebuie 
întotdeauna trataţi cu grijă. Facilitatorii regresiei hipnotice trebuie să fie foarte 
amabili şi înţelegători cu aceste persoane, în cazul în care sesiunea lor 
eşuează. 

Înainte ca aceşti oameni să părăsească biroul, petrec cu ei o perioadă de 
timp discutând toate posibilele ramificații ale incapacității lor de a merge mai 
departe şi îi asigur că nu au ratat nimic, pentru că există o serie de motive în 
spatele a tot ceea ce se întâmplă în viaţă. Este posibil ca, la un anumit moment 
în viitor, ei să aibă mai mult succes în acest sens. 

Astfel, există o tehnică bine stabilită, legată tocmai de situaţiile care pot 
surveni în cadrul regresiei într-o viaţă anterioară şi în care un subiect nu este 
capabil să vizualizeze o scenă în care se găseşte într-un alt timp şi într-un alt 
corp. Facilitatorul elimină presiunea ce apasă asupra subiectului prin simpla 


rostire a următoarelor cuvinte: 


Nu încercaţi să analizaţi nimic, doar inventaţi o poveste pentru mine. Aş 
dori să începeţi prin a-mi spune primul lucru care vă vine în minte. Pur şi 
simplu, alegeţi un loc şi un timp şi inventaţi lucruri pe măsură ce înaintați în 
poveste. 

Invariabil, dacă subiectul este capabil să urmeze aceste instrucţiuni, 
viaţa sa anterioară reală va începe să se ivească încet, dar într-o manieră 
foarte naturală. Se pare că se realizează o anumită eliberare la nivelul minţii 
clienţilor, în condiţiile în care ei se simt mai confortabil odată ce le dau 
permisiunea de a crea orice fantezie doresc. Din nefericire însă, am constatat 
că această tehnică nu este deloc eficientă în lumea spiritelor, deoarece în acest 
caz nu există parametri solizi care să implice povestirea unor evenimente 
pământeşti, cu fiinţe umane. 

În rememorarea vieților anterioare lucrăm cu mintea subconştientă. În 
stare de suflet însă, mintea subconştientă este şi mai distanţată faţă de 
nivelele conştiente. Un aspect-cheie în cazul opoziţiei şi al blocajelor clientului 
faţă de regresia spirituală este acela că, pentru a ajunge la sufletul său 
nemuritor, trebuie să lucraţi atât la nivelul minţii conştiente, cât şi al celei 
subconştiente. În combaterea blocajelor, ar fi mult mai simplu pentru 
regresionistul spiritual dacă diferitele nivele ale minţii ar putea fi izolate şi 
oprite atunci când se opun regresiei spirituale. Bineînţeles, acest lucru nu este 
posibil. 

Ce legătură există oare între opoziţia pe care subiectul o manifestă şi 
faptul că se află în stare de suflet? Temperamentul emoţional şi creierul 
intelectual al corpului actual al clientului pot să acţioneze prin inhibarea 
caracterului său nemuritor de suflet, într-un punct situat între moartea acestuia 
şi traversarea spre lumea spiritelor. O opoziţie inconştientă poate să se nască 
din dificultatea subiectului de a face diferenţa între personalitatea sa umană 
temporară şi caracterul său etern, pe care-l posedă în calitate de suflet. În 
acest punct există o dualitate, iar pentru unii clienţi este mai dificil decât 
pentru alţii să se descurce între aceste două forţe. 

Dacă observați că personalitatea curentă a subiectului încearcă să 
răspundă la întrebările dumneavoastră în locul identităţii sufleteşti a acestuia, 
precum şi în cazul în care clientul prezintă unele dificultăţi în a-şi exprima 
propria identitate în perioada imediat următoare decesului, vă stau la dispoziţie 
câteva modalităţi de a-l ajuta în traversarea acestui moment dificil. Fireşte, 


primul lucru care trebuie să vă vină în minte este să măriţi profunzimea 
transei. Aş sugera, de asemenea, să-i spuneţi subiectului următoarele: 

V-aţi deplasat într-un loc aflat dincolo de personalitatea dumneavoastră 
curentă, unde caracterul dumneavoastră este mai permanent. Totuşi, sunteţi 
încă aceeaşi persoană. Inspiraţi de trei ori adânc, iar la a treia inspiraţie veţi 
ajunge la nivelul necesar pentru a vă aminti cine sunteţi în realitate, ca suflet, 


precum şi toate informaţiile legate de identitatea dumneavoastră nemuritoare. 


Voi avea mai multe de spus pe această temă în secţiunea dedicată 
conexiunilor dintre corp şi suflet. În ceea ce priveşte traversarea prăpastiei 
dintre cele două euri, al sufletului şi al creierului, mai există încă o metodă care 
merită luată în considerare. Imediat după moartea dintr-o viaţă anterioară, îi 
permit clientului să-şi compare temperamentul şi personalitatea din viaţa sa 
curentă cu cele din viaţa anterioară. Ambele opţiuni care-i stau la dispoziţie 
implică o existenţă într-un corp fizic. Conştientizarea bruscă a diferenţelor 
dintre aceste vieţi îl poate ajuta pe subiect să treacă peste orice bariere de 
identitate aducătoare de confuzie asupra corpului şi sufletului său. 

Este de înţeles că acei clienţi care ajung la poarta lumii spiritelor şi nu 
pot merge mai departe sunt cei mai dezamăgiţi. Unii manifestă sentimente de 
furie, în timp ce alţii au o atitudine resemnată. Există şi clienţi care devin foarte 
emoţionaţi şi încep să plângă. Destul de des, dacă blocajele generează 
terminarea prematură a sesiunii, clientul va spune: „Am simţit tot timpul că vor 
exista piedici şi că nu mi se va permite să primesc informaţii despre mine 
însumi." 

După cum am menţionat deja în secţiunea dedicată prejudecăţilor 
clienţilor, există oameni care se pregătesc singuri pentru asemenea 
dezamăgiri. S-ar putea să aibă unele temeri nerezolvate cu privire la sesiune, 
cum ar fi cele legate de descoperirea unor detalii neplăcute despre ei înşişi, pe 
care, de fapt, nu vor să le cunoască. Sau le lipseşte încrederea în sine şi, poate, 
în dumneavoastră. Cu siguranţă, nici un hipnoterapeut nu poate garanta 
succesul unei sesiuni de regresie spirituală în viaţa dintre vieţi. Putem doar să 
afirmăm că vom lucra cu sârguinţă, asigurându-ne de elementul esenţial al 
participării active a clientului, pentru a extrage informaţiile spirituale căutate 
de acesta. Le spun studenţilor mei că vor întâlni cazuri în care vor trebui să 


întrerupă sesiunea din cauza blocajelor clientului. De asemenea, trebuie să 


spun că veţi întâlni clienţi cu care pur şi simplu nu veţi putea să vă conectaţi 
personal în nici un fel. Există o serie de motive pentru lipsa acestui raport, 
aceasta putând fi cauzată, nu în ultimul rând, de o polaritate energetică 
negativă între dumneavoastră şi client. 

Continuarea discuţiilor cu un client dezamăgit se poate dovedi esenţială 
pentru confortul acestuia. Sincer vorbind, aceste discuţii ulterioare sesiunii, 
implicând toate  ramificaţiile posibile ale cazului său, pot stimula 
conştientizarea de sine, aprofundarea şi înţelegerea clientului. Aceste aspecte 
sunt atât de importante şi valoroase pentru un client dezamăgit şi tulburat, 


încât acesta va considera chiar şi o sesiune întreruptă un succes parţial. 


Depăşirea anumitor tipuri de blocaje ale clientului 


Evident, veţi încerca să faceţi tot ceea ce este posibil pentru a preveni 
întreruperea sesiunii din cauza blocajelor, în special dacă acestea survin din 
modul greşit de abordare al clientului însuşi. Studenţii mei sunt profesionişti ai 
hipnozei, având la activ o mare varietate de experienţe în acest sens. 
Majoritatea acestora sunt de părere, ca şi mine de altfel, că pot fi utilizate o 
multitudine de abordări pentru a limpezi câmpul energetic al subiectului 
(precum tehnicile şamanice şi reiki). Am folosit deseori atingerile şi luarea de 
mână, combinate cu anumite vibrații ale vocii mele, pentru a interacţiona cu 
energia blocată a subiectului. Am menţionat deja despre plasarea mâinii mele 
pe fruntea clientului, procedeu menit generării unui transfer energetic pozitiv. 

Redau mai jos o serie de exemple referitoare la unele afirmaţii pe care s- 
ar putea să le auziţi de la subiecţii aflaţi la poarta de intrare în lumea spiritelor 
şi care manifestă o anume împotrivire. Alături de fiecare dintre aceste afirmaţii 
am adăugat un exemplu de răspuns metaforic sau simbolic al facilitatorului, 
care descrie o imagine cunoscută, aplicând-o uneia încă necunoscută. Aceste 
imagini reprezintă spaţiul spiritual care este umbrit de subiect în timpul 
traversării. Comparaţiile simbolice servesc deseori drept mecanisme de 
eliberare din blocaje. 1. Subiect: Nu am încredere în ceea ce văd. 

Facilitator:  Permiteţi imaginației dumneavoastră să preia 
controlul şi nu încercaţi să înţelegeţi nimic în acest moment. Imaginaţia 
dumneavoastră este cheia de acces la suflet. Ea constituie calea prin 


care sufletul comunică cu dumneavoastră. 


2. Subiect: Nu văd nimic, decât întuneric. 

Facilitator: Sunteţi o formă de energie. Există o lumină din 
energia dumneavoastră care se extinde din mâini. Eliberaţi-vă puterea cu 
ajutorul minţii şi ţineţi mâinile în faţa dumneavoastră. Acestea ne vor 
arăta calea, iar eu vă voi urma (sau luaţi-mă de mână şi conduceţi-mă), 
deoarece aţi mai fost pe acest drum şi înainte. 

3. Subiect: Nu ştiu ce anume ar trebui să fac. 

Facilitator: Aş dori să vorbiţi încet cu ghidul dumneavoastră 
personal, care se află în apropiere. Cereţi sfatul acestei fiinţe înțelepte, 
iar apoi spuneţi-mi ce anume v-a spus şi unde veţi fi dus după aceea. 

4. Subiect: Se pare că plutesc în derivă într-un vid care este luminos în 

anumite locuri şi întunecat în altele. Sunt blocat. 

Facilitator: Aş vrea să consideraţi că acest vid este o uriaşă tablă de 
şah în alb şi negru, pe care se găsesc şi piese, iar dumneavoastră sunteţi 
purtat de curent peste ea. Sunteţi una dintre acele piese care se poate mişca în 
orice direcţie. O mână nevăzută vă direcţionează acum spre un loc anume. 
Priviţi-vă cum vă deplasaţi într-acolo, (pauză) Acum descrieţi-mi unde aţi fost 
dus. 

5. Subiect: Nu sunt sigur dacă ar trebui să vă spun ceva. 

Facilitator: Puteţi să spuneţi sau să faceţi orice doriţi, deoarece aceste 
amintiri vă aparţin, din moment ce se află în mintea sufletului dumneavoastră. 
Puteţi să vă daţi singur permisiunea de a răspunde întrebărilor mele, în orice 
fel consideraţi că vi se potriveşte. Eu sunt aici, cu dumneavoastră, deoarece 
doriţi să vă ajut. Gândiţi-vă la dumneavoastră ca la un operator de film care are 
abilitatea de a-mi arăta imaginile şi de a le mişca repede sau încet, în funcţie 
de cum are loc acţiunea în mintea dumneavoastră. 

Observaţi că în răspunsul meu la această ultimă întrebare legată de 
intimitate nu i-am sugerat subiectului că am putea opri efectiv această linie de 
investigaţie, ci doar că putem să ne mişcăm fie încet, fie mai repede. Dacă 
preocupările privind intimitatea sufletului revin, voi încerca să lucrez în jurul 
acestui subiect prin persuasiune. Întreaga idee este aceea de a evita 
confruntarea directă, acordând subiectului permisiunea de a-mi spune ceea ce 


consideră potrivit din amintirile sale. 


Blocaje exercitate de ghidul clientului 


Aceasta este o zonă foarte delicată pentru regresionistul spiritual. 

Atunci când clientul declară cu convingere „Sunt blocat, nu pot să merg 
mai departe", suspectez imediat că la mijloc este un ghid. Dacă sunteţi de 
părere că informaţia este blocată în vreun fel de către un ghid spiritual, 
înseamnă, în general, că această persoană nu a progresat până la acel stadiu 
din viaţă în care se presupune că ar trebui să deţină anumite informaţii. Acest 
ghid personal s-ar putea să nu dorească să faciliteze descoperirea de sine a 
subiectului. Probabil că încă nu a fost atinsă o răscruce importantă a vieţii, iar 
un ghid simte că deciziile aferente trebuie luate fără a exista o pregătire 
prealabilă în acest sens. Acesta este unul din motivele pentru care. În cele din 
urmă, am renunţat să mai primesc clienţi sub vârsta de treizeci de ani. Mai 
mult, există unii ghizi personali care doresc ca blocajul amnezic care ni se 
instituie la naştere cu privire la cine suntem cu adevărat şi care este scopul 
nostru, să rămână la locul său pe parcursul întregii vieţi, deoarece serveşte 
propriilor noastre interese. 

Oricum, deoarece sunt încăpățânat, nu cedez prea uşor atunci când 
presupun că blocajul provine de la un ghid. Încerc să descopăr zona specifică 
pe care ghidul clientului meu vrea să o evite şi lucrez mai degrabă în acest 
sens decât să presupun că acest profesor vrea ca studentul său să nu vadă 
nimic. Pot să mă plasez într-o stare de transă uşoară şi, ţinându-mi ochii închişi, 
să-mi chem propriul ghid spiritual pentru a mă ajuta în relaţionarea cu ghidul 
clientului, în vederea eliminării măcar parţiale a blocajelor din zonele 
corespunzătoare. 

Fac acest lucru în situaţia în care consider că subiectul meu, din raţiuni 
ce ţin de bunăstarea sa mentală, are neapărată nevoie să obţină informaţiile 
respective. Pot simţi sau nu că propriul meu ghid mă ajută în respectivul caz. 
Astfel, apelez întotdeauna în mod direct la ghidul care produce blocaje şi îi 
spun clientului să facă la fel. O tehnică de permisiune pe care o consider 
eficientă este să-i solicit clientului meu să repete după mine, cu voce tare, 
fiecare rând din această 'petiţie': 

Îţi cer să desfaci barierele minţii mele astfel încât prin această 
cunoaştere, să îmi pot asuma o mai mare responsabilitate pentru viaţa mea. 
Sunt pregătit să mă confrunt cu adevărul despre mine însumi. Îți cer să ai 


încredere în Michael (folosiţi-vă propriul nume) ca în cineva care doreşte să mă 


ajute să înţeleg care este potenţialul meu real şi care va respecta şi proteja 
informaţiile pe care alegi să mi le dai despre viaţa mea în lumea spiritelor. 

Din fericire, blocajele totale din partea ghizilor nu sunt prea frecvente. 
Este bine să cunoaşteţi din timp adevăratele origini ale blocajelor. Provin ele 
oare de la subiect sau de la un ghid, manifestându-se doar prin intermediul 
subiectului? Deşi blocajul poate să apară în orice moment pe parcursul sesiunii, 
din clipa în care clientul dumneavoastră trece, din punct de vedere mental, în 
lumea spiritelor, de regulă se termină şi îngrijorările majore. Am descoperit că 
ghizii care produc blocaje se manifestă puternic în acest sens imediat după 
momentul morţii dintr-o viaţă anterioară, dar înainte ca trecerea în lumea 
spiritelor să fie completă. Astfel, dacă există vreun impediment, deseori se va 
produce la poarta de intrare în lumea spiritelor. Când îi pregătesc pe studenţii 
mei în tainele regresiei spirituale în viaţa dintre vieţi, le place să audă exemple 
concrete ale unor astfel de situaţii dificile, precum şi soluţiile aplicabile 
acestora. Pentru a ilustra o asemenea situaţie în care un ghid produce blocaje, 
am ales următorul caz (pe care îl numesc Cercetaşul Apaş). Acest caz îi implică 
pe subiectul meu, Kyle şi pe ghidul său, Adia. 

Unul dintre aspectele cele mai derutante ale vieţii este dificultatea de a 
lua decizii cu privire la relaţiile noastre de dragoste. De regulă, aceste alegeri 
sunt mult mai complexe decât deciziile legate de carieră sau situaţia 
financiară. Plasez durerea suferită la pierderea unei iubiri în vârful ierarhiei 
traumelor emoţionale. Destul de des, imediat după momentul morţii, 
contopirea deplină a clientului dumneavoastră cu sufletul său va produce o 
adevărată vânătoare de răspunsuri despre oamenii pe care i-a cunoscut şi 
iubit. E posibil ca sesiunile de hipnoză să ajungă la un moment de întrerupere 
bruscă în timp ce subiectul procesează informaţiile legate de aceste aspecte. În 
plus, aceste informaţii pot genera o serie de imagini de sine negative, precum 
şi descoperirea faptului că o misiune personală vitală a fost dislocată. Aceasta 
a fost situaţia şi în cazul lui Kyle. 

În vârstă de 37 de ani, Kyle era un instructor de canotaj a cărui istorie 
personală includea o mare dorinţă de libertate şi aventură, alături de pasiunea 
sa de a lucra în aer liber. Pe parcursul interviului preliminar s-a instalat nervos 
la mine în birou, exprimându-şi dorinţa ca sesiunea noastră să fie una la limita 
rezistenţei fizice şi nu doar menită „spălării negativităţii din mintea mea", după 


cum s-a exprimat el. Pumnii lui Kyle erau strânşi în timp ce îmi spunea despre 


un divorţ iminent de Diane, dragostea lui din liceu. Ea îi spusese lui Kyle că s-a 
săturat ca el să fie plecat tot timpul în excursii de canotaj cu clienţii săi. Diane 
îşi dorea ca el să „se maturizeze, să se aşeze la casa lui, să-şi ia o slujbă în 
localitate şi să înceteze a mai fi un tată şi un soţ absent". Obiceiul său de a bea 
din ce în ce mai mult s-a adăugat şi el la conflictul marital. 

Separarea a fost foarte dificilă de ambele părţi, implicând furie intensă şi 
învinovăţiri legate de bani, stil de viaţă şi copii. De curând, Kyle începuse să se 
întâlnească cu Linda, o femeie pe care a cunoscut-o la Alcoolicii Anonimi. În 
timp ce relaţia lor se dezvolta, Kyle devenea din ce în ce mai confuz şi frustrat 
în legătură cu schimbările din viaţa lui, deoarece încă o iubea pe Diane. Soţia 
sa i-a spus că nu va înceta niciodată să-l iubească, dar a refuzat să se împace 
cu el, din cauza frecventelor sale absenţe de acasă. 

Cu toate că sesiunea de hipnoză a lui Kyle decurgea conform planului, nu 
a mers prea uşor din cauza neliniştii şi preocupării sale. Odată ajunşi în viaţa 
anterioară a lui Kyle, am aflat că a fost cercetaş pentru cavaleria armatei 
Statelor Unite în deşertul Arizona. Numele său era Hal şi a fost ucis în timpul 
unui raid, la vârsta de treizeci şi nouă de ani, în 1873, de către indienii apaşi. În 
momentul în care Kyle a vizualizat moartea sa ca Hal, a început să tremure 
incontrolabil. Încercările mele de a-l calma au fost lipsite de orice succes. 

Dr. N: Spune-mi ce te frământă cel mai mult în acest moment. Este 
durerea morţii tale şi faptul că ai doar treizeci şi nouă de ani - sau altceva? 

Kyle: (printre lacrimi, respirând rapid şi sacadat) Nu, nu, este Jane...LA 
NAIBA, A AVUT DREPTATE! Ştia că voi fi ucis de apaşi. 

Dr. N: Cine este Jane? 

Kyle: Soţia mea...ea nu a vrut ca eu să merg în această călătorie...iar 
acum uite...AM ABANDONAT-O - şi pe cei trei copii ai mei. 

Dr.N: Dar explorarea teritoriilor indienilor nu este meseria ta? Felul în 
care îţi câştigi existenţa? A fost ceva diferit legat de această misiune? 

Kyle: Nu, toate sunt periculoase - dar, de curând am devenit un mic 
fermier, doar pentru a-i face plăcere lui Jane. l-am promis că mă voi aşeza la 
casa mea şi nu voi mai lucra pentru armată. Numai că mi-a lipsit această viaţă 
atât de mult - să nu fiu legat de nimic, aventura, lucruri noi care se întâmplă în 
fiecare zi, camaraderia dintre oameni... 

Dr.N: Deci, de ce te-ai hotărât să lucrezi pentru armată încă o dată în 
această expediţie? 


Kyle: Maiorul Henderson a venit la mine, cerându-mi ajutorul şi mi-a 
oferit bani în plus. Jane s-a certat cu mine. Mi-a spus că are o premoniţie legată 
de ceva rău ce se va întâmpla. Mi-a reamintit de promisiunea pe care i-am 
făcut-o...dar tot am plecat. 

Dr.N: Putea maiorul Henderson să găsească pe altcineva? 

Kyle (pauză lungă): Da, presupun că da, dar eu eram bun şi maiorul era 
presat de timp. Oh, Jane...îmi pare rău... 

Dr.N: Cine este Jane în viaţa de acum? 

Kyle (cu ochii în lacrimi): Ea este Diane. 

În momentul în care mi-am început instrucţiunile pentru ca Hal să se 
îndepărteze de corpul său din deşertul Arizona şi să se îndrepte înspre poarta 
de intrare a lumii spiritelor, acesta a strigat: „Sunt blocat - simt că ceva mă 
opreşte - mă reţine..." 

Când am văzut că îmi este imposibil să îl mut pe Hal de la scena morții 
sale, am suspectat că, în timp ce refuza să o părăsească pe Jane, 
subconştientul clientului meu combina această rezistenţă conştientă cu faptul 
că nu voia să o părăsească pe Diane, în viaţa lui actuală. Atât memoria 
conştientă, cât şi cea subconştientă îl opreau de la a se deplasa înspre o stare 
supraconştientă din cauza puternicelor sentimente de remuşcare şi vinovăţie. 
Eram undeva între deşertul Arizona şi poarta de intrare în lumea spiritelor. Am 
decis să cer ajutor din partea ghidului clientului meu. După câteva momente de 
meditaţie, am continuat: 

Dr.N: Voi începe să îl chem pe ghidul tău pentru a ni se alătura în acest 
moment de răscruce. Imaginează-ţi că atunci când te uiţi în jos vezi deşertul 
Arizona, dar când întorci privirea în sus vezi o lumină protectoare aşteptând. Aş 
vrea să te imaginezi plutind, în timp ce această cameră este suprapusă peste 
întreaga scenă, astfel încât să putem participa cu toţii. Voi chema acum 
această lumină protectoare aflată deasupra ta, să coboare şi să ne ajute. 
Aceasta este propriul tău ghid spiritual - iubitor şi iertător. Îmi permiţi să fac 
asta şi mă ajuţi? 

Kyle: (şovăitor) Da, dar nu ştiu... 

Dr.N: (după încurajări continue) Bine. Acum, până număr la trei, ghidul 
tău va cobori la tine şi vei fi capabil să-mi descrii această fiinţă foarte clar. 
Gata! (Pun mâna pe fruntea lui Kyle) Unu, doi, trei! Ce vezi? 


Kyle: (pauză lungă) Oh...este aici...un om mai în vârstă...subţire...cu păr 
lung şi cărunt... 

Dr.N: Cum arată faţa lui? 

Kyle: Înţeleaptă...pare încruntat - nu, provocator. 

Dr. N: Cum îl cheamă? 

Kyle: A...Adia. Este aici. 

Dr.N: îi simt şi eu prezenţa şi asta e bine, deoarece putem folosi ajutorul 
lui chiar în acest moment. Vreau să te concentrezi puternic. Ce mesaj telepatic 
îţi transmite Adia în minte? 

Kyle: Vă rog, nu vorbiţi pentru un minut. 

Dr.N: (după o aşteptare moderată) Ei bine...? 

Kyle: Eu...nu pot...(subiectul începe să tremure) 

Dr.N: (tare, pe un ton autoritar, neacordând timp subiectului pentru 
dezangajare) Vorbeşte în numele lui Adia folosindu-ţi propria voce, 
acum! 

Kyle: (cu o voce ciudată, încet şi foarte controlat) Ai fost adus aici în 
acest moment pentru a lucra cu acest om (eu) pentru a înţelege ce alegeri ai 
făcut (ca Hal şi Kyle). Te voi lăsa să ştii anumite lucruri (în acest moment) dar 
nu şi altele, deoarece alegerile tale (cu sufletul lui Jane şi Diane) sunt încă 
deschise pentru tine. 

Pentru concizie am condensat o bună parte din această fază a cazului. 

Am putut afla că Diane este sufletul pereche primar al lui Kyle. Foarte 
puţine alte lucruri i-au fost revelate lui Kyle despre viaţa sa spirituală. Sesiunea 
lui Kyle a fost totuşi de nepreţuit, pentru că acum el înţelegea că decizia Dianei 
de a-l părăsi implica toate aspectele mai vechi ale abandonării ei anterioare, pe 
când era Jane. Lecţia karmică de aici nu este una de pedepsire ci, mai degrabă, 
de a oferi înţelegere despre consecinţele alegerilor noastre şi a felului cum 
acestea îi afectează pe alţii pe parcursul mai multor vieţi. Obiectivele pe 
termen lung ale lui Kyle din această viaţă, viaţa sa spirituală, precum şi viitorul 
său cu Diane - toate aceste aspecte au fost blocate, pentru că el se afla în 
mijlocul unei perioade de testare - la această răscruce a vieţii sale actuale. 

Toate blocajele provocate de ghizi au un scop. A-i fi permis lui Kyle să 
vadă alţi membri ai grupului său spiritual, să experimenteze o întâlnire cu 
consiliul său sau să-şi revadă alegerea corpului actual în camera de selecţie a 


vieţii ar fi dejucat o serie de elemente cruciale care implică luarea deciziilor în 


acest moment din viaţa sa. Observaţi că vârstele marilor decizii referitoare la 
abandon (treizeci şi şapte, respectiv treizeci şi nouă de ani), sunt aproximativ 
aceleaşi atât în ceea ce priveşte viaţa sa imediat anterioară, cât şi cea de 
acum. Liniile temporale reprezintă o cauzalitate multiplă. 

Momentele temporale din existența noastră poartă ecouri de 
oportunitate. Fiecare cale are propriul potenţial de a ne învăţa ceva, cu privire 
la sarcinile majore din viaţă. Kyle a ieşit din sesiunea noastră cunoscând 
problema, fără însă a-i fi oferite răspunsuri pentru această problemă. El a 
dobândit mai multă acceptare asupra faptului că toate experienţele de viaţă au 
o semnificaţie. Kyle avea încredere în faptul că ghidul său care l-a blocat nu a 
vrut decât ca el să afle singur care este cea mai bună cale de urmat în acest 


moment din viaţă. 


Viziuni ale luminii şi întunericului în timpul trecerii 


Să ne întoarcem la acei clienţi care s-au descurcat bine cu îndepărtarea 
de planul astral al Pământului şi au plutit dincolo de poarta de intrare în lumea 
spiritelor în acest stadiu, veţi dori să verificaţi în permanenţă ceea ce îi 
înconjoară. În timpul trecerii, următorul set de întrebări începe astfel: 

1. În timp ce vă deplasaţi din ce în ce mai sus şi din ce în ce mai departe 
de Pământ, spaţiul din jurul dumneavoastră devine mai luminos sau mai 
întunecat? 

Cu toate că această întrebare ar putea părea simplă, ea este una plină de 
ramificații, în funcţie de experienţa sufletului implicat. Când un client îmi spune 
„Am intrat deîndată într-o lumină puternică", pot, de obicei, să prezic că am de- 
a face cu un suflet matur, care se mişcă repede şi care abia aşteaptă să ajungă 
acasă. În acelaşi timp, presupun că forţa inteligentă care atrage sufletul ştie 
exact care este viteza de deplasare care se potriveşte cel mai bine abilității 
acestui suflet de a se adapta schimbărilor rapide care urmează morţii fizice. 
Sufletele care sunt mai puţin sigure de locul unde se află se mişcă mult mai 
încet. Pe de altă parte, există şi unele suflete care doresc să se deplaseze 
gradual în lumea spiritelor, indiferent de nivelul lor de avansare. 

Nu pot oferi nici o formulă prestabilită care să explice diferitele viziuni ale 
sufletelor. Astfel, unele suflete văd un portal sau un tunel prin care trebuie să 
treacă, în timp ce altele se îndreaptă direct spre lumină. Ştiu însă, că rata de 


transmigraţie este corelată cu circumstanţele morţii şi cu gradul de 
familiaritate cu lumea spiritelor. Există foarte puţine informaţii primite de la 
oamenii care au trecut printr-o experienţă negativă de moarte clinică, deoarece 
pe parcursul acesteia nu au văzut decât întuneric. Aceştia mărturisesc că erau 
blocaţi într-un tunel şi s-au întors înapoi la viaţă fără a vedea nici măcar o 
singură lumină iubitoare venind înspre ei. Acest lucru se poate întâmpla atunci 
când experienţa morţii este foarte scurtă la poarta de intrare, fiind urmată 
imediat de reîntoarcerea la viaţă. Majoritatea informaţiilor primite de la 
oamenii care au trecut printr-o experienţă de moarte clinică implică sentimente 
de dragoste şi experimentarea exclusiv a unei lumini puternice. 

Lucrul important în acest punct este să reţineţi următorul aspect: atunci 
când clientul dumneavoastră vă spune că este purtat în derivă prin întuneric 
sau pluteşte printre valuri gri, neguroase sau printr-o atmosferă lânoasă, 
înnorată, unde nu poate vedea nimic, faceţi în aşa fel încât să se mişte cu calm 
şi asiguraţi-l că totul este normal. Indiferent de răspunsul pe care-l primesc de 
la clienţii mei la întrebarea anterioară (în sensul de lumină sau întuneric), le 
spun: 

2, Aţi mai fost pe aici şi înainte. Mergeţi înainte şi acceptaţi faptul că o 
putere iubitoare vă duce într-un loc sigur. 

Îi explic subiectului că în curând va experimenta scene în care va lua 
parte la acţiune, la fel cum s-a întâmplat şi în perioada de rememorare a vieţii 
anterioare. Diferenţa este că acum are un corp eteric de energie pură, dar 
posedă aceeaşi abilitate de a-mi oferi informaţii cu privire la amintirile sale prin 
intermediul corpului său fizic actual. Pentru mai multe detalii, vă sugerez să 
consultaţi capitolul doi din Călătoria Sufletelor unde am citat trei cazuri de 
suflete care trec în lumea spiritelor. Relatările lor variază de la uimire la 
raportarea unor fapte exacte, iar marea diversitate a acestor intrări ne oferă 
posibilităţi şi perspective variate. În acest punct, îl întreb pe subiect: 

3: Spuneti-mi când anume puteţi vedea la distanță, dincolo de ceea 
ce vă înconjoară. 

Acesta este unul din acele momente în care tăcerea dumneavoastră se 
poate dovedi extrem de utilă subiectului. Pot să îi cer apoi un răspuns 
ideomotor cum ar fi: 

4. Luaţi-vă tot timpul necesar. Mişcaţi-vă degetele mâinii drepte 
atunci când puteţi să vedeţi la distanţă. 


Vreau ca acest semnal să vină spontan şi direct din mintea 
supraconştientă, fără nici o analiză critică conştientă. Trebuie să aşteptaţi până 
ce subiectul este pregătit să comunice, fiindcă altminteri ar putea interveni 
tendinţa de a continua doar pentru a-l satisface pe facilitator. 

De îndată ce subiectul îmi spune că a plutit într-un spaţiu unde poate să 
privească la distanţă, nu mai contează dacă vede luminozitate în jurul său sau 
o strălucire întunecată, înceţoşată. Îi întreb pe toţi acelaşi lucru cu privire la 
luminile individuale: 

5. Vedeţi un glob mare de lumină în preajma dumneavoastră sau vedeţi 
puncte de lumină în depărtare? 

Încă o dată, utilizarea opţiunilor alternative diminuează opoziţia clienţilor 
şi, în cazul unora, chiar şi puţin din anxietatea de a fi oarecum pierdut în 
spaţiu. Cu toate acestea, subiecţii vor răspunde în mod sincer şi în cazul că vor 
vedea ceva diferit de sugestiile dumneavoastră. Acesta este un lucru pozitiv, 
deoarece veţi dori, fireşte, să-l menţineţi pe subiect vorbind şi pe drumul cel 
bun. 

Mai devreme sau mai târziu, majoritatea subiecţilor vă vor raporta că au 
văzut lumini. Pot sau nu să le explic faptul că aceste lumini reprezintă fiinţe 
inteligente. Numai dacă am de-a face cu un client foarte nesigur mă voi angaja 
în antrenamente aici. Un glob de lumină mai mare, singular, aflat în apropierea 
sufletului, reprezintă de obicei un ghid spiritual, în timp ce punctele de lumină 
din depărtare sunt deseori colegii din grupul spiritual al clientului. Clienţii pot 
experimenta vizualizări destul de diferite după fiecare viaţă. De exemplu, un 
ghid poate să aştepte lângă poartă după o anumită viaţă, dar să fie localizat 
undeva mai adânc în lumea spiritelor după o altă viaţă. Sau, după o anumită 
viaţă, sufletele pereche pot fi prezente la intrarea în lumea spiritelor, pentru ca 


după o alta să nu mai apară. 


Primele contacte cu spiritele 


Atunci când clienţii văd pentru prima dată lumini în depărtare, exclamă 


deseori: „Văd stele!'. Aceasta deoarece viziunile lor par să reprezinte cerul 


nopţii de pe Pământ. Voi continua apoi cu seria mea de întrebări legate de 


lumini: 
6. Câte lumini vedeţi? Număraţi-le. 
7. Sunt ele oare apropiate unele de altele sau dispersate? 
8. Pare vreuna dintre ele mai mare decât restul? 


Subiecţii răspund deseori, „Văd un glob mare de lumină undeva departe". 
Acesta reprezintă de regulă un ghid. Indiferent de tipul de răspuns pe care-l 
primesc despre lumini, următoarea mea întrebare este întotdeauna aceeaşi: 

9. Simţiţi nevoia să vă mişcaţi înspre dreapta, să continuaţi să 
mergeţi drept înainte sau să vă întoarceţi la stânga, pentru a intersecta 
această lumină (sau lumini)? 

În afară de faptul că le oferă alternative, această abordare are rezultate 
excelente, pentru că acum se 'naşte' busola de direcţionare a subiectului 
dumneavoastră, iar el devine conştient de faptul că are abilitatea de a-şi 
gestiona propriul progres în lumea spiritelor. Invariabil, clientul va răspunde că 
luminile se găsesc într-o anumită direcţie şi atunci îi spun pur şi simplu: 

10.  Plutiţi (la dreapta, la stânga sau drept înainte) înspre lumină, în 
timp ce lumina pluteşte înspre dumneavoastră. 

Cu siguranţă, poate apărea nevoia de a face o pauză aici, pentru a vă 
lăsa clientul să se obişnuiască puţin, dar este important să nu-l lăsaţi să se 
împotmolească, petrecând un timp prea îndelungat până la conectarea cu 


punctele de lumină. Următoarea mea întrebare este: 


11. Pe măsură ce lumina se apropie de dumneavoastră şi 
dumneavoastră vă îndreptaţi spre ea, aş vrea să ştiu dacă este strălucitoare 
sau întunecată, precum şi ce culori vedeţi. 

Dacă răspunde, îl voi întreba despre culorile din centru şi cele ale 
haloului, care se corelează cu nivelul de avansare şi caracterul sufletului. Acest 
subiect este detaliat în Destinul Sufletelor (capitolul cinci). Voi recapitula 
informaţiile referitoare la culori mai în detaliu când ajungem la secţiunea 
dedicată în mod special acestui subiect: Recunoaşterea Culorilor Sufletului. 
Dacă subiectul vede doar un glob strălucitor sau o coloană luminoasă în faţa 
sa, vreau să ştiu în mod special dacă lumina are o nuanţă de alb strălucitor, 
galben, albastru sau purpuriu deschis, pentru a-mi da indicaţii dacă în 


respectiva scenă avem de-a face cu un ghid senior sau junior. Două sau mai 


multe lumini de diferite culori adunate laolaltă indică deseori nişte suflete- 
companion. 

La cursurile mele despre regresia spirituală în viaţa dintre vieţi, în cadrul 
cărora studenţii îşi realizează regresii spirituale unii altora, observ că există o 
confuzie cu privire la culoarea alb, care apare deopotrivă ca aparţinând ghizilor 
şi sufletelor-companion. Studenţii mă întreabă: „De ce oare apare culoarea alb 
atât la sufletele mai tinere, cât şi la ghizi?". În primii mei ani de muncă cu viaţa 
dintre vieţi, mi-a luat ceva timp pentru a descoperi răspunsul. Culoarea 
reprezintă o vibraţie energetică, iar albul constituie fundamentul întregului 
spectru de culori. 

Clienţii care vorbesc despre lumini ce se mişcă înspre ei din depărtare 
spun de obicei „Văd lumini albe ieşind dintr-un semiîntuneric". Acesta este 
motivul pentru care - la prima vedere - ei se referă deseori la aceste lumini ca 
la nişte stele. Pe măsură ce îl duc pe client mai aproape de luminile respective, 
scena se schimbă şi îl întreb: 

12. Vă rog, descrieţi-mi forma şi felul în care arată lumina care a venit 
în întâmpinarea dumneavoastră. 

Dacă se apropie un ghid, subiectul aflat sub hipnoză vede cel mai adesea 
fie o minge mare de lumină albă, fie o formă alungită, fie o figură umană. După 
o scurtă perioadă de timp, clientul dumneavoastră ar putea să vă spună că 
lumina albă s-a transformat într-o culoare galbenă sau albăstrie. Cu toate 
acestea, acest gen de raportare despre transformările coloristice de la un alb 
strălucitor la o altă nuanţă poate să nu apară decât mai târziu în cadrul 
sesiunii, atunci când aduceţi subiectul la locul menit orientării sau în propriul 


său grup spiritual. 


Dacă subiectul dumneavoastră vă raportează despre o lumină constantă 
de un alb strălucitor, aceasta indică o puritate a energiei vibraţionale, 
denotând claritatea gândirii şi intenţiilor. Acestea - alături de cunoaşterea şi 
înţelepciunea care emană din nuanțele albastre şi violete - constituie 
emblemele distinctive ale unui suflet avansat. În timp ce unele nuanţe de alb 
pot să apară cu o serie de pete roşii, galbene, verzi şi albastre, veţi descoperi 
că sufletele mai tinere prezintă doar un alb constant. Aceste tonuri de alb pot 
apărea ca fiind ori întunecate, fie într-o luminozitate şi strălucire fluctuantă. 


Luminile licăritoare reprezintă deseori o formă de nelinişte şi entuziasm, 


precum şi năzuinţa spre armonie atât de caracteristică sufletelor mai puţin 
avansate. 

Atunci când există o convergenţă între suflet şi lumina care vine în 
întâmpinarea sa, voi întreba: 

13. Pluteşte oare această lumină în apropierea dumneavoastră, ca şi cum 
v-ar lua de mână sau pare să vă învăluie cu o energie iubitoare? 

Vă rog să consultaţi Destinul Sufletelor, capitolul patru, secţiunea 
dedicată tratamentului sufletului în preajma porţii de intrare în lumea spiritelor. 
Există astfel mai multe tehnici diferite în această privinţă, de exemplu atunci 
când un ghid învăluie sufletul într-o energie vindecătoare sau, pur şi simplu, se 
focalizează pe terminaţiile corpului eteric al acestui suflet (o acţiune obişnuită 
fiind aceea de a-l lua de mână). Învăluirea (unde sufletul simte că este învăluit 
într-un balon) este aproape întotdeauna executată de către un ghid spiritual şi 
mai puţin de un suflet pereche primar sau de un suflet-companion. 

În continuare, pot să pun o serie de întrebări referitoare la felul în care 
energia ghidului îl face să se simtă pe clientul meu. Aici este momentul în care 
sufletului reîntors îi este aplicat tratamentul de reîntinerire a energiei, printr-un 
proces pe care eu îl numesc permeare şi graţie căruia energia vindecătoare 
pătrunde în suflet. Recapitulez diversele forme de vindecare a energiei 
spirituale în capitolul patru din Destinul Sufletelor. Pe parcursul acestei faze 
din cadrul sesiunii veţi descoperi că majoritatea clienţilor vor începe să se 
relaxeze. Răspunsurile lor sunt marcate de o profundă pace şi venerație. 
Subiecţii încearcă sentimentul că, deodată, energia lor este mai puţin densă. 
Acest fapt constituie un indiciu că s-au separat din punct de vedere mental de 
corpul lor fizic. 

Atunci când oamenii,îşi văd pentru prima oară ghizii spirituali pe 
parcursul şedinţei ce se desfăşoară în biroul dumneavoastră, fiţi pregătiţi 
pentru un răspuns emoţional din partea lor. Mulţi încep să plângă sau chiar îşi 
pierd controlul, fiind în prezenţa acestui mentor venerat. Alţi clienţi vor râde de 
plăcerea a ceea ce văd şi simt după recunoaşterea ghidului lor. Sincer vorbind, 
acesta este unul dintre cele mai profunde momente ale sesiunii, aşa că vă 
recomand să le permiteţi clienţilor să-l savureze în tăcere. Păstraţi la îndemână 
câteva batiste. În ceea ce mă priveşte, obişnuiesc să dau clienţilor o serie de 
sugestii post-hipnotice, astfel încât amintirea imaginii mentale a ghidului lor să- 


i însoţească pentru tot restul vieţii. 


Interacțiunea cu spiritele venite în întâmpinare 


Recunoaşterea şi dinamica personală a spiritelor care au călătorit în 
apropierea porţii pentru a întâlni sufletul care tocmai pătrunde în lumea 
spiritelor au o importanţă majoră. Încep această etapă adresând clientului o 
întrebare deschisă: 

1. Aveţi vreun gând cu privire la această entitate care a venit să vă 
întâlnească şi pe care încă nu l-am discutat? 

Cei mai mulţi dintre clienţii mei au nevoie de câteva momente pentru a-şi 
putea identifica ghizii, precum şi celelalte suflete din grupul lor, răspunzând 
abia apoi la întrebările mele referitoare la aceste fiinţe. Pe parcurs, în contextul 
chestionării clientului în această privinţă, ar trebui să întrebaţi: 

2; Aveţi cumva sentimentul că fiinţa din faţa dumneavoastră apare 
sub forma unui persoane de gen masculin sau feminin? 

Consider că sufletele care continuă şi în acest punct să perceapă o masă 
de lumină asexuată sunt adeseori mai experimentate, neîncercând nici o 
nevoie de a simţi confortul oferit de vederea unei figuri umane. Veţi avea 
clienţi care relatează că multe spirite par a fi androgine. 

Dacă lumina percepută aparţine unui suflet din propriul lui grup, acesta 
se va înfăţişa sub o formă care să-i permită clientului dumneavoastră o 
recunoaştere imediată, revelând un corp fizic dintr-o viaţă anterioară (sau chiar 
pe cineva din viaţa prezentă a clientului). Ori de câte ori clienţii mei văd o 
formă umană, indiferent dacă aceasta aparţine spiritului unui ghid sau unui 
suflet pereche, voi adresa subiectului respectiv următoarele tipuri de întrebări: 

3. Poţi distinge trăsături faciale? 

4. Dar culoarea şi lungimea părului? Culoarea ochilor? 

5. Are cumva această ființă un contur întreg al corpului care seamănă 
cu cineva cunoscut? 

6. Îmi dau seama că nici un sunet de vorbire pământeană nu există în 
acest loc, dar interceptezi oare vreun fel de comunicare telepatică despre care 
crezi că ar trebui să vorbim, prin cuvinte sau prin imagini vizuale transmise 
minții tale? 

În Călătoria Sufletelor, capitolul trei (dedicat întoarcerii acasă), citez o 


serie de cazuri care explică ce înseamnă pentru un client să întâlnească 


membrii grupului său de suflete în apropierea porţii de intrare în lumea 
spiritelor. În mod normal, asemenea întâlniri implică doar un suflet pereche 
primar. În cazul în care o asemenea întâlnire are loc totuşi, se pare că ea nu 
durează niciodată prea mult, deoarece în mod normal ghidul este pregătit să 
preia şi să conducă sufletul care se reîntoarce spre următoarea sa escală. În 
cazul în care are loc totuşi o celebrare care să implice mulţi alţi membri ai 
grupului de suflete al clientului, aceasta se va desfăşura în mod obişnuit mai 
târziu, când sufletul care se reîntoarce realizează primul contact cu întregul lui 
grup-matcă. Orice fel de întâmpinare a sufletului ce se reîntoarcere acasă şi 
care-i implică pe colegii acestuia, fie că se petrece în dreptul porţii de intrare în 
lumea spiritelor, fie în interiorul grupului, este proiectată în aşa fel încât să 
onoreze sufletul cu dragoste şi bucurie. 

Întâmpinările sufletului în momentul reîntoarcerii sale acasă, pe lângă 
faptul că pot constitui un bun prilej pentru distracţie şi jocuri, au adesea 
semnificaţii mai profunde. De exemplu, am avut un client a cărui viaţă imediat 
anterioară implica o asociere strânsă cu patru dintre prietenii săi, în aceeaşi 
unitate a armatei britanice, care fusese trimisă în Franţa la începutul Primului 
Război Mondial. La sfârşitul lunii august 1914, aceşti patru prieteni au luat un 
ultim prânz împreună la o cafenea din Paris care se afla pe malul stâng al 
Senei. Era o seară frumoasă, cu muzică, vin, cântare şi chef, încercând să uite 
ce îi aştepta. În dimineaţa următoare, aceşti soldaţi au fost detaşaţi în primele 
linii ale frontului, iar la începutul lunii septembrie, în aceeaşi zi şi la aceeaşi 
oră, toţi, cu excepţia unuia singur, au murit pe câmpul de luptă al primei bătălii 
de pe Marna. Singurul supravieţuitor a fost grav rănit şi trimis acasă. Tot restul 
vieţii sale, copleşit de durere, el a jelit pierderea prietenilor săi şi s-a simţit 
vinovat că el a fost singurul care a supravieţuit. Acest soldat a fost clientul 
meu, iar în acea viaţă anterioară a murit în anul 1936. 

Odată cu reîntoarcerea la grupul său de spirite, prietenii l-au întâmpinat 
îmbrăcaţi în uniformele lor din Primul Război Mondial, realizând o 'petrecere' de 
bun venit în cadrul unei scene re-create a cafenelei din Paris. Această 
proiectare a întoarcerii sale acasă s-a dorit în mod special pentru a aduce 
alinare subiectului faţă de tragedia suferită în viaţa anterioară, intensificând 
totodată procesul său de vindecare. Deşi este adevărat că sufletele au la 
dispoziţie posibilitatea de a se reîncărca cu energie în apropierea porţii de 


intrare în lumea spiritelor, se pare că aceasta este oferită mai ales sufletelor 


care se reîntorc acasă după anumite evenimente traumatizante. Consider că 
acest lucru este adevărat mai ales în cazul în care în respectivele vieţi survine 
pierderea unor persoane iubite sau a unor prieteni. Astfel, chiar dacă scenele 
de întâmpinare a sufletelor ce se reîntorc acasă pot fi utilizate doar pentru 
plăcere, trebuie conştientizat faptul că ele pot fi simbolice pentru anumite 
evenimente karmice importante, care au o semnificaţie deosebită pentru 
clientul dumneavoastră. Există şi posibilitatea ca aceste evenimente din vieţile 
sale anterioare să aibă un impact asupra clientului şi în prezent. 

Vă rog să reţineţi că nu contează dacă o persoană iubită dintr-o viaţă 
anterioară, pe care tocmai aţi revăzut-o împreună cu clientul dumneavoastră, 
mai trăieşte încă pe Pământ, în acelaşi cadru temporal cu viaţa actuală a 
subiectului. Aceasta se datorează faptului că o parte a energiei noastre nu 
părăseşte niciodată lumea spiritelor. De exemplu, dacă mama dumneavoastră 
a murit cu treizeci de ani înaintea dumneavoastră - şi chiar dacă s-a reîncarnat 
apoi într-o nouă viaţă - o parte a energiei ei rămase în lumea spiritelor este 
mereu disponibilă pentru a vă întâmpina. Acest proces este descris pe larg în 
Destinul Sufletelor la secţiunea destinată diviziunii sufletelor. 

În timpul identificării spiritelor (indiferent în ce parte a sesiunii de 
regresie spirituală are loc acest lucru), este de preferat să vă mişcaţi încet, 
pentru a-i da subiectului suficient timp să-şi recunoască prietenii. Atunci când 
vine momentul comunicării cu ghizii lor, trebuie să fiţi pregătiţi pentru 
răspunsuri schiţate mai sumar. Deoarece relaţia dintre clientul dumneavoastră 
şi mentorul său este una extrem de intensă, subiecţii pot să devieze pur şi 
simplu de la întrebările dumneavoastră, răspunzând: "Nu avem nimic să ne 
spunem unul altuia." Acest lucru înseamnă de fapt că ei nu au nimic să vă 


spună dumneavoastră. 


Conversaţia este percepută ca fiind mult prea intimă sau clientul 
dumneavoastră consideră că nici un cuvânt nu este necesar pentru a descrie 
ceea ce transpare din această experienţă. 

Nu accept în mod pasiv nici o reticenţă a clientului. Treaba mea este să 
aflu cât mai multe aspecte sugestive pentru actuala viaţă a clientului. Pot, 
aşadar, să le reamintesc cu grijă subiecţilor mei că am cunoştinţă despre faptul 
că aceste conversații cu ghidul lor sunt privilegiate - şi că onorez această 


sancţiune. Cu toate acestea, aş putea adăuga: 


Este important să îmi descrii tot ceea ce recepţionezi, astfel încât să mă 
pot asigura că totul este în regulă. 

În anumite condiţii, aş putea folosi o abordare puţin mai dură: 

Ai venit la mine pentru a accesa informaţii spirituale importante pentru 
viaţa şi bunăstarea ta actuală şi am nevoie de ajutorul şi cooperarea ta în 
această sarcină, astfel încât şedinţa ta să poată fi înregistrată (pe casete 
audio). 

Dacă subiectul meu încă se opune ideii de a-mi dezvălui informaţii 
referitoare la ghidul său spiritual, voi continua pur şi simplu pe linia principală 
de întrebări. Astfel, acesta ar putea fi un moment bun să întreb: 

7. Care este numele ghidului tău spiritual? 

În timpul interviului preliminar, am explicat clienţilor că, din când în când, 
le voi atinge fruntea cu degetele, generând un transfer de energie cauză-efect 
care să ajute procesului de anamneză. Înainte să încep propriu-zis şedinţa de 
hipnoză, îl precondiţionez pe client, explicându-i totodată că această procedură 
este foarte utilă în cazul numelor. La acest moment al sesiunii, în timp ce 
execut această manevră, le spun clienţilor că pot să pronunţe pe litere numele 
spirituale, pentru ca eu să îi pot ajuta ulterior în procesul de reamintire. 

A lucra la determinarea numelui unui ghid în apropierea porţii de intrare 
în lumea spiritelor reprezintă o etapă pregătitoare utilă pentru momentul în 
care îmi voi întreba clienţii despre numele spiritelor din grupul-matcă. 
Câteodată, subiecţilor le este mai uşor să silabisească numele spiritelor decât 
să le pronunţe. Dacă subiectul are un lapsus cu privire la numele ghidului său, 
voi face următoarea remarcă: "Nu îţi face griji în acest sens, când îţi vei aminti 


numele său, poţi să mi-l spui." 


Dacă subiectul este capabil să răspundă la orice întrebare despre 
gândurile pe care i le transmite ghidul său spiritual, continui investigația astfel: 

8. Ce anume ţi se comunică? 

S-ar putea să vreau să fiu mai clar, aşa că insist cu următoarea întrebare: 

9. Ce părere are ghidul tău despre realizările tale din ultima viaţă 
anterioară? 

Liniile de întrebări şi răspunsuri diferă în acest punct de la client la client. 
Totuşi, ar trebui să ştiţi că, în mod normal, nu se pot obţine decât relativ puţine 


informaţii în apropierea porţii de intrare în lumea spiritelor. Răspunsurile 


obişnuite sunt: "Ghidul meu îmi spune că am făcut ceea ce trebuia să fac" sau 
"EI spune: 'Bine ai revenit, vom vorbi în curând.'" 

Cu toate acestea, va trebui să pregătiţi dinainte aceste scene, pentru ca 
mintea conştientă a clientului să accepte faptul că va fi chemată ulterior să 
răspundă la astfel de întrebări mai în detaliu, după intrarea în lumea spiritelor. 

Nu zăbovesc niciodată prea mult în apropierea porţii de intrare în lumea 
spiritelor, deoarece vreau să-l îndemn pe clientul meu să se îndrepte alături de 
ghidul său spiritual spre următoarea sa oprire, unde vor fi disponibile mai multe 
informaţii. Este posibil ca această primă oprire să fie într-un un loc de 
reîncărcare a energiei sufletului dar, cel puţin la început, încerc să nu-i sugerez 
clientului nici o zonă spre care s-ar putea îndrepta, exceptând cazul în care 
clientul se îndepărtează de traseul normal. În acest punct, îmi pot întreba 
subiectul: 

10. Ce anume se întâmplă acum? 

Clientul răspunde adesea: "Mă mişc din nou." Dacă mi se pare că în 
mintea subiectului nu se desfăşoară nimic, pot sugera următoarele: 

11. Te simţi pregătit pentru a fi dus într-un anumit loc? 

Una dintre întrebările cele mai obişnuite pe care le pun pe tot parcursul 
sesiunii este: 


12. Unde urmează să fii dus acum? 

Doar în cazul în care toate celelalte opţiuni eşuează, voi decide să fiu mai 
specific, precum: 

Nu crezi că este timpul să te îndrepţi spre locul menit orientării, alături 
de ghidul tău? 

Mai există încă un aspect referitor la deplasarea sufletelor pe care 
trebuie să-l amintesc. Unii clienţi care simt prinşi în acţiunea de a fi transportaţi 
dintr-un loc în altul în lumea spiritelor nu trebuie decât să-şi formuleze un gând 
şi deodată se şi află acolo unde voiau să ajungă. Aceasta este esenţa a ceea ce 
pare a fi adevărata natură a modului în care călătoresc sufletele. Mai mult, 
puteţi descoperi că aceşti subiecţi sunt predispuşi să o ia înaintea 


instrucţiunilor primite de la dumneavoastră cu privire la deplasarea lor. 


Staţii de oprire pentru sufletul care intră în lumea spiritelor 


În principal, există trei staţii de oprire pentru sufletul care intră în lumea 


spiritelor: 

A. Poarta de intrare în lumea spiritelor, unde are loc primul contact cu 
alt spirit. 

B. Locul menit orientării, care constituie un spaţiu în care sufletul este 


dus de către ghidul său pentru o primă analiză a vieţii sale imediat anterioare. 

C. O oprire finală, unde sufletul este readus la propriul său grup- 
matcă. 

Veţi întâlni variații ale acestui format standard în cazul anumitor clienți. 
Acestea nu depind numai de gradul de avansare al sufletului, ci şi de numărul 
de provocări sau traume existente în viaţa sa imediat anterioară. Un suflet se 
poate îndrepta direct spre grupul său de spirite sau spre Consiliul Bătrânilor, 
ocolind astfel etapa orientării preliminare. Sufletul poate, de asemenea, să 
experimenteze o perioadă de solitudine şi reflecţie într-un spaţiu liniştit, în care 
are doar un contact redus cu alte spirite. Sufletele mai experimentate, care 
sunt implicate în anumite grupuri independente de studiu, se pot reuni cu 
aceste grupuri imediat după reîntoarcerea dintr-o încarnare. De asemenea, 
există şi acele suflete care se reîntorc dintr-o viaţă şi intră imediat într-o scenă 
de învăţare sau într-o bibliotecă de studiu. Ceea ce sufletele care se reîntorc 
nu fac niciodată este să se reîncarneze imediat într-o altă viaţă. 

Pentru sufletul proaspăt descarnat, cea mai obişnuită deviere de la 
primele trei opriri standard este de departe călătoria sa imediată către un loc 
menit reîncărcării cu energie. Există suflete care necesită un tratament de 
urgenţă pentru a-şi reface energia afectată cât mai curând posibil. Deşi 
majoritatea primelor întâlniri şi orientări cu ghizii spirituali implică şi un fel de 
revigorare a energiei, acest proces de vindecare are multe proceduri 
alternative în lumea spiritelor. 

Câteodată, un client care tocmai a pătruns în lumea spiritelor vă va 
spune că sufletul său epuizat energetic se află într-un loc care arată ciudat. De 
exemplu, v-ar putea spune că se află într-un spaţiu închis sau într-o încăpere 
cristalină, care pare să îl ajute în vindecarea şi echilibrarea energiei sale. Ar 
putea menţiona necesitatea de ajustare fină a nivelelor sale vibraţionale cu 
ajutorul acestor împrejurimi, precum şi faptul că are nevoie de solitudine 
înainte de a se reuni cu grupul său de spirite. Este posibil ca subiecţii 
dumneavoastră să nu dorească să comunice mental cu nimeni pentru o 


perioadă de timp. S-ar părea că după câteva vieţi, sufletele au nevoie de un 
sanctuar menit reflecţiei tăcute înainte de a putea înfrunta alte activităţi. 
Clienţii menţionează totuşi faptul că, adesea, ghizii le supraveghează acest 
proces. 

Adeseori, clienţii amintesc despre cristale ca despre un simbol al 
revigorării. Fiţi pregătiţi să auziţi de la subiecţii dumneavoastră că aceste spaţii 
destinate vindecării energiei par să se asemene unor prisme de sticlă sau unor 
pereţi cu mai multe feţe, care reflectă lumini colorate împrejurul lor. Astfel de 
spaţii pot funcţiona ca nişte generatoare vibraţionale pentru reîncărcarea 
energiei naturale a sufletelor prin intermediul unei energii tămăduitoare 
universale. Ocazional, voi plasa un cristal de quartz în mâna unui client care 
încearcă să descrie ceea ce i se întâmplă, deoarece cred că acest cristal ne 
poate servi drept conductor al unor modele de gândire. 

În viaţa pământească, ca de altfel şi în viaţa dintre vieţi, beneficiile 
solitudinii constau într-o perioadă menită auto-evaluării şi inspiraţiei, prin 
reîncărcarea (şi vindecarea) energiei personale. În timpul vieţii putem deveni 
atât de distraşi de rolurile pe care le interpretăm, încât nu descoperim 
niciodată cine suntem cu adevărat. După o viaţă deosebit de grea, ne trezim 
deodată în lipsa corpului care ne lega de toate circumstanţele provocatoare 
prin care am trecut. Ne putem imagina, aşadar, necesitatea unei perioade de 
linişte, premergătoare momentului în care un suflet îşi continuă călătoria în 
lumea spiritelor şi intră în contact cu alte spirite. 

În Destinul Sufletelor, la capitolul patru, dedicat reîncărcării şi 
vindecării energiei spirituale, discut despre varietatea modalităţilor de 
vindecare a energiei, aflate în strânsă legătură cu starea în care se află sufletul 


reîntors. Această listă include trei categorii generale. 


A. Tratamentul standard premergător orientării (destinat majorităţii 
sufletelor). 

B. Tratamentul de urgenţă (destinat sufletelor a căror energie a fost 
distrusă de o moarte violentă). 

C. Tratamentul special în anumite zone de recuperare (destinat 
sufletelor care au fost contaminate grav pe parcursul unei întregi vieţi). 

Vreau să subliniez faptul că subiectul dumneavoastră nu va fi dispus să 


vă ofere multe detalii despre spaţiile de recuperare în care merge după o viaţă 


chinuitoare. Cu excepţia cazului în care simt că există o relevanţă directă 
pentru viaţa lor prezentă, eu nu îi împing să facă acest lucru, deoarece această 
experienţă (sau mai exact retrăirea ei fidelă) nu constituie o condiţie sine qua 
non a succesului şedinţei noastre. În aceste cazuri, filozofia mea terapeutică 
este aceeaşi cu cea exprimată mai devreme, în capitolul referitor la 
desensibilizarea traumelor. 

Poate că blocarea amintirilor referitoare la aceste tratamente de 
vindecare şi reîncărcare a energiei, precum şi celor legate de recuperarea după 
vieţile anterioare, implică şi o amnezie protectivă generată de ghizii noştri. În 
rarele ocazii când aud despre suflete afectate radical, evocările acestea îmi 
sunt oferite de o a treia parte implicată (care a cunoscut asemenea suflete), 
sau de către un suflet specialist în aceste pregătiri de reabilitare. Remodelarea 
drastică a energiei spirituale dintr-un suflet grav contaminat poate avea ca 
rezultat faptul ca respectivul suflet să nu se mai întoarcă niciodată pe Pământ. 
Dacă asupra clientului dumneavoastră s-a folosit vreodată o procedură de 
remodelare radicală după una din vieţile sale anterioare, rememorarea acestei 
experienţe este blocată ca urmare a unui act de bunăvoință. Cred că este cel 


mai bine să nu se intervină în aceste cazuri. 


Orientarea alături de ghizi 


Din moment ce majoritatea cazurilor dumneavoastră vor implica un 
anumit fel de orientare alături de un ghid, trebuie să fiţi conştienţi de diversele 
aspecte ale acestei prime opriri în lumea spiritelor. Am vorbit deja despre 
profundul sentiment de smerenie pe care clientul dumneavoastră îl resimte în 
timpul hipnozei la primul contact vizual cu ghidul său. Aceste sentimente prind 
glas atunci când sufletul călătoreşte alături de ghidul său dinspre poarta de 
intrare în lumea spiritelor spre un loc în care are loc acomodarea şi trecerea în 
revistă a vieţii sale anterioare. 

Cred că ar fi de ajutor terapeutului regresiei spirituale în viaţa dintre vieţi 
să reexamineze ceea ce am scris despre orientare şi ghizi în capitolele cinci şi 
opt din Călătoria Sufletelor. lau în discuţie chestiuni precum aşezările 
spirituale şi rolurile ghizilor juniori şi seniori. Aceste informaţii sunt pertinente 
pentru multe din cazurile dumneavoastră. Deşi nuanțele fiecărui caz diferă, veţi 


găsi multe similitudini. De exemplu, la primul contact cu ghidul său, un client 


care este şi un creştin devotat ar putea exclama: „Oh, îl văd pe Isus!" O 
variaţiune a acestei teme poate fi o afirmaţie de genul „Un înger tocmai a venit 
să mă întâlnească." 

Există unii clienţi cu convingeri teologice ferme, care cred că şedinţele lor 
constituie mai degrabă experienţe religioase decât spirituale. Astfel, aici se 
manifestă din plin preconcepţiile conştiente despre doctrinele religioase. Încerc 
să fiu precaut în ceea ce priveşte sensibilităţile clienţilor în acest sens şi în 
general spun: „Este în regulă, dar hai să ne apropiem mai mult, astfel încât să 
ne putem uita mai bine la această figură." în curând, ei realizează că această 
fiinţă superioară nu este altcineva decât propriul lor mentor particular care le-a 
fost desemnat de la începuturi, şi nu un mare profet aparţinând uneia din 
marile religii ale lumii. 

Nu este de mirare că unii oameni îşi denumesc ghizii personali „îngeri 
păzitori " Aceste fiinţe plutitoare nu au aripi dar, câteodată, aura 

de lumină albă strălucitoare care îi înconjoară creează această impresie. 
Odată ce clienţii dumneavoastră se află în drum spre un proces de orientare, 
mulţi dintre ei vor evoca robele ghizilor şi figurile acestora, care prezintă 
trăsături faciale distincte, precum şi caracteristici ce indică apartenenţa lor la 
un sex sau altul (detalii pe care anterior nu le remarcaseră). 

Locul de orientare este proiectat de obicei într-un cadru confortabil şi 
familiar de pe Pământ. Destul de des, subiecţii mei povestesc că se află într-o 
grădină unde stau aşezaţi pe o bancă din marmură albă şi vorbesc cu mentorul 
lor. Acest cadru s-ar putea regăsi şi într-o cameră cunoscută cu o masă şi 
scaune, într-un spaţiu deschis sau chiar într-un spaţiu aerian compus din nori. 

Tocmai aţi revăzut viaţa imediat anterioară a clientului şi sunteţi 
conştient de diferitele circumstanţe cu privire la scopurile care au fost sau nu 
atinse în respectiva viaţă. Astfel, este posibil să puteţi asista la procesul de 
orientare, ajutându-vă de aceste amintiri ale clientului ajuns înapoi în lumea 
spiritelor. Orientarea constituie un proces de vindecare mentală şi este posibil 
să aflaţi multe despre atitudinile prezente ale subiectului, precum şi despre 
conflictele sale din viaţă - jucând cu grijă rolul celei de-a treia părţi în aceste 
discuţii dintre suflet şi ghid. Voi relua ulterior pe parcursul textului, modalitatea 
în care puteţi folosi realitatea prezentă a lumii spiritelor ca pe o terapie 


aplicabilă vieţii curente a clientului dumneavoastră. 


În cele ce urmează vă prezint o serie de întrebări, pe care le adresez în 
mod obişnuit clienţilor în timpul orientării, şi care s-ar putea dovedi utile: 

1. În timp ce vorbeşti cu ghidul tău, treci în revistă țelurile pe care le- 
ai fixat dinainte pentru viața ta anterioară? Dacă da, câte din aceste scopuri au 
fost atinse? 

2. În legătură cu aceste țeluri, îmi poţi spune care a fost cea mai mare 
realizare şi cea mai mare dezamăgire în viaţa ta anterioară? 

3: Cum ai caracteriza ultimele tale câteva vieți anterioare în 
comparație cu toate viețile trăite, în termenii dezvoltării tale continue? 

4. Vorbeşte-mi despre rolul ghidului tău în ce priveşte ajutorul pe care 
ţi l-a oferit înainte, în timpul şi după vieţile tale? 

5. Ghidul tău îşi exprimă vreo opinie despre progresul tău general în 
timpul acestei orientări? 

6. Ce sfat îţi este oferit în această etapă a călătoriei tale spre casă? 

7. Poți explica ce alte chestiuni importante pentru tine transpar în 
urma acestei discuții? 

Orientarea reprezintă un moment în care clienţii încep să capete o 
cunoaştere mai profundă despre propria lor persoană. De aceea este o idee 
bună să încercaţi să legaţi întrebările dumneavoastră de ceea ce se petrece în 
viaţa lor prezentă. Veţi observa că în aceste împrejurări spirituale, sufletele 
sunt foarte cinstite cu privire la propriile defecte. Autocritica atinge un grad 
înalt pe parcursul orientării care urmează unei vieţi încheiate. Deşi ghizii 
spirituali au stiluri diferite, am observat că majoritatea pleacă de la premiza: 
„Nu fi aşa de dur cu tine, te-ai descurcat foarte bine." 

Din poziţia cuiva care a ascultat mii de orientări coordonate de ghizi, pot 
să afirm că aceştia nu sunt niciodată rigizi şi nici nu încearcă să controleze. Veţi 
avea sentimentul general al unei ascultări empatice din partea ghizilor, 
deoarece aceştia cunosc deja totul despre sufletul clientului. Nimic nu poate fi 
ascuns şi sufletul ştie acest lucru. Este crezul meu că aceşti ghizi le sunt 
atribuiţi sufletelor pentru că au o afinitate deosebită faţă de punctele tari şi 
slabe ale caracterului nemuritor al respectivului suflet. E ca şi cum caracterul 
mentorului este similar cu cel al studentului sau că ghizii s-au confruntat la un 
moment dat cu aceleaşi misiuni şi obiective. 

Dragostea pe care ne-o poartă ghizii este covârşitoare. Adesea, în timpul 
vieților noastre, ceea ce considerăm a fi intuiţie şi instinct este de fapt propriul 


ghid care încearcă să ne transmită ceva. După o şedinţă de regresie spirituală 
în viaţa dintre vieţi, clientul dumneavoastră v-ar putea explica faptul că acum 
realizează că anumite mesaje simbolice i-au fost transmise în etape anterioare 
ale vieţii, pentru a genera mai multă conştienţă de sine şi a-l face să atingă o 
concentrare maximă. Este adevărat că nu există doi ghizi identici. Toţi sunt 
diferiţi. Unii dintre ei par să fie mentori foarte apropiaţi, care ne asistă mental 
în momentele grele prin care trecem în timpul vieţii, în timp ce alţii sunt mai 
distanti în abordare şi par să lipsească din viaţa noastră până în momentul în 
care îi strigăm din adâncurile disperării provocate de o criză. 

În timp ce clienţii dumneavoastră vă vorbesc despre frustrările provocate 
de neîmplinirile din viaţa lor imediat anterioară, puteţi observa relaţia dintre 
aceste neîmpliniţi şi anumite provocări pe care subiecţii le întâmpină în viaţa 
prezentă. În această etapă, încerc să mă concentrez mai degrabă asupra 
acumulării unor informaţii generale cu privire la sufletul cu care lucrez, decât 
să mă focalizez asupra prea multor aspecte specifice. Din ceea ce am 
descoperit, orientarea nu este menită a fi o perioadă intensă de chestionare a 
sufletului de către ghid ci, mai degrabă, una de consiliere grijulie şi iubitoare. 
Analiza mai profundă care implică percepţia şi comportamentul sufletului în 
viaţa tocmai încheiată devine mai evidentă în mod normal de-abia mai târziu 
pe parcursul călătoriei în lumea spiritelor. 

Există unele perioade mai îndelungate în timpul unei şedinţe de regresie 
spirituală în viaţa dintre vieţi, în care perseverenţa în chestionarea clientului 
este avantajoasă, dar etapa orientării nu este una dintre acestea. Dacă 
încurajările de a obţine mai multe informaţii nu sunt productive, aveţi în vedere 
faptul că cea mai semnificativă perioadă pentru psihoterapie este de obicei 
aceea când îl aduceţi pe client în faţa consiliului. Bineînţeles, există mereu 
problema intimităţii, precum şi cea a sentimentelor încercate de unii clienţi cu 
privire la faptul că nu trebuie să dezvăluie nimănui aspectele sacre ale 
experienţei lor sufleteşti. Poate părea ciudat, dar observ mai multe manifestări 
ale unei atitudini rezervate în perioada orientării decât în alte puncte 
importante din timpul şedinţei de regresie spirituală în viaţa dintre vieţi. Pe 
parcursul anilor, am ajuns la anumite concluzii referitoare la acest fenomen. 

Este adevărat că orientarea reprezintă prima oportunitate pentru suflet 
de a-şi prezenta impresiile despre ultima încarnare, întâlnindu-se faţă-n-faţă cu 


ghidul său. Totuşi, unele suflete s-ar putea să nu fie complet pregătite, 


deoarece ele trebuie mai întâi să se descopere (în sensul de a se dezveli, adică 
de a se acomoda pe deplin cu faptul că au părăsit lumea formei şi se află în 
căminul lor spiritual). Există şi alţi factori care îl pot determina pe client să fie 
reticent în a vorbi liber în această etapă. În afară de problemele legate de 
intimitate, consider că acest fenomen are mai mult de a face cu lipsa unei 
înţelegeri complete. 

Deoarece oprirea pentru orientare are loc devreme în cadrul călătoriei 
spre lumea spiritelor după moarte, sufletul mai are încă legături puternice cu 
corpul fizic pe care tocmai l-a părăsit. Unele rămăşiţe ale temperamentului şi 
personalităţii biologice ale corpului rezidă încă un timp după încetarea vieţii. 
Acest lucru se întâmplă în ciuda faptului că sufletul nou-sosit este acum în 
posesia caracterului său nemuritor. Din cauza acestor factori, amintirile 
sufletului din etapa orientării pot genera iniţial multă confuzie în mintea unui 
client care face această evocare dintr-o stare biologică complet nouă, cea a 
corpului lui prezent. 

Durează ceva timp să începeţi să vă  descurcaţi prin hăţişul 
transformărilor pe care clientul le experimentează în starea sa mai profundă şi 
mai pură - cea a sufletului din viaţa dintre vieţi. În timp ce şedinţa 
progresează, veţi observa că întreaga realitate psihologică a vieţii spirituale 
devine mai precisă şi mai grafică pentru subiect. Dacă aveţi răbdare cu 
abordările terapeutice în perioada orientării, veţi avea de câştigat mai târziu, 
când subiecţii se percep în întregime ca fiinţe spirituale. 

Deoarece orientarea este menită să fie o trecere în revistă pentru sufletul 
reîntors, deseori timpul spiritual poate părea scurt pentru acesta. Clienţii 
menţionează frecvent faptul că nu-şi amintesc toate detaliile despre ultima 
orientare (şi poate că nici nu trebuie să-şi amintească prea mult din această 
experienţă câtă vreme se află în corpul actual). Astfel, din multe motive, 
clientul obişnuit nu va fi deranjat de intenţia dumneavoastră de a-l îndrepta 
spre următoarea staţie, atunci când relatările şi informaţiile referitoare la 
perioada de orientare încep să se rărească. La momentul potrivit, îmi întreb 
subiectul: 

Este oare timpul să te îndrepţi spre următoarea ta staţie? 

În cazul unui răspuns nepotrivit aş putea fi mai specific: 

Crezi că e timpul să te alături prietenilor tăi? 


De obicei, răspunsul este pozitiv. 


Ca facilitatori ai hipnozei, exercităm un control mare asupra programului 
şi ritmului şedinţei. De fapt, în mod inconştient, clientul este cel care caută 
îndrumările dumneavoastră. Totuşi, trebuie să vă avertizez asupra faptului că 
unii clienţi vor avea preferinţe pentru anumite imagini spirituale în defavoarea 
altora. Din raţiuni terapeutice, pot să consider la un moment dat în timpul 
şedinţei că trebuie să întreb: 

Există oare în lumea spiritelor un loc anume spre care doriţi să mergem 
chiar acum şi care ar fi benefic propriei dumneavoastră bunăstări mentale? 

Ei pot sau nu să fie de acord cu sugestia dumneavoastră. Totuşi, simplul 
fapt că dumneavoastră consideraţi la un moment dat că este potrivit să 
introduceţi un anumit cadru spiritual, aceasta nu înseamnă că subiectul va fi de 
aceeaşi părere. Poate va dori să viziteze alte locuri din lumea spiritelor înainte 
de a urma sugestia dumneavoastră. Mai mult, există clienţi care nu vor 
vizualiza aceleaşi scene spirituale tipice pentru majoritatea clienţilor 
dumneavoastră. Întotdeauna utilizaţi propria busolă direcţională a clientului 
(dacă aceasta este intactă). Clienţii dumneavoastră s-ar putea să-şi dorească 
să reviziteze unele locuri din memoria lor spirituală care au o legătură strânsă 
cu necesităţile lor prezente şi astfel, mai degrabă ei vor fi în stare să vă 
ghideze pe dumneavoastră, decât invers. Dacă întâmpinați orice fel de 
rezistenţă la mişcare într-o anumită etapă a regresiei spirituale, puteţi întreba 
pur şi simplu: 

Vreţi să continuăm examinarea sau sunteţi pregătit să călătoriţi cu mine 
spre alt loc? 

Întotdeauna fiţi flexibili şi deschişi în ceea ce planificaţi, încurajând în 
acelaşi timp reacţia subiectului. Fiţi pregătiţi pentru perioade îndelungate de 
linişte din partea subiectului în timp ce procesează mintal. Consider că oamenii 
primesc o serie de informaţii spirituale care nu vă sunt revelate dumneavoastră 
prin intermediul cuvântului rostit. Deşi presupune un anumit efort din partea 
dumneavoastră, va trebui să acceptaţi totuşi aceste goluri informaţionale. Ele 
vor fi evidente mai ales la derularea casetei înregistrate. O şedinţă de regresie 
spirituală în viaţa dintre vieţi reprezintă cu adevărat un parteneriat client- 
terapeut. Cu cât lucraţi mai mult în acest domeniu, cu atât mai mult vă veţi 


simţi ghidaţi spiritual spre cel mai bun curs al acţiunilor. 


PARTEA A CINCEA 


VIATA DINTRE VIEŢI 
Reîntoarcerea clienţilor la grupul lor de suflete 


Această ultimă oprire este în mod special plăcută sufletelor de nivel 
mediu. Prin intermediul hipnozei, clientului i se oferă posibilitatea de a vizita 
acele suflete-companion de care se simte apropiat. Sincronicitatea face parte 
întotdeauna din metoda hipnoterapeutică a regresiei în viaţa dintre vieţi. În 
cadrul şedinţelor conduse de dumneavoastră, clientul poate avea nevoie să ia 
contact cu un anumit suflet. După prima întrevedere a sufletului cu prietenii 
săi, care sunt adunaţi într-un fel de grupuri matcă, cred că ghizii devin mai 
greu de găsit. Ei par a pluti prin preajmă în acest stadiu dar, cu toate acestea, 
mulţi subiecţi afirmă că nu sunt însoţiţi de ghizi, nici măcar în timpul ultimei 
părţi a acestei călătorii. Oricum ar fi, sufletele nu încearcă nici disconfort şi nici 
nu se simt abandonate de către ghizii lor. 

În timpul etapelor finale ale călătoriei spre casă, trebuie să fiţi pregătiţi 
pentru o varietate de rapoarte din partea diferiților clienţi. Anumiți subiecţi vor 
descrie câmpuri frumoase în aer liber şi aşezări pastorale, unde sunt aşteptaţi 
de prietenii şi companionii lor. Alţii văd structuri, cum ar fi temple, biblioteci 
sau instituţii şcolare. Tranziţiile spre aceste locuri variază în funcţie de client şi 
de vieţile acestuia. În capitolul şase din Călătoria sufletelor, discutând 
despre tranziţie, am descris amintirile sufletelor care mi-au relatat că au 
călătorit către anumite puncte centrale de activitate, înainte de a se muta spre 
zone mai liniştite, unde au văzut baloane transparente conţinând grupuri de 
suflete aflate la o anumită distanţă unul de altul. 

În capitolul cinci din Destinul Sufletelor, discutând despre centrele 
comunităţii, am amintit despre un eveniment vizual foarte răspândit în rândul 
clienţilor. Aceştia văd un mare hol recreaţional, plin de grupuri de suflete, 
printre care şi cel de care aparţine sufletul clientului în cauză. Capitolul cinci 
conţine o serie de studii de caz referitoare la acest hol de întâlnire compus din 
grupuri secundare de până la o mie de suflete. 


Grupul primar de suflete al clientului, prezent şi acesta în holul amintit, 
variază de la zece la douăzeci de suflete (vezi figura 1, reprodusă în anexă). 

De ce se întâmplă ca anumiţi clienţi să-şi găsească sufletele pereche în 
locuri de la ţară şi în aşezări pastorale, şi nu în spaţii care presupun o structură 


de un anumit tip? De ce unele suflete abia ajunse în lumea spiritelor văd multe 
grupuri de suflete adunându-se în holuri comunitare, în timp ce altele abia sunt 
conştiente de existenţa câtorva prieteni care se adună pentru a le întâlni? 
Acestea nu sunt lucruri pe care să le putem cunoaşte în mod absolut, dar, din 
experienţa mea de mulţi ani, am ajuns la câteva concluzii. Putem începe în 
mod logic prin a presupune că durata deplasării de la Pământ, imediat după 
moarte, ar putea influenţa momentul de intrare al unui suflet într-o succesiune 
continuă a activităţilor spirituale. Ştiu că aceleaşi suflete pot avea experienţe 
de intrare diferite după fiecare viaţă trecută. 

Un înţeles mai subtil referitor la diferitele vizualizări ale aşezărilor 
spirituale în momentul reintrării în lumea spiritelor ar putea fi legat în mod 
simbolic de viaţa tocmai parcursă. Astfel, acestea pot fi relaţionate în mod 
direct cu anumite trăsături de caracter ale sufletelor şi cu personalitatea 
temporară dobândită în viaţa ce tocmai s-a încheiat. Întrebarea pe care ar 
trebui să vi-o puneţi este însă următoarea: „Ce semnificaţie are faptul că acest 
suflet îşi doreşte cel mai mult să se întoarcă în lumea spiritelor?". Terapeutul ar 
trebui să ia în considerare atât identitatea personală, cât şi povestea vieţii 
clienţilor. Totodată, se pune problema credințelor împărtăşite de clientul 
dumneavoastră, care şi ele au darul de a putea influenţa într-un fel sau altul 
vizualizarea. Nu în ultimul rând, nivelul de dezvoltare a sufletului în cauză 
trebuie luat, de asemenea, în considerare. 

Când examinez semnificaţia simbolică a anumitor scene, pot spune că 
sufletele care tocmai au trecut dincolo îşi vor relaţiona experienţele vieţii 
pământene pe care au încheiat-o cu descoperirile spirituale care par a le fi 
familiare. Mai mult, cred că asemănările şi comparaţiile metaforice, în care o 
anumită idee sau imagine este folosită pentru a oferi un anume înţeles, pot fi 
dirijate de către ghizi. Atunci când mintea încearcă să proceseze interpretările 
imaginilor spirituale, se pot genera metafore care au darul de a face 
informaţiile mai uşor de asimilat în realitatea fizică. Indiferent de condiţiile 
accederii în lumea spiritelor, trebuie mereu luat în considerare următorul 
aspect: În ce măsură scena reprezintă sufletul. lată câteva exemple în acest 


sens: 


A. Grădinile reprezintă spaţii de securitate şi pace, în care se 
desfăşoară şi consilieri din partea ghizilor. 


B. Templele (inclusiv holurile de întâlnire) reprezintă spaţii de 
comuniune spirituală cu ceilalţi. 

C. Şcolile şi sălile de clasă reprezintă spații asociate cu activităţile de 
învăţare din cadrul unui grup de suflete. 

D. Bibliotecile constituie spaţii liniştite, menite studiului personal şi 
reflecţiei individuale. 

E. Aşezările grupurilor primare de suflet constituie locuri pe care 
sufletele nou-sosite le asociază cu intimitatea casei şi a familiei. 

Mai devreme sau mai târziu în timpul sesiunii, dar de cele mai multe ori 
imediat după momentul orientării, este momentul potrivit să vă duceţi clienţii 
în spaţiul în care îşi pot vedea companionii. Se poate întâmpla şi ca subiectul 
dumneavoastră să vă ducă acolo fără a vă avertiza în prealabil sau va trebui să 
întrebaţi dumneavoastră: 

Este oare momentul să ne alăturăm prietenilor tăi? 

De obicei, veţi auzi descrieri ale unui grup de suflete care indică un fel de 
spaţiu aflat în interiorul unui alt spaţiu, unde aceste suflete tovarăşe se adună. 
Acest spaţiu (nu e vorba despre un hol recreaţional) este considerat un soi de 
port ori refugiu spiritual. În ceea ce priveşte sufletele tinere, o încăpere 
transparentă poate reprezenta de fapt o frontieră care le separă de alte grupuri 
matcă. 

Pe tot parcursul acestei scene de reluare a legăturii cu ceilalţi membri ai 
grupurilor lor de suflete, clienţii răspund bine la întrebările referitoare la 
perceperea anumitor nivele vibraţionale ale sufletelor. Frecvența vibraţională 
individuală şi colectivă a sufletelor tovarăşe se măreşte cu cât clientul se 
apropie se grupul său de suflete, unde există sentimente reciproce şi o 
aşteptare voioasă. 


Identificarea sufletelor pereche 


Înainte de a merge mai departe cu identificarea sufletelor din interiorul 
unui grup-matcă, ar fi bine să recunoaştem cele trei categorii principale ale 
sufletelor din viaţa noastră eternă: 

A. Suflete pereche primare: Frecvent, dar nu mereu, acest tip de 
suflet este un partener profund angajat, ca de exemplu o soţie/un soţ. Acest 


suflet poate fi, de asemenea, un frate, o soră, cel mai bun prieten şi, în cazuri 
rare, chiar un părinte. 

B. Suflete pereche-companion: Acestea sunt sufletele din interiorul 
grupului matcă care ne formează familia spirituală. În mod normal, în viaţa 
noastră fizică, aceste suflete sunt fraţii şi surorile, copiii şi prietenii apropiaţi. 

C. Sufletele afiliate'. Acestea reprezintă sufletele care formează 
grupurile secundare de suflete aflate în jurul grupului nostru matcă. De obicei, 
se reîncarnează ca părinţi şi ca oamenii care ne învaţă anumite lecții karmice. 
În mod tipic, ele reprezintă acele persoane pe care le întâlnim în viaţa noastră 
şi care se asociază cu noi pentru un motiv. Cu toate acestea, multe dintre 
sufletele aflate în aceste grupuri învecinate ne rămân necunoscute atât în 
viaţă, cât şi în lumea spiritelor. 

În practică, există unele variaţii cu privire la aceste trei categorii generale 
de suflete. De exemplu, este foarte posibil ca un client să aibă în viaţă numai o 
asociere de scurtă durată cu un suflet ce provine din propriul său grup, nefiind 
doar un suflet afiliat. Motivul poate avea o anumită semnificaţie karmică legată 
de o viaţă anterioară. 

Cu cât aduceţi subiectul mai aproape de zona în care poate vedea forma 
de energie luminoasă a unei adunări de suflete, răspunsurile sale devin mai 
degrabă ezitante. Am menţionat importanţa mişcării lente în anumite perioade 
ale sesiunii, la capitolul dedicat coordonării ritmului cu cel al subiectul. 
Identificarea sufletelor reprezintă una dintre acele etape în care trebuie să 
acordaţi clientului suficient timp pentru a răspunde la întrebările 
dumneavoastră. Când un subiect îmi spune „Vin de la mare distanţă şi nu pot 
să-mi dau seama prea bine de ceea ce văd", obişnuiesc să-i spun: 

Te descurci foarte bine; linişteşte-te şi apropie-te. Ai răbdare şi totul îţi va 
deveni clar. 

Pe măsură ce clientul vostru se apropie, el va spune ceva de genul „Văd 
nişte puncte de lumină adunate laolaltă." Aceste vizualizări sunt similare cu 
informaţiile despre lumini pe care le dau subiecţii în timpul fazelor de trecere în 
lumea spiritelor pe timpul sesiunii. În general, le răspund prin trei întrebări 
simple: 

1. Spune-mi ce anume vezi că fac ei. 

Un răspuns standard ar putea fi „Cred că ei mă aşteaptă." Următoarea 
mea întrebare este una care reclamă o examinare mai amănunțită: 


2. Cum sunt ei aranjaţi în faţa ta? 

Dacă subiectul nu răspunde sau este nesigur, voi continua cu o serie de 
alternative: 

3, Vezi aceste lumini mişcându-se singure, în perechi, sau într-o 
matcă mare şi luminoasă? 

Aducerea subiecţilor în apropierea grupului lor de suflete este descrisă de 
asemenea în Destinul Sufletelor, în capitolul cinci, unde am detaliat două 
dintre cele mai comune poziţii ale grupului-matcă (vezi figura 2 şi 3, reproduse 
în anexă): falanga-diamant şi poziţia în semicerc. Observaţi poziţia sufletului 
reîntors faţă de ghidul lui, care, în aceste figuri se află în spatele său. După 
cum am mai spus, în majoritatea cazurilor, ghidul clientului dumneavoastră nu 
se va afla lângă sufletul nou-venit. Am menţionat şi faptul că, de-a lungul 
întregii faze a revenirii sufletelor la grupul lor, majoritatea ghizilor înclină să 


rămână cât mai neobservaţi. 


În realitate, sufletele nu par a avea nevoie deloc să converseze cu ghizii 
lor în acest stadiu. Atunci când sufletul vine mai aproape de grupul său matcă 
în timpul fazei de recunoaştere, mulţi clienţi abia dacă sunt vag conştienţi de 
faptul că ghizii sunt poziţionaţi undeva în jurul lor. În alte cazuri, puteţi avea 
clienţi care-şi recunosc ghizii care, pe tot parcursul identificării individuale a 
membrilor unui grup matcă, sunt plasați în spatele lor sau de-a lungul unei linii 
de suflete. Vă puteţi da seama de acest lucru din remarcile clienţilor: "Una 
dintre lumini este mai puternică şi are o culoare diferită de celelalte." 

Consider că ar fi de ajutor dacă aş oferi un exemplu (un caz concret) al 
tehnicii mele de folosire a cadranului ceasului, pe care o găsesc utilă pentru 
identificarea membrilor grupului de suflete. Clientul din acest caz se numeşte 
Susan. Ea se vizualizează pe sine ca un suflet reîntors în lumea spiritelor, care 
tocmai a întâlnit un semicerc de lumini pe care ea le recunoaşte ca fiind 
prietenii ei. 

Dr. N: Pe măsură ce te apropii de luminile prietenilor tăi, vreau să-mi spui 
cum sunt ei aranjaţi în faţa ta - în linie, cerc, semicerc sau sunt grupaţi? 

Susan: Ah.. într-un fel de semicerc. 

Dr.N: Bine. Acum numără câte lumini vezi? Gândeşte-te şi spune-mi câte 
sunt. 

Susan: (pauză) Oh...văd... nouă. 


Dr.N: Şi unde te afli pe măsură ce te apropii de ei, în centru, la dreapta 
sau la stânga acestor nouă linii? 

Susan: (mai încrezătoare) în centru. 

Dr.N: OK, acum, pentru a mă ajuta, imaginează-ţi că toate aceste suflete 
se află aşezate în jurul tău în genul numerelor de pe cadranul unui ceas. Eşti în 
centru, acolo de unde pornesc limbile ceasului. Aşadar, lumina din faţa ta se 
află la ora douăsprezece, cea din stânga este la ora nouă şi lumina din dreapta 
este la ora trei. Pe măsură ce te apropii, dacă o lumină s-ar mişca în spatele 
tău, ea s-ar găsi la ora şase. Restul prietenilor tăi se pot afla oriunde între 
aceste ore. Înţelegi? 

Susan: Da. 

Dr.N: Bine. Acum spune-mi din ce poziţie de pe ceasul nostru se mişcă 
spre tine primul suflet? 

Susan: Oh...din faţă - de la ora douăsprezece. Dr.N: Figura care apare 
este bărbat sau femeie? Susan: Bărbat. 

Dr.N: Cine este această persoană în viaţa pe care tocmai ai părăsit-o? 
Susan: Soţul meu, Jim. 

Notă: Dacă am de-a face cu o reuniune prea emoţională, mă voi opri 
pentru a-i da clientului meu timp să îmbrăţişeze această persoană şi să-mi 
spună ce aşteptări are de la comunicarea dintre ei. 

Dr.N: Şi cine este această persoană în viaţa actuală? 

Susan: Dumnezeule! Este soţul meu, Bill. 

Dr.N: Care este numele de spirit al lui Bill? Susan: Sha...ah...Shamo... 

Dr.N: Şi care este numele tău în viaţa dintre vieţi? Cum te strigă Shamo? 

Notă: Probabil că aţi mai întrebat subiectul cu privire la numele său de 
spirit şi mai devreme în cadrul sesiunii, dar dacă nu aţi făcut acest lucru sau nu 
aţi primit un răspuns corespunzător, acesta este un moment prielnic pentru a-i 
afla numele. 

Susan: Lila...Mă numesc Lila. 

Dr.N: Bine, Lila, ce culoare îţi proiectează Shamo? 

Susan: Mmm...galbenă şi albă. 

Dr.N: Dacă aş sta unde se află Shamo acum şi aş ţine în faţa ta o oglindă, 
ce culori ai radia tu? 


Susan: Aceleaşi culori. 


Prin utilizarea numelor sufletelor cât mai devreme posibil în sesiune, se 
poate stabili o mai mare identificare personală între clienţi şi sufletele lor. De 
asemenea, în acest fel, ei se vor simţi mai conectaţi la acţiunea care se 


desfăşoară în minţile lor şi care implică activităţile din lumea spiritelor. 


Recunoaşterea culorilor sufletelor 


Aş fi putut să o întreb pur şi simplu pe Susan: „Ce culoare a luminii 
proiectezi?". Cu toate acestea, am aflat că printr-o abordare ilustrativă (prin 
care sufletele se văd pe ele însele într-o oglindă reflectorizantă) se pot obţine 
răspunsuri mai obiective atunci când sufletele vorbesc despre culoarea lor 
personală. Mai mult, atunci când clienţii dumneavoastră vor vizualiza un anume 
tip de configuraţie a grupurilor de suflete, care implică mai multe culori, 
aceasta va trebui verificată împreună cu ei şi notată atent în însemnările 
dumneavoastră. De obicei, clienţii vor vedea poziţiile sufletelor din jurul lor 
aşezate într-un semicerc. Ar fi mult mai uşor pentru clienţi să-şi vadă sau să-şi 
simtă vecinii dacă i-aţi mişca în jurul cercului, identificând fiecare membru al 
grupului după nume, culoare şi caracteristici personale. Dacă sufletele simt 
grupate sau se află într-o formă-diamant, veţi putea pur şi simplu să le 
identificaţi pe cele din faţă, continuând apoi căutarea în rândurile din spate. 

În figura 4 din anexă am înfăţişat spectrul de culori al aurei spirituale 
asociate cu nivelele observabile ale sufletelor. Înţelesul general acceptat al 
acestor culori ale sufletelor, bazat pe însumarea informaţiilor clienţilor, este 
detaliat în Destinul Sufletelor, la capitolul dedicat sistemelor grupurilor de 
suflete. În figura 5 din anexă, vă ofer un exemplu al culorilor energiilor expuse 
de către un grup tipic de suflete compus din 11 membri. De asemenea, simt 
identificate rudele şi prietenii din viaţa actuală a subiectului, ce provin din 
acest grup de suflete. 

La secţiunea referitoare la acest aspect din capitolul Primul Contact cu 
Spiritele din cartea de faţă (Partea a Patra), am precizat că aceste culori sunt 
generate de anumite vibrații energetice specifice fiecărui suflet. Sufletele 
expun atât culori ale aurei, cât şi ale nucleului. Culoarea primară a nucleului, 
emanată din însuşi centrul sufletului, denotă nivelul de dezvoltare a sufletului, 
în timp ce culoarea care înconjoară sufletul sau aura, indică trăsăturile de 


caracter ale acestuia. Uneori, culorile nucleului şi aurei sunt aceleaşi, alteori 


sunt diferite. Puteţi avea ca subiect un suflet de nivel Il, ce are o culoare roşu- 
orange şi al cărui caracter reprezintă intensitate şi pasiune. Acest suflet arată 
numai o singură culoare. Pentru a explica mai detaliat nuanțele 
caracterologice, galbenul este în mod tipic culoarea perseverenţei, puterii şi 
curajului, verdele semnifică vindecare, albastrul denotă cunoaştere şi violetul 
înţelepciune. 

Referitor la energia sufletelor, trebuie să fiţi atent să nu confundați 
relatările clienţilor despre culorile galben-aurii cu tonurile obişnuite de galben. 
Multe suflete de Nivel Ill au o culoare galbenă, care este adesea mai puţin 
vivace decât galbenul strălucitor. Sufletele foarte avansate pot afişa o nuanţă 
de galben strălucitor, deseori cu pete mixte de albastru şi violet. Culoarea 
galben - auriu reprezintă un model energetic foarte rafinat şi, în acelaşi timp, 
denotă caracteristici asemănătoare cu cele ale galbenului primar - putere 
protectoare şi influenţă asupra altor suflete mai puţin avansate. Este o culoare 
foarte puternică şi activă. 

Deoarece nuanțele deopotrivă închise şi deschise de albastru şi purpuriu 
reprezintă sufletele mai avansate, adesea sunt întrebat: "Care este diferenţa 
dintre cunoaştere şi înţelepciune?" Sufletele mai analitice şi mentale (ce sunt 
foarte devotate detaliilor care implică elementele de cauză şi efect în ceea ce 
priveşte karma) sunt de regulă albastre. Anumite suflete albastre sunt mai 
detaşate în domeniul lumii spiritelor, fiind predispuse la călătorii 
interdimensionale. În acest caz, albastrul constituie nivelul de avansare şi 
poate fi amestecat cu argintiul, o culoare eterică, asociată mai mult cu natura 
individuală a sufletului. 

În ceea ce priveşte culorile apropiate de purpuriu închis, caracteristice 
sufletelor foarte evoluate, precum ghizii seniori şi membrii consiliului, putem 
găsi cunoştinţe care s-au transformat într-o înţelepciune variată şi eclectică în 
scop şi legată de experienţă şi talent. Toţi indicatorii arată că membrii 
consiliului nostru sunt responsabili de următorul nostru corp şi, de aceea, ei 
trebuie să-şi folosească marea înţelepciune şi originalitate în rezolvarea 
problemelor. Îmbinarea caracterului sufletului cu un creier uman este 
ingenioasă - sau poate ar trebui să spun divină. Bineînţeles, atât fiinţele ce 
radiază albastrul închis, cât şi cele care afişează o nuanţă purpurie simt foarte 
principiale, hotărâte şi organizaționale, exprimând în acelaşi timp o mare 


creativitate şi o infinită răbdare, iubire şi putere de a ierta. 


În calitate de facilitator al regresiei spirituale în viaţa dintre vieţi, cel mai 
bine este să fiți precaut în ceea ce priveşte regulile inflexibile legate de 
semnificaţia culorilor sufletului. Am descoperit că un procent foarte mare dintre 
clienţi sunt de acord cu faptul că anumite atribute se potrivesc cu unele culori, 
precum şi cu nivelul de dezvoltare al sufletelor. Chiar şi aşa, întotdeauna există 
excepţii, pentru că vibraţiile energetice sunt subtile şi anomaliile pot apărea. 
Mai mult, nu putem avea întotdeauna încredere în faptul că fiecare observator 
ar fi consecvent cu toate detaliile pe care vi le dă de-a lungul sesiunii. Pentru 
facilitator, este mai prudent să nu tragă concluzii pripite în ceea ce priveşte 
culorile înainte de a analiza toate rapoartele clienţilor lor. 

Pe măsură ce îl mişc pe clientul meu în jurul grupului, fac însemnări 
despre fiecare poziţie a sufletelor şi întreb: 

Ce culoare vezi că radiază din acest suflet? 

Chiar dacă un suflet afişează mai mult de o singură culoare pe parcursul 
activităţii grupului, un subiect se poate regăsi într-o singură culoare dominantă. 
Mult mai des, dacă este văzută o singură culoare, mai ales de la distanţă, 
aceasta reprezintă de obicei nivelul de evoluţie. De asemenea, eu ţin o 
evidenţă exactă a gradului de luminozitate a fiecărei lumini în parte. Oare 
sufletul în chestiune expune o lumină strălucitoare şi constantă, care aparţine 
unui suflet dotat cu energie înaltă sau una slabă şi pâlpâitoare, trădând un 
suflet mai pasiv sau mai tânăr? Aceste rapoarte oferă o serie de indicii menite 


trasării atributelor sufletului. 


Adunarea informaţiilor referitoare la un grup de suflete 


Colectarea informaţiilor despre fiecare suflet dintr-un grup presupune 
timp, pentru că mulţi subiecţi îşi identifică foarte lent sufletele din grupul lor. 
Trebuie să acordaţi clienţilor dumneavoastră tot timpul de care au nevoie, 
pentru ca nici un membru al grupului matcă să nu fie omis. De aceea, 
strângerea de observaţii cât mai detaliate este importantă. În ceea ce mă 
priveşte, încep să-mi notez unele observaţii încă din momentul în care intrăm 
în viaţa anterioară a clientului, aşa încât pot întotdeauna să fac referire la 
aceste declaraţii exprimate mai timpuriu în cadrul sesiunii, din raţiuni de 
coroborare. De exemplu, aş putea să comentez: "Când ne-am apropiat de 


grupul tău matcă, mi-ai spus că sunt zece suflete, dar acum ai menţionat 


numai nouă. Ai omis cumva un suflet?" Dacă este necesar, voi merge mai 
departe, menţionând: „Am observat că există suflete la ora două şi ora patru; 
este cineva la ora trei?" 

Pe tot parcursul acestei scene, este foarte util să aveţi undeva la 
îndemână o listă cu toate personajele din timpul vieţii actuale a subiecţilor. De 
asemenea, se poate dovedi utilă şi o listă cu observaţiile adunate în timpul 
interviului preliminar, referitoare la dinamica socială dintre membrii familiei. 
Atunci când clientul identifică fiecare suflet din grupul său, există, de obicei, 
două nume, numele lor pământesc şi numele de spirit. Cât priveşte numele 
ghizilor, câteodată, numele spiritual poate fi dificil de pronunţat. Când subiectul 
pronunţă aceste nume, aşa cum i-am instruit mai devreme să facă cu cel al 
ghidului lor, le cer, de asemenea, să încerce să spună pe litere numele fiecărui 
suflet din grupul lor, pe care le notez apoi. Dacă aceste nume sunt incomplete, 
voi spune: „Folosesc doar ceea ce avem acum. Poţi să mă corectezi dacă este 
necesar, pe măsură ce înaintăm." 

De obicei, corecţiile vin la puţin timp după aceea, după ce clientul m-a 
auzit pronunţând greşit numele de câteva ori. Acest procedeu merge foarte 


bine cu propriul nume de spirit al subiectului. 


Sufletele Pereche Primare 


Pe măsură ce subiectul dumneavoastră începe să identifice fiecare 
membru al grupului său de suflete, invariabil veţi fi martorul unei scene cu un 
grad înalt de emoţionalitate, survenită atunci când ei îşi vor zări sufletul 
pereche primar. În mod frecvent, această fiinţă este chiar prima cu care se 
întâlnesc şi o identifică, deoarece este normal pentru un suflet primar să 
ajungă înaintea oricărui altcuiva. Cărţile mele anterioare conţin mai multe 
informaţii despre sufletele pereche. Pentru scopurile acestui text, aş dori să 
ating o problemă terapeutică, ce implică suflete pereche care pot fi extrem de 
tulburătoare pentru clientul dumneavoastră în acest punct al sesiunii. 

Oricine a avut experienţa unei relaţii de mare iubire în timpul vieţii sale 
ştie că simbioza dintre mental şi psihic este capabilă de a transforma spiritul. 
Esenţa acestei energii unificatoare constă în sentimentul că toate părţile din 
tine se regăsesc în celălalt. Sufletele pereche care sunt împreună se 
completează imul pe celălalt printr-o validare reciprocă. Atunci când este 


momentul, dragostea adevărată transformă vechea persoană într-o forţă mai 
puternică decât cea anterioară. Una din motivațiile fundamentale ale încarnării 
sufletelor pereche primare rezidă tocmai în posibilitatea de a se exprima pe ele 
însele în formă fizică şi de a se întâlni. Oamenii sunt îngrijoraţi de faptul că 
'urmărind' o persoană „greşită" în timpul vieţii, pot pierde posibilitatea 
experimentării iubirii adevărate. Cu toate acestea, nici acest lucru nu este un 
simplu accident. 

Unul dintre cele mai minunate momente din timpul sesiunii de regresie 
spirituală este acela când un client se vizualizează pe sine împreună cu sufletul 
său pereche primar în lumea spiritelor. Chiar şi aşa, vreau să fiți pregătiţi 
pentru acei clienţi care vor susţine pe un ton depresiv, „Sufletul meu pereche 
nu este cu mine în această viaţă." Poate că ei nu au intenţionat niciodată să fie 
împreună în această viaţă, sau poate că respectiva persoană a fost o iubire de 
tinereţe pe care au pierdut-o. În aceste împrejurări, reacţia clientului 
dumneavoastră va fi, cel puţin la început, doar anevoie una de înţelegere şi 


acceptare. 


Mult mai des, impresia iniţială a clientului este că a fost tras pe sfoară. 
Acest lucru se datorează feedback-ului negativ care provine de la mintea 
conştientă. În ciuda faptului că se află într-o stare supraconştientă, clienţii pot 
fi invadaţi deodată în această porţiune a minţii de sentimentul că au pierdut un 
sprijin esenţial. Ei dau vina pentru o viaţă lipsită de satisfacţii pe faptul că 
sufletul lor pereche primar este absent. În mod natural, impactul în acest punct 
este chiar mai mare, dată fiind conştientizarea vieților trecute pe care le-au 
trăit împreună. În fine, aceste amintiri sunt încă şi mai puternice în cazul în 
care clientul dumneavoastră tocmai şi-a revăzut mai devreme, în timpul 
sesiunii, o viaţă anterioară în care s-a întâlnit cu sufletul său pereche primar. 

Toate sufletele au posibilitatea de a alege în timpul vieților lor, pentru că 
fără liberul arbitru, lecţiile noastre nu înseamnă nimic. Pe durata unei sesiuni 
de regresie în viaţa dintre vieţi, în timp ce un client interacționează emoţional 
şi se recontopeşte cu un suflet pereche primar care nu se află în actuala sa 
viaţă, remarc că în spatele acestei absenţe poate sta un anumit aspect de 
învăţare pe care ei înşişi l-au ales în avans. Vreau ca subiecţii mei să proceseze 
singuri această informaţie, pentru că auto-descoperirea este întotdeauna cea 


mai bună unealtă de învăţare. Este vital să ştiţi să ascultați şi să nu o luaţi 


înaintea clientului cu propriile dumneavoastră interpretări atâta timp cât nu se 
clarifică motivele care stau în spatele evenimentelor. Le reamintesc clienţilor în 
mod discret că liberul arbitru vine cu un preţ, care este dreptul de a face 
greşeli - şi astfel învăţăm. 

Când oamenii mă întreabă în forumurile publice de ce nu şi-au găsit 
sufletele pereche în timpul vieţii, le explic că au făcut acest lucru dar, din mai 
multe motive, oportunitatea a fost pierdută. Adaug că este posibil, de 
asemenea, ca ei să nu fi intenţionat să fie împreună cu sufletul lor pereche 
primar în tot acest timp. Pentru a ilustra acest lucru, voi cita în cele ce urmează 
cazul Catherinei, care a venit să mă vadă şi care m-a întrebat: „De ce nu-mi 
pot găsi iubirea adevărată?" 

Catherine avusese o viaţă dificilă din punct de vedere al relaţiilor 
interumane, începând cu nişte părinţi distanţi emoţional, doi soţi care nu 
fuseseră lângă ea şi n-o sprijiniseră şi o serie de bărbaţi cu care nu a reuşit să 
închege o relaţie dintr-o mulţime de motive. În ziua de azi, ea trăieşte cu un 
bărbat protector din punct de vedere emoţional, care este şi partenerul ei de 
afaceri. Ţin unul la celălalt, dar nu se iubesc. Pe parcursul şedinţei Catherinei, 
am aflat că acest bărbat este un membru puternic al grupului lor de suflete, 
dar nu este sufletul ei pereche primar. 


Aceste două suflete au fost de acord să se întâlnească la mijlocul vieților 
lor şi să lucreze unul cu celălalt. 

În ultima sa viaţă, Catherine a avut o căsnicie lungă şi fericită cu sufletul 
ei pereche primar, din 1874 până în 1927, în Savannah. Au fost inseparabili 
timp de peste 50 ani şi au murit în acelaşi an. A fost o viaţă frumoasă, liniştită 
şi odihnitoare, fără multe încercări exterioare, pentru că le-a fost dat ceea ce 
se numeşte un „răgaz" în acea viaţă, din cauza a două vieţi anterioare în care 
nu au fost împreună. Amândoi au cerut o viaţă uşoară în doi şi au primit-o. 
Catherine a înţeles necesitatea vieţii sale actuale când a descoperit că după 
sute de ani de convieţuire împreună cu sufletul ei pereche primar (nu 
întotdeauna în calitate de soţie), deveniseră dependenţi unul de celălalt şi 
excludeau alţi oameni. Pentru a se strădui mai mult cu provocările vieţii şi 
pentru a se putea dezvolta, ei aveau nevoie să fie despărțiți mai des. 

Când este vorba de a lucra cu un client care este trist pentru că nu se 


află împreună cu sufletul său pereche, cred că terapeutul regresiei în viaţa 


dintre vieţi ar trebui să clarifice faptul că oamenii pot avea relaţii productive şi 
bogate şi cu bărbaţi sau femei care nu le sunt suflete pereche. Am descoperit 
că pot exista alianţe strânse şi pline de dragoste atât în rândul sufletelor din 
acelaşi grup matcă, cât şi cu suflete ce provin din grupuri afiliate. Aceste 
suflete lucrează împreună în scopuri karmice benefice ambelor părţi. Atunci 
când clientul descoperă că toate acestea au fost plănuite dinainte, îi este 
simţitor uşurată povara pe care o resimte căutându-şi mereu şi mereu 
persoana potrivită. 

Am o întrebare standard, pe care o pun tuturor clienţilor care afirmă că 
sunt împreună cu persoana nepotrivită sau că au petrecut mulţi ani alături de 
cineva dificil sau abuziv: 

Ce anume aţi învăţat de la această persoană şi v-ar fi rămas necunoscut 
dacă nu aţi fi întâlnit-o niciodată? 

Vreau să ştiu dacă această experienţă i-a făcut mai puternici şi mai 
înţelepţi. Ne întâlnim în timpul vieţii cu persoane care au ceva să ne înveţe, aşa 
cum şi ele au de învăţat ceva de la noi. Lecţiile sunt nenumărate, implicând 
subiecte ca: gelozia, lăcomia, aroganţa, intoleranţa şi lipsa de compasiune. 
Karma influenţează acţiunile noastre pe parcursul mai multor vieţi, nu numai a 
uneia singure. Pentru aceste lecţii, sufletul nostru pereche primar poate să-şi 
asume rolul unei rude de sânge sau a celui mai bun prieten. Câteodată, clientul 
dumneavoastră poate descoperi că a avut o relaţie de dragoste cu sufletul său 
pereche 

primar numai pentru o scurtă perioadă de timp, pentru a învăţa o 
anumită lecţie înainte de a se despărţi. Este de sperat că acest aspect 
descoperit în timpul şedinţei de regresie în viaţa dintre vieţi va permite 
clienţilor să capete o apreciere şi o perspectivă mai bună în ceea ce priveşte 
motivele din spatele experienţei lor. La sfârşitul şedinţei, majoritatea clienţilor 
îşi dau seama că viaţa nu constituie numai o amestecătură capricioasă de 


evenimente aleatorii. 
Cercul interior şi sufletele care lipsesc 
În calitate de terapeuţi, trebuie să fim conştienţi de conexiunile 


interpersonale din vieţile clienţilor cu oamenii din jurul lor. Regresia spirituală 


măreşte percepțiile clienţilor cu privire la faptul că anumite suflete din propriul 


lor grup le influenţează vieţile, atât pozitiv cât şi negativ. În timp ce lucraţi 
împreună cu clientul dumneavoastră la procesul de identificare a sufletelor din 
cadrul grupului matcă, veţi fi pus în faţa unui „cerc interior." Această 
desemnare este folosită pentru a descrie un grup mic de suflete mai intime, 
care se încarnează adesea în soţi, fraţi, surori şi buni prieteni. Ele pot fi, de 
asemenea, mătuşi, unchi şi veri. Este posibil să găsiţi şi un părinte, dar acest 
lucru este destul de neobişnuit, deoarece cel mai adesea părinţii noştri provin 
din cadrul unor grupuri afiliate din apropiere. Un cerc interior este format de 
obicei din trei până la cinci suflete, care îşi asumă invariabil roluri apropiate în 
timpul vieţii. 

Câteodată, unii clienţi vă vor cere să programati şedinţe atât cu ei, cât şi 
cu amicii, fraţii, surorile şi cei mai buni prieteni ai lor. Păstrarea unor 
înregistrări detaliate ale sesiunilor îşi dovedeşte utilitatea şi valoarea atunci 
când doi clienţi care se cunosc unul pe celălalt vor dori să-şi compare şedinţele 
de regresie în viaţa dintre vieţi. Este adevărat că ei au la dispoziţie 
înregistrările de pe casete, dar va trebui să faceţi unele note adiţionale, 
menţionând informaţii care nu sunt cuprinse pe aceste casete. Având la 
îndemână notițele prealabile de la şedinţa cu primul client în timpul unei 
şedinţe ulterioare cu o nevastă, frate, soră sau prieten al acestuia, aveţi 
posibilitatea de a pune întrebări cât mai relevante. Aceste informaţii sunt 
confidenţiale şi se adresează exclusiv uzului regresionistului spiritual. 

În ceea ce priveşte perioada de timp scursă între cele două şedinţe, se 
vor ivi ocazii când unul dintre aceşti subiecţi apropiaţi va zări un membru al 
cercului lor interior, iar celălalt nu. Acest lucru ar putea cauza multă suferinţă, 
mai ales dacă survine în cadrul unui cuplu care se iubeşte mult şi e fericit. De 
exemplu, dacă Jane îşi vede soţul, pe John, în grupul ei de suflete, dar John nu o 
vede pe Jane când este rândul lui, acest lucru nu invalidează oare vizualizarea 
lui Jane? Răspunsul meu este că nu. Putem argumenta acest lucru prin faptul 
că, probabil, sufletul lui John este mai semnificativ în viaţa lui Jane decât invers, 
dar în multe cazuri chiar şi acest lucru constituie o presupunere greşită. 

Cred că există trei motive principale pentru această disparitate dintre 
vizualizările hipnotice a două suflete din acelaşi grup, care sunt împreună în 
viaţă: 

A. Timpul în care cele două suflete ajung în cadrul grupului, după o 
viaţă anterioară, este diferit. 


Folosindu-i pe Jane şi John ca exemplu, dacă am dori să mergem mai 
departe, John ar putea spune, „Nu o văd pe Jane chiar acum, pentru că este 
departe şi angajată în alte activităţi, dar îi simt prezenţa." 

B. E posibil ca un suflet să nu-şi dorească să se arate imediat altui 
suflet datorită unei probleme karmice survenite între ei în viaţa anterioară 
petrecută împreună. 

Numesc acest lucru „sindromul ascunderii". Acesta presupune că, până la 
un moment dat, un suflet se ascunde în spatele altuia în timpul procesului de 
identificare a membrilor grupului. În Destinul Sufletelor, capitolul şapte, la 
cazul 47, există o secţiune referitoare la regăsirea sufletelor care şi-au făcut 
rău unul altuia. În cazul în speţă, este vorba de un tată şi fiul său. Amintiţi-vă 
că nu contează dacă sufletul unui părinte s-a reîncarnat din nou, după un 
număr de ani, înainte de venirea copilului în lumea spiritelor, pentru că o parte 
din energia sa nu a plecat niciodată. Diferenţele de generaţie nu afectează 
reuniunile spirituale tocmai datorită acestei capacităţi a diviziunii sufletelor. 

C; Diferențele dintre vizualizările a doi clienți pot fi datorate naturii 
energiei rămase în lumea spiritelor, ce poate fi influențată de procesul de 
diviziune al sufletelor. 

Energia Sufletului 


În contextul relaţiilor dintre unii clienţi strâns legaţi pe Pământ care 
doresc să se revadă în lumea spiritelor, problematica diviziunii sufletelor (ce 
implică energia încarnată) reprezintă un element ce se impune a fi luat în 
considerare. În exemplul lui John şi Jane pe care tocmai l-am discutat, John 
poate să nu o vadă pe Jane pentru că Jane expune doar o lumină slabă, ce 
provine din energia ei din lumea spiritelor. Dacă un suflet-companion nu este 
clar sau nu este văzut deloc pe parcursul identificării iniţiale a sufletelor din 
grup, acest lucru se poate datora „inactivităţii luminii difuze", un termen 
utilizat de subiecţi pentru a explica mai degrabă un procentaj energetic scăzut 
decât o energie inactivă. Motivul acestui lucru poate fi acela că sufletul a avut 
nevoie de multă din energia sa pentru o reîncarnare dificilă - să zicem 80% - 
aşa încât lumina care rămâne este slabă. Lumina slabă (a nu se confunda cu 
cea a sufletelor tinere) este evidentă în cazul sufletelor care au ales să trăiască 
vieţi paralele, în două corpuri şi în aceeaşi perioadă de timp. Această metodă, 


proiectată pentru a accelera procesul de învăţare, nu este încurajată de ghizi în 


cazul sufletelor de nivel mediu, pentru că acest lucru poate cauza epuizarea lor 
energetică. 

Pe de altă parte, am avut clienţi care nu trăiesc vieţi paralele şi care au 
decis să aducă mai puţină energie (sub 30%) într-un corp gazdă, pentru că 
erau foarte încrezători în capacitatea lor de a face faţă vieţii. Mulţi din aceşti 
clienţi au resimţit o lipsă de energie în viaţă fără să ştie de ce. Motivația lor era 
aceea de a lăsa un procent semnificativ de energie în lumea spiritelor pentru a 
se asigura că munca lor acolo este mai fructuoasă. Această energie rămasă în 
lumea spiritelor ar putea părea mai luminoasă. Există oameni care, prin 
această decizie a lor, se fac mai puţin eficienţi pe Pământ. Un suflet obişnuit ia 
aproximativ 50 până la 70 procente din energia sa într-o încarnare fizică. Acest 
procent poate varia de la viaţă la viaţă, în funcţie de alegerile trupurilor precum 
şi de nivelul de avansare. Ce s-ar întâmpla dacă unui suflet i s-ar permite să 
aducă prea multă energie într-un corp? Un client a răspuns la această întrebare 
astfel: „Prea multă energie de încarnare, adică într-un procent de minimum 
90%, ar putea suprasolicita creierul, fâcându-l nefuncţional - iar unul de 100% 
ar putea spulbera circuitele." 

Referitor la diviziunea sufletului, aş putea să adaug că, odată decizia 
luată (pentru a lua o anumită cantitate de energie pe Pământ), sufletele nu vor 
putea să mai primească energie pe parcursul vieţii lor, indiferent de câtă au 
nevoie. Pe lângă posibilitatea de a tulbura creierul uman prin această nouă 
încărcare energetică, cred că acest lucru nici nu ar fi posibil din punct de 
vedere fizic. Se spune că suntem capabili să pătrundem în întreaga noastră 
energie spirituală în timpul perioadelor de stres numai prin rugăciune şi 
meditaţie. Atunci când un facilitator al regresiei spirituale în viaţa dintre vieţi îşi 
asistă clientul să se conecteze cu toată energia sa, în starea supraconştientă, 
acest proces pare ca şi cum ar implica o transfuzie de energie nouă. Veţi 
observa o reacţie de reunire a energiei în cazul unor clienţi, atunci când aceştia 
experimentează o conştienţă a întregii lor fiinţe. Cu toate acestea, mi s-a spus 
adesea că, atâta timp cât se află într-un corp fizic, mintea sufletului nu poate 
să retragă pur şi simplu din rezervele sale de energie din lumea spiritelor şi să 
păstreze această energie. Trăim prin deciziile făcute de noi între vieţi exact aşa 
cum procedăm şi pe parcursul încarnărilor noastre; este ca şi cum te-ai afla pe 
perioada unui contract. Următoarea perspectivă referitoare la conectarea cu 


rezerva de energie spirituală mi-a fost dată de către Evan, un suflet de Nivel V: 


Este vorba de o relaţie direct proporţională între creierul meu şi energia 
sufletului meu. Acest lucru a fost stabilit încă din pântecele mamei. Este 
adevărat că aş putea să atrag temporar toată energia mea în lumea spiritelor, 
dacă energia mi-ar fi spulberată în timpul unei crize. Aş putea, de asemenea, 
să acţionez invers, trimițând porţiuni din energia mea din lumea spiritelor în 
propriul meu corp. Această reîntinerire se poate petrece în timpul somnului sau 
în cazul în care corpul meu se află sub anestezie sau în comă. Restricţia 
existentă este că acest transfer de energie nu poate fi permanent, pentru că 
altminteri mi-ar modifica undele cerebrale, transformându-le într-o stare 
nefamiliară, în cel mai bun caz, acest lucru mi-ar cauza o tulburare de 
personalitate. În cel mai rău, nebunia. 

Deoarece doresc să cunosc echilibrul delicat care există între energia 


sufletului şi creier, îmi întreb adesea clienţii despre energia cu care s-au 


încarnat: 
i Ce procent din energia ta totală ai adus în corpul tău actual? 
2. Crezi că ai adus destulă energie pentru a atinge scopurile pe care 


le-ai stabilit pentru corpul tău? 

3. Eşti în stare să foloseşti temporar această porțiune de energie care 
rămâne în lumea spiritelor, dacă îţi este necesară pe Pământ? 

în calitate de facilitator al regresiei spirituale în viaţa dintre vieți, aveţi 
posibilitatea să vă încurajați clienții ca în timpul tulburărilor şi crizelor 
emoţionale din viaţă să fie mult mai conştienţi de resursele lor energetice 
interioare. 


Examinarea tipurilor caracteriologice din grupurile de suflete 


În timpul examinării unui grup-matcă există o serie de întrebări standard 


pe care trebuie să le puneţi clienților. lată câteva exemple în acest sens: 


1. Dintre toate sufletele pe care le vezi, care dintre ele se află în viaţa 
ta actuală? 
2. Dintre sufletele pe care le-ai identificat, care sunt acelea cu care 


te-ai încarnat cel mai adesea în vieţile tale anterioare şi de ce? 
3. Începând cu sufletul tău pereche primar, spune-mi rolurile 
semnificative pe care anumite suflete din grupul tău le joacă cu mare plăcere? 
4. Identifică diferitele tipuri de caractere ale celor mai apropiaţi 


prieteni din cadrul cercului tău interior. 


5; După părerea ta, care este stadiul general de avansare al grupului 
tău? Avansaţi toți în acelaşi ritm? 

Odată ce identificarea sufletelor din grupul primar s-a realizat, aş putea 
pune o serie de întrebări deschise, cum ar fi: 

6. Ce gânduri primeşti de la grupul tău? 

7. Se petrece oare ceva semnificativ între tine şi grupul din care faci 
parte şi despre care ai vrea să-mi povesteşti? 

Poate că se desfăşoară o petrecere de „Bun venit!" sau o altfel de 
activitate, care mi-ar putea scăpa dacă nu-i permit subiectului să exploreze 
complet vizualizarea acestei scene. Este posibil ca subiectul însuşi să deschidă 
o serie de noi dimensiuni, spunând: „Cred că acum trebuie să plec în altă 
parte." Acest lucru ar putea însemna o vizită la consiliul său, menită unei 
revederi şi evaluări a ultimei vieţi, un drum la bibliotecă pentru studiu, o 
participare la activităţi de învăţare în clasă, sau pur şi simplu o angajare în 
anumite activităţi recreaţionale. Dacă se întâmplă acest lucru, tot ce aveţi de 
făcut dumneavoastră este să urmaţi înclinațiile clientului şi să-l aduceţi apoi 
înapoi la grup, dacă investigaţiile de aici simt încă neterminate. 

Dacă subiectul nu manifestă nici o grabă în a-şi părăsi grupul-matcă, aţi 
putea începe un nou şir de întrebări pe următoarele teme: 

8. Dacă aş fi un vizitator al grupului tău, ce impresie mi-aş putea face 
despre voi toţi? 

9. De ce crezi că aţi fost aduşi împreună pentru a forma acest grup 
încă de la început? 

10. Există vreo valoare comună între voi? (talente, interese sau 
scopuri) Aspiraţi cu toţii să vă specializaţi în acelaşi domeniu? (Bineînţeles că 
nu este aşa, dar această întrebare ar putea genera un răspuns cel puţin 
interesant.) 

Clientul dumneavoastră ar putea începe de oriunde, cu răspunsuri cum ar 
fi,,, Mulţi dintre noi sunt vindecători. Cei mai mulţi dintre noi vor să fie profesori. 
Suntem orientaţi mai mult spre plăcere şi nu atât spre studiu." Aceste rapoarte 
conduc la alte întrebări care vă pot spune mai multe despre caracteristicile 
sufletului nemuritor al subiectului, precum şi despre cum anume se integrează 
acesta cu alte suflete din grupul lui. Majoritatea grupurilor au anumite dispoziţii 
comune care le ţin împreună, pentru că puteţi fi siguri că există motive 


întemeiate pentru care un grup primar a fost format din aceste suflete şi nu din 


altele. În Călătoria sufletelor, la capitolul şapte, vorbesc despre aspectele 
omogene ale membrilor unui grup, cum ar fi interesele mutuale şi conştienţa 
cognitivă. Aud adesea că majoritatea sufletelor dintr-un grup matcă par să 
crească în acelaşi ritm, dar veţi afla că există şi unele suflete mai încete, care 
vor părăsi grupul ultimele. 

Cu toate acestea, trebuie să fiţi conştient de faptul că majoritatea 
grupurilor de suflete sunt astfel proiectate încât să conţină diferite tipuri de 
caractere. Subliniez această dihotomie în capitolul nouă din Călătoria 
sufletelor. De exemplu, există supraviețuitorii curajoşi şi tenace; suflete 
tăcute şi mai pasive; suflete calculate; suflete care iubesc distracţia şi sunt 
pline de umor. Acest sistem este planificat astfel încât fiecare suflet să fie 
capabil să le ajute şi să se completeze cu celelalte din grupul său, pe tot 
parcursul vieţii. Fiecare suflet din grup împrumută puterea sa pentru a echilibra 
neajunsurile altuia. De exemplu, puteţi întâlni două suflete pereche care să 
lucreze împreună pe Pământ, adică un soţ foarte analitic şi atent şi o soţie mai 
emoţională şi care îşi asumă riscuri. În parte datorită corpurilor pe care le 
ocupă, precum şi datorită energiilor lor, cele două suflete se completează unul 
pe celălalt. 

Comparând trăsăturile de caracter ale sufletului clientului 
dumneavoastră cu cele ale restului sufletelor din grupul său, îi veţi ajuta să 
înţeleagă ce anume există dincolo de atitudinile şi dinamicile sociale ale 
relaţiilor sale cu oamenii care joacă un rol important în viaţa sa actuală. Este 
recomandabil, de asemenea, să verificaţi aceste informaţii prin compararea 
energiei vibraţionale a culorilor fiecărui membru individual al grupului, pentru a 
putea observa şi alte contraste. Adunând toate informaţiile despre culori, 
inclusiv relatările clienţilor despre densitatea luminii acestora, veţi afla noi 
indicii despre grup, mai cu seamă în ceea ce priveşte caracterul, relaţiile 
actuale precum şi ratele individuale de creştere şi dezvoltare, lucruri care pot fi 
utile în terapia clientului dumneavoastră. 

Pe măsură ce exploraţi grupul matcă, veţi cunoaşte un profesor senior şi, 
destul de des, şi un ghid tânăr sau un student care se specializează. Aceştia 
pot fi identificaţi imediat de clienţii voştri, sau informaţia poate reieşi dintr-o 
întrebare: 


Vezi pe cineva prin preajmă care conduce grupul? 


De cele mai multe ori, un ghid junior este însărcinat cu acest lucru, în 
timp ce ghidul senior este plecat. Acesta din urmă se poate încarna din timp în 
timp, dar rămâne totuşi un profesor. 

După cum am menţionat mai devreme, veţi avea cazuri când după o 
viaţă anterioară, subiectul dumneavoastră va intra în lumea spiritelor, 
alăturându-se imediat prietenilor săi în mijlocul unei activităţi (scene) de 
învăţare în clasă. Sunt mereu interesat de aceste aspecte ale pregătirii 
grupului, spre exemplu în domeniul creării energiei. Nivelul acestor pregătiri vă 
poate oferi date şi indicii despre abilităţile şi obiectivele grupului. Este posibil 
ca sufletele din această clasă să fie implicate într-o psihodramă legată de unele 
performanţe din vieţile lor trecute. Această activitate este instructivă cu privire 
la capacităţile grupului. Voi reveni asupra psihodramei unui grup de suflete în 
Partea a Cincea, discutând despre alte activităţi din lumea spiritelor. 

Am menţionat în cărţile mele că, în ciuda tuturor diferenţelor dintre 
suflete, nici unul nu este catalogat ca având o valoare mai mică doar fiindcă nu 
progresează la fel de repede ca altele din acelaşi grup. Toate au contribuţii şi 
toate se află într-un proces de tranziţie. Există suflete care doresc ca fiecare 
viaţă să fie dificilă, în timp ce altele preferă mai multe vieţi uşoare, alternate cu 
vieţi care presupun un mare grad de efort. Cu toţii avem la dispoziţie 
posibilitatea de a alege. Faptul că în lumea spiritelor există ordine şi control, iar 
îndeplinirea sarcinilor este venerată, nu înseamnă că viaţa de după este un loc 
al ierarhiilor, dominat de un set rigid de reguli birocratice. Acestea sunt 
capcane ale convieţuirilor din societăţile noastre pământene. Sufletele nu sunt 
forţate să se reîncarneze la intervale regulate şi să trăiască anumite vieţi, 
înaintea fiecărei vieţi există opţiuni şi sufletele nu resimt nici un fel de presiune 
autoritară care să conducă la anumiţi parametri în care să se încadreze pe 
Pământ. Dorinţa de dezvoltare şi creştere în timpul numeroaselor vieţi provine 
din noi înşine. 

După ce aţi terminat întrebările specifice cu privire la grupul primar, 
propun ca întrebările dumneavoastră să ţintească şi spre grupurile vecine. 
Bineînţeles, acest lucru depinde mult de nivelul responsivităţii clientului în 
acest stadiu. Dacă obţin rezultate bune, aş putea continua cu această 
întrebare: 

Acum, că ştiu majoritatea diferenţelor de caracter dintre sufletele din 
grupul vostru, poţi să-mi spui dacă eşti conştient de existenţa unui suflet în 


apropiere, într-un grup vecin, al cărui caracter este foarte asemănător cu al tău 
şi care se află la acelaşi nivel de dezvoltare cu tine? 

În mod sigur, veţi bloca mulţi dintre clienţi cu acest tip de întrebări, dar 
din când în când veţi reuşi să descoperiţi anumite informaţii. Am avut cândva o 
clientă, Laura, care se afla într-o viaţă care fusese dintru început în aşa fel 
proiectată încât să conţină probabilitatea ca Laura să-şi piardă al doilea fiu, 
Jason, (în vârstă de 18 ani), într-un accident nautic. Sufletul lui Jason era un 
membru din grupul primar de suflete al Laurei, un suflet-companion care era 
foarte apropiat de ea. Acest suflet s-a oferit voluntar să trăiască numai 18 ani, 
pentru că acea perioadă de timp era suficientă atât ca Jason să-şi 
îndeplinească anumite obiective, cât şi pentru a urma o lecţie karmică alături 


de Laura. 


În timpul procesului de selecţie a vieţii Laurei, s-a decis că ea are nevoie 
pe parcursul întregii sale vieţi de suport emoţional din partea unui suflet 
puternic, al cărui caracter imortal să fie foarte asemănător cu al ei. A fost ales 
astfel un suflet dintr-un grup secundar aflat la o oarecare distanţă de grupul ei 
primar. Acest suflet afiliat a luat rolul fiului mai mare al Laurei, Steve. Deşi 
Steve şi mama sa s-au certat mult în timpul adolescenţei lui pentru că se 
asemănau foarte mult, el a fost cel care i-a oferit sprijin Laurei în momentele 
de traumă şi durere, atunci când a murit Jason şi tatăl său şi-a părăsit familia. 
Percepţiile Laurei cu privire la această schemă a lucrurilor şi la rolul lui Steve 
au fost îmbunătăţite foarte mult graţie acestor revelații. 

Mai jos ofer şi alte exemple de întrebări referitoare la sufletele din 
grupurile afiliate: 

1. Care sunt legăturile tale cu sufletele din alte grupuri aflate în 
vecinătatea grupului tău primar? 

2. Personal, ai vreo asociere cu unele suflete din alte grupuri matcă? 

3: Grupurile din jurul tău au o natură mai avansată sau sunt mai puțin 
dezvoltate decât propriul tău grup? 

4. Poţi să-mi spui dacă originile grupului tău sunt comparabile cu cele 
ale altor grupuri aflate în cadrul spaţiului tău general? 

5. Ştii cumva dacă ghidul tău participă împreună cu ghizii altor grupuri la 


anumite activităţi mutual benefice grupurilor? 


Clienţii din nivelele intermediare şi avansate 


Absența orientării constituie unul din primele semne ale faptului că 
subiectul dumneavoastră a avansat dincolo de grupul său original de suflete. 
Un alt semn al faptului că aveţi de-a face cu un suflet avansat survine încă de 
la momentul reintrării, atunci când le cereţi clienţilor să identifice luminile 
aflate la distanţă. În secţiunea dedicată Primului Contact cu Spiritele (în Partea 
a Patra), am discutat despre luminile de culoare albă care aparţin sufletelor 
tinere. Ocazional, veţi avea un client care va spune, „Văd o matcă formată din 
lumini mici şi albe, care clipesc şi mă aşteaptă". Această declaraţie denotă un 
singur lucru. Aveţi de-a face cu un suflet-profesor mai avansat, care doreşte să- 
şi vadă studenţii mai mult decât orice altceva. 

În mod tipic, aceste lumini reprezintă suflete foarte tinere care încă nu şi- 
au început încarnările, iar clientul dumneavoastră este unul dintre studenții- 
profesori. Sufletele jucăuşe şi pline de umor, care sunt considerate a fi suflete 
copii, apar de obicei sub forma unor luminiţe albe şi mici care dansează. Aceste 
suflete tinere afişează inocenţă şi exuberanţă şi pot fi uşor distrase. A fi un 
profesor-student înseamnă de cele mai multe ori că subiectul dumneavoastră 
face parte dintr-un grup de studiu independent, destinat dezvoltării profesorilor 
care vor deveni mai târziu ghizi cu drepturi depline. 

Cu toate acestea, dacă aveţi de-a face cu un client mai avansat care nu 
este însă un profesor-student, el nu va vedea aceste lumini ale sufletelor 
tinere, nefiind nevoie de nici o abatere a călătoriei sale. Acest client avansat 
(dar care nu este profesor) va merge direct în locul unde se poate alătura 
colegilor săi, adică în grupul lor independent de studiu. Dacă vreunul din clienţii 
dumneavoastră este nou-venit într-un nivel de dezvoltare, să zicem în Nivelul 
III, ar putea exista anumite confuzii iniţiale în mintea lui, cu privire la sufletele 
din grupul său primar care ar trebui să-l întâmpine. Acest lucru se petrece 
datorită faptului că el nu vede pe niciunul dintre vechii săi colegi, cu o posibilă 
excepţie a unuia sau doi prieteni. 

Fiţi conştient de faptul că sufletele aflate în tranziţie spre Nivelul III pot 
vedea atât grupul lor primar, cât şi noul lor grup independent specializat de 
studiu. Discuţia despre caracterul fiecăruia dintre aceste grupuri vă va ajuta 
atât pe dumneavoastră, cât şi pe client să le diferenţiaţi unul de altul. Grupurile 
primare de suflete aflate la Nivelul | şi II sunt formate din fiinţe care se 


deosebesc prin talent, interes şi motivaţia faţă de anumite activităţi. Cu toate 
acestea, odată ce sufletul evoluează într-un nivel intermediar sau superior prin 
cunoştinţe, înţelepciune şi experienţă, el se va alătura de cele mai multe ori 
unor suflete asemănătoare, provenite din alte grupuri matcă primare. 

Pentru sufletele care se pregătesc pentru activităţile de profesori şi 
creatori de forme de viaţă, precum şi pentru cele care vor deveni suflete- 
exploratori şi arhivari în biblioteci, specializarea începe la Nivelul III. În cazul în 
care clientul dumneavoastră este nou-venit în aceste nivele intermediare, el îşi 
poate împărţi timpul în mod egal între vechiul şi noul său grup. Un grup de 
studiu independent, focalizat asupra unei singure abilităţi, este format de 
obicei din mai puţine suflete în comparaţie cu primul grup. În ciuda acestui 
lucru, un proaspăt suflet de Nivel IIl ar putea să nu-şi recunoască noii colegi 
imediat. Cu toate acestea, dacă clientul dumneavoastră a progresat spre 
Nivelul IV, el ar trebui să recunoască mai repede sufletele avansate alături de 
care lucrează. Aş adăuga că sufletele avansate continuă să menţină contactul 
cu sufletele din vechiul lor grup primar, pe parcursul perioadelor de activitate 
care nu presupun o pregătire specială. 

Pentru mai multe informaţii cu privire la sufletele mai avansate, 
recomand o recapitulare a capitolelor 10 şi 11 din Călătoria Sufletelor, 
precum şi a capitolului 8 din Destinul Sufletelor. Am descoperit că, în cazul 
sufletelor mai evoluate, acest moment al sesiunii este potrivit pentru 
abordarea unor subiecte referitoare la natura studiului lor, înainte de a-i duce 
la scena în care se înfăţişează înaintea consiliului. Este un moment potrivit şi 
pentru a vorbi cu aceşti clienţi evoluaţi despre aspiraţiile, idealurile şi ţelurile 
lor ca spirite. 


Prezentarea clienţilor înaintea Consiliului 


Există multe întrebări deschise care pot fi puse sufletelor ce vizitează 
grupurile matcă cu scopul de a afla care va fi următoarea lor oprire. În funcţie 
de gradul de rezistenţă al clientului, va fi necesară probabil numai prima sau a 
doua dintre următoarele întrebări: 

1. Unde ai vrea să mergem acum? 

2. Ai vrea să rămâi cu grupul tău matcă şi să te angajezi în anumite 
activităţi alături de el? 


3. Eşti gata să treci la cea mai importantă activitate? 

Ultima întrebare este o invitație deschisă către discuția referitoare la 
prezentarea sufletului înaintea consiliului. Nu există reguli sau proceduri 
spirituale rigide cu privire la momentul acestei vizite. Imediat după reintrarea 
în lumea spiritelor, la scurt timp după reîntoarcerea în grupul-matcă, clientul 
obişnuit va fi gata să viziteze o colectivitate de fiinţe superioare. Chiar şi aşa, 
trebuie , să fiţi pregătit pentru unele variaţii ale acestui model obişnuit. 
Întâlnirile consiliului pot avea loc înainte sau după întâmpinarea sufletului de 
colegii săi, alteori după un răstimp de reflecţie solitară sau studiu în bibliotecă, 
respectiv după o vizită în sala de clasă. Acelaşi client se poate înfăţişa în 
momente diferite înaintea consiliului, în funcţie de viaţa pe care tocmai a 
parcurs-o. 

Fiţi conştient de faptul că veţi avea de-a face cu unii clienţi care ar putea 
fi dezorientaţi într-un fel de succesiunea de evenimente spirituale care 
urmează vieţii. Am comentat mai devreme despre subiecţii care se blochează 
la poarta de intrare în lumea spiritelor şi au nevoie de un impuls pentru a 
merge mai departe. Dar, dacă poarta constituie o etapă specifică în care clienţii 
pot încerca sentimente de dezorientare sau chiar blocare, confuzia poate 
surveni oricând în timpul sesiunii. De exemplu, dacă subiectul pare a fi blocat 
imediat după vizitarea grupului său primar, aş putea spune: 

Există oare ceva care te dezorientează şi despre care ai vrea să-mi 
povesteşti? 

Dacă o pauză lungă nu aduce nici un rezultat, următoarea mea întrebare 
ar fi probabil mai specifică: 

Crezi că ar fi un moment bun pentru noi să ne îndreptăm către locul unde 
ai onoarea să apari înaintea unor fiinţe înțelepte, care te aşteaptă şi doresc să 
te ajute? 

Majoritatea oamenilor încuviinţează din cap şi spun, „Da." într-adevăr, 
prin această întrebare ştiu că pare ca şi când aş îndruma oarecum clienţii. Din 
lunga mea experienţă, am învăţat că, măcar în cazul unora dintre clienţi, este 
nevoie de încurajare în anumite stadii ale sesiunii. Cred că subiecţii mei 
consideră aceste afirmaţii ale mele ca o confirmare a propriilor lor cunoştinţe şi 
capacităţi de a povesti despre lumea spiritelor. Am menţionat mai devreme că 
o direcţionare uşoară la momentul oportun oferă, de asemenea, clientului 


încrederea că sunteţi un cunoscător al celor spirituale. 


Un client poate spune: „Nu, nu sunt gata să merg în faţa consiliului" sau 
„Nu mă văd deloc în stare să mă înfăţişez înaintea consiliului." Pot exista 
nenumărate motive pentru această rezistenţă. De obicei, acest lucru înseamnă 
că au existat probleme majore de ordin karmic în timpul ultimei vieţi. Cea mai 
bună strategie pentru facilitatorul regresiei spirituale în viaţa dintre vieţi este 
aceea de a încuraja clientul fără să-l forţeze. Alt motiv pentru care clientul nu 
doreşte să recapete amintirea ultimei înfăţişări înaintea consiliului este acela 
că ştie că nu şi-a îndeplinit angajamentele convenite până la această şedinţă. 

Dat fiind că lumea spiritelor există în cadrul timpului prezent - sau a 
momentului acum - subiecţii care reintră prin intermediul regresiei hipnotice în 
acest tărâm se pot judeca pe ei înşişi cu privire la actuala lor viaţă, devenind 
reticenţi în faţa ideii unei alte vizite înaintea consiliului. Acesta nu este însă un 
lucru obişnuit. Din fericire, am descoperit că din totalul clienţilor care opun o 
oarecare rezistenţă la ideea apariţiei în faţa consiliului, numai puţini îşi 
păstrează această poziţie pentru o perioadă lungă de timp. Atracția spre 
înfăţişarea înaintea consiliului este puternică; mulţi clienţi sunt atât de captivaţi 
de aspectele pozitive pe care le primesc întotdeauna la şedinţele consiliului, 
încât refuză să facă orice altceva sau să meargă în altă parte până nu au şansa 
unei recapitulări înaintea acestuia. 

Aparent, toate sufletele îşi vizitează membrii consiliului cel puţin odată 
între două vieţi şi acest lucru se întâmplă de obicei la scurt timp de la 
întoarcerea din reîncarnare. Această primă întâlnire are un efect profund 
asupra unui suflet, pentru că implică evaluările dezvoltării sale. Cu toate 
acestea, trebuie să fiţi pregătiţi ca unii clienţi să mai facă şi o a doua vizită, 
chiar înainte sau după momentul selectării corpului, în vederea pregătirii lor 
pentru o nouă viaţă. 

Nu pare a exista nici un indiciu determinant al numărului acestor vizite 
pentru un suflet. În cazul în care survin totuşi două înfăţişări înaintea 
consiliului, este posibil ca sufletul să fi avut o viaţă trecută dificilă, dar eu 
bănuiesc că severitatea sau complexitatea karmică a vieţii următoare este cea 
care joacă un rol major în decizia consiliului de a invita sufletul să facă o a doua 
vizită. Este posibil ca istoria sufletului să repete aceleaşi greşeli şi de aceea o 
discuţie suplimentară în cadrul consiliului ar putea fi dorită de membrii 


acestuia, cu puţin înainte de re-naştere. Nivelul sufletului este de asemenea de 


luat în considerare, pentru că sufletele tinere necesită mai mult sprijin din 
partea ghizilor şi a consiliului lor. 

Majoritatea clienţilor mei au sentimente profunde faţă de membrii 
consiliului lor. Adesea aud termenul de „Bătrân'" folosit pentru a descrie un 
membrul al consiliului, dar alte identificări comune sunt Cei înţelepţi, Comitetul 
Sacru, Planificatorii şi aşa mai departe. Întotdeauna încep seria de întrebări 
referitoare la şedinţele consiliului astfel: 

i E Cum vrei să mă adresez acestor fiinţe? 

Când un client îmi spune că este gata să se înfăţişeze înaintea acestei 
structuri, îl întreb: 

2. Mergi cu cineva sau singur? 

Majoritatea clienţilor, în special sufletele de Nivel | şi Nivel II, răspund că 
ghidul lor îi va însoţi. Apoi întreb: 

3: Te rog, descrie-mi drumul. Aş vrea să ştiu ce vezi şi ce faci de-a 
lungul drumului şi ce anume se întâmplă atunci când ajungi. 

Călătoria nu pare niciodată prea lungă şi clienţii simt că locul în care se 
află consiliul nu este departe de grupul lor matcă. O recitire a capitolului şase 
din Destinul Sufletelor, intitulat chiar „Consiliul Bătrânilor', va demonstra 
descoperirile mele în ceea ce priveşte aşezările tipice ale consiliului, precum şi 
metoda prin care aceştia apar oamenilor aflaţi în transă (vezi, de asemenea, 
figura 6, reprodusă în anexă). 

De obicei, clienţii vor descrie o structură în formă de dom sau cupolă, 
care cred că este simbolul pământesc al unui templu sau chiar al unei curţi cu 
juri. Oricum, în nici un caz oamenii nu-şi văd consiliul ca pe o sală de tribunal 
populată de judecători. Aceasta este o distincţie importantă, dat fiind că 
subiecţii îşi descriu viziunile asupra unor structuri spirituale folosind comparații 
cu imagini familiare de pe Pământ. În minţile clienţilor mei, camera de consiliu 
reprezintă un loc sfânt şi venerat. Nu dramatizez nicidecum atunci când spun 
că sufletele care încă se reîncameză cred că atunci când se află în camera de 
consiliu, sunt aproape de Dumnezeu (sau de Sursă). 

Pornind de la o bază teoretică, găsesc că nu este deloc o coincidenţă 
faptul că majoritatea oamenilor văd o cameră mare, sferică, destinată 
întrunirilor consiliului. Această formă circulară şi continuă foloseşte un câmp 
energetic concentrat, format din gânduri superioare, din care nu poate scăpa 


nici o fărâmă de energie. Energia rafinată pe care o conţine încăperea este 


radiată de către Bătrâni şi înconjoară sufletul încă încarnat cu sentimente de 
încurajare şi iluminare. Sunt de părere că modelul sferic al locului în care se 
selectează vieţile are proprietăţi similare în domeniul energiei puternice pe 
care o conţine, dar pentru un alt fel de utilizare, care implică linii directoare ce 
fixează imagini în timp pentru suflete. 

În momentul în care sufletul intră în camera de consiliu, ghidul său apare 
alături, de obicei în spatele său. În anumite ocazii, am avut suflete avansate 
care au intrat singure în cameră. Ghidul lor era deja acolo. Sufletele consideră 
că un membru al consiliului (sau un Bătrân) este cu un pas sau doi înaintea 
ghidului senior. Clientul dumneavoastră va simţi venerație faţă de aceste fiinţe 
înțelepte. Câteodată puteţi sesiza însă puţină anxietate în vocea clientului 
dumneavoastră, în timpul călătoriei către locul în care va avea loc şedinţa. 
Dacă unele suflete sunt foarte neliniştite şi se agită neîncetat în anticiparea 
momentului în care se vor înfăţişă înaintea consiliului lor, altele se apropie de 
consiliu în linişte şi într-o stare de contemplaţie calmă. Atunci când clientul 
intră în camera de consiliu, îi pun următoarea întrebare: 

4. Câte fiinţe vezi că te aşteaptă? 

Este un lucru normal pentru clienţi să răspundă printr-un număr între 3 şi 
10. Media este de la 5 la 7. Ocazional, un client poate spune că vede mai 

mult de 10 Bătrâni. Acest lucru se întâmplă rar. Deoarece un număr mare 
de Bătrâni în componenţa consiliului poate însemna faptul că vine în faţa lor un 
suflet mai avansat, trebuie să fiţi foarte atent în acceptarea unui număr mai 
mare de 10. 

Pe lângă o simplă greşeală vizuală, o adunare numeroasă de membri ai 
consiliului poate, de asemenea, să indice faptul că aceştia poartă un fel de 
dialog între ei, probabil despre un suflet ce li s-a înfăţişat mai înainte, care nu 
are vreo legătură cu cazul clientului dumneavoastră. Chiar dacă trebuie să fiţi 
atenţi să nu _ invalidaţi declaraţiile clienţilor dumneavoastră, găsesc că 
repetarea întrebării patru, atunci când un suflet vine mai aproape, poate revela 
faptul că anumiţi Bătrâni pleacă. Chiar şi în cazul în care ar rămâne cu toţii, 
câţiva vor părea că nu participă la procedurile destinate clientului 
dumneavoastră. 

Pe măsură ce clientul se apropie mai mult de spaţiul unde va fi 
intervievat, voi continua cu seria mea de întrebări despre consiliu. Aceste 


întrebări nu se află într-o succesiune optimă pentru fiecare client şi, inevitabil, 


vor exista variaţii care depind de circumstanţele fiecărei întâlniri a consiliului 
individual. 

5; Aş dori să-mi descrii cum te simți acum. 

Această întrebare generală trebuie pusă de mai multe ori dacă este 
necesar şi în orice moment al procedurii. 

6. Ghidul tău se află în cameră? Dacă se află, unde este poziţionat în 
raport cu tine? 

Majoritatea ghizilor stau în spate şi uşor la dreapta sau la stânga 
clienţilor. Câteodată, în cazul unui client mai avansat, ghidul este mai apropiat 
de consiliu sau chiar se alătură lui. 

7. Unde te poziţionezi tu în raport cu consiliul tău? 

Majoritatea sufletelor par că sunt plasate chiar în faţa acestuia. 

8. Vei sta în picioare sau te vei aşeza? 

Aproape totdeauna, sufletele vor sta în picioare înaintea Bătrânilor. 

9. Hai să verificăm încă o dată câte fiinţe se află aici pentru a te ajuta. 
Te rog, numără-i de la stânga la dreapta. 

10. Stau în picioare sau aşezaţi? 

11. Dacă stau jos, te rog descrie orice mobilă pe care o vezi în faţa lor. 

Clientul obişnuit vede Bătrânii stând aşezaţi la o masă lungă, curbată sau 
rectangulară. 

12. Consiliul se află uşor deasupra ta, pe un fel de piedestal, sau se 
află la nivelul ochilor, chiar în faţa ta? 

Cel mai adesea, Bătrânii se află la nivelul ochilor. Motivul pentru care 
intru în astfel de detalii mărunte este acela că doresc să-mi obişnuiesc clientul 
să observe şi să raporteze pas cu pas tot ceea ce se întâmplă. Această etapă 
constituie încălzirea pentru o întâlnire foarte importantă şi întrebările mele vor 
deveni mai riguroase. 

13. Priveşte mai atent, vezi vreo caracteristică deosebită în rândul 
membrilor consiliului, care să poată denota sexul acestora? Poţi identifica 
numărul fiinţelor care apar sub formă de bărbat sau femeie sau sunt cu toţii 
androgini? 

Sincer vorbind, mulţi clienţi îşi văd consiliul compus din bărbaţi în vârstă, 
fapt ce reprezintă un stereotip cultural al înţelepciunii. Sufletele mai avansate 
vor raporta că membrii consiliului sunt asexuaţi. Ei pot apărea de asemenea 


sub forme de lumini alungite şi translucide. 


14.  Descrie-mi cum este îmbrăcat fiecare membru al consiliului. 

Atunci când membrii consiliului apar sub forme umane, poartă în general 
robe. Îi întreb pe clienţi despre semnificaţia pe care o asociază culorii acestor 
vestminte. Câteodată sunt îmbrăcaţi în alb (claritatea gândurilor) sau purpuriu 
(înţelepciune), dar pot fi îmbrăcaţi într-o varietate de culori individuale ce ar 
putea indica un talent particular, cum ar fi verdele în cazul unui Bătrân care 
este vindecător. Semnificaţia anumitor culori ale robelor poate avea legătură 
directă cu caracterul unui suflet sau chiar cu lipsa unei trăsături individuale, a 
cărei dobândire este importantă pentru dezvoltarea ulterioară a sufletului. 

15. Ai cumva sentimentul că un Bătrân ar putea îndeplini funcţia de 
preşedinte, moderator sau conducător al acestor proceduri? 

Toţi ar putea participa în mod egal la discuţii, dar le va conduce un singur 
membru al consiliului. Dacă subiectul îmi spune că există un director, îl voi 
întreba, „Unde se află acesta în raport cu ceilalţi?" Aproape mereu răspunsul 
este: „în centru." Dacă există un director, unul sau doi membri ai consiliului ar 
putea face unele comentarii adresându-se sufletului, dar rareori i se adresează 
toţi membrii consiliului, cu excepţia cazului în care sunt mai puţin de patru. Mai 
mult, veţi avea clienţi care-l văd pe conducător radiind o lumină mai intensă şi 
mai strălucitoare decât ceilalţi membri ai consiliului. Dacă lucrurile stau astfel, 
pot întreba: „Faptul că radiază o lumină mai intensă şi mai strălucitoare 
înseamnă cumva că acest Bătrân este mai puternic decât ceilalţi?" Vi se va 
spune ceva de genul: „Nu, este astfel numai pentru ca eu să acord mai mare 
atenţie acestei fiinţe şi celor ce îmi transmite ea." 

16. Poartă vreun membru al consiliului orice fel de ornament sau 
emblemă pe care ai putea să le identifici? 

Această întrebare se referă la faptul că mulţi clienţi văd că unul sau mai 
mulţi membri ai consiliului poartă medalioane în jurul gâtului sau inele cu 
pietre preţioase. Culorile pietrelor denotă concepte diferite legate de suflet. M- 
am referit la acestea în Destinul Sufletelor, în capitolul şase, unde discut 
despre semnele şi simbolurile din lumea spiritelor. Dacă numai un singur 
membru al consiliului poartă un medalion sau ornament, acela este de cele mai 
multe ori moderatorul. 

17. Vreau să descrii desenul acestui medalion şi să-mi spui semnificaţia 


celor văzute. 


Unii clienţi vă vor spune că nu pot să desluşească nici o linie sau desen 
pe aceste embleme. Explic întotdeauna clientului că membrii consiliului nu 
poartă aceste ornamente din vanitate sau pentru a indica un anume fel de 
autoritate, nici pentru a impresiona sufletul. Aceste simboluri au semnificaţii 
pentru suflet şi-i reamintesc acestuia de propria sa putere, potenţialul şi 
obiectivele karmice. 

Prin urmare, îmi voi instrui clientul să privească mai atent, pentru a-mi 
putea spune dacă medalionul (de cele mai multe ori rotund şi din metal) este 
din aur, argint sau bronz şi dacă este de mărimea unei prune, a unei portocale 
sau a unui grapefruit. Apoi le cer încă o dată să descrie forma şi semnificaţia 
respectivei embleme. 

Alte întrebări suplimentare care ar putea fi puse în această fază sunt: 

18. Numărul şi componenţa membrilor consiliului tău se schimbă după 
fiecare viaţă? 

19. Este ceva diferit în împrejurimile de aici de la ultima ta vizită? 

20. Ai senzaţia că membrii consiliului vor fi blânzi cu tine de data asta 
sau par a fi destul de severi? 

Această ultimă întrebare referitoare la atitudinea Bătrânilor este una 
conducătoare şi menită a încuraja un contra-răspuns puternic. Nu am avut 
niciodată dovada vreunui tratament rău sau dureros din partea Bătrânilor. 
Câteodată, un membru al consiliului ar putea părea iniţial clientului meu ca 
fiind foarte serios în întrebările pe care le pune, dar el nu va fi niciodată auster 
sau dictatorial. Membrii consiliului pot fi provocatori, dar nu sunt niciodată 
înclinați spre a judeca sau a condamna. Impresia mea este că membrii 
consiliului sunt conduşi de dorinţa de a ajuta sufletul într-o atmosferă de iubire, 
compasiune şi înţelegere. Sper că un contra-răspuns venit din partea unui 
client „protestatar" la întrebarea 20 (cea referitoare la severitatea membrilor 
consiliului) va genera mai multe informaţii din partea acestuia decât aş putea 
obţine în vreun alt fel. 

Când ştiu că întrunirea consiliului este gata să înceapă, pun următoarea 
întrebare: 

21. Care este primul lucru pe care-l auzi în minte şi care dintre Bătrâni 
ţi se adresează? 

în mod normal, în acest stadiu va fi rostită o formulă de bun venit din 


partea directorului sau a persoanei care conduce discuţiile, urmată de un 


schimb de formule de deschidere, ce se vor derula într-un mod tandru şi lent, 
ca în exemplul de mai jos: 

Bătrânul: Deci, eşti din nou alături de noi; bine ai revenit. 

Sufletul: Mă bucur că m-am întors. 

Bătrânul: Bine, acum spune-ne ce sentimente încerci cu privire la viaţa 
ta trecută. 

Sufletul: Cred că lucrurile au mers bine... dar cred că aş fi putut face mai 
mult. 

Bătrânul: Cum crezi că ai fi reuşit să faci mai mult bine pentru tine şi 


pentru ceilalţi? 


În Călătoria Sufletelor este citat un caz pe care încerc să-l reamintesc 
mereu atunci când clienţii mei sunt în faţa consiliului lor: 

Bătrânii sunt atotcunoscători în ceea ce priveşte întregul meu şir de vieţi, 
dar nu sunt atât de autoritari pe cât s-ar putea crede. Ei doresc ca eu să mă 
implic făcând uz de toată puterea şi motivaţia mea în vederea rezolvării 
problemelor. 

Exemplul unui alt caz indică felul în care se desfăşoară evaluările 
consiliului: 

Atunci când Bătrânii încep să-mi vorbească, o fac prin adresarea unei 
formule de salut, apoi îmi cer să-mi exprim gândurile în legătură cu progresul 
meu. Ghidul mă ajută mental, dar nu intervine în vreun fel. Participarea mea la 
evenimentele ultimei vieţi este revăzută şi comparată cu acţiunile mele în faţa 
unor evenimente similare din alte vieţi. Bătrânii par să evalueze modul cum au 
lucrat corpurile mele gazdă, dacă m-au ajutat sau, dimpotrivă, au constituit un 
impediment. Poate că se gândesc la ce tip de corp ar fi cel mai potrivit pentru 
următorul meu test. Sunt întrebat în legătură cu motivațiile şi ţelurile mele şi 
dacă sunt sau nu fericit. Există un schimb între noi, deoarece nimic nu poate fi 
ascuns în faţa lor. Consiliul este conştient de toate trăsăturile mele de caracter, 
fie ele bune sau rele. Ei mă încurajează şi mă sfătuiesc să nu fiu prea aspru cu 
mine însumi. 

Pe lângă multitudinea de întrebări pe care veţi dori să le puneţi 
subiectului în timpul schimbului pe care-l poartă sufletul său cu Bătrânii, voi 
enumera câteva din propriile mele întrebări, pe care vă recomand să le luaţi în 


considerare: 


22. Există vreun motiv pentru care un anumit Bătrân se află în 
componenţa consiliului tău? 

23.  Vreun membru al consiliului manifestă un interes special în timpul 
discuţiilor, interes legat de propriile tale priorităţi şi experienţe? 

24. Ce spun Bătrânii referitor la progresul tău, ating ei vreun aspect ce 
nu a fost discutat cu ghidul în timpul orientării sau altcândva? 

25. Pe parcursul acestor proceduri, ghidul tău are vreo intervenţie 
referitoare la progresul tău? 

26. Ce părere ai despre atitudinea generală a Bătrânilor cu privire la 
felul în care ţi-ai trăit ultima viaţă? 

27. Membrii consiliului fac vreun comentariu despre stadiul tău actual 
de evoluţie în comparaţie cu celelalte vieţi ale tale? 

28. în ceea ce priveşte evaluarea, îţi oferă cineva din consiliu vreo 
formă de critică constructivă sau o anumită încurajare? 

29. Sfaturile pe care le primeşti de la acest consiliu sunt diferite în 
vreun fel de cele primite la celelalte întâlniri la care ai participat după vieţile 
tale anterioare? 

30. Care sunt sentimentele tale generale cu privire la concluziile pe 
care consiliul le-a tras în ceea ce te priveşte? 

31. Mai este ceva ce ai vrea să-i spui moderatorului consiliului tău 
înainte de a părăsi camera de consiliu? Ce mesaj ţi-a fost transmis, care să-ţi 
poată fi de folos în viaţa actuală? 

Nu închei niciodată o şedinţă a consiliului fără a pune întrebarea numărul 
31, pentru că sunt foarte multe lucruri de învăţat despre viaţa actuală a 
clientului dumneavoastră în momentele de atmosferă spirituală aflate în afara 
timpului acestei vizualizări. 

Pe drumul de întoarcere la grupul-matcă, am adesea schimburi de păreri 
foarte interesante cu clienţii mei. Este momentul procesării şi ei se află într-o 
stare de reflecţie. Pare straniu, dar foarte des ghizii nu-şi conduc sufletele 
înapoi la grupul-matcă. Subiecţii mei nu par să ştie de ce, dar eu bănuiesc că 
ghizii lor sunt angajaţi în discuţii referitoare la întâlnirea care tocmai s-a 
încheiat. Câteodată, în aceste călătorii de întoarcere îmi întreb clientul: „Vreun 
alt membru al grupului tău merge în faţa aceluiaşi consiliu?" în mod normal, 
sufletele din acelaşi grup merg înaintea unor consilii diferite. Acest lucru are 


probabil de-a face cu diferenţele existente între caracterele, talentul şi 


motivaţia sufletelor, în special la nivelele incipiente de dezvoltare. Un alt punct 
pe care ar trebui să-l menţionez este că sufletele nu par a discuta ulterior 
aceste proceduri cu prietenii lor. Ele sunt considerate a fi o problemă privată, 
nepotrivită pentru a fi discutată în public, chiar ca o violare a încrederii dintre 
suflete şi consiliile lor. 


Oportunităţi terapeutice pe parcursul vizitelor la consiliu 


În timp ce clientul dumneavoastră se află în camera de întâlnire a 
consiliului, aţi putea întreba: 

Crezi că în această cameră se află vreo fiinţă superioară aflată la un nivel 
mai înalt decât al Bătrânilor? 

Am avut clienţi care au descris o „Prezenţă", pe care o considerau a fi o 
sursă superioară, divină, ce monitoriza însuşi consiliul. Clienţii care au încercat 
această conştienţă intensă au fost profund mişcaţi. Dau ca exemplu o serie de 
cazuri ce conţin raportări despre Prezenţă în capitolul şase din Destinul 
Sufletelor. 

Momentul în care clientul dumneavoastră discută cu aceste fiinţe 
înțelepte, care probabil sunt responsabile cu plasarea lui pe Pământ, constituie 
unul dintre cele mai importante aspecte ale întregii sesiuni. Beneficiile 
psihologice sunt enorme. Aceasta pentru că subiectul este atât un observator 
care foloseşte mintea corpului în care se află, cât şi un participant care-şi 
utilizează mintea sufletului nemuritor. Veţi descoperi şi alte oportunităţi 
similare (dar nu cu acelaşi impact) care se ivesc în spaţiul de selecţie a vieţii, 
atunci când clientul dumneavoastră îşi alege corpul. 

Îndrumarea individuală oferită de către ghizii noştri este vitală pentru 
starea de bine a unui suflet. Cred totuşi că discuţiile purtate într-o singură 
şedinţă a consiliului depăşesc cu mult sesiunile de orientare ce urmează 
imediat unei vieţi pe pământ, deoarece aceste întâlniri sunt extrem de 
profunde în ceea ce priveşte planificarea şi managementul spiritual. Atunci 
când Bătrânii recapitulează progresele sufletelor care se înfăţişează înaintea 
lor, evaluările lor binevoitoare învăluie şi înalţă întreaga existenţă a sufletelor. 
Mai mult, aveţi posibilitatea de a privi momentele esenţiale ale celorlalte vieţi 
trecute prin prisma interacțiunii dintre client şi membrii consiliului său. Dat 


fiind că vechile amintiri se deşteaptă, percepțiile clientului dumneavoastră cu 


privire la ce anume este el în realitate, ca fiinţă nemuritoare, se vor dovedi de 
mare însemnătate în procesul de autocunoaştere. 

După părerea mea, există o anumită intimitate a minţii, ce este eliberată 
dintr-o stare supraconştientă a sufletului, care transcende alte forme de 
terapie. În timpul stării de transă adâncă ce survine în faţa consiliului, mintea 
conştientă este mult mai puţin inhibată. Acest lucru se întâmplă deoarece 
mintea sufletului interacționează cu creierul uman pentru a-i furniza acestuia 
adevărurile fundamentale despre şinele real. Clienţii sunt mai puţin temători să 
recunoască secretele pe care le ştiu a fi adevărate despre caracterul lor atunci 
când vă povestesc despre experienţele lor trăite în faţa unui grup de sfătuitori 
înţelepţi şi binevoitori. 

Oricum, spunând toate acestea, vreau să clarific faptul că subiectul 
dumneavoastră nu va fi capabil să-şi amintească detalii prea intime despre 
întâlnirea consiliului. Cred că aceste blocaje în calea unei reamintiri totale sunt 
normale şi programate, deoarece clientul nu este pregătit din punct de vedere 
spiritual să le primească în viaţa sa actuală. Alte aspecte ale întâlnirii cu 
consiliul ar putea să nu fie dezvăluite deoarece clientul nu este pregătit din 
punct de vedere psihologic. Terapeutul regresiei în viaţa dintre vieţi ar trebui 
să încerce să determine dacă rezistenţa clientului la reamintirea detaliilor din 
timpul şedinţelor consiliului este dirijată de către Bătrâni sau constituie o 
manifestare pornită din propria dorinţă a clientului de a evita durerea 
provocată de analiza greşelilor şi lipsurilor. 

Fiţi conştient de faptul că atât Bătrânii, cât şi ghizii, par capabili să 
ecraneze gândurile pe care le transmit sufletelor care se reîntorc. Acest lucru 
va reduce abilitatea clientului dumneavoastră de a reconstrui o imagine 
completă a ceea ce se petrece în fiecare moment al întrunirii consiliului. Am 
avut doar câţiva clienţi avansați care au fost capabili să analizeze conversațiile 
dintre membrii consiliului. lată un exemplu mai puţin obişnuit: 

Dr.N: În timp ce tu comunici cu directorul consiliului tău, ce crezi că 
discută ceilalţi membri? 

Subiect: Ei comunică între ei pentru a compara exemplele altor cazuri 
asemănătoare cu al meu. 


Dr.N: Te rog să explici acest lucru mai amănunţit. 


Subiect: Nu pot desluşi prea mult, dar ei par să compare metodele care 
au funcţionat în cazul altor suflete pentru a determina care ar fi cea mai bună 
abordare pentru mine, în următorul meu corp. 

Dr.N: Pe măsură ce asculţi, găseşti că această informaţie îţi este de 
ajutor într-un fel? 

Subiect: Nu chiar. Comunicarea este prea abstractă şi rapidă şi nu pot 
prinde decât fragmente între barierele mentale. Pe lângă aceasta, trebuie să 
mă concentrez asupra directorului. 

În lumea spiritelor, puterea sufletului de a bloca comunicarea telepatică, 
precum şi capacitatea acestuia de a citi printre blocajele altora pare a spori 
odată cu gradul de avansare al sufletului. În mod cert, Bătrânii blochează 
majoritatea comunicărilor produse între ei faţă de sufletele care li se 
înfăţişează. Pentru mine, acest lucru pare a fi puţin nedrept pentru sufletul încă 
încarnat, dar clienţii mei sunt liniştiţi în această privinţă, considerând că 
lucrurile pe care trebuie să le cunoască le vor fi dezvăluite în cele din urmă. 

Nu este uşor pentru regresioniştii spirituali să determine dacă anumite 
detalii sunt blocate de către client sau chiar de Bătrâni. Amnezia selectivă 
există în fiecare client. Am ajuns să cred că ceea ce un client trebuie să afle cu 
privire la această răscruce a vieţii sale îi va fi revelat pe parcursul sesiunii. 
Restul trebuie să vină din interiorul fiecărui client pentru a fi eliberat mai târziu 
în viaţă, la momentul potrivit. 

Deşi cred cu tărie că rolul terapeuţilor regresiei în viaţa dintre vieţi este 
să se străduiască din toate puterile pentru a obţine informaţii atunci când 
clienţii se află în prezenţa profesorilor, nu pot ascunde faptul că există limite. 
La intervale mari de timp, aflu despre un hipnoterapeut fără experienţă sau 
neprofesionist, care încearcă să obţină răspunsuri de la un subiect (care nu 
bănuieşte nimic despre aceasta) prin încurajarea improprie a transferului 
afectiv şi angajarea în proiecţii şi contra-transferuri. Transferul afectiv 
înseamnă procesul prin care, în timpul hipnozei, subiectul experimentează o 
proiecţie temporară a sentimentelor sale asupra terapeutului. Există clienţi 
predispuşi la aceasta, în special aceia care prezintă stări şi atitudini emoţionale 
nerezolvate, datorate unor experienţe de ataşament din copilărie, care doresc 
să facă pe placul terapeuţilor şi să-i transforme în părinţi. Astfel, acest transfer 
devine o dependenţă. 


De exemplu, un client poate proiecta următoarele: „Te văd (pe facilitator) 
în grupul meu de spirite! Dat fiind că şansele acestui lucru simt astronomice, 
sugestia mea este să plecaţi întotdeauna de la premisa că o astfel de 
declaraţie nu este decât un reflex al sentimentelor pe care clientul le încearcă 
faţă de terapeutul său. În calitate de regresionist spiritual în viaţa dintre vieţi, 
dumneavoastră reprezentaţi un sfătuitor spiritual de încredere, angajat în 
conectarea oamenilor cu istoria lor spirituală. Sfatul meu este să-i reamintiţi cu 
blândeţe clientului dumneavoastră că faptul că v-a găsit în cadrul grupului său 
spiritual este îndoielnic, măcar şi numai pentru faptul că există miliarde de 
grupuri de suflete care îi implică pe oamenii de pe Pământ. Mulţumiţi-i pentru 
compliment şi explicaţi-i faptul că aţi mai auzit acest lucru şi înainte, din partea 
altor persoane. Spuneţi-le apoi că ar fi o idee bună să privească mai 
îndeaproape fiecare membru al grupului său de suflete. Este de preferat ca 
această interpretare greşită să fie eliminată cât mai repede cu putinţă. 

Contra-transferul intervine atunci când un terapeut inapt hrăneşte 
această nevoie de dependenţă, prin încurajarea activităţii de transfer a 
subiectului şi prin propria sa proiectare în vizualizările clientului. Cel mai nociv 
exemplu al acestui tip de practică în regresia în viaţa dintre vieţi ar fi 
întrebarea: „Mă vezi cumva în consiliul tău?" Altul este, „Mă vezi ca fiind unul 
dintre ghizii tăi spirituali?" Probabil că un facilitator cu o structură săracă a 
eului se simte nesatisfăcut de răspunsurile clienţilor, sau poate că doreşte să-şi 
proiecteze propriile dorinţe în subiect, ori simte în vreun fel că subiectul îşi 
doreşte acest lucru. 

În orice caz, acest tip de abordare nu numai că denotă ignoranță 
profesională, dar nu este deloc etică şi reprezintă chiar o violare a încrederii. 
Din fericire, aceste circumstanţe sunt rare şi marea majoritate a subiecţilor 
sunt atât cognitivi, cât şi suficient de independenţi din punct de vedere 
spiritual pentru a nu-i permite unui facilitator să-i proiecteze în diverse scene. 
Regresia spirituală conectează ambele părţi implicate la diferite nivele 
energetice şi, de aceea, atunci când se ivesc aceste probleme de transfer, 
aceste fluxuri energetice inhibă fluxul liber de informaţii sau îl întrerup brusc. 

Cu toate acestea, nu există nici un motiv pentru care un terapeut al 
regresiei spirituale în viaţa dintre vieţi să renunţe complet la anumite întrebări 


personale ce au rolul de a avansa sesiunea de regresie spirituală. Astfel, 


referitor la momentul în care se desfăşoară o întâlnire a consiliului, aş putea 
întreba: 

De ce crezi că aceşti profesori înţelepţi te-au încurajat mental să-mi ceri 
să te ajut în acest moment din viaţa ta pe Pământ pentru a te ajuta să accesezi 


informaţiile despre viaţa ta ca suflet? 


Această întrebare are darul de a facilita ocurenţa unor gânduri de 
sincronicitate - adică a unor evenimente care se întâmplă concomitent, la un 
anumit moment şi cu un scop anume. Majoritatea clienţilor fac o pauză înainte 
de a răspunde la această întrebare şi eu nu voi vorbi din nou până când nu o 
fac ei. Am menţionat deja faptul că subiecţii aflaţi în hipnoză răspund mai încet 
la anumite întrebări, pentru că primesc mai multe gânduri şi experimentează 
mai multe imagini decât vă relatează apoi dumneavoastră. Cel mai bine este să 
fiţi răbdător. Este adevărat că îl puteţi întreba pe clientul conştient, în timpul 
interviului preliminar, ce anume doreşte el de fapt să afle de la consiliu în 
legătură cu viaţa sa actuală. Cu toate acestea, cred că motivul mai adânc 
pentru care clientul caută îndrumare spirituală prin intermediul asistenţei pe 
care i-o puteţi oferi dumneavoastră în acest moment al vieţii sale va avea mai 
mare relevanţă dacă această întrebare este adresată pe când se află în faţa 
Bătrânilor. 

Bineînţeles că fiecare client are propriile sale probleme, dar mulţi se află 
la o răscruce atunci când vin să vă vadă. Vor continua ei acelaşi mod de viaţă 
sau sunt gata să facă anumite schimbări mentale pozitive? în propria mea 
practică, aud adesea remarca: „Credeam că am cu adevărat nevoie să vă 
întâlnesc anul trecut, când am avut o criză, dar acum este un moment mai bun, 
pentru că sunt mai calm şi mai reflexiv." Clienţii simt că există un anumit motiv 
pentru care se desfăşoară sesiunea. Acest lucru devine evident pe parcursul 
întâlnirilor cu consiliul, la care sunt prezenţi atât Bătrânii cât şi ghizii, deoarece 
aceştia din urmă sunt primii păzitori ai sufletelor. De asemenea, aş adăuga că 
mulţi clienţi au observat că propriul meu ghid s-a aflat în birou, ajutându-mă 
din spatele scaunului. Au fost momente când eu însumi am simţit acest lucru. 

Pentru a vă putea adresa în mod adecvat problemelor din viaţa curentă a 
clientului dumneavoastră, trebuie înţeles pe deplin faptul că în lumea spiritelor, 
sufletele există în cadrul timpului acum, care nu este limitat de termene şi de 


aceea nu constituie o valoare absolută. Acest lucru vă va fi în mod special de 


ajutor în timpul şedinţelor consiliului. Le reamintesc subiecţilor mei că 
frumuseţea timpului acum din lumea spiritelor constă în faptul că pot să-i 
transpun înainte şi înapoi sau să suspend temporar lucrările consiliului. Aceasta 
este o unealtă terapeutică excelentă în timpul regresiei spirituale. 

De exemplu, în mijlocul unei întâlniri a consiliului, noi putem discuta 
despre alegerile făcute în viaţă. Pot să îngheţ acţiunea cât timp îl duc pe client 
în locul de selecţie a vieţii pentru a discuta despre alegerile făcute în ceea ce 
priveşte corpul său actual, iar apoi să-l întorc la consiliu. Acest lucru oferă 
întâlnirii mai multă profunzime. De asemenea, puteţi dori suspendarea întrunirii 
consiliului pentru a vă conduce clientul spre anumite evenimente 
semnificative, atât din viaţa lor curentă, cât şi din oricare altă viaţă ce are 
relevanţă directă cu subiectul în discuţie. 

Dat fiind că întâlnirile consiliului au loc după o viaţă trecută, 
evenimentele care au determinat clientul să vină la dumneavoastră nu s-au 
întâmplat din punct de vedere practic în timpul liniar curent. Însă acest lucru 
nu limitează terapia vieţii actuale. Pentru că lumea spiritelor fiinţează într-un 
domeniu atemporal, în care toate momentele acum posibile sălăşluiesc 
împreună, succesiunea evenimentelor fizice şi biologice de la un corp trecut la 
unul actual nu impune nici un fel de restricţii analizei. Spun adesea: 

Uită-te bine la consiliul tău chiar în acest moment şi spune-mi ce părere 
au membrii acestuia despre cum te descurci în timpul acestei vieţi. 

Dat fiind că sufletul subiecţilor este complet expus analizei Bătrânilor, 
întrebarea de mai sus constituie o oportunitate pentru regresionistul spiritual 
pentru a dezvălui problemele mai adânci aflate în jurul conceptului de sine. În 
acest moment, este potrivit să încercăm să clarificăm percepțiile greşite, să-i 
ajutăm pe clienţi să identifice ceea ce este unic în ei, să înţeleagă mai profund 
tiparele de comportament şi să le impulsionăm conştiinţa pentru a-şi folosi în 
mod optim punctele tari şi slabe. 

Sunt de părere că subiecţii aflaţi în stare de transă superconştientă sunt 
mai capabili să-şi interpreteze propriul lor comportament, graţie unei înţelegeri 
crescute. Ştiu că sunt numai un intermediar al unor forţe spirituale mult mai 
puternice din existenţa clientului meu. Oamenii mă întreabă, „Dacă timpul din 
lumea spiritelor nu este absolut, aflaţi în stare supraconştientă, putem vedea în 
viitor la fel de bine ca şi în trecut?" Acest lucru este posibil, dar numai în cazul 


a foarte puţini clienţi. Cu toate acestea, din punctul meu de vedere, nu se 


poate pune bază pe aceste viziuni. Motivul pentru care nu este posibil să 
vedem viitorul dintr-o viaţă curentă ţine de descoperirea de sine, liber arbitru şi 
căile non-deterministe ale alegerii. Voi spune mai multe despre întrezărirea 
viitorului în Partea a Cincea, la capitolul dedicat alegerii vieţii şi corpului. 
Înainte de a încheia acest capitol dedicat întrunirilor consiliului, aş mai 
adăuga că şi în situaţia în care luaţi hotărârea de a vă duce clientul în locul de 
alegere a vieţii chiar în mijlocul unei şedinţe a consiliului, aceasta nu vă va opri 
să repetaţi acest lucru cu mai multe detalii şi mai târziu, când sesiunea se 
apropie de final. În multe cazuri, veţi găsi că este important pentru client să-l 
duceţi din nou în locul de selecţie a vieţii, pentru a avea discuţii mai profunde 
despre alegerea corpului său actual. Cum am spus şi mai înainte, subiecţii 
regresiei spirituale în viaţa dintre vieţi nu vizualizează în mod necesar o trecere 
progresivă şi ordonată spre lumea spiritelor, constând din orientări, întâlniri cu 
prietenii şi cu membrii consiliului lor. Flexibilitatea şi creativitatea în a vă muta 
clientul înainte şi înapoi, precum şi în diverse zone spaţiale în momentele 


potrivite ale sesiunii, vă poate fi de mare folos. 


Analizarea încarnărilor din vieţile anterioare 


În multe din cazurile de regresie în viaţa dintre vieţi, cel mai bun moment 
pentru a discuta despre reîncarnările trecute ale clienţilor este fie acela al 
întrunirii consiliului, fie imediat după acesta. Totuşi, ce se întâmplă dacă 
subiecţii dumneavoastră se vor trezi singuri într-o bibliotecă, o clasă sau un loc 
singuratic? Şi locurile de acest gen sunt la fel de potrivite pentru a discuta 
despre momentele esenţiale ale vieților lor anterioare. Analizarea şi 
recapitularea anumitor aspecte din vieţile anterioare semnificative din istoria 
clienţilor dumneavoastră, alături de înţelegerea adecvată a caracterului 
sufletului, reprezintă un aspect terapeutic esenţial. Clientul este adus la o mai 
mare conştientizare atât a propriei identități, cât şi a faptului că reprezintă o 
fiinţă unică. Caracterul nemuritor al sufletului este modelat prin intermediul 


voinţei, dorinţei şi imaginaţiei, în timp ce este influenţat în acţiunile şi faptele 


sale de multe corpuri. Vreau să aflu cât mai multe atât despre efectele, cât şi 
despre rezultatele finale ale comportamentului din vieţile anterioare. 

Societatea umană, cu precădere în zonele dens populate, ne poate 
determina să ne simţim izolaţi, goi şi incapabili să acţionăm dacă nu suntem 
siguri de locul real pe care-l ocupăm în schema lucrurilor. Un element vital în 
analiza vieților anterioare constă în descoperirea adevăratei identități a 
clientului, prin analizarea unei varietăţi de corpuri. În această privinţă, 
obişnuiesc să pun o serie de întrebări clienţilor: 

1. Cât de mult este influențat eul sufletului tău de creierul fiecărui 
corp pe care îl alegi? Fac unele corpuri mai dificilă păstrarea identității tale 
permanente decât altele? 

2. Care este cea mai importantă dintre caracteristicile tale individuale 
ca suflet, care îţi defineşte adevăratul sine ce va călători de la o viaţă la alta? 

3. Alegi cumva în vieţile tale să aparţii preponderent unui anumit sex? 

4. Eşti cumva atras să te încarnezi în corpuri aflate în anumite părţi 
ale lumii, din motive culturale sau geografice? 

5, Ce fel de viaţă îţi place cel mai mult să trăieşti? 

6. Spune-mi, dintre toate vieţile tale anterioare, care viaţă a fost cea 
mai semnificativă şi mai productivă? 

Prin aducerea în discuţie a identificării personale a clientului 
dumneavoastră cu corpurile sale trecute este mai uşor să înţelegeţi de ce au 
fost făcute anumite alegeri în alte vieţi şi cum anume pot fi ele legate de viaţa 
actuală. Caut expresia satisfacţiei atunci când în cadrul acestor vieţi este 
îndeplinit un anumit aspect şi, respectiv a dezamăgirii, atunci când el nu este 
realizat. Puteţi descoperi că acelor clienţi care vin la dumneavoastră după o 
regresie în vieţile trecute probabil nu le-au fost adresate întrebări relevante cu 
privire la identitatea sufletului lor în toate aceste trupuri diferite. O şedinţă de 
regresie spirituală în viaţa dintre vieţi va da o dimensiune în plus acestor 
sesiuni anterioare de regresie în vieţile trecute. 

Graţie unei abordări generale (care condensează revederile unor vieţi 
anterioare), într-o şedinţă completă de regresie spirituală în viaţa dintre vieţi, 
pot atinge o serie de vieţi semnificative. În acest context, există o întrebare pe 
care o adresez întotdeauna tuturor subiecţilor mei: 


8. Când ai avut prima viaţă pe Pământ? 


Este esenţial aşadar să fiţi familiarizați într-o oarecare măsură cu istoria 
civilizaţiilor lumii, cu creşterea şi decăderea acestora. Clientul poate răspunde 
la această întrebare referitoare la prima sa viaţă printr-o descriere a perioadei 
în care făcea parte dintr-un trib din Epoca de Piatră, cu circa 50.000-100.000 de 
ani în urmă, în era Paleolitică. Un alt client s-ar putea vizualiza în epoca 
Neolitică, adică cu circa 5.000- 10.000 de ani în urmă. Mulţi clienţi îşi amintesc 
o primă viaţă trăită în civilizaţia timpurie a Egiptului şi Mesopotamiei, în urmă 
cu probabil 3.000 până la 5.000 de ani. Exceptând ipoteza că aveţi de-a face cu 
un suflet foarte tânăr, care are la activ un număr restrâns de vieţi anterioare, 
este foarte posibil ca subiecţii dumneavoastră să nu-şi amintească majoritatea 
vieților din trecut, ci numai pe acelea în care au experimentat cele mai mari 
realizări. Chiar şi aşa, cei mai mulţi oameni îşi pot aminti prima lor viaţă pe 
Pământ. 

Dar ce se poate spune despre vizita pe Pământ a unor suflete 
(reîncarnate în prezent în clienţii dumneavoastră), care au trăit cândva în 
trupuri nepământene? Deşi veţi întâlni aşa-numitele suflete hibride, ale căror 
prime încarnări fizice au avut loc pe alte planete înainte de a veni pe Pământ, 
este un lucru foarte rar să aveţi de-a face cu un client care a vizitat Pământul 
într-un trup extraterestru. Totuşi, este posibil ca aceste suflete să fi fost 
implicate într-un fel de tentativă de colonizare, în perioada de început a istoriei 
noastre sau să se fi aflat numai într-o scurtă vizită pe Pământ. Din toate 
cazurile mele, am avut numai foarte puţine de acest gen. Am scris un articol 
despre aceste anomalii survenite în practica mea, publicat în numărul din 
Martie 2001 al revistei Fate. 

Când puneţi întrebarea 'Unde te aflai în timpul primei tale vieţi pe 
Pământ?! trebuie să fiţi pregătiţi ca unii clienţi să spună: 'în Atlantida'. Am mai 
discutat despre Sindromul Atracţiei Atlantidei mai devreme, în Partea a Treia, 
la capitolul dedicat verificării interferenţelor conştiente. Acest 'al optulea 
continent pierdut' se crede că ar fi existat cu adevărat în urmă cu 10.000 de 
ani. Şi eu sunt curios despre această legendă, dar sunt şi sceptic. Deşi trebuie 
să accept faptul că există posibilitatea ca Atlantida să fi existat pe Pământ sub 
o formă sau alta, existenţa acesteia rămâne totuşi în zona mitologiei 
nedovedite. 

Fără a nega dintru început reacţiile avute de unii clienţi în legătură cu o 


viaţă trăită în Atlantida, aş vrea ca terapeuţii regresiei spirituale în viaţa dintre 


vieţi să ştie că în aceste situaţii există şi posibilitatea de a avea de-a face cu 
suflete hibride. Am făcut multe referiri la aceste suflete hibride în Destinul 
Sufletelor. Clienţii care au senzaţia că primele lor vieţi au fost în Atlantida, pot 
fi de fapt suflete hibride care au avut încarnări anterioare cu mii de ani în 
urmă, într-o lume fizică asemănătoare legendei geografice a Atlantidei. Ele şi- 
au încheiat respectivul şir de încarnări înainte de a începe să vină pe Pământ. 
Nu am descoperit că am avea vieţi intermediare pe alte planete între vieţile 
noastre de pe Pământ. 

Atunci când lucraţi cu un suflet hibrid, puteţi întâlni provocări psihologice. 
Este posibil ca aceste persoane să nu se fi adaptat în mod adecvat vieţii pe 
Pământ. Asocierea cu un creier uman, precum şi densitatea ridicată a corpului 
omenesc pot fi încă înfricoşătoare pentru ei. Am avut de-a face cu unii clienţi 
care îşi considerau corpul pământesc ca fiind străin. Mai mult, incidenţa 
sinuciderilor în timpul primelor vieţi pe Pământ este mai crescută în rândul 
sufletelor hibride decât în cazul celor non-hibride. Dacă aveţi un client care 
este un suflet hibrid, există unele întrebări esenţiale pe care aţi dori să i le 
adresaţi în legătură cu experienţele lor într-o lume nepământeană: 

1. Poţi să-mi spui dacă această planetă face parte din universul nostru 
sau este din altă dimensiune? 

2. Dacă se află în universul nostru, această planetă ar putea fi în 
galaxia noastră (Calea Lactee) sau chiar în apropierea Pământului? 

3. Mai există încă - şi care este numele ei? 

4. Este o lume fizică sau mentală? 

a. (dacă este o lume mentală) Descrie această lume şi locul tău în ea. 

b. (dacă este o lume fizică) Poţi să-mi spui dacă această lume era mai 
mare sau mai mică decât Pământul? 

5. Te rog să compari topografia acestei lumi cu cea a Pământului, 
făcând referire la munţi, deşerturi, oceane şi atmosferă. 

6. Dacă pe această planetă există viaţă organică, care era cea mai 
inteligentă formă de viaţă? (de obicei, această formă de viaţă era cea din care 
făcea parte şi corpul clientului în timpul încarnării.) 

7. Spune-mi cum arătai pe această planetă, ce gândeai şi care era 
gama activităţilor tale. 

8. De ce ai încetat să te încarnezi în această lume şi ai decis să vii pe 
Pământ? 


9. Explică-mi diferenţele existente în modelul mental al corpului tău 
din această lume nepământeană şi corpul uman de pe Pământ. 

10. Fă o comparaţie între tehnologia din această lume şi cea de pe 
Pământ. 

11. Există cineva care e cu tine în viaţa de pe Pământ şi care te-a 
însoţit şi în acea lume? 

În timpul trecerii în revistă a vieților anterioare, uneori vă veţi întreba 
dacă nu există cumva posibilitatea unei influenţe exterioare asupra 

acelor clienţi care pretind că s-au încarnat exclusiv pe Pământ. lată două 
cazuri sugestive în acest sens: 

A. În primele mele vieţi pe Pământ, am vrut să produc o schimbare a 
conştiinţei, la acest creier primitiv, pe care doream să-l fac mai uman. 

B. Una dintre cele mai semnificative vieţi pe care am trăit-o în cadrul 
încarnărilor mele timpurii a avut loc chiar înaintea ultimei Perioade Glaciare (cu 
25.000 de ani în urmă). Pe parcursul acestei vieţi, am generat o creştere a 
nivelului conştiinţei grupului meu prin descoperirea unei ierbi care, amestecată 
cu un mineral, putea calma sistemul nervos şi ascuţi percepțiile creierului. 
Aceasta i-a făcut pe oamenii tribului meu mai puţin primitivi şi mai raţionali. 

Pe scurt, este de reţinut că toate experienţele vieților anterioare 
influenţează evoluţia sufletului, unele mai mult decât altele. Cu toate acestea, 
regresionistul spiritual îl poate ajuta pe client să coreleze lecţiile însuşite pe 
parcursul acestor experienţe cu cele din viaţa sa actuală în timp ce acesta îşi 
vizualizează viaţa în lumea spiritelor. Alegerea fiecărui trup, pentru fiecare 
viaţă, constituie, de fapt, suma psihologică a tuturor alegerilor anterioare ale 
corpurilor, aici şi pe alte planete. 

La începutul Părţii a Patra din acest text, am discutat despre nevoia 
ocazională de a desensibiliza trauma cauzată de scenele morţii din vieţile 
anterioare, înaintea regresionării clienţilor în lumea spiritelor. Nu este nici o 
îndoială că amprentele negative ale trupurilor din trecut pot afecta viaţa de 
astăzi a anumitor oameni. Sunt totuşi de părere că, deşi terapia de regresie în 
vieţile anterioare a fost foarte mult discutată, proprietăţilor terapeutice ale 
regresiei în viaţa dintre vieţi nu le-a fost acordată consideraţia cuvenită. 
Aceasta deoarece terapia de regresie spirituală în viaţa dintre vieţi reprezintă 


un domeniu nou. 


Există terapeuţi ai vieților anterioare foarte calificaţi, care au păreri 
ferme în legătură cu efectele traumelor psihologice suferite de suflet în vieţile 
sale anterioare şi care au fost transmise în corpul actual al acestuia. Ei pun 
accentul cu precădere pe dezechilibrul mental din viaţa actuală, care implică 
sentimentele de teamă şi mânie ale subiectului (provenite din faptul că într-o 
viaţă anterioară a fost victimă), respectiv de vinovăţie (în urma faptului că în 
vieţile sale anterioare a cauzat rău altora). Duc această idee mai departe, 
exprimându-şi credinţa că reziduurile unor modele karmice negative încă mai 
există, în ciuda faptului că sufletul şi-a însuşit deja respectivele lecţii şi de 
aceea trebuie eliminate. Acesta este un concept mai vechi, care necesită 
reexaminarea. Misticismul tibetan şi filozofia religiilor orientale declară 
următoarele: conştiinţa noastră este influenţată de ceea ce se numeşte 
'cauzalitate dependentă'. Samskaras este un termen pe care anticii îl foloseau 
pentru a descrie modelele karmice negative, ce trec de la un corp la altul şi 
afectează psihicul acestora. Aceste doctrine au influenţat terapia vieților 
anterioare. 

Aş argumenta că anticii nu aveau cunoştinţele pe care le avem noi astăzi 
despre lumea spiritelor. Mulţi practicanți ai regresiei în vieţile anterioare, 
nefamiliarizaţi cu terapia de regresie spirituală în viaţa dintre vieţi, uită să ia în 
considerare faptul că gândurile şi sentimentele negative din vieţile noastre 
anterioare sunt în mare parte vindecate în lumea spiritelor. Este uşor să dăm 
vina pe amprentele negative ale vieților anterioare pentru problemele care ne 
supără. Sincer vorbind, chiar şi în cei mai ocupati ani ai practicii mele, am avut 
de-a face numai cu foarte puţine cazuri în care clienţii erau afectaţi în mod 
semnificativ de amprentele unor vieţi anterioare. Dacă acest lucru este 
adevărat, atunci de ce sunt oare sufletele atât de des în conflict cu propriul lor 
corp? Cred că răspunsul constă în faptul că, pentru mulţi oameni, tulburările 
mentale constituie rezultatul unei conexiuni dificile între suflet şi corp. Voi 
reveni mai în detaliu la acest aspect al terapiei de regresie spirituală în viaţa 
dintre vieţi în Partea a Cincea, la capitolul dedicat conexiunilor între corp şi 
suflet. 


Trecerea în revistă a altor activităţi din lumea spiritelor 


La un anumit punct al sesiunii, după momentul în care clientul 
dumneavoastră s-a prezentat înaintea consiliului său, dar înainte de a-l 
transporta către locul alegerii vieţii, vă sugerez să-i adresaţi o întrebare 
capcană: 

Îmi spui şi mie nişte detalii despre celelalte activităţi din lumea spiritelor? 
Mă gândesc la acele perioade în care nu eşti evaluat de consilieri şi nici nu 
urmezi o anumită pregătire. Poate că am putea începe cu activitatea ta de 
recreere favorită. 

În capitolul şapte din Destinul Sufletelor, discutând despre activităţile 
de recreere, redau multe episoade referitoare la o varietate de activităţi ale 
sufletelor, pe care aţi putea să le recitiţi din când în când pentru a vă face o 
idee. Bineînţeles, ceea ce un client consideră a fi recreere, un altul o poate 
considera o activitate de pregătire. Ceea ce urmează este o listă a categoriilor 
de activităţi spirituale care s-ar putea dovedi folositoare în investigaţiile 
dumneavoastră: 

A. Zone din cadrul lumii spiritelor unde sufletele sunt antrenate să-şi 
folosească energia în mod creativ. 

B. Zone din afara lumii spiritelor, ce pot include lumi fizice nelocuite, 
unde sufletele îşi pot folosi îndemânarea de a crea, prin manipularea energiei, 
atât obiecte vii, cât şi inerte. 

C. Zone din alte dimensiuni, inclusiv lumi mentale, în care sufletele 
călătoresc pentru a studia sau pentru a se juca. 

D. Zone de comunitate, tinde sufletele pot merge pentru relaxare. 

Aici ele pot cânta, dansa, spune poveşti şi juca anumite jocuri. 

E. Zone de singurătate, pentru studiu şi reflecţie. 

F. Zone de adunare, unde sufletele se întâlnesc cu celelalte, pentru 
activități precum ascultarea conferințelor anumitor profesori. 

Există multe modalități de a dezvolta ulterior investigațiile, pornind de la 
aceste categorii generale. Un exemplu ar fi putea extinderea categoriei C, 
referitoare la călătoriile interdimensionale, prin aceste întrebări: 

De ce eşti un călător interdimensional? 

Este oare combinată realitatea noastră cu una paralelă în cadrul aceluiaşi 
spațiu dimensional? 

Câte dimensiuni poţi vizita şi care este diferenţa dintre acestea şi 
universul nostru? 


Vezi şi intri în contact cu alte fiinţe inteligente în cadrul acestor realităţi 
interdimensionale? 

Eşti implicat atât în dimensiuni fizice cât şi mentale?Şi dacă da, descrie- 
mi te rog diferenţele dintre ele. 

Acţiunea de a asista un client în examinarea unei game cât mai complete 
de activităţi va dezvălui multe aspecte ale caracterului acestuia, precum şi 
nivelul său de dezvoltare. Clienţii ale căror suflete sunt situate la Nivelul III şi 
chiar peste acesta se specializează probabil în anumite activităţi ce se 
potrivesc talentelor, intereselor şi experienţelor lor. Am enumerat unele dintre 
aceste domenii speciale în capitolul opt al lucrării Destinul Sufletelor, dedicat 
dezvoltării sufletelor. 

Trecerea în revistă a activităţilor din lumea spiritelor în care se implică 
subiecţii dumneavoastră vă oferă posibilitatea de a observa şi nivelul 
progresului colectiv al grupului lor de suflete. În acest context, v-aş atrage 
atenţia asupra unei activităţi pe care eu o numesc psihodrama spirituală, care 
se petrece între sufletele din acelaşi grup şi a cărei observare poate da la 
iveală multe informaţii semnificative. 

Presupun că psihodramele pot fi trecute în rândul activităţilor de învăţare 
din clase, dar adesea observ că această activitate se desfăşoară şi în afara 
sălilor de clasă, chiar şi în lipsa profesorilor. Seamănă cu un grup de studiu, în 
cadrul căruia evaluarea performanţelor este realizată de către ceilalţi colegi. 
Veţi avea clienţi care nu se angajează în aceste psihodrame efectuate în cadrul 
grupului de suflete, dar cei care o fac, consideră un lucru foarte instructiv să-şi 
analizeze propriul comportament într-un corp fizic şi să-l compare cu 
performanţele similare ale prietenilor lor. Consider că această activitate merită 
o atenţie deosebită în cadrul terapiei de regresie în viaţa dintre vieţi. Puteţi 
începe examinarea prin următoarea întrebare: 

Te angajezi împreună cu prietenii tăi din lumea spiritelor în vreo 
activitate prin care să vă evaluaţi unul altuia performanţele din vieţile 
anterioare? 

Există grupuri de suflete care se angajează în practica interpretării 
rolurilor, prilej cu care îşi re-creează vieţile fizice, fiecare suflet jucând câte un 
rol. Este mai degrabă asemenea unei camere pline de oameni care joacă 
bridge pe echipe. Se procedează astfel pentru a vedea cine poate oferi şi aplica 
strategia optimă pentru cea mai productivă viaţă. Sufletele din cadrul aceluiaşi 


grup se vor provoca unele pe altele să-şi schimbe rolurile în acelaşi corp, 
pentru a-şi putea compara ulterior performanţele. Juriul este format din ceilalţi 
prieteni ai lor. În timp ce psihodrama este privită ca un joc cu multe provocări 
şi distracţii, ea este totodată şi o activitate foarte instructivă. 

Întregul exerciţiu este gândit ca sufletele să înţeleagă mai bine cum 
anume sunt selectate anumite corpuri şi minţi în vederea îndeplinirii unor 
sarcini într-un set de circumstanţe date. Re-crearea acestor scene interactive 
vă permite să asistați la reprezentaţia prin care subiectul dumneavoastră, 
împreună cu sufletele din grupul său, studiază toate variabilele majore ale unei 
situaţii date dintr-o viaţă anterioară. Desigur, multe dintre aspectele trecute 
legate de rezolvarea problemelor pot implica unele condiţii din viaţa actuală. 
Astfel, puteţi trage multe concluzii în timp ce asistați la o scenă de psihodramă. 
lată numai trei exemple în acest sens: 

1. Clientul dumneavoastră s-a comportat asemenea unui lup 
singuratic sau a acționat în colaborare cu alții, atunci când a avut de făcut o 
alegere grea, la o răscruce a vieții? 

2. A fost această alegere motivată de un interes personal sau a fost 
provocată de dorința de a aduce o schimbare pozitivă a situației, mai ales dacă 
implică şi vieţile altora? 

3. În ce fel şi-a schimbat clientul dumneavoastră tipul de răspuns în faţa 
situaţiilor dificile (cu precădere cele care implică relaţia cu ceilalţi) din viaţa 
actuală, în urma noilor percepții dobândite prin prisma psihodramei vieților 
trecute? 

Veţi vedea că mulţi dintre actorii piesei din lumea spiritelor se află pe 
scenă din nou, cu roluri importante în piesa actualei vieţi a clientului 
dumneavoastră. 

Atunci când căutaţi anumite indicii legate de unele chestiuni particulare 
din viaţa clienţilor, este înţelept să acordaţi atenţie tuturor aspectelor activităţii 
lor din lumea spiritelor. Fiecare client are o tendinţă diferită faţă de amintirile 
sale spirituale. Un anumit stil de a întreba poate funcţiona cu succes pentru un 
client, dar nu şi pentru altul. Astfel, veţi întâlni clienţi care vor avea numai 
amintiri vagi despre viaţa lor spirituală, în timp ce alţii vor da numeroase detalii 
grafice despre o mulţime de lucruri, stimulându-vă să puneţi noi şi noi întrebări. 
Nu uitaţi niciodată că un client obişnuit nu oferă informaţiile neapărat în mod 


voluntar. În orice şedinţă este uşor să rataţi un indiciu dacă nu adresaţi 


întrebările metodic. Voi da ca exemplu un caz în care am trecut prea uşor 
peste anumite activităţi spirituale. 

Eram aproape de punctul de a încheia şedinţa referitoare la viaţa dintre 
vieţi a lui Jack, când l-am întrebat, după o perioadă de reflexie: * Au existat 
vreun fel de instrucţiuni între precedenta ta viaţă şi cea actuală, pe care nu le- 
am menţionat şi care era de aşteptat să le aplici în prezent?' După o pauză 
lungă, Jack a spus: 'Ah, presupun că te referi la momentul în care am făcut o 
vizită la bibliotecă împreună cu alte 15 suflete pe care nu le cunoşteam.' Nu 
aveam idee despre ce vorbeşte Jack, dar am răspuns în cel mai serios mod cu 
putinţă: * Da, la acea întâlnire mă refer. Până număr la trei, vreau să te întorci 
la acel moment şi să-mi spui totul despre el ....unu, doi, trei! 

Jack mi-a spus apoi că i s-a cerut să asiste la o activitate de genul "ce-ar 
fi dacă", ce avea loc într-o aşezare asemănătoare unui mic templu Greco- 
Roman, cu rânduri de scaune dispuse circular. Un instructor se afla în centru. 
Activitatea în sine consta în faptul că instructorul adresa fiecărui suflet prezent 
întrebări referitoare la ce anume ar face într-o anumită împrejurare din timpul 
unei încarnări. Când a venit şi rândul lui Jack, chiar nu ştiam la ce să mă aştept. 
Faţa i s-a întunecat şi a vorbit cu voce şovăielnică: 

Oh...asta este! întrebarea care-mi este adresată ... se referă la bunătatea 
faţă de animale....şi cred că am picat testul. În vieţile mele anterioare am fost 
fie crud, fie indiferent cu animalele, în mod special cu caii pe care i-am călărit 
în luptă, (după o lungă pauză) Nu îmi plac pisicile....Nu sunt prea drăguţ nici cu 
câinele meu....ei sunt aici pentru a mă învăţa ce este compasiunea. Trebuie să- 
mi amintesc asta! Profesorul îmi adresează o întrebare legată tocmai de 
tratamentul aplicat animalelor. 

Poate că la o primă vedere această vizualizare a clientului meu cu privire 
la activitatea descrisă mai sus nu pare a avea consecinţe prea mari în schema 
problemelor karmice. Aceasta ar fi însă o presupunere eronată. Jack şi cu mine 
am fost capabili să analizăm atitudinea lui faţă de problemele generale ale 
blândeţii şi compasiunii din viaţa lui, precum şi a modului în care calităţile 
animalelor pot îmbogăţi înţelegerea noastră asupra oricărui lucru viu. Lui Jack 
nu îi plac animalele, dar familia lui insistă să le aibă. 

Întrebându-l pe Jack în continuare de ce anume crede că profesorul i-a 
adresat o întrebare legată tocmai de tratamentul aplicat animalelor în vieţile 
sale anterioare, am descoperit că era vorba de fapt despre prejudecățile sale 


faţă de ceea ce considera el a fi 'o formă de viaţă inferioară'. Pentru că 
animalele sunt diferite faţă de noi, ele sunt subevaluate şi luate în derâdere de 
unii oameni. Mergând mai departe, am descoperit că atitudinea sa faţă de 
animale constituia o manifestare exterioară a nevoii lui Jack de a se simţi 
superior oamenilor diferiţi de el. Activitatea spirituală explicată în fragmentul 
de mai sus a constituit un semnal de alarmă înaintea vieţii sale actuale. A fost 
un noroc că am reuşit să descoperim această amintire a lui Jack referitoare la 
evenimentul amintit chiar înaintea încheierii şedinţei. 

Când terminati şirul de întrebări referitoare la numeroasele activităţi 
spirituale ale clienţilor dumneavoastră, fiţi conştient de diferenţele de percepţie 
existente între sufletele mai avansate şi celelalte. Poate că limitele creierului 
nostru fizic impun un filtru în ceea ce priveşte informaţi le sufletului provenite 
din lumea spiritelor. La un moment dat în expunerea lor, clienţii de nivel mediu 
înclină să scoată o anumită imagine vizuală sau activitate. Totuşi, unii clienţi 
(deşi puţini) găsesc o unitate permanentă a înţelepciunii spirituale. Ei par a 
primi un flux simultan de mesaje semnificative din toate activităţile lor ca 
suflete. 


Alegerea vieţii şi a corpului 

Ultima fază majoră a sesiunii de regresie spirituală în viaţa dintre vieţi îl 
transpune pe clientul dumneavoastră înapoi în momentul şi locul unde a văzut 
corp său,prezent chiar înainte de încarnare. Sufletele nu merg în această zonă 
spaţială decât dacă sunt pregătite să se încarneze într-o altă viaţă. Capitolele 
doisprezece şi treisprezece din Călătoria Sufletelor precum şi capitolul nouă 
din Destinul Sufletelor prezintă multe detalii despre felul în care clienţii îşi 
văd vieţile viitoare şi trupurile ce li se oferă pentru aceste noi vieţi. Aşa cum se 
întâmplă şi în cazul altor zone spaţiale din lumea spiritelor (cu precădere cele 
ce au anumite funcțiuni specifice), clienţii dumneavoastră le vor denumi în mod 
diferit. Cele mai întâlnite apelative sunt locul de selecţie al vieţii, camera 
ecranelor sau inelul destinului. 

Veţi descoperi că locul menit selecţiei vieţii şi vizualizării corpurilor este 
de regulă descris ca fiind rotund şi înconjurat de o serie de panouri mari (sau 
ecrane) care arată ca nişte pânze transparente de energie lichidă. Este 
prezentat asemenea unui teatru circular, în interiorul căruia se derulează scene 


cu oameni şi evenimente din viitor, pentru sufletul gata să intre într-o nouă 


viaţă. În funcţie de acţiunile lor din acest spaţiu, clienţii dumneavoastră se vor 
încadra în două categorii: 

A. Suflete care preferă doar să observe scenele. 

B. Suflete care îşi doresc să participe chiar la acestea, intrând în 
scenele pe care le-au ales. 

Aceste două preferinţe manifestate în locul de alegere a vieţii depind de 
caracterul sufletului, de înclinațiile sale particulare în momentul vizitei, precum 
şi de natura vieţii care urmează. Unele suflete, mai ales cele tinere, se 
mulţumesc să accepte ceea ce li se oferă, în timp ce altele au o natură mai 


analitică şi mai investigativă. 


De la panourile aflate în faţa lor, multe suflete par a fi capabile să 
controleze derularea scenelor care arată un număr de posibile desfăşurări ale 
viitorului în vieţi diferite. Pare logic că această manipulare este realizată de 
mintea sufletului şi, totuşi, clienţii folosesc o serie de termeni mecanici 
pământeşti pentru a descrie această funcţie: butoane, manetă, discuri şi 
pârghii. În cărţile mele anterioare am afirmat că, în conformitate cu declaraţiile 
majorităţii subiecţilor, specialiştii care controlează acest spaţiu nu sunt văzuţi 
de către suflete. Totuşi, sufletul care se încarnează este conştient că există 
cineva responsabil care monitorizează acţiunea. Unele suflete sunt însoţite de 
ghizii lor, altele nu. 

Cazurile mele indică faptul că, în timpul alegerii vieţii, clientului îi sunt 
înfăţişate şi reperele temporale implicate în anumite evenimente asociate cu 
diferitele corpuri prezentate pe panouri. Acestea depind de natura vieţii care 
urmează, de lecţiile karmice ce vor trebui însuşite, precum şi de sufletul 
implicat. Printre multe alte variabile, se numără şi faptul că aceluiaşi suflet îi 
pot fi oferite spre vizualizare mai multe variante în unele vieţi şi mai puţine în 
altele, la fel cum înainte de unele vieţi ni se dau mai multe variante de corpuri 
decât înaintea altora. Veţi avea clienţi care au văzut cea mai mare parte din 
viaţa lor viitoare în fragmente din perioada copilăriei, adolescenţei, maturității 
şi bătrâneţii, în timp ce alţi indivizi au văzut numai un segment scurt al vieţii 
lor. 

Înaintea unora dintre vieţi, clientului dumneavoastră i se va oferi numai 
una sau două variante de corpuri, altă dată însă aceluiaşi client îi pot fi oferite 


(înaintea altor vieţi însă), până la cinci variante. Există întotdeauna un candidat 


principal, aflat pe poziţia de 'lider'. Sufletele par să ştie ce trup va constitui cea 
mai bună alegere a lor pentru a învăţa şi, de regulă, îl aleg pe acesta. De 
exemplu, clientul dumneavoastră poate spune că există trei variante: una 
uşoară, una moderată în ceea ce priveşte adaptabilitatea şi, în fine, una care 
implică un corp foarte dificil. Astfel, alegerile vieților aferente acelor corpuri pot 
fi definite ca fiind necomplicate, destul de grele, respectiv extrem de dificile. 
Motivul pentru această gamă a alegerilor legate de vieţile viitoare depinde de 
motivaţie şi de anumite chestiuni karmice, ca şi de vârsta evolutivă şi 
performanţele din trecut ale sufletului în chestiune. Destul de des, clientul 
dumneavoastră va fi incapabil să explice raţiunea şi înţelepciunea din spatele 
tuturor variabilelor legate de o anumită viaţă şi de corpurile oferite pentru 
aceasta. 

Reperele temporale viitoare constituie o parte integrantă a camerelor de 
selecţie a vieţii. În timpul fizic, pământean, ecranele par să ofere nişte 
secvenţe ale evenimentelor, cu posibilităţi şi probabilităţi. Aparent, pe Pământ 
nu există certitudinea nici unui eveniment viitor, deoarece altminteri vieţile 
noastre ar fi în totalitate determinate şi lipsite de liberul arbitru. Dacă am fi 
guvernaţi în totalitate de soartă, laboratorul de pe Pământ nu ar fi decât o biată 
şcoală de încercări şi teste. În ceea ce mă priveşte, cred că există un număr 
nedefinit de viitoruri, legate de eternul prezent ce se desfăşoară în timpul 
acum din lumea spiritelor. Şi totuşi, deşi ar trebui să existe mai multe viitoruri, 
sufletele par să le vadă numai pe cele mai plauzibile, într-o matrice a 
posibilităţilor şi probabilităților. Pe ecrane, evenimentele şi oportunităţile unei 
vieţi viitoare pot fi mărite, scoase sau reduse în dimensiuni pentru ca sufletul 
să le poată analiza cât mai atent. Este ca şi când te-ai uita la un copac, 
examinând atât trunchiul acestuia, cât şi diferitele ramuri, unele mai mari, 
altele mai mici. Folosesc această analogie deoarece unele repere temporale 
combinate cu anumite scene din viaţă par a fi mai proeminente decât altele. 

Am vorbit deja despre modul în care timpul prezent din lumea spiritelor 
pare a fi un conglomerat de trecut, prezent şi viitor. Fluxurile şi undele de 
energie conţinând evenimente plutesc fie spre exterior, către viitor, fie înapoi, 
spre trecut şi se întâlnesc în centru, în vârtejul lumii spiritelor. Stând în 
bibliotecă şi privind un dispozitiv asemănător unui ecran de computer, sufletele 
de pe pământ pot vizualiza toate nuanțele vieților lor trecute. În camera de 


selecţie a vieţii li se dau aceleaşi oportunităţi de examinare a viitorului imediat, 


dar cu mai puţine detalii. Din moment ce ne sunt prezentate 'mostre' ale 
viitorului, acest angajament trebuie să vină sub incidenţa progresiei timpului 
viitor. 

Sentimentele mele despre reperele temporale şi liberul arbitru sunt 
exprimate mai în detaliu în capitolul nouă din Destinul sufletelor. Voi adăuga 
aici faptul că există oameni de ştiinţă, specialişti în teoria cuantică, ce cred că, 
de fapt, noi ne găsim mereu într-o serie de evenimente prezente, derulate în 
timpul acum, care au o probabilităţi foarte ridicate şi astfel înclină balanţa 
către determinism. Astfel, din cauza unui număr mai mic de posibilităţi, viitorul 
ar face mai puţin egale şansele liberului arbitru datorită pre-determinismului. 
Totuşi, clienţii mei sunt convinşi de faptul că viitorul oferă multe variante 
diferite de alegere, şi fiecare cadru din timpul acum există în mod simultan cu 
toate celelalte variante ale aceluiaşi timp acum. Nu putem şti dacă aceste 
realităţi alternative se interconectează în cadrul aceleiaşi realităţi sau dacă, 
dimpotrivă, există o serie de realităţi paralele adiacente una faţă de cealaltă. 

Este foarte posibil ca, în timpul acum din lumea spiritelor, evenimentele 
de pe Pământ să nu fie cu adevărat în mişcare, ci doar să se afle pe repere 
temporale diferite, ce par să se mişte în universul nostru fizic care 
îmbătrâneşte. Eu cred că în cazul fiecărui eveniment oamenii au şansa de a 
face alegeri şi de a efectua corecţii în parcursul vieţii lor. Deoarece putem 
aborda acelaşi eveniment în maniere diferite, rezultatele evenimentelor ce ne 
influenţează pot fi schimbate. Îi întreb pe aceia care cred că evenimentele nu 
pot fi schimbate prin intermediul liberului arbitru, dacă pot să accepte măcar 
faptul că reacţiile şi comportamentul nostru faţă de aceste evenimente pot 
modifica rezultatele într-o anume măsură. 

Unii clienţi potenţiali se întreabă dacă eu conduc progresii hipnotice. Nu o 
fac. Aparent, în camera de selecţie a vieţii, sufletele sunt capabile să vadă 
numai scene din viaţa viitoare şi nu din cea trecută. Întâmplător, dacă am un 
client în vârstă de patruzeci de ani, care analizează ceea ce a văzut înainte de 
viaţa actuală, această persoană nu va fi capabilă să relateze nimic dincolo 
vârsta de patruzeci de ani. Evenimentele situate dincolo de vârsta de patruzeci 
de ani nu s-au petrecut, aşa că el nu poate să arunce nici o privire! 

În perioada de început a carierei mele, experimentând progresia în viitor, 
am descoperit că majoritatea clienţilor sunt blocaţi de ghizii lor spirituali, 
pentru a nu-şi putea vedea vieţile departe în viitor. Acest lucru permite ca 


sufletele să se autodescopere pe termen lung. Din când în când, un client va 
avea o viziune a unui viitor posibil, precum acela că s-ar afla pe o navă 
spaţială, în secolul XXIII, dar această imagine este vagă şi greu de distins. În 
cazurile mele 'Star Trek! nu am putut să nu simt că dorinţele conştiente ale 
clienţilor (ca aşteptarea de a deveni căpitanul unei nave spaţiale) au interferat 
cu relatările lor obiective. Cei mai mulţi clienţi cred că privitul în viitor ar fi mai 
bine să fie lăsat pe seama planificatorilor. În plus, nu cred că încercarea de a 
facilita progresia hipnotică în viitor este productivă în terapia vieţii dintre vieţi. 

Odată ce v-aţi pregătit clientul pentru camera de selecţie a vieților, veţi fi 
martorul procesului de luare a deciziei cu privire la viaţa şi corpul prezent al 
acestuia. Următoarea serie de întrebări va dezvălui informaţii cât mai 
semnificative: 

1. Cum eşti anunţat că este timpul să te reîncarnezi şi cine îţi spune 
acest lucru? 

2. Ai descrie dorinţa ta de a merge mai departe încă o dată ca fiind 
puternică, moderată sau slabă? 

3: 

4. Ai spus vreodată că nu eşti pregătit pentru o nouă viaţă? Dacă da, 
atunci care au fost circumstanţele şi rezultatele finale? 

5. Mergi la locul de selecţie al vieţii singur sau împreună cu ghidul 
tău? 

6. Ai cunoştinţă despre existenţa unor ființe superioare care lucrează 
în camera de selecţie a vieţii? 

7. Descrie-mi împrejurimile şi spune-mi ce anume vezi şi ce faci. 

8. Câte variante de corpuri îţi sunt puse la dispoziţie? Te rog să le 
descrii pe fiecare în detaliu. 

9. Ce crezi că îţi oferă fiecare corp? 

10. Există un corp considerat a fi 'candidatul principal'? Dacă da, pe 
acesta l-ai ales? De ce le-ai refuzat pe celelalte? 

11. Când îţi vezi corpul pe care l-ai ales în viaţa actuală, îl vezi pe ecran 
în acţiune ? Poţi regla acţiunea tu însuţi sau pare că altcineva controlează 
mişcarea scenelor pentru tine? 

12. Eşti numai un observator sau poţi chiar să intri în scenele din viaţa 
ta curentă ca participant? 


13. Ce scenete interesează cel mai mult şi de ce? 


14. Ce ai învăţat înainte să vii în locul de selecţie al vieţii şi te-a ajutat 
să te hotărăşti pentru un anumit corp? 

15. În timp ce priveşti o varietate de scene de viaţă, există unele care 
sunt mai potrivite pentru anumite corpuri decât pentru altele? 

16. Ce reprezintă acest corp pentru tine ca avantaje şi dezavantaje? 
Explică-mi aspectul cel mai important al corpului tău - atât cel pozitiv, cât şi cel 
negativ. 

17. Prin ce diferă creierul acestui corp de ale celorlalte corpuri pe care 
le-ai avut recent? 

18. Care este misiunea ta principală în viaţă? S-a schimbat faţă de ce 
ai văzut tu în camera de selecţie a vieţii? 

19.  Ţelurile din această viaţă sunt diferite de cele din alte vieţi? Dacă 
da, în ce privinţă? 

20. 

21. Vezi cumva pe ecrane anumite persoane cu care trebuie să lucrezi 
în această nouă viaţă? 

22. Există ceva ce vezi pe ecrane şi despre care nu am discutat? Există 
cineva care te împiedică să-mi spui tot ceea ce vezi? 

Clienţii descriu în multe feluri această experienţă spirituală. Unii vă vor 
oferi descrieri detaliate ale tuturor scenelor, în timp ce alţii sunt destul de vagi. 
Veţi avea clienţi care vor privi sau vor participa la scene un timp şi apoi, după 
ce vor alege corpul, nu vor mai dori să vadă nimic despre viaţa viitoare. Există 
suflete care au următoarea atitudine: "Am încredere că ei ştiu ce fac şi nu am 
nevoie să văd nimic". Amintiţi-vă întotdeauna că în timp ce clienţii îşi 
vizualizează experienţa în camera de selecţie a vieţii, ei sunt capabili să 
răspundă la întrebări despre viaţa actuală. Cea mai evidentă întrebare care 
poate fi pusă clienţilor aproape de finalul experienţei de selecţie a vieţii este 
legată strâns de întrebarea 17: 

Îţi trăieşti viaţa în conformitate cu ceea ce vezi pe ecrane? Dacă nu, ce 


anume este diferit şi de ce? 


Legături între corp şi suflet 


În camera de selecţie a vieţii, unii clienţi văd mai întâi corpul lipsit de 


suflet pe care la un moment dat îl vor ocupa. Aceasta se datorează faptului că 


acţiunea live nu a început încă să se desfăşoare pe ecrane. Îmi amintesc un 
client spunându-mi: „Prima dată privim imagini ale corpurilor neînsufleţite 
aliniate în faţa noastră. Au creiere, dar corpurile sunt robotice şi goale." Odată 
ecranele activate, clienţii se vor conecta rapid la aceste corpuri, astfel încât să 
poată vedea cum ar fi pentru sufletele lor să fie parte din ele. 

Din când în când, un client va spune că respinge un corp pentru că 
„simte că nu este potrivit." Foarte rar veţi avea un client care să spună că a 
făcut o greşeală în ceea ce priveşte alegerea corpului într-o viaţă anterioară, 
cerând să fie eliberat din acel corp după prima lună de la intrarea în fetus. Un 
alt suflet va prelua această misiune. Totuşi, din toate cazurile pe care le-am 
avut, nu am întâlnit nici măcar o singură dată un suflet care să se unească cu 
un corp după naştere. Încerc să nu fiu moralizator în timpul cursurilor de 
pregătire în domeniul regresiei spirituale în viaţa dintre vieţi, dar există o serie 
de practicanți ai hipnozei care sunt atraşi de această teorie (că sufletul s-ar 
putea alătura corpului după momentul naşterii), iar acest lucru mă deranjează. 

Opiniile mele referitoare la acest subiect sunt exprimate în capitolul trei 
din Destinul Sufletelor. Ştiu că totul este posibil, dar clienţii mei neagă 
existenţa acestei posibilităţi, deoarece maeştrii noştri spirituali sunt prea 
înţelepţi pentru a permite o asemenea oroare precum posedarea minţii de 
către alte entităţi. Întregul concept referitor la entităţile exterioare care sunt 
capabile să ocupe minţile noastre se bazează pe superstiții şi temeri datând din 
Evul Mediu. Oamenii care mă contrazic argumentează că respectiva pătrundere 
ar fi un act de bunăvoință. 

Dacă citiţi studiile mele de caz anterioare, referitoare la modul în care 
sufletele se alătură fetusirilor pentru a se contopi cu creierul uman în 
dezvoltare, veţi vedea că este vorba de un proces lent şi delicat, de o 
subtilitate incredibilă. Un bun exemplu este cazul lui Nancy, pe care îl descriu 
pe parcursul acestui text. Procesul de acomodare cu fetusul începe cu 
blândeţe, sufletul urmând cu grijă neurotransmiţătorii creierului în timp ce îşi 
acordează propriile vibrații energetice cu mintea copilului. Imaginaţi-vă şocul 
resimţit de o persoană adultă în cazul în care un suflet ar substitui energia 
caracterului său imortal cu un altul în mijlocul vieţii. Cred că acest lucru ar duce 
fie la nebunie, fie la moarte. 

Integrarea unui suflet în creierul uman constituie unul dintre cele mai 


complexe elemente ale regresiei spirituale. Am expus numeroasele aspecte ale 


parteneriatului suflet-creier prin intermediul studiilor de caz în ambele mele 
cărţi. În esenţă, cei mai mulţi dintre oameni se simt relativ confortabil cu 
dualitatea suflet-creier care există în corpul lor. Totuşi, există alţii care pot fi 
deranjaţi (mai puţin sau mai mult) de această relaţie. Terapeutul regresiei 
spirituale în viaţa dintre vieţi trebuie să fie precaut când judecă aspecte 
referitoare la sursa tulburării mentale a clientului. 

De exemplu, oamenii m-au întrebat adeseori dacă nu cumva cauza 
Sindromului Personalităţii Multiple n-ar putea fi o reapariţie a personalităţilor 
din vieţile anterioare care ies la suprafaţă. Consider că acest sindrom 
reprezintă o reprimare a unei singure personalităţi actuale, traumatizată de o 
serie de evenimente timpuri ale vieţii prezente. Cei afectaţi de această 
tulburare vor să se disocieze de amintiri dureroase, adeseori legate de abuzuri 
din copilărie. Ei evadează în alte personalităţi (dar nu din vieţi anterioare) 
pentru a evita realitatea propriului psihic. În cazul persoanelor obişnuite, cred 
că o asociere disruptivă între suflet şi creier (dualitate sufletească) este mult 
mai de aşteptat să creeze confuzii de personalitate decât simptomele 
Sindromului Personalităţii Multiple. 

Un alt considerent pe tema bolilor mintale este faptul că anumite corpuri 
au o predispoziţie spre dezechilibre hormonale, precum şi spre o chimie 
cerebrală anormală. Combinate cu abuzul fizic şi emoţional în timpul copilăriei, 
obţineţi formula sigură a unei minţi tulburate. Cred că dacă o asemenea minte 
are un suflet mai tânăr şi mai neexperimentat, oamenii simt mai puţin capabili 
să facă faţă situaţiei şi, astfel, se contaminează, rămânând chiar prizonierii 
unei minţi biologice bolnave, în aceste condiţii, sufletul nu poate funcţiona cum 
trebuie. 

Sufletul are un caracter nemuritor, care este combinat cu un creier uman 
şi cu un sistem nervos central, producând astfel un anumit temperament 
emoţional în cadrul corpurilor noastre. Această mixtură creează o singură 


personalitate temporară, într-o singură viaţă. 


Denumesc această esenţă Principiul Sinelui. Identitatea personală implică 
atât amintirile conştiente, cât şi cele din subconştient şi, astfel, căutarea 
adevăratului Sine poate fi evazivă. În formarea unei percepții despre cine sunt 
cu adevărat, oamenii se bazează prea mult pe examinarea reacţiilor 


emoţionale şi senzoriale la informaţiile provenite de la creier. Mintea fizică ne 


poate păcăli, făcându-ne să credem că suntem şi în realitate ceea ce 
considerăm că suntem pe baza influențelor de mediu ale acestei planete sau 
pe reacţiile noastre emoţionale la ele. 

Şinele este identificat la modul general prin gânduri, amintiri şi percepții 
despre viaţă, care sunt influențate de conştiinţa nemuritoare reprezentată de 
sufletul nostru. Ne uităm în oglindă şi ne întrebăm: „De ce sunt oare eu 
acesta?" Pe lângă această confuzie privitoare la identitate, personalitatea 
noastră (eul nostru sufletesc şi eul biologic) se dezvoltă şi se schimbă inegal pe 
parcursul vieţii. În timp ce eul biologic se schimbă rapid pe parcursul unei vieţi, 
evoluţia eului sufletesc durează mult mai mult. Şinele central oferă fundament 
personalităţii noastre reale care, la rândul ei, influenţează temperamentul 
emoţional şi personalitatea. Toate aceste elemente sunt integrate într-o 
singură fiinţă umană. Consider că atunci când această integrare delicată este 
fracturată, ea generează boala mintală şi, posibil, un comportament criminal. 

Când şinele nostru sufletesc este atins, suntem capabili să percepem 
distincţiile interne ale caracterului nostru nemuritor. Acest lucru ne oferă un 
sentiment profund al adevăratei individualităţi şi o mai bună înţelegere 
conceptuală asupra a cine suntem cu adevărat ca persoană în totalitatea ei. 
Astfel, terapia regresiei spirituale în viaţa dintre vieţi caută să ajute clientul să- 
şi recunoască şinele complet, prin recuperarea unor amintiri din subconştient 
cu privire la alăturarea minţii şi corpului. Terapia regresiei spirituale în viaţa 
dintre vieţi reprezintă, de fapt, o căutare spirituală îndreptată spre o mai bună 
înţelegere de sine. 

Şinele sufletului unui client poate fi foarte diferit sau asemănător 
temperamentului emoţional al corpului gazdă. Sufletele se bazează pe 
planificatorii lumii spiritelor pentru a găsi cei mai buni candidaţi pentru un 
parteneriat care să ia în considerare atât punctele lor tari, cât şi slăbiciunile lor. 
Alegerea unui anume corp este menită să combine defectele şi calităţile de 
caracter ale unui suflet cu anumite temperamente emoţionale umane 
puternice sau slabe pentru a produce combinaţii de trăsături specifice în scopul 
unui beneficiu reciproc. Mintea biologică a fiinţei umane este legată de un 
suflet care îi oferă imaginaţie, intuiţie, perspicacitate şi conştiinţă. Ca urmare a 
acestei unificări, suntem o singură persoană care se confruntă cu două forţe 
interne pe parcursul vieţii. Această combinaţie reprezintă dualitatea minţii şi 


spiritului în interiorul corpurilor noastre. 


Cele două euri pot colabora bine sau pot arăta unele impulsuri 
conflictuale, care să genereze manifestări de anxietate neurotică. Ele pot fi în 
opoziţie unul cu celălalt, după cum este la fel de posibil să lucreze conjugat. 
Însă, simplul fapt că două euri se află în opoziţie nu înseamnă automat lipsa 
armoniei şi echilibrului. Exemplul pe care îl dau de obicei este cel al unui suflet 
pasiv şi cu energie scăzută, care doreşte să se combine cu un creier neobosit şi 
agresiv, pentru a combate inclinaţia naturală a sufletului spre o viaţă liniştită. 
Pe de altă parte, dacă un suflet puternic, indulgent cu sine şi care are o 
tendinţă spre a-i controla pe ceilalţi este reunit cu un corp agresiv, amestecul 
se poate dovedi volatil. 

Identificarea adevăratului sine prin intermediul terapiei regresiei 
spirituale în viaţa dintre vieţi nu reprezintă o garanţie că emoţiile şi atitudinile 
conflictuale vor fi rezolvate de către client. Totuşi, prin intermediul observaţiei 
personale şi auto-evaluării această terapie ajută mult la sedimentarea unui 
fundament psihologic mai echilibrat al imaginii de sine. Acest lucru ar trebui să 
determine o percepţie superioară, precum şi o vindecare în viaţa clientului. 
Pentru dumneavoastră, ca terapeut, un considerent major al şedinţei de 
regresie spirituală în viaţa dintre vieţi este acela de a explora dualitatea eurilor 
din interiorul fiecărui subiect hipnotizat. 

Am un caz care ilustrează un conflict între două euri opuse unul celuilalt. 
Atunci când includ acest caz într-un seminar de pregătire, auditoriul tinde să-l 
numească „Cazul Duo-ului Dinamic." Următorul pasaj aparţine unei femei de 35 
de ani, nemăritată, pe nume Lois, care este manager de vânzări în cadrul unei 
mari companii internaţionale. Lois are un suflet destul de tânăr, pe nume 
Mawana, care a venit pe Pământ doar de vreo cinci sute de ani. În toate vieţile 
sale anterioare, acest suflet s-a încarnat ca bărbat. Până la viaţa prezentă, 
Mawana a selectat întotdeauna corpuri pe baza compatibilităţii. Acum, toate 
acestea s-au schimbat. Scena pe care o voi descrie s-a petrecut atunci când am 
purtat pe subiectul în zona de alegere a vieţii, chiar înainte de viaţa prezentă: 

Dr. N: Câte opţiuni de corpuri gazdă ai la dispoziţie? 

Mawana: Două: Unul este bărbat şi altul femeie. Am opţiunea de a alege 
un alt bărbat, ca şi în vieţile anterioare. Dar voi alege femeia, pentru că trebuie 
să încep să mă extind. 

Dr. N: Bine, Mawana, cum ţi se pare că arată Lois când o vezi pentru 
prima oară? 


Mawana:  Uh...slabă, cu păr pe peste tot...Doamne, este aşa 
de...violentă. Oh, o să fie ca şi cum ai lucra cu un pistol...De data aceasta chiar 
mă înham la greu... 

Dr. N: Vrei să spui că celelalte corpuri din trecut nu au fost atât de dificile 
în ceea ce priveşte contopirea, iar această alegere va constitui o schimbare 
pentru caracterul tău natural? 

Mawana: Da. Înţelegi, eu sunt un suflet tăcut şi analitic. Mă gândesc 
mult înainte de a lua o decizie. 

Dr. N: Şi de ce ai nevoie de o schimbare? 

Mawana: Pentru că după ce am analizat toate posibilităţile care se pot 
ivi în toate situaţiile, sfârşesc dorind să nu-mi asum nici un risc în vieţile mele. 

Dr. N: Vrei să-mi spui că ai un suflet indecis? 

Mawana: Oh...nu cred...sunt doar precaut. 

Dr. N: În ceea ce priveşte corpul Loisei, care este temperamentul ei? 

Mawana: O bombă gata să explodeze! Mereu iniţiază proiecte care o 
conduc spre încurcături emoţionale. 

Dr. N: Mawana, dată fiind această deosebire majoră între caracterul tău 
şi temperamentul corpului gazdă, ce vei avea de câştigat de pe urma acestei 
asocieri, ce element pe care nu-l aveai înainte în celelalte corpuri? 

Mawana: (pauză lungă) îmi vine greu să recunosc asta, dar m-am simţit 
confortabil în corpuri reci din punct de vedere emoţional, îmi este atât de uşor 
să fiu un observator şi să nu mă dedic unor lucruri...în mod special în relaţiile 
mele. Nu am fost...deschis cu oamenii. 

Dr. N: Înţeleg, şi cum a fost viaţa pentru tine în corpul lui Lois? 

Mawana: O cursă de mountain-russe! Ea este atât de... complicată... 
aruncându-se în situaţii fără să se gândească prea mult. Întotdeauna gata să se 
dăruiască total pentru orice. Eu evit anxietatea, ea nu. Eu trudesc din greu; ea 
se automotivează. 

Dr. N: Ea se exprimă mai direct în timp ce tu eşti mai indirect? 

Mawana: Asta e puţin spus. Încerc să o încetinesc, dar ea este aproape 
nepăsătoare...(vărsând lacrimi) mai ales cu mine. Realmente, există momente 
când scapă de sub control şi ne provoacă atâta suferinţă emoţională, încât 
devine copleşitor. 

Dr. N: Şi cum te fac toate acestea să te simţi, Mawana? 


Mawana: Prins ca într-o capcană. 


Observaţie: Mă opresc aici pentru o clipă pentru a oferi un pic de alinare 
clientei mele, ajutând-o să se concentreze din nou asupra cauzei pentru care a 
ales acest corp şi cum poate învăţa de la el. 

Mawana: (după ce şi-a revenit) Amândurora ne pasă în felul nostru. Eu 
sunt mai empiric în felul meu. Ea aduce o căldură în natura mea pe care cu 
greu am putut să o exprim în trecut. Amândoi avem o mândrie intensă şi nu 
suntem iuți din fire sau răzbunători cu oamenii care ne-au rănit. 

Dr. N: Deci acest aspect al dualității eurilor voastre a fost mai degrabă 
armonios? 

Mawana: (oarecum reţinut) Mmm, da...această parte a beneficiat de o 
adaptare mai uşoară... 

Dr. N: Bine, atunci, de care trăsătură a ei ai beneficiat cel mai mult, 
Mawana? 

Mawana: Ea este mereu gata să acorde încredere, pentru că iubeşte 
oamenii. Nu mă simt niciodată plictisit şi singur ca în vieţile anterioare. Ea mă 
împinge de la spate. 

Dr. N: Şi în ce o ajuţi cel mai mult? 

Mawana: Mi-a luat foarte mult timp dar, în sfârşit, o fac să mai 
încetinească puţin şi să se gândească înainte să se arunce cu capul înainte. 

Am analizat diferenţele dintre corpurile bărbăteşti şi cele femeieşti şi am 
aflat că Mawana, ca bărbat, a fost mai degrabă egoist cu femeile. Cred că 
schimbarea de direcţie a acestui suflet, datorată nu într-o mică măsură 
consilierii serioase dintre vieţi pe care a primit-o din partea ghidului, este 
rezultatul propriei saturaţii de relaţii sărace în afecţiune, cauzate de lipsa de 
dăruire ca bărbat. Consider că şedinţa noastră împreună le-a ajutat pe Lois şi 


Mawana să se vadă într-o lumină mai clară. 


Lois a început să dea mai multă ascultare sinelui interior, după lunga 
serie de relaţii emoţionale destructive avute până atunci. La multe luni după 
şedinţa noastră, Lois mi-a scris că acum este mai conştientă de faptul că 
ambele ei euri învaţă unul de la celălalt şi că încearcă să aducă echilibru în 
„personalitatea ei amestecată", cum o numeşte ea. Aparent, cele două euri au 
atins în sfârşit o relaţie de simbioză. 

Atunci când comportamentul unei persoane pare să aibă mică legătură 


(sau nici una) cu şinele, mă gândesc la un individ care se luptă să-şi găsească 


sufletul. Un client mi-a spus: „Sunt un suflet tăcut, cu o afinitate spre minţi 
umane deschise şi tolerante. Este mai uşor pentru mine să mă contopesc cu 
ele." Alt client a avut un punct de vedere diferit: „Vreau să mi se opună 
rezistenţă din partea creierului chiar din primul moment, pentru că munca este 
mai solicitantă, iar provocarea mai mare atunci când nu ne asemănăm. 
Amândoi vom avea de câştigat de pe urma acestei asocieri." Nu există formule 
magice în lucrarea de regresie spirituală în viaţa dintre vieţi. Fiecare caz 
trebuie evaluat individual. 

Atunci când interacţionez cu un client pe tema dualității corp-suflet îmi 
pun trei întrebări de bază: 

A. Este scopul eului sufletesc al clientului meu contracarat de diferite 
interese şi motivații ale corpului prezent? Care sunt acţiunile ce produc 
satisfacţie, în sensul de opus al anxietăţii? 

B. Dualitatea minţii sufletului şi minţii corpului clientului mei le aduce 
pe acestea în conflict sau le reuneşte; este vreuna din aceste condiţii 
deliberată din raţiuni ce ţin de progres? 

C: Este clientul meu integrat în mediul său şi în societatea umană sau 
acest individ se simte depersonalizat, gândindu-se că poate nu aparţine 
Pământului? 

În general, în lungul lor şir de încarnări fizice, sufletele întâmpină o 
rezistenţă sporită în unele corpuri în comparaţie cu altele. Pentru regresionistul 
spiritual care lucrează cu clienţi tulburaţi aflaţi în transă, poate părea chiar că 
are loc o luptă, sufletul încercând să se adapteze la afecțiunea sistemului 
nervos suferită de organismul uman. Dacă spiritul are puterea de a vindeca 
corpul, acesta din urmă are puterea de a 'închide' sufletul prin intermediul unor 
mecanisme de apărare primitive. Un scop principal al terapeutului regresiei 
spirituale în viaţa dintre vieţi este acela de a-i asista pe clienţi în căutarea lor 
pentru armonie interioară, prin intermediul unei mai bune cunoaşteri de sine şi 
a propriilor origini. Veţi dori, desigur, ca această autoevaluare realizată de 
client să continue mult timp după ce seria de şedinţe s-a terminat. 

În timpul prelegerilor sunt adeseori întrebat: „Ce se întâmplă cu acele 
suflete din corpurile cu dizabilităţi? De ce şi-ar dori cineva să aleagă asemenea 
vieţi limitate şi dureroase?" Unii membri ai auditoriului meu cred că sufletele 
care au ocupat corpuri cu handicapuri au fost trimise acolo fără să ştie 


dinainte, pentru că nici un alt suflet nu ar dori acest lucru. Din experienţa mea, 


acest lucru nu este adevărat. Sufletele se oferă voluntar pentru vieţi dificile şi 
sunt încurajate în camera de selecţie a vieților să vadă ce le va aştepta în 
viaţă. Nu suntem constrânşi de către ghizi. Sufletele ştiu dinainte despre lecţiile 
karmice specifice pe care le vor trăi, precum şi ce anume au de câştigat de pe 
urma unei vieţi problematice. 

Am avut o clientă care este profesoară pentru copii cu dizabilităţi. Unul 
dintre elevii săi, un băiat pe nume Josh, este imobilizat în scaunul cu rotile. 
Acest băiat este atât de handicapat, încât cu greu se poate mişca sau vorbi. Ea 
mi-a spus că Josh „vorbeşte" prin ochii săi şi prin expresiile faciale şi că are un 
zâmbet minunat. În timpul unei hipnoze profunde, clienta mea l-a văzut pe Josh 
ca fiind membru al unui grup de suflete mai avansat, căruia îi aparţine şi ea. 
Am aflat că Josh are un suflet agresiv, dominantor şi orientat spre acţiune, cu 
vibrații de energie atât de puternice, încât tinde să depăşească majoritatea 
corpurilor introvertite şi tăcute pe care le-a ales anterior. Acest suflet face ca 
trupurile extravertite şi puternice să-şi piardă controlul. Mi-a spus că s-a 
hotărât de comun acord că sufletul lui Josh trebuie să experimenteze un corp 
care să-l oblige să fie liniştit şi contemplativ. Această misiune pare să 
funcţioneze. 

în mod natural, atât sufletele extravertite, cât şi cele introvertite, învaţă 
de pe urma tuturor asocierilor lor cu miile de corpuri de pe parcursul 
încarnărilor. Ni se dau corpurile de care avem nevoie pentru a depăşi anumite 
obstacole majore întâlnite în viaţă. Se spune că nu ni se dă mai mult decât 
putem duce - şi în mare măsură acest lucru pare să fie adevărat. Suntem cine 
suntem prin constituţie. Există o întrebare pe care îmi place s-o adresez 
clienţilor şi care poate fi foarte edificatoare: 

Dintre toate corpurile pe care le-ai ocupat, pe care l-ai 

preferat şi de ce? 


Beneficiile terapeutice ale regresiei spirituale 


În calitate de hipnoterapeut al regresiei spirituale în viaţa dintre vieţi, 
preferinţele dumneavoastră pot înclina spre abordarea  psihanalitică, 
comportamentală, terapia Gestalt, a introspecţiei sau cea a liberei asocieri, 
asta ca să numesc doar câteva terapii. De fapt, am întâlnit o mare diversitate 


de orientări filozofice la studenţii mei. Poate pentru că mulţi practicieni ai 


hipnozei sunt nişte umanişti eclectici. Deşi acest manual reflectă propriul meu 
stil, consider că nu există o modalitate „corectă" atotcuprinzătoare pentru 
practicarea terapiei de regresie spirituală în viaţa dintre vieţi. Multe abordări 
psihologice pot fi integrate eficient în activitatea de regresie spirituală. 
Ocazional, un client care prospectează, în special cineva care a fost expus 
anterior unei terapii tradiţionale, va pune o serie de întrebări mai detaliate 
(trecând dincolo de ceea ce se discută în mod normal în timpul unui interviu 
preliminar) cu privire la aspectele psihologice şi clinice ale hipnoterapiei pentru 
regresie spirituală în viaţa dintre vieţi. 

Cred că pentru început este preferabil să evitaţi explicaţiile psihologice 
lungi, chiar dacă simţiţi că vreţi să le oferiţi, pentru că nu aceste aspecte 
doreşte clientul să le afle. Am descoperit că, de regulă, atenţia celor mai mulţi 
dintre clienţi este captată de o discuţie pe scurt, purtată în termeni generali, cu 
privire la hipnoterapie şi utilitatea terapeutică a acesteia în descoperirea 
sufletului. Accentuez importanţa armoniei energetice între sufletul-minte şi 
corpul uman. În măsura posibilului, menţineţi explicaţiile la un nivel simplu, 
pentru a evita îngrijorările, mai ales în cazul unui client care este temător faţă 
de orice fel de intervenţie de acest gen. Este bine să clarificaţi faptul că în timp 
ce hipnoza asociată regresiei spirituale în viaţa dintre vieţi reprezintă un 
instrument puternic pentru anamneza spirituală şi rezolvarea conflictelor, ea nu 
este în sine o psihoterapie. 

Clienţilor care insistă cu privire la terapie le pot spune că regresia în 
mintea inconştientă, pentru a recupera amintiri din vieţile anterioare şi din 
starea de suflet dintre acele vieţi, devine curativă abia atunci când se produce 
o pătrundere mai profundă în Şinele nostru adevărat. Le spun clienţilor că 
acest proces permite o mai bună iluminare a minţii conştiente, în mod 
particular odată cu descărcarea oricăror energii negative. Ca să fiu sincer, 
prefer să nu intru în prea multe detalii referitoare la această arie terapeutică 
înainte de începerea şedinţelor, pentru că aceasta ar putea genera o falsă 
percepţie asupra terapiei. Vreau ca subiectul să înceapă terapia cu o minte 
deschisă. Totuşi, revelaţiile terapeutice de la sfârşitul şedinţei reprezintă altă 
chestiune. 

Odată ce clienţii dumneavoastră se găsesc într-o stare supraconştientă, 
ei vor şti, mai bine decât v-aţi imaginat, ce anume le blochează potenţialităţile 
din punct de vedere psihologic. Cu cât înaintează şedinţa de terapie, această 


autoconştienţă capătă proporţii mai mari. În opinia mea, diferenţa dintre 
regresia în vieţile anterioare şi regresia spirituală este aceea că terapia 
regresiei spirituale în viaţa dintre vieţi permite o transformare a percepţiei. 
Clientul evoluează de la stadiul în care se percepe trăind în vieţi alcătuite din 
mai multe personalităţi temporare, la cel în care vede o adevărată versiune a 
Sinelui, emanând de la un singur caracter nemuritor pe care-l recunoaşte într- 
un decor spiritual. 

Când şedinţa de regresie se apropie de sfârşit, vreau să aflu următoarele 
informaţii terapeutice: 

A. Se află clienţii mei într-un stadiu al şedinţei în care pot să identifice 
dorinţele şi aspiraţiile sufletului lor? 

B. Sunt ei capabili să realizeze interpretări semnificative ale mesajelor 
spirituale pe care le-au receptat? 

C: în cadrul scenariului lor de viață, au ei capacitatea de a acționa pe 
baza noilor conştientizări, restructurând modelele negative? 

În ciuda faptului că au beneficiat anterior de psihoterapie, mulţi clienţi 
vin la dumneavoastră cu modele comportamentale negative şi cu o atitudine 
de om slăbit. Regresia hipnotică oferă terapeutului capacitatea de a evalua mai 
repede sursele rănilor emoţionale. Dar trauma nu se vindecă doar prin 
rememorarea sursei acesteia. Un client trebuie să înţeleagă sensul din spatele 
evenimentelor şi modul în care toate experienţele afectează sufletul. Prin 
intermediul terapiei regresiei spirituale în viaţa dintre vieţi, reducerea 
distorsiunilor şi a confuziilor apărute ca urmare a dilemelor emoţionale 
prezente, oferă clientului şansa de a ridica o cortină, scoțând la iveală Şinele 
superior. Acest lucru îi permite să-şi observe întreaga personalitate într-o 
lumină mai obiectivă. 

Lucrarea cu clienţii aflaţi în stadiu de suflet nu se limitează doar la 
vizualizarea vieţii dintre vieţi. Cu anumiţi subiecţi este posibil să folosiţi 
dualitatea minţii şi spiritului în mod efectiv, în cazul unor scene traumatice care 
implică încarnarea prezentă a clientului, pentru a extrage informaţii direct de la 
sufletul acestuia. Această tehnică este similară conversaţiilor în trei, purtate 
între facilitator, subiect şi ghid, pe care le descriu la cazul treisprezece din 
Călătoria Sufletelor. Comunicarea în trei poate fi la fel de eficientă şi între 
facilitator, subiect şi suflet. Sunetele vocii clientului se pot schimba atunci când 


aceştia vorbesc prin intermediul propriului suflet, la fel cum se pot schimba 
atunci când un ghid comunică prin ei. 

În cadrul propriei mele şedinţe de regresie spirituală în viaţa dintre vieţi 
(în care eu am fost subiectul şi nu facilitatorul), condusă de un hipnoterapeut 
priceput şi intuitiv, am intrat într-o scenă din viaţa mea prezentă când, la 
vârsta de şapte ani, am fost dus la un pension. Sufletul meu părea să plutească 
deasupra corpului meu. Mai târziu, când am ascultat înregistrarea audio a 
acestui fragment al şedinţei, mi-am dat seama că am vorbit pe un ton vocal 
diferit, în timp ce sufletul meu descria într-un mod obiectiv nevoia de a insufla 
curaj şi hotărâre minţii unui băieţel copleşit de singurătate şi de tristeţea 
generată de părăsirea părinţilor. Intensitatea acestei căi terapeutice este foarte 
revelatoare. 

În toţi anii mei de activitate am aflat că atunci când clienţii se percep în 
ochii minţii ca fiind nişte fiinţe nemuritoare şi descoperă că nu se află aici doar 
dintr-o coincidenţă biologică, ei încep să se concentreze şi să se adreseze 
adevărului lor interior. Evaluând conflictele din trecutul lor, eliberându-le şi 
reformulându-şi percepțiile despre cine sunt cu adevărat, ei pot avansa mai 
departe în viaţă. Clienţii sunt mai capabili să se împace cu locul lor în planul 
lucrurilor atunci când îşi descoperă nemurirea. După o şedinţă de regresie 
spirituală în viaţa dintre vieţi, ei află că există ordine şi scop şi că au de jucat 
un rol în acest plan. Această înţelegere permite restructurarea modelului lor de 
viaţă şi gestionarea atingerii scopurilor stabilite. 

Deşi este gândită ca o terapie pe termen scurt, nu susţin că terapia de 
regresie spirituală în viaţa dintre vieţi ar reprezenta o rezolvare rapidă pentru 
problemele clientului. Foşti clienţi mai vechi mi-au scris ani de zile după 
şedinţele de regresie spirituală în viaţa dintre vieţi, explicându-mi că 
procesează în continuare informaţiile obţinute. Cu toate acestea, ei au o 
înţelegere mai bună a realităţii şi a locului lor într-o lume absconsă. Ei se simt 
mai concentrați, mai productivi şi, nu în ultimul rând, mai conştienţi de 
suferinţele celorlalţi. 

Regresia spirituală oferă clienţilor înţelegerea faptului că nu simt singuri, 
chiar dacă viaţa lor este solitară. Aceasta se datorează faptului că sunt în stare 
să vadă legăturile lor nemuritoare cu o comunitate de tovarăşi de suflet care se 
află, ori s-au aflat, în corpurile rudelor, persoanelor iubite, prietenilor şi 


cunoştinţelor. Să ştii cu siguranţă că eşti valoros pentru alte fiinţe din cosmos, 


indiferent de circumstanţele vieţii prezente, este un fapt care are darul de a-ţi 
reîmprospăta puterile. Le recomand clienţilor mei să petreacă în fiecare zi o 
perioadă de timp în tăcere, intrând în contact cu puterile care îi veghează. 
Acest lucru este mai uşor de realizat în urma noilor cunoştinţe acumulate şi 
generează linişte interioară. Solitudinea, departe de nebunia cotidiană, 
deschide canale spre o voce interioară intuitivă. 

Când îi întreb pe clienţii aflaţi în stadiul de suflet ce anume fac în lumea 
spiritelor pentru a dobândi o conştienţă mai intensă, ei răspund că intră 
oarecum într-o izolare şi că se concentrează asupra stării pure a fiinţei lor. 
Bineînţeles, acest lucru este mai uşor pentru cei neîntrupaţi, deoarece aceştia 
nu sunt încurcaţi de impulsurile senzoriale şi emoţionale ale corpului fizic sau 
de tulburările materiale ale vieţii. Chiar şi aşa, conceptul este acelaşi şi pentru 
un suflet încarnat. Unul dintre câştigurile reconectării la lumea spiritelor în 
urma unei şedinţe de regresie spirituală în viaţa dintre vieţi este reprezentat de 
contactarea ghidului spiritual. 

Am remarcat beneficiile regresiei spirituale atunci când clienţii devin 
familiari cu proprii ghizi spirituali. Când lucrez cu un client în cadrul terapiei de 
regresie spirituală în viaţa dintre vieţi, simt atât prezenţa propriului meu ghid, 
cât şi pe cea a ghidului clientului. Ambii ghizi mă urmăresc cu atenţie pe toată 
durata sesiunii. Nu mă îndoiesc că sunt asistat în descoperirea elementelor 
psihologice care pot inhiba progresul clientului meu. Nu uitaţi niciodată că 
principalul terapeut este ghidul clientului, nu dumneavoastră. După ce clientul 
părăseşte cabinetul dumneavoastră, el se va adresa mentorului său pe viitor 
pentru consiliere şi ajutor. Ghizii spirituali reprezintă cel mai intim terapeut. 

Indiferent de intenţiile fiecărui client şi de frustrările întâlnite pe 
parcursul acestei munci, toţi subiecţii trebuie trataţi cu respect şi înţelegere. 
Cred în provocarea clienţilor mei, dar un facilitator al regresiei spirituale în 
viaţa dintre vieţi trebuie să aibă grijă să nu plaseze niciodată clientul în 
defensivă sau să-l facă să se simtă ameninţat de revelaţiile pe care le-a 
descoperit cu ajutorul său. Deoarece utilizarea hipnoterapiei în lucrarea de 
regresie spirituală în viaţa dintre vieţi reprezintă un mijloc extrem de puternic, 
aceasta îl poate deturna pe terapeut într-un joc de putere personală. 

Smerenia reprezintă cheia pentru a fi un vindecător eficient, deoarece 
sunteţi ghidat de o forţă superioară. Provocarea este mult mai mare atunci 
când trebuie să daţi dovadă de grijă şi înţelegere decât atunci când trebuie să 


arătaţi autoritate. Acest lucru se leagă de problema propriului concept de sine, 
precum şi de îndemânare în exprimare şi experienţă. Regresia spirituală, ceea 
ce implică expunerea sufletului, încorporează o încredere sacră, pe care 


trebuie să o onorăm. 


PARTEA A SASEA 


ÎNCHEIEREA SESIUNII 
Pregătirea pentru îmbarcare 


Atunci când analiza ultimei vizite a clientului dumneavoastră în lumea 
spiritelor (mă refer, desigur, la cea din zona de selecţie a vieţii) se încheie, 
trebuie să ştiţi că şedinţa se apropie de sfârşit. Capitolul paisprezece din 
Călătoria Sufletelor este dedicat în întregime pregătirii sufletului pentru 
îmbarcare. În clasele mele de pregătire, studenţii mă întreabă adesea: "Oare 
toate sufletele se pregătesc pentru o nouă viaţă în acelaşi mod?" Răspunsul 
meu este că nu. Nu numai că există diferenţe în modul în care sufletele se 
pregătesc pentru următoarea încarnare, dar chiar şi aceleaşi suflete se pot 
pregăti în moduri diferite de la o viaţă la alta. 

În acest moment al şedinţei, mi-aş putea întreba clientul: 

Aş vrea să îmi explici ce anume faci înainte de a părăsi lumea spiritelor 
pentru a te încarna în viaţa ta curentă. 

Veţi primi o mare varietate de răspunsuri din partea clienţilor, în funcţie 
atât de natura vieţii ce va veni, cât şi de nivelul de evoluţie al sufletului. Redau 
în cele ce urmează o scurtă listă a motivelor aflate în spatele reacţiilor 
diferiților clienţi. 

A. Unii clienţi nu îşi vor aminti nimic despre faza finală a pregătirilor 
pentru încarnare. Tot ceea ce pot spune aceştia este că au finalizat selecţia 
vieţii şi apoi au ajuns în pântecul mamei. 

B. Unii clienţi vor vorbi despre frecventarea unei clase de pregătire 
menite revizuirii finale a aspectelor esenţiale ale vieţii ce va veni. Există aici 
două variabile: 

1. Ei se pot întâlni numai cu ghizii lor spirituali. 

2. Se pot întâlni atât cu ghizii, cât şi cu alte suflete ce vor juca un rol 


important în următoarea lor viaţă. 


C; Unele suflete îşi vor lua un scurt rămas bun de la câţiva prieteni din 
grupul lor de suflete, apoi vor pleca imediat către locul de îmbarcare, fiind 
însoţiţi de ghizii lor. 

D. Unele suflete par a sta în solitudine înainte de a părăsi lumea 
spiritelor. Şi aici există două variabile: 

1. Ele nu au cunoştinţă de faptul că un ghid le-ar însoţi şi se trezesc 
deodată în fetus. 

2. Ele sunt escortate de un ghid la locul îmbarcării şi experimentează 
acelaşi tip de călătorie spre fetus ca majoritatea celorlalte suflete. 

Nu vreau să las cititorul cu impresia că sufletele nu-şi iau rămas-bun de 
la colegii lor de grup. Depinde însă când anume apare această 'ceremonie' a 
despărțirii în succesiunea evenimentelor spirituale. Un scurt moment de bun 
rămas ce survine exact atunci când sufletul este pregătit de plecare nu 
înseamnă în mod obligatoriu absenţa despărţirilor mai lungi într-o fază 
anterioară. De asemenea, amintiţi-vă faptul că o parte din energia 
dumneavoastră nu părăseşte niciodată lumea spiritelor, aşa că nu este vorba 
deloc despre o plecare a întregii dumneavoastră fiinţe. Ceea ce a mai rămas 
din fiinţa noastră se poate manifesta deopotrivă activ sau inactiv, în funcţie de 
cât de multă energie am luat cu noi în respectiva încarnare, după cum am 
menţionat deja în secţiunea dedicată diviziunii sufletului. Oricum ar fi, 
despărţirea unui suflet de prietenii săi poate fi foarte intensă, în special dacă îi 
priveşte pe aceia care se vor încarna alături de noi în viaţa viitoare. 

Clasele de pregătire sau de recunoaştere, menite sufletelor ce părăsesc 
lumea spiritelor, simt de multe ori conduse de directori - coordonatori, care nu 
sunt aceleaşi fiinţe cu ghizii personali ai sufletelor care iau parte la aceste 
clase. Directorii aceştia, cunoscuţi şi ca îndrumători, sunt specialişti în repetiţia 
generală a scenelor semnificative din viaţa ce urmează. În esenţă, ei sunt aceia 
care conduc ultima împrospătare a memoriei sufletelor care urmează a se 
încarna. Nu este un fapt neobişnuit ca sufletele să-şi cunoască sufletele- 
companion şi cele afiliate care urmează să joace roluri importante în piesa ce 
tocmai stă să înceapă. Timpul exact al naşterii acestei noi generaţii de copii nu 
condiţionează în vreun fel urmarea acestor clase de pregătire. De exemplu, 
puteţi fi cu cinci ani mai în vârstă decât soţia dumneavoastră, dar amândoi aţi 


urmat aceeaşi clasă de pregătire referitoare la întâlnirea voastră. 


Există clienţi care îşi vor descrie clasele de pregătire ca fiind orientate în 
principal către viitoarea recunoaştere a sufletelor pereche. Alţii vă vor spune că 
au experimentat consolidarea anumitor lecţii karmice, pentru ca alţii să declare 
că respectivul curs a implicat o combinaţie de elemente. Atunci când oamenii 
încearcă sentimente de deja vu şi sincronicitate în legătură cu anumite 
evenimente inexplicabile din viaţă, este foarte posibil ca aceste senzaţii să fie 
amintiri ale clasei lor de pregătire. 

Există multe tipuri de întrebări pe care le puteţi adresa clienţilor în 
această fază a sesiunii. 

1. Ce elemente declanşatoare sau indicii ţi s-au dat pentru a te ajuta 
să îţi aminteşti de importanţa anumitor evenimente? 

2. Poţi să îmi spui cum trebuia să îţi aminteşti de oamenii importanți 
din viaţa ta? 

3, Care este cel mai important aspect al ultimei tale clase de 
pregătire? 

Rareori puteţi auzi un client susţinând faptul că în momentele imediat 
anterioare îmbarcării către o nouă viaţă ar fi avut nevoie ca ghidul lor să le 
insufle ceva mai multă convingere sau încredere. În timp ce aceste situaţii sunt 
foarte neobişnuite, nici un suflet nu este forţat să se reîncarneze. El se poate 
retrage în orice moment, dacă doreşte acest lucru. Am menţionat deja faptul că 
am întâlnit foarte rar un suflet care să ceară să fie înlocuit odată ce se afla în 
fetus. Majoritatea clienţilor dumneavoastră vor susţine că, departe de a încerca 
senzaţii de anxietate, erau plini de bucurie, speranţă şi aşteptări în legătură cu 
viaţa ce urmează. Mai bine de 80% dintre clienţi s-au încadrat în această ultimă 
categorie. Din moment ce un mic procent dintre clienţi exprimă o oarecare 
temere, v-aş recomanda să aveţi în vedere adresarea următoarelor întrebări 
legate de atitudinea cu privire la re-naştere. 

1. Care a fost motivul principal al venirii tale în lume? 

2; Ai simţit cumva că este de datoria ta să vii, ca şi cum o nouă 
încarnare ar fi fost inevitabilă, sau ai fi putut rămâne? 

3, 

3. Cum ai caracteriza atitudinea ta privitoare la renaştere? 

a. Bucuroasă şi plină de aşteptări legate de oportunitatea unei noi 
reîncarnări? 


b. Indiferentă faţă de o nouă viaţă? 


c. Prudentă sau chiar şovăielnică? 

Am prezentat deja un exemplu de întoarcere pe Pământ a unui suflet, la 
capitolul cincisprezece, cazul douăzeci şi nouă, din Călătoria sufletelor. Dacă 
subiectul dumneavoastră este capabil să descrie această procedură, el va 
afirma că a fost însoţit de ghidul său, pentru o scurtă perioadă, până la un fel 
de poartă de ieşire, înainte de a se despărţi. Apoi sufletul a avut senzaţia că 
trece înapoi către Pământ printr-un un fel de vârtej sau tunel. În multe cazuri, 
clientul îşi aminteşte doar vag ultima fază a re-naşterii. El va spune: "Am trecut 


dinspre lumină în întuneric (poarta) şi apoi am simţit o căldură (în pântec)." 


Încheierea regresiei spirituale 


După încheierea analizei pregătirilor de îmbarcare este momentul să 
trageţi concluziile şi să încheiaţi propriu-zis şedinţa. De multe ori, ajungând în 
această etapă, adresez întrebări deschise, precum: "Bine, cum te simţi acum în 
legătură cu tot ce ai învăţat?" Veţi afla că, după ce au experimentat adevăratul 
sens al vieţii prin intermediul regresiei spirituale, clienţii sunt de multe ori 
şocaţi de cât de serios au abordat probleme lipsite de orice însemnătate. 
Faptul că văd scopul superior din spatele tuturor experienţelor lor conferă 
clienţilor o perspectivă lărgită. După şedinţe, clienţii îmi scriu că acum acordă 
mai multă atenţie aspectelor cu adevărat importante ale vieților lor. 

După vizionarea existenţei lor spirituale dintre vieţi, deciziile majorităţii 
clienţilor îşi găsesc o nouă modalitate de rezolvare. Ei conştientizează că trupul 
lor este un dar preţios, la alegerea căruia au contribuit ei înşişi. Văd viaţa ca pe 
o oportunitate de a învăţa şi de a se dezvolta, simțind o mai mare încredere în 
ei înşişi. Dincolo de toate, ei înţeleg faptul că realitatea lor are ordine şi scop. 

La sfârşitul unei şedinţe ce a durat peste trei ore, atât dumneavoastră, 
cât şi clientul sunteţi foarte obosiţi. La un moment dat, în apropierea finalului, 
adresez clienţilor o întrebare menită să facă un rezumat: 

Înainte de a încheia şedinţa şi de a părăsi lumea spiritelor, vreau să 
arunci o ultimă privire în jur şi să-mi spui dacă există vreun aspect a cărui 
semnificaţie am scăpat-o şi despre care ai vrea să discutăm. 

Cei mai mulţi dintre clienţi răspund că nu. Poate din motivul că şi ei sunt 
la fel de epuizați ca mine! Cu toate acestea, din când în când, se întâmplă ca 


unii să amintească o activitate care ne-a scăpat sau un anumit aspect ce 


trebuie încă lămurit. La sfârşitul şedinţei, cei mai mulţi dintre clienţi cred că şi- 


au revăzut amintirile la care puteau avea acces. 


Trezirea clientului regresiei spirituale în viaţa dintre vieţi 


Clientul regresiei spirituale în viaţa dintre vieţi trebuie scos din starea de 
transă adâncă cu multă atenţie. După o lungă perioadă de hipnoză, cea mai 
mare parte petrecută în cadrul stării supraconştiente Tetha, subiecţii vor simţi 
o mare îngreunare şi chiar o amorţire a corpului. Ei pot, de asemenea, să se 
simtă puţin dezorientaţi pentru câteva minute. Acest lucru se petrece deoarece 
fiecare persoană experimentează o transformare a eului, de la angajarea totală 
în starea de suflet, înapoi la personalitatea sa curentă. Din acest motiv, trezirea 
trebuie realizată încet şi cu grijă. 

Simplul fapt că i-aţi scos din transă nu înseamnă că subiecţii vor pierde 
imediat legăturile realizate cu sufletul lor. Într-adevăr, clienţii vor păstra o 
conexiune internă mai puternică cu propriul suflet pentru tot restul vieţii lor. 
Atunci când se trezesc, clienţii vin dintr-un loc foarte sigur - sanctuarul 
căminului lor permanent - şi ajung în mediul fizic solicitant al planetei Pământ. 
De aceea, această tranziţie nu trebuie să fie abruptă. 

Aş dori să dau un exemplu despre cum îmi încep instrucţiunile de trezire, 
la sfârşitul regresiei spirituale. 

Pe măsură ce începem să părăsim sfera superioară a sufletului tău, 
precum şi frumoasa ta existenţă în lumea spiritelor, vreau să-ţi aminteşti că 
această lume minunată este mereu cu tine. Tot ceea ce am discutat (toate 
gândurile, amintirile şi trăirile tale) vor rămâne alături de tine pentru a te ajuta 
şi a-ţi da putere să continui viaţa ta actuală cu energii şi scopuri reînnoite. 
Permite acestei înţelegeri atotcunoscătoare să se aşeze lin în mintea ta 
conştientă, îngăduie-ţi şi ţie să te simţi acum complet şi întreg, ca o singură 
persoană, aşa cum şi eşti în realitate. Şinele tău nemuritor este pe deplin unit 
cu şinele uman, ca o singură fiinţă, pe măsură ce ne întoarcem, din ce în ce 
mai puternic, înapoi prin tunelul timpului, în prezent. 

Cu siguranţă, această mantră poate fi considerată o sugestie post 
hipnotică pentru client, dar eu o folosesc pentru trecerea la starea conştientă. 
Ca regulă generală, nu cred că tradiționala folosire a sugestiilor post-hipnotice 
ar constitui o componentă necesară a regresiei spirituale, mai ales din moment 


ce trimiteţi clientul acasă împreună cu benzile pe care este înregistrată şedinţa 
sa. Sugestiile post-hipnotice pot dura o vreme, dar cred că regresia spirituală 
are prin ea însăşi o calitate durabilă. Din experienţa mea, toate amintirile 
accesate cu privire la lumea spiritelor vor fi reţinute de client şi în lipsa unor 
sugestii post-hipnotice formale. 

Toate studiile despre sugestiile post-hipnotice indică faptul că atunci 
când sunt folosite, informaţiile, în mod special cele relevante, vor avea o mai 
mare durabilitate. Am menţionat anterior, la secţiunea dedicată ghizilor, că 
puteţi afirma: "nu veţi uita niciodată imaginile şi discuţiile purtate cu ghidul 
dumneavoastră spiritual". Folosirea sugestiilor post-hipnotice poate fi adecvată 
şi în alte domenii specifice, precum desensibilizarea traumelor din vieţile 
anterioare. 

Totodată, nu exclud posibilitatea ca aceste consolidări ale amintirilor să 
poată fi necesare în ceea ce-i priveşte pe unii clienţi (din raţiuni ce ţin de 
vindecarea acestora), mai ales dacă sunt legate de un anumit suflet sau de 
înfăţişările înaintea consiliului. Aceste judecăţi trebuie făcute în funcţie de 
fiecare client şi şedinţa acestuia. Nu aş recomanda să încercaţi să spargeţi 
blocajul amnezic în ceea ce priveşte accesul la informaţiile din lumea spiritelor 
nici unui client, şi nici să-l îndemnați să-şi privească viitorul destin prin folosirea 
sugestiilor post-hipnotice. 

Toţi practicanţii hipnozei au propria lor metodă de a-şi întoarce clienţii la 
starea de conştienţă deplină. Ceea ce am oferit în paginile de faţă este propria 
mea metodă de pregătire înaintea instrucţiunilor pentru trezirea finală, când 
voi începe numărătoarea inversă. În acest timp, voi cere clientului să respire 
adânc, adăugând obişnuita comandă pentru focalizarea vizuală şi claritatea 
minţii. Solicit totodată clienţilor să-şi accelereze circulaţia, încurajându-i să se 


simtă relaxaţi, mulţumiţi şi pe deplin împrospătaţi. 


Interviul final 


După ce clienţii dumneavoastră se trezesc din experienţa lor spirituală, 
mulţi vor privi în gol pentru câteva minute, cuprinși de venerație pentru ce au 
văzut. Unii vor avea ochii scăldaţi în lacrimi, în timp ce alţii vor râde de bucurie. 
Mulţi vor simţi greutatea aşteptărilor pe care maeştrii lor spirituali le au de la 


ei. La început încerc să spun foarte puţine lucruri, pentru că doresc să îi acord 


clientului meu acest moment de linişte pentru a reflecta. Îl voi încuraja numai 
să stea liniştit şi să-şi revină, în timp ce îi ofer un pahar cu apă şi pregătesc 
înregistrările audio. 

Veţi întâlni două tipuri de răspunsuri din partea clienţilor, cu privire la 
sesiunea lor de regresie spirituală în viaţa dintre vieţi. Unii nu vor dori să 
vorbească prea mult despre ceea ce au văzut, deoarece este atât de intim şi 
personal, încât vor să-şi adune propriile gânduri în zilele ce urmează fără a fi 
influenţaţi în vreun fel de dumneavoastră. De multe ori se va întâmpla să vă 
contacteze ei înşişi mai târziu. Totuşi, majoritatea clienţilor vor vrea imediat să 
discute despre momentele esenţiale ale şedinţei lor. Vă sfătuiesc să îi lăsaţi pe 
ei să conducă discuţia la început, în orice direcţie îşi doresc. Sunt copleșiți de 
faptul că s-au descoperit pe ei înşişi. La nivelul conştient, ei realizează acum că 
s-a deschis un canal spre propriul lor sine interior. În timp ce simt un mare 
entuziasm, încearcă totodată sentimentul responsabilităţii divine faţă de vieţile 
lor. Această validare intens personală a propriei identități le dă clienţilor 
autenticitate şi un loc în lume. 

Este important să realizaţi faptul că mulţi clienţi vă vor cere sfaturi 
despre semnificaţia şedinţei lor - şi că trebuie să fiţi prudent în acest punct. 
Obiectivul nostru este să ne ajutăm clienţii în descoperirea propriilor 
interpretări ale vizualizărilor din lumea spiritelor. Clienţii au tendinţa de a dori 
să fie direcţionaţi şi ajutaţi de dumneavoastră prin aceste interpretări. 
Bineînţeles, puteţi să vă exprimaţi opiniile cu privire la viaţa lor în lumea 
spiritelor, dar eu aş fi atent în ceea ce priveşte orice comentariu referitor la 


deciziile lor viitoare. 


O idee bună este să le adresaţi o serie de întrebări generale, cum ar fi: 


1. Ce anume consideri a fi principalul aspect câştigat din această 
şedinţă? 

2; Te înţelegi mai bine pe tine însuţi în urma celor aflate? 

3: înţelegi acum mai bine viaţa şi locul tău în ea? 

4. Ce posibilităţi şi alternative vezi că îţi sunt deschise acum, odată ce 


deţii aceste informaţii? 
Este posibil ca subiecţii dumneavoastră să nu fie în stare să răspundă nici 
uneia dintre aceste întrebări imediat după şedinţă. Regresia spirituală are 


intenţia de a da clienţilor mai multă informaţie asupra direcţiei şi scopului lor, 


dar felul în care aleg să o facă depinde numai de ei. Este posibil să aibă nevoie 
de mult timp pentru auto-evaluare. 

Unul dintre avantajele interviului final este acela că-i permite clientului să 
devină conştient pe deplin, după o lungă şedinţă de hipnoză. Interviul final 
poate dura cel puţin o jumătate de oră. Bineînţeles că nu veţi dori ca ei să se 
grăbească şi să sară direct în maşină până când nu s-au adunat pe deplin . 
Acesta este motivul pentru care privesc atent ochii şi mişcările corporale ale 
clienţilor mei. În timp ce subiectul îşi revine după hipnoza adâncă, îi explic că în 
zilele şi săptămânile ce urmează, multe fragmente din amintirile sale sufleteşti 
vor putea continua să iasă la suprafaţă în flash-uri şi vise. Le cer insistent să 
păstreze un jurnal în care să noteze tot ceea ce li se pare a fi semnificativ în 
această privinţă. Acest jurnal, alături de înregistrările lor audio, se pot dovedi 
extrem de utile pentru o nouă şedinţă de regresie spirituală în viaţa dintre vieţi. 

Din moment ce o singură şedinţă nu va conţine niciodată toate 
informaţiile pe care oamenii ar vrea să le aibă în legătură cu propria existenţă, 
este normal pentru unii clienţi să vorbească despre o a doua vizită în cabinetul 
dumneavoastră. Este posibil chiar să vă solicite acest lucru pe loc. Cel mai 
adesea însă, decizia lor de a vă vedea din nou survine abia după ce au ajuns 
acasă, au ascultat benzile audio, au reflectat asupra anumitor părţi din şedinţa 
lor de regresie spirituală în viaţa dintre vieţi şi au decis că trebuie să afle mai 
multe. Recomandarea mea este să avertizaţi cu toată sinceritatea clientul, 
înainte să părăsească biroul dumneavoastră, că este posibil să nu-şi 
amintească nimic în plus în şedinţa următoare. 

Motivul pentru care o a doua şedinţă de regresie spirituală în viaţa dintre 
vieţi nu ar fi productivă, poate ţine atât de capacitatea clientului însuşi, cât şi 
de înclinațiile ghidului său spiritual, de lecţiile ce trebuie învăţate sau nivelul de 
dezvoltare al sufletului său. Pe de altă parte, nici nu încape discuţie că o 
şedinţă repetată poate scoate la iveală informaţii importante despre viaţa 
spirituală a anumitor clienţi. Nu există nici o abordare prestabilită în a repeta 
sau nu şedinţele. Subiecţii cărora le-a fost necesar mult efort pentru a atinge 
lumea spiritelor sunt cei pe care aţi dori probabil să-i duceţi înapoi, pe ruta 
propriei copilării - viaţa anterioară - lumea spiritelor. Cu alţi clienţi puteţi evita 
regresia în copilărie, lucrând numai pe ruta inducţie - cufundare - viaţa 


anterioară. 


Cufundarea poate să nu dureze la fel de mult a doua oară, mai ales dacă 
i-aţi dat clientului o sugestie post-hipnotică prin care i-aţi transmis faptul că 
orice altă sesiune ulterioară de regresie împreună cu dumneavoastră va merge 
repede şi uşor. Ar trebui să folosiţi o altă viaţă trecută în cazul şedinţelor 
repetate, pentru a intra în mod natural în lumea spiritelor. Viaţa trecută trebuie 
să fie diferită de cea folosită la prima sesiune de regresie spirituală, pentru a-i 
acorda clientului varietate şi detalii suplimentare. Mai mult, graţie repetării 
şedinţelor, amândoi veţi afla mai multe despre auto-actualizarea sufletului 


subiectului în diferitele corpuri. 


Concluzii 

Mulţi dintre clienţii mei părăsesc cabinetul apucându-şi casetele audio ca 
şi cum ar fi din aur. Mereu mă întreb cum vor pune în aplicare ceea ce au 
învăţat pentru a da o nouă direcţie vieţii lor. Întotdeauna simt că aş fi putut 
săpa după mai multe informaţii, că aş fi putut să-i ajut mai mult şi să fac mai 
multe pentru a le facilita o mai mare conştienţă a minunilor din viaţa lor 
spirituală. Fiecare şedinţă este unică şi de fiecare dată când pot asista un client 
în dezvăluirea cunoştinţelor ascunse despre existenţa sa nemuritoare, mă simt 
privilegiat. 

Când am început, cu mulţi ani în urmă, am pătruns pe un teren virgin, 
trebuind să deschid o perspectivă cu totul nouă în domeniul folosirii hipnozei 
pentru a ajunge la viaţa dintre vieţi. Dumneavoastră nu va trebui să faceţi 
acest lucru. În acelaşi timp, ştiu că regresioniştii spirituali care îmi vor urma vor 
duce această lucrare mult mai departe decât am făcut-o eu. Hipnoterapie 
pentru regresie spirituală în viața dintre vieţi presupune o mare 
responsabilitate şi reclamă să daţi tot ce puteţi, dat fiind că sensibilitatea 
clienţilor este atât de complexă. 

Descoperindu-şi caracterul nemuritor, clienţii regresiei spirituale în viaţa 
dintre vieţi îşi percep existenţa ca pe o succesiune neîntreruptă. Aceasta îi face 
să-şi înţeleagă locul în şirul vieţii, morţii şi re-naşterii. În ciuda circumstanțelor 
lor actuale, oamenii vor părăsi cabinetul dumneavoastră ştiind că au un loc 
permanent în viaţa de apoi, un loc al iubirii, păcii şi iertării, alături de fiinţe 
avansate care le poartă de grijă. 

Veţi avea clienţi care vor întreba ce vor face cu toate informaţiile pe care 


le-au dobândit despre ei înşişi. Ei sunt îngrijoraţi cu privire la îndeplinirea 


obiectivelor pentru care au fost aduşi în această viaţă, încerc să îi liniştesc, 
spunându-le că maeştrii noştri au o răbdare infinită cu noi. Le mai spun 
clienţilor care se pregătesc să plece că nu suntem măsuraţi atât după ceea ce 
facem pentru noi înşine, cât după cum i-am ajutat pe alţii de-a lungul vieţii. Le 
explic că în fiecare viaţă putem şovăi, putem greşi, putem alege căi incorecte 
sau opta într-un fel mai puţin fericit, dar continuăm să ne dezvoltăm cu fiecare 
oportunitate şi decizie. Emblema unei vieţi deosebite constă în a avea curajul 
de a ne aduna după eşecuri şi de a ne duce destinul la capăt cu încredere. 


Anexă 

CALEA SUFLETELOR 

Principii spirituale 

1. Sufletul nu poate fi definit sau măsurat deoarece nu are limite 
observabile în ceea ce priveşte creația divină. Cele mai consistente rapoarte cu 
privire la demonstrarea esenței sufletelor postulează că acestea reprezintă o 
energie inteligentă, nemuritoare, manifestată prin anumite unde vibraţionale 
de lumină şi culoare. 

2. Toate ființele umane au un suflet ce rămâne ataşat până la moarte 
de corpul fizic ales. Sufletele joacă într-adevăr un rol în selecția următoarei 
vieţi fizice, în cursul unor cicluri ale reîncarnării. În mod tipic, sufletul se alătură 
corpului fizic după concepţie, într-o perioadă cuprinsă între luna a patra şi 
naştere. 

3: Fiecare suflet are un caracter unic, imortal. Când se uneşte cu 
creierul uman, acest caracter se îmbină cu temperamentul emoţional (sau eul 
uman) al acelui corp, pentru a produce o personalitate singulară şi temporară 
pentru acea viaţă. Acest lucru se înţelege prin dualitatea minţii noastre. 

4. În timp ce memoria sufletului poate fi ascunsă nivelului conştient 
prin intermediul amneziei, modelele de gândire ale sufletului influenţează 
creierul uman pentru a da motivaţie anumitor acţiuni. 

5y Sufletele se reîncarnează în fiinţe umane pentru nenumărate vieţi 
în scopul avansării de-a lungul nivelelor de dezvoltare prin rezolvarea anumitor 
sarcini karmice rămase din existenţele anterioare. Fiecare personalitate, în 
fiecare viaţă, contribuie la evoluţia sufletului. Sufletele cresc în cunoaştere şi 


înţelepciune în timpul acestui proces de învăţare, precum şi prin analizarea 


acţiunilor lor anterioare care se realizează în perioada cuprinsă între încarnări - 
prilej cu care sufletele sunt ajutate de profesorii lor spirituali. 

6. Planeta noastră face parte dintr-un număr incalculabil de lumi, ce 
servesc ca şcoli de antrenament pentru avansarea sufletelor, în timpul 
încarnării fizice temporare de pe Pământ, sufletelor le este prevăzută 
oportunitatea de a se dezvolta prin încercări şi greşeli, acumulând astfel 
înţelepciune. Oamenii nu sunt legaţi de o existenţă predeterminată. 
Numeroasele posibilităţi şi probabilităţi provenite din influenţa karmică 
anterioară constituie subiectul liberului arbitru al sufletului. 

Ja Pământul este un loc de o mare frumuseţe şi bucurie, dar cuprinde 
şi insule ale ignoranței, urii, şi suferinţei, alături de dezastrele planetare 
naturale, asupra cărora avem puţin control. Faptul că noi trebuie să ne 
confruntăm cu aceste elemente deopotrivă pozitive şi negative ne este 
cunoscut dinainte. Această planetă constituie mai curând un tărâm de testare 
pentru suflete decât un loc al răului şi al influențelor demonice din afara lumii 
noastre. Nu există nici un fel de rea-voinţă spirituală în cadrul ordinii divine a 
iubirii şi compasiunii, care înconjoară originile noastre spirituale. 

8. Iluminarea personală emană din interiorul fiecăruia dintre noi. Ea 
dă posibilitatea tuturor oamenilor să-şi cultive capacitatea de a ajunge la 
propria putere divină fără ajutorul nici unui intermediar. 

9. În momentul morţii fizice, sufletul se întoarce în lumea spiritelor şi 
la sursa creaţiei sale. Din moment ce o parte a energiei sufletului nu a părăsit 
niciodată lumea spiritelor în timpul încarnării, sufletul ce se întoarce se 
reîntâlneşte cu propria sa esenţă. Astfel, procesul învăţării spirituale nu 
încetează niciodată pentru suflet. Lumea spiritelor oferă sufletelor şi 
oportunitatea de a se odihni şi reflecta între vieţile fizice. 

10. Sufletele par a face parte dintr-o serie de grupuri-matcă specifice, 
cărora le-au fost repartizate chiar din momentul propriei creaţii. Profesorii 
fiecărui grup sunt ghizii spirituali personali ai tuturor membrilor acelui grup. 
Sufletele din acelaşi grup se reîncarnează şi îşi asumă roluri semnificative 
unele în vieţile celorlalte pe Pământ. 

11. Departe de a putea fi definit ca un loc al sublimei inacţiuni sau 
nirvana, lumea spiritelor apare a fi un loc de tranziţie al sufletelor ce evoluează 
în forme superioare de energie. Astfel, acestea pot dobândi capacitatea de a 
crea atât obiecte însufleţite, cât şi neînsufleţite. Însăşi energia sufletului a fost 


creată de o forţă superioară. Lumea spiritelor are o arie de influenţă nedefinită, 
cu excepţia faptului că se pare că include universul nostru şi dimensiunile din 
apropierea acestuia. 

12. Nici una dintre zeitățile religiilor de pe Pământ nu este văzută în 
lumea spiritelor de către sufletele care se întorc aici. Cea mai apropiată 
legătură a sufletului cu o putere divină este cea cu ghidul personal şi cu 
membrii consiliului său, care monitorizează acţiunile şi dezvoltarea fiecărui 
suflet. Unele suflete provenite de pe Pământ simt prezenţa unei Surse care 
emană de undeva de deasupra acelor fiinţe înțelepte care formează 
componenţa consiliului. 

13. Lumea spiritelor pare a fi condusă de unele suflete foarte 
dezvoltate, care nu se mai încarnează. Acestea conduc şi monitorizează 
lucrarea sufletelor pe care le au în grijă. Atunci când sufletele care se 
încarnează ating nivele mai înalte de înţelepciune şi performanţă, ele vor 
înceta să se mai încarneze, ocupându-şi locul printre aceşti specialişti care 
ajută sufletele. Aceste suflete supraspecializate par a fi recrutate în baza 
motivaţiei, talentului şi performanţelor lor. 

14. Telul suprem al tuturor sufletelor pare a fi dorinţa de a căuta şi de 


a găsi perfecțiunea, de a se contopi în cele din urmă cu Sursa care le-a creat. 


LEGENDĂ IMAGINI 


Pe pagina următoare. 


Figura 1: Marea sală a centrului comunităţii. Diagrama reprezintă 
prima imagine pe care o văd cei mai mulţi oameni şi înfăţişează o serie de 
grupuri primare de suflete, care, laolaltă formează un grup mare secundar, de 
circa 1.000 de suflete. Grupul primar A este propriul grup de suflete al 


subiectului. 

Figura 2 indică poziţia de falangă romboidală a unui grup primar de 
suflete, care salută întoarcerea sufletului A. Ghidul grupului (B), se află în 
spate. Aici se ascund unul în spatele celuilalt multe suflete aşteptând să le vină 


rândul să-l salute pe membrul grupului care tocmai soseşte. 


Figura 3 indică poziţionarea cea mai obişnuită, în semicerc, a unui grup 
de suflete care aşteaptă să salute întoarcerea sufletului A. Ghidul (aflat în 
poziţia B) poate fi sau nu prezent. Pe limbile ceasului redat în diagramă, 
sufletele înaintează atunci când le vine rândul, de pe poziţiile din interiorul unui 
arc de cerc de 180 grade. De obicei, sufletele care întâmpină un nou-venit nu 


se apropie din spatele lui A, adică din poziţia aflată la ora 6. 

Figura 4: Spectrul culorilor aurelor spirituale. Acest tabel de 
clasificare indică felul în care culorile centrale primare ale sufletului devin mai 
închise, de la începătorii din căsuţa 1, la maeştrii avansați din căsuţa 11. 
Culoarea nimbului, care este acoperită parţial de diferite nuanţe, poate 


înconjura culorile centrale ale sufletului. Există, de asemenea, o suprapunere 


parţială a culorii aurei între sufletele de la nivelul 1 la nivelul 6. 


Culorile Primare ale Centrului Sufletului 


amO SE 
2 3 4 5 


alb mat alb- galben- galben 
rozaliu ponora 
iu 


Culorile Aurelor Secundare 


ll mal Ama) Lene 
A B C D 0 


argintiu roșu verde albastru nici o 
culoare 


Subiect Masculin de nivel Il 
pna 


îi 
| Di 
Aetecocooo:S 


3B 

Figura 5: Culorile energiei etalate de un grup de suflete. Acest 
tabel indică rudele încarnate în viața actuală a subiectului, precum şi un 
prieten al acestuia (3B). Căsuţele pentru fiecare rudă se potrivesc cu cele din 
figura 4, atât în ceea ce priveşte culorile centrale, cât şi culorile haloului. 
Căsuţele numerotate cu 2,3,4 şi 5 constituie culorile primare. Căsuţele marcate 
cu A,B,C şi D sunt culorile secundare ale haloului, etalate de membrii grupului. 


Elders 


Figura 8: Camera Consiliului. Modelul structural tipic în care Bătrânii 
întâmpină sufletele. Această cameră spațioasă apare majorităţii oamenilor ca o 
rotondă mare, cu un tavan în formă de cupolă. Sufletele intră în această 
cameră printr-un capăt al coridorului (A), sau dintr-o nişă. Sufletul este 
poziţionat în centru (B), având ghidul în spate, în mod obişnuit în partea stângă 
(C). Bătrânii stau de regulă la o masă lungă (D), aflată în faţa sufletului. Masa 


poate părea şi rectangulară. 

Călătoria Sufletelor 
Studii de caz asupra vieții dintre vieți 
MICHAEL NEWTON, PH. D. 

VIE Ia: DINTRE VIEW 


Prezentarea cărților anterioare 

Această carte remarcabilă descoperă - pentru prima dată - misterele 
vieţii în lumea spiritelor, după viaţa pământească. Doctorul hipnoterapeut 
Michael Newton a descoperit propria sa tehnică de hipnoză pentru a ajunge la 
amintirile ascunse ale subiecţilor săi referitoare la viaţa dintre vieţi. Narațiunea 
este gândită ca o călătorie progresivă, de-a lungul declaraţiilor a 29 de oameni, 
aflaţi în stare supraconştientă. Aflaţi în stare de hipnoză adâncă, aceşti subiecţi 
descriu ceea ce li s-a întâmplat în timpul încarnărilor lor anterioare pe Pământ. 
Ei dezvăluie detalii plastice despre cum anume este să mori, cine ne întâmpină 
după moarte, cum arată lumea spiritelor, încotro mergem şi ce anume facem în 
calitate de suflete, precum şi de ce anume alegem să ne întoarcem în anumite 
corpuri. 

După citirea Călătoriei Sufletelor, veţi obţine o înţelegere mai 
adecvată asupra caracterului nemuritor al sufletului uman. Mai mult, veţi da 
piept cu greutăţile vieţii de zi cu zi într-un mod mai conştient, pe măsură ce 
începeţi să înţelegeţi motivele ce se află în spatele evenimentelor din viaţa 


dumneavoastră. 

Prezentarea cărților anterioare 

Un pionier în ceea ce priveşte descoperirea secretelor vieţii, recunoscut 
la nivel internaţional ca hipnoterapeut spiritual, dr. Michael Newton vă duce 
încă o dată în inima lumii spiritelor. Cercetările sale au fost publicate mai întâi 
în best-sellerul Călătoria Sufletelor. Acum, în Destinul Sufletelor, saga 
continuă cu 70 de cazuri ale unor persoane reale ce au fost regresionate în 
viaţa dintre vieţi. Dr. Newton răspunde cererii miilor de cititori ai primei sale 
cărţi care au dorit să primească mai multe detalii referitor la diferite aspecte 
ale vieţii de dincolo. 


Destinul Sufletelor se adresează, de asemenea, şi celor care nu au citit 
prima sa carte, Călătoria Sufletelor. 

Această carte remarcabilă descoperă - pentru prima dată - misterele 
vieţii în lumea spiritelor, după viaţa pământească. Doctorul hipnoterapeut 
Michael Newton a descoperit propria sa tehnică de hipnoză pentru a ajunge la 
amintirile ascunse ale subiecţilor săi referitoare la viaţa dintre vieţi. Narațiunea 
este gândită ca o călătorie progresivă, de-a lungul declaraţiilor a 29 de oameni, 
aflaţi în stare supraconştientă. Aflaţi în stare de hipnoză adâncă, aceşti subiecţi 
descriu ceea ce li s-a întâmplat în timpul încarnărilor lor anterioare pe Pământ. 
Ei dezvăluie detalii plastice despre cum anume este să mori, cine ne întâmpină 
după moarte, cum arată lumea spiritelor, încotro mergem şi ce anume facem în 
calitate de suflete, precum şi de ce anume alegem să ne întoarcem în anumite 
corpuri. 

Apariţii editoriale la Editura Cartea Daath 

Din colecţia „Ştiinţă şi Spiritualitate" 

Călătoria sufletelor - Michael Newton, Ph.D. Destinul sufletelor - 
Michael Newton, Ph. D. Telepatia şi vehiculul eteric - Alice Bailey Universul 
holografic - Michael Talbot Putere versus forță - David. R. Hawkins, M.D., 
Ph.D 

Din colecţia „Terapii pentru minte, inimă şi trup " 

Orice poate fi vindecat - Martin Brofman, Ph.D. Karma de fiecare zi - 
Carmen Harra 

Din colecţia „Poezii, Gânduri, Desene" 

Eternul exerciţiu - Daniela Marin - poezii Dumnezeu mi-a vorbit - 
Eilleen Caddy în căutarea Armoniei - loan Gyuri Pascu 

în curs de apariţie: 

Ochiul Sinelui - David R. Hawkins Deschiderea porților lăuntrice - 
Billeen Caddy Anatomia Spiritului - Caroline Myss 


